
CUVÂNI ÎNAINTE 


Petru Racolţa a publicat deja câteva cărti, fiind un 
nume în literatura noastră. Revolta din ogradă e o 
carte fermecătoare pentru cei mici „de toate 
vârstele". Povestirile unui maramureșean poate fi 
numită literatură regională, într-un moment în care 
cultura se descentralizează vădit, valorile scriitorilor 
din teritoriu afirmându-se tot mai mult. Domnul 
Racolța a publicat și proză science-fiction, am avut 
onoarea să-i prefațez volumul Planeta Paradis, 
apărut la Editura Excelsior Art, în 2016. Scriam pe 
atunci că autorul pornește la drum cu toate 
mijloacele beletristicii, de la obișnuitele întâmplări 
cotidiene, în deschidere părând un roman realist. 
Mișcarea de translație pe o altă planetă nu abundă în 
descripţii tehniciste, se produce pur și simplu o 
aterizare într-o lume nouă. Și iată-l pe autor în 
această nouă scriere formată din mai multe nuvele, 
continuându-și demersul, pornind fără extravagante 
stilistice. 

în Tangential, un grup de turiști pleacă „...din 
cotidianul stre- sant, fără program rigid, fără prieteni 
sfătuitori, fără vecini bâr- fitori, fără rude agasante, 

Nenorocită planetă! răbufni Călin. După ce că 
ne-a răpit, ne aruncă în hăul cosmic, bătându-și joc 
de legile astronomiei." 

Urmează o călătorie spre centrul noii planete, care 
e locuită de ființe mult mai inteligente decât cele 
terestre. Părea, de fapt, o uriașă navă de transport 
proiectată în spaţiu de niște motoare puternice, care 
pot dezvolta o viteză mult mai mare decât a luminii. 
De fapt, personajele captive se află în sediul 
creatorului însuși, o „creatură" înconjurată de 
aparatură electronică. Acesta le face oamenilor un 
Teproș: 

V-am dat apă, aer, lumină, o planetă cu condiţii 
optime și mii de ani în care să progresaţi. Dar voi ce 
aţi făcut cu toate aceste daruri?" 

Urmează acţiuni prezidate de calculatoare, în 
universul cărora se înfruntă principii religioase, 
creștine, islamice și personaje mitologice, într-o 
luptă între bine și rău. Creatorul e ucis, iar 
astronauții fără de voie ajung din nou pe Pământ, în 
urma accesării unor computere. Fantezia autorului 
descrie momente fascinante, invitându-ne să nu 
întrerupem nicio clipă lectura. 

Nuvela Autobuzul pare o scriere polițistă 
extraordinar de reușită, cu un suspans surprinzător 
de bine realizat. în centrul ei stă un autobuz vechi, 
abandonat, care are mai multe istorioare dubioase la 
activ. A aparţinut unui „justiţiar pe cont propriu, 
după ce tatăl său a pierdut un proces dureros cu un 


senator." Acum se află, dezafectat, într-o grădină și 
nranrietaril acesteia refuză să îl înstrăineze la 

le observăm, poate fiindcă ne-am obișnuit cu ele (...). 
E vorba despre un proiect militar colosal, cu 
indicativul secret de Rain- bow, prin care se poate 
realiza dispariția unor lucruri masive și apariţia lor în 
altă parte. Experimentul Philadelphia..." 

Autobuzul face lucruri asemănătoare. Proprietarul 
lui declară: „Am reușit să fac invizibile anumite 
obiective militare și chiar să le mut instantaneu 
dintr-un loc în altul (...). De aceea am ajuns să fac 
experienţe pe ţinte ieftine și persoane condamnate la 
ani grei de pușcărie, cărora nu li se simţea lipsa în 
caz de dispariție. Un autobuz vechi și însemnat de 
gloanţe, având o istorie stranie până la confiscarea 
lui, a fost cel prin care am avut primele reușite." 
Finalul nuvelei este surprinzător. Nu-l voi 
deconspira, lăsându-i cititorului plăcerea unei lecturi 
chiar deosebite. 

La drept vorbind, următoarea nuvelă, 
Metamorfoza mă duce cu gândul la altă 
metamorfoză, cu acelaşi titlu, a lui Franz Kafka. Dacă 
în cartea acestuia personajul se transformă în 
gândac, personajul lui Racolţa, în urma unor 
credibile aventuri la mare, se transformă în scoică. 
Doi tineri ardeleni, Doina și Paul, se aventurează la 
mare, într-o tabără de corturi la Vama Veche. 
Deasupra evenimentelor pluteşte misterul Mişcării 
pentru Integrarea Spirituală în Absolut, 
binecunoscută de acum pentru isprăvile lui Bivolaru. 
Are loc o furtună, eșuarea unui yacht misterios, care 
s-a dovedit a fi făcut negoţ cu came vie, transportând 
fete din România pentru a le vinde în străinătate. în 

sului, autorul închide această parte a întoarcerii în 
ape a celui care trebuie să renunţe la condiţia de om. 
Partea fantastică a nuvelei are mereu un suport 
realist, care face o convingătoare osmoză între 
fantastic și lumea obișnuită, așa cum este ea. 

Partea a doua a povestirii ne rezervă surprize. 
Omul mării se întoarce, după ani de zile, timp în care 
a devenit un veritabil locuitor al adâncurilor și a 
construit o insulă mirabilă, dar și-a păstrat toate 
atributele umane. O tornadă scufundă un yacht. Pe 
insula artificială, personajul-scoică are în preajmă un 
copil al mării, orfan, salvat din valuri. Copilul acesta 
își face cunoștințe pe plajă. O fată, care-l întreabă, 
cu veșnica ei curiozitate feminină: „Unde locuiţi? 
Băiatul îi arătă largul mării, iar Lavi nu știu ce să 
înţeleagă. Pe o insulă mică, o lămuri el. Cu ceilalţi 
prieteni. Vrei să-i cunoști? Fata aprobă încântată și, 
după ce băiatul dispăru sub apă pentru câteva 
secunde, în apropierea ei apărură doi pești mari și o 
focă (...) Eşti un copil al mării, dar îţi trebuie și un 
nume... sugestiv. Cum ar fi... Marin?" Autorităţile 
sesizează prezența copilului, iar aici lumea 
adâncurilor mării va intra în coliziune cu societatea 
nedreaptă și coruptă. „Un copil singur pe plajă e un 
semnal de alarmă. Eu o să-mi fac datoria și îl voi 
preda celor în drept. E spre binele lui și a societăţii," 
decide un om al legii. Această curiozitate a naturii 
trebuie neapărat să fie dată pe mâna poliţiei și 
medicilor. Aici va interveni însă omul mării, căruia i 
se face o descriere care merită a fi citată: „Faţa, pe 
care căuta să și-o mascheze cu niște mâini la fel de 

arestat. Se pune în mișcare aparatul antiterorist. El 
ajunge pe mâna unui medic parvenit care face 
experienţe similare sinistrului Dr. Mengele, urmărind 
să-și dobândească gloria prin fabuloasa descoperire. 
O piscină cu apă de mare va fi celula în care e 
arestat Paul. în spitalul groazei, din care încearcă să 
evadeze, medicul amintit ar vrea să realizeze mai 
multe ființe similare cu trupurile acoperite de 
cochilii. Prizonierul pare gata să coopereze. In acest 
timp, Doina, prima iubire a lui Paul, află de pericolul 
care-l paște și intră în acţiune. Toată lumea se 
îndreaptă spre mare. în acest moment, nuvela lui 
Racolţa se încarcă de o acţiune palpitantă și excelent 
pusă în pagină, când o ambarcaţiune a medicului 
experimentalist pornește în larg, atacată de furtună 
și de diverse animale marine. Cei doi îndrăgostiţi, 
Doina și Paul, se regăsesc pe nava devenită locul de 
detenţie al omului-scoică, al copilului și-al Doinei. 
Doctorul malefic, pornit în căutarea insulei 
misterioase, îi are în custodie. Sentimentele 
reciproce ale celor doi nu s-au diminuat, chiar dacă 
ei fac acum parte din două lumi diferite. „El este iu- 
bitul meu și am venit să-i fiu alături." Paul a reușit să 
scape din arest și de dușmani, iar vasul izbutește să 
ajungă la insula artificială - un paradis al mării. 
Doctorul revine cu un elicopter și mitraliază yachtul 
cu care personajele încearcă să se întoarcă la 
Constanţa, dar cei de pe vas reușesc să-l doboare. 
Ambarcaţiunea se scufundă, iar Doina și băiatul 
ajung cu bine la Mamaia, pe o plută improvizată. 
Paul rămâne în mediul său acvatic. salvând oameni 

de anticipație, pe fundalul bine descris al societăţii 
noastre contemporane, așa cum e ea. Acolo unde nu 
intervine fantazarea, rămâne background-ul acţiunii, 
dialogul, personajele sunt realizate firesc, tipurile 
apar bine conturate, individualizate și ceea ce, în 
alte cărți science-fiction, pare artificial și 
contrafăcut, în nuvelele lui Petru Racolța apare ca 
fiind firesc, iar asta datorită unui veritabil și 
profesional talent scriitoricesc. 

Regretau această experienţă, chiar dacă intenţiile 
amândurora fuseseră lăudabile. O lună de evadare 
din cotidianul stresant, fără program rigid, fără 
prieteni sfătuitori, fără vecini bârfitori, fără rude 
agasante, fără ritmul sacadat al urbei, fără 
„beneficiile“ telefoanelor, a internetului sau a 
televizorului sau a altor facilităţi de comunicare cu 
lumea. Au crezut că astfel vor avea timpul necesar să 
se redescopere unul pe altul, să discute despre ce 
abia mai mocnea. 

Titus a găsit locul perfect, printr-un prieten care 
conducea vasul de agrement de pe lacul Bicaz. 
Acesta avea o casă de vacanţă îndesată între arborii 
de la capătul celălalt al lacului, fără electricitate și 
apă curentă, făcută tocmai pentru întoarcerea omului 
la natură. Sabina s-a codit la început, dar apoi a 
cucerit-o ideea unui astfel de trai. Ce-i drept, erau 
dependenţi prea mult de gadgeturi, iar faptul de a 
renunţa o lună la toate, ar fi dovedit că nu sunt chiar 
atât de obsedaţi pe cât se acuzau reciproc. Dar 
dezamăgirile au început din primele zile. 

Iniţierea unor discuţii sincere si calme s-a dovedit 

un 1>»» 


lucru prea dificil pentru amândoi. Ajungeau la 
reproșuri 

de la început, iar de acolo până la ceartă nu era 
decât un pas. Vorbele dure încetau doar când unul 
dintre ei abandona dialogul și se retrăgea într-o 
activitate menită să-i readucă liniștea. Sabina 
deschidea o carte, iar Titus îsi lua beţele și se ducea 
la pescuit. Ar fi întrerupt cu mult înainte acest 
calvar, doar că proprietarul avea să vină cu va- 
porașul după ei doar la finalul sejurului, condiţie cu 
care căzuseră de acord. Nici să se aventureze prin 
pădure nu era o soluţie, necunoscând zona și fiind o 
pradă ușoară pentru urșii despre care auziseră că 
sălășluiesc pe acolo. Astfel că au strâns din dinţi si 
au răbdat cu stoicism, nu- mărând zilele și orele până 
când vor fi eliberaţi din închisoarea autoimpusă. 

Acum răsuflau ușuraţi pe podeţul unde trebuia să 
acosteze vasul lui Săndel, pentru a-i duce înapoi în 
lumea după care tânjeau de 30 de zile. Din când în 
când, mai schimbau câte o vorbă scurtă, cu ochii pe 
ceas și pe direcţia de unde trebuia să le vină 
salvarea. Intr-un târziu, zăriră un punct negru ce se 
concretiza în ceea ce sperau, fapt ce le aduse 
zâmbetul pe buze și un freamăt în repartizarea 
bagajelor. Lumea se întrevedea tot mai aproape, pe 
măsură ce ambarcaţiunea se apropia de ei. 

Săndel le făcu cu mâna să se grăbească, imediat 
când ajunse la locul de îmbarcare, de parcă mai era 
nevoie. Incărcaţi ca doi hamali, au urcat pe punte în 
pas vioi, cu puţin ajutor din partea unui pasager mai 
amabil și a prietenului lor. 

— Cam puţini clienţi ai astăzi, remarcă Titus, după 
ce îi strânse mâna energic și îl îmbrăţișă cu patos. 

— Nici n-aș fi pornit în cursă, dacă n-ar fi trebuit 
să vă iau, îi răspunse Săndel cu o voce gravă. De 
altfel, nu am decât patru, probabil sinucigași ca 
mine. 

— S-a întâmplat ceva? se interesă Sabina. Văd că e 
vreme frumoasă... 

— Se vede că aţi fost rupti de lume. Ia uitaţi-vă pe 
cer, nu vi se pare nimic deosebit? le arătă omul o 
direcție spre orizont. 

Abia atunci cei doi observară un astru, pe care îl 
confundaseră cu Luna. De fapt, Luna era într-altă 
parte, mai spre orizont, palidă și abia vizibilă. 

— Ce naiba mai e si asta? exclamă Titus, 
contrariat. 

— O planetă, primi răspuns. Una care se apropie 
cu mare viteză de Pământ. Unii astronomi spun că 
sunt mari sanse să ne lovească, altii susțin că o să 
treacă foarte aproape de noi. Oricum ar fi, seamănă a 
Apocalipsă. Oamenii s-au închis în case, s-au 
baricadat în buncăre sau au intrat în panică și 
prădează tot ce pot. E nebunie mare, Titus. Hai s-o 
ștergem cât mai repede, până nu ne prinde potopul 
pe lac. 

Nici nu termină Săndel bine de vorbit, că apa 
începu să se agite în jurul lor, iscând valuri 
bezmetice. Mergeau cu toată viteza, în timp ce ochii 
le erau fixați spre globul luminos ce se apropia, 
parcă la întrecere cu vaporașul. Valurile deveneau 
tot mai mari și mai greu de învins, iar vântul începu 
și el să-i legene. Frica s-a transformat în panică 
atunci când diametrul tot mai mare al noului corp 
ceresc a început să eclipseze soarele. întunericul tot 
mai profund de pe lac, ajutat de furia crescătoare a 
vântului 


13 


METAMORFOZA Petru Racolța 


si valurile care se ridicau ca niște fusuri imense, nu 
mai făceau posibilă navigarea. Fiecare căuta să-și 
salveze viața, ţipând și căutând să se prindă de ceva 
solid. Iar când noaptea ca de smoală se așternu și 
gravitația își schimbă regulile, simţiră că se desprind 
și sunt purtaţi de o forţă nevăzută în sus, într-o 
parte, apoi în jos. Apa și vântul îi loveau din toate 
direcţiile, dar senzațiile se schimbau atât de des 
încât nu aveau timp să le analizeze. Se întrebau 
doar'cât mai durează până vor muri. Apoi, totul se 
stinse în minţile lor. 


AAA 


„Ce s-a întâmplat cu mine? Am scăpat cu viaţă sau 
am ajuns pe lumea cealaltă? Bănuiesc că nu-s în 
Paradis, dată fiind căldura exagerată și durerea de 
cap care mă zăpăcește. la să văd ce alte traume mă 
așteaptă dacă mă mișc". Cu aceste gânduri își reveni 
Titus din leșin, încercând să-și dea seama unde se 
află și ce daune a suferit. Deși simţea dureri 
multiple, se bucură să constate că nu avea nimic 
rupt, cel puţin la braţe și picioare. Făcu un efort să-și 
deschidă ochii, cu teamă pentru ce ar fi putut să 
vadă. 

Soarele puternic îl obligă să-și întoarcă privirea 
spre plaja pe care era prăbușit, nu departe de lacul 
încă neliniștit. Se uită împrejur și nu-i veni să-și 
creadă ochilor. Toată pădurea dispăruse fără urmă, 
solul fiind pustiu ca un deșert arid, format din roci și 
nisip. Se ciupi insistent, crezând că visează sau că a 
murit și a ajuns în Infern, dar 

corpul răspunse prompt la stimulii externi. Făcu un 
efort și se ridică în picioare, pentru a privi mai bine 
priveliștea dezolantă. Hainele atârnau pe el ca niște 
cârpe, pe jumătate ude, impregnate cu nisip. Cercetă 
malul apei și i se păru că vede ceva la vreo două sute 
de metri, așa că se grăbi într-acolo. Și prietenul lui 
era la fel de uluit. Puteau face doar presupuneri. 

— A fost Armaghedonul și a ars toată pădurea? 
sugeră Titus la nimereală. 

— Fugi de-aici! Cum să ardă ditamai pădurea, iar 
noi să scăpăm cu viață?! răspunse Săndel, după ce se 
ridică și privi dezolat în jur. Nu se vede pic de urmă, 
măcar din scrum. E tare ciudat! 

— Parcă n-am mai fi pe lacul Bicaz, îl completă 
Titus. Nici nu seamănă cu el! 

— Parcă n-am mai fi pe Pământ, omule! Poate că 
nici nu mai suntem. 

— Ce vrei să spui? Unde să fim? 

— Uită-te întâi la soare: nu ţi se pare că e mai 
mare decât l-ai văzut vreodată? 

— O fi o iluzie, după șocul prin care am trecut, 
încercă Titus să găsească o explicaţie. 

— Cam prea multe „iluzii' ni se arată deodată. 
Dragul meu, cred că tocmai am schimbat... planeta! îi 
spuse grav Săndel, punându-i mâna pe umăr pentru a 
atenua efectul veștii. 

Titus înmărmuri, căutând dovezi mai plauzibile. 

— E imposibil, Săndel! în primul rând, planetele 
nu hoinăresc hai-hui prin Univers. Ele sunt supuse 
gravita- 

ției și fac parte dintr-un sistem solar. Nu știu ce s-a 
spus prin mass-media, dar cred că era vorba de o 
cometă sau un asteroid, fără atmosferă și apă, deci 
fără viaţă, spuse el, mândru de logica sa. 

— Universul ăsta poate fi adesea imprevizibil și nu 
ar fi pentru prima dată când dă peste cap legi sau 
reguli pe care le credeam de neîncălcat. Iți spun la 
ce concluzii au ajuns astronomii, în timp ce tu erai 
rupt de lume. Planeta care venea spre noi cu o viteză 
foarte mare pare că a fost proiectată în spaţiu de 
explozia unei Super-Nove. E cu puţin mai mare decât 
Terra și nu se știe cum de n-a putut fi detectată 
decât cu patru săptămâni înainte de presupusa 
coliziune. Se spera, totuși, că va trece tangenţial pe 
lângă noi, fără să producă mari probleme. Părerea 
mea este că a trecut prin atmosfera Pământului, iar 
gravitaţiile celor două planete s-au intersectat 
tocmai în locul unde ne aflam noi. In acest fel, am 
fost atrași de planeta străină, odată cu apa din lac și 
alte viețuitoare, cum ar fi rațele sălbatice pe care le 
vezi acum în văzduh. 

Titus privi curios spre cârdul de rațe, atât de 
obișnuite pe Pământ. Dar tot nu-i venea să creadă: 

— Cum poate o planetă să aibă condiţii de viaţă, 
dacă străbate spaţii interstelare fără sori, deci fără 
căldură, atmosferă prielnică și apă? 

— E o întrebare bună. Cred că nu numai apă și 
vieţuitoare a luat de pe Pământ, ci și o parte din 
atmosferă. Nu știm câtă, dar mă tem că n-o să ţină 
mult, nici apa și nici aerul. O să ne vină de hac 
Soarele, de care ne apropiem, sau temperaturile 
scăzute, dacă ieșim din sistemul solar. 

Titus nu mai avea argumente și nici mari speranţe, 
iar celelalte întrebări pe care și le punea nu-i puteau 
aduce vreo mângâiere. 

— E mare minune că am scăpat cu viaţă, ba chiar 
nevătămati, continuă Săndel. Oare numai noi doi 
suntem no- rocoșii? Dacă nu mă înșeală privirea, mi 
se pare că văd ceva acolo, departe, între valuri. 

— Unde? se precipită Titus. Acolo? Poate e 
Sabina... 

— Poate fi oricare dintre pasageri. Chiar sunt mai 
mulţi! Acum îi văd mai bine, sunt agăţaţi de ceva și 
ne fac semne. 

Zicând asta, Săndel își aruncă rapid hainele de pe 
el și sări în apă. Titus îl urmă, uitând complet de 
durerea de cap și de perspectiva unui sfârșit iminent. 


AAA 


A nins cu nisip alb peste Bicaz, de ziceai că a venit 
iama în plină vară. Drumurile, casele și pădurea din 
jurul orașului erau toate albe, iar aerul era greu de 
respirat. Oamenii care se adăpostiseră pe unde 
crezuseră că e mai bine, au început să iasă pe străzi, 
imediat după ce a trecut întunecarea. Se salutau cu 
bucurie, se îmbrăţișau, neve- nindu-le să creadă că 
au scăpat teferi. Se uitau fascinaţi împrejur, luau 
câte o mână de nisip și îl analizau curioși, îi dădeau 
drumul să se scurgă ușor din pumn și făceau 
presupuneri despre proveniența lui. 

Maria avea un motiv în plus de îngrijorare, pentru 
că bărbatul ei nu se întorsese acasă, deși o asigurase 
că are tot timpul să revină înainte de momentul 
critic. Degeaba 

îl rugase să amâne cursa pe lac, în zadar îl strânsese 
Va- sile cu patos în braţe, vreme de câteva minute, 
de parcă presimţise ceva. Omul se desprinsese 
delicat, îl mângâiase pe creștetul capului și îi 
promisese că totul va fi bine. Băiatul de 
cincisprezece ani îl iubea tare mult și, dat fiind 
autismul de care suferea, nu ar fi rezistat psihic unei 
despărţiri îndelungate. Dar Săndel plecase să-și 
respecte cuvântul, iar Vasile o întreba acum mereu 
când vine tăticul. Ce să-i spună, când și ea era 
îngrozită la gândul unei nenorociri? 

Seara a venit repede, după care noaptea a trecut 
cu greu, fără pic de somn pentru femeie. Mobilul nu 
putea fi folosit, iar la televizor se derulau vești 
îngrijorătoare: în zona lor se instituise stare de 
urgenţă. Din când în când își liniștea băiatul cu 
cuvinte optimiste, până reușea să-l adoarmă la loc. 
Mult-așteptata dimineaţă a prins-o pregătită de 
plecare, împreună cu fiul, pe care n-avea cu cine să-l 
lase. Doar că, de la început, i s-a tăiat tot avântul 
când a văzut trupele de soldaţi care patrulau pe 
străzi, șoseaua înţesată de camioane si blindate, iar 
văzduhul brăzdat de avioane și elicoptere. 

— Vă rog să mă lăsaţi să ajung la lac, se adresă ea 
unui militar care o invita să reintre în casă. Soţul 
meu lucrează acolo, nu a venit și nu mai am nicio 
veste de la el. Vă rog! 

— Nu se poate, doamnă. E periculos să ieșiţi, o să- 
l găsim noi pe soţ. 

— Domnule, băiatul mi-e bolnav psihic și vrea să-și 
vadă tatăl. Vă rog, măcar să-mi spuneţi ce s-a 
întâmplat. Pentru numele lui Dumnezeu, dati-mi o 
veste! 

Unui militar i se făcu milă de biata femeie și i se 
adresă celuilalt: 

— Hai să o ducem la dom' colonel, că oricum se 
caută persoanele dispărute. Poate îi va fi de ajutor. 

Soldaţii căzură de acord, spre bucuria Măriei. Ea 
și Vasile au fost urcati într-un autovehicul militar, 
care i-a dus până la clădirea primăriei. Colonelul 
Andreicuţ era asaltat de informaţiile ce veneau 
continuu, dar, în pofida vârstei înaintate, trupul lui 
micut și firav se mișca precum o albină pusă pe cules 
polen. A preluat-o rapid și pe Maria, cu întrebări și 
răspunsuri pragmatice, scurte. 

— Zici că soțul dumitale conducea vasul de 

croazieră t 
de pe lacul Bicaz? 

— Da, domnule. Mi-a spus că are de adus niște 
prieteni, dar are timp să ajungă acasă. Doar că nu s-a 
mai întors și nu am nicio veste. Vă rog să-mi spuneţi 
că e teafăr! 

— Vă înţeleg, doamnă, dar nu pot să vă mint. 
Lacul Bicaz a fost secat la trecerea planetei, iar vasul 
nu poate fi găsit. Trebuie să ne înţelegeţi că s-a 
produs un fenomen unic, la care e imposibil să găsim 
explicaţii în câteva ore. Reporteri și oameni de știință 
din întreaga lume se îndreaptă încoace să filmeze și 
să cerceteze, iar dacă nu administrăm cum se cuvine 
situația, s-ar putea ca răul cel mare să vină de acum 
încolo. Deja s-au prăbușit două aparate de zbor, din 
cauza golurilor de aer care au apărut după trecerea 
razantă a corpului ceresc. Cine știe cu ce ne-am mai 
pricopsit, pe lângă praful acesta! Lăsaţi-ne adresa și 
vă vom anunţa dacă aflăm ceva despre soţul... cum îl 
cheamă? 

— Pop Alexandru, dar mai sunt și prietenii lui. 
Poate și câţiva pasageri... 

— Staţi puţin, să mă uit..., o temperă colonelul, 
invitând-o într-un birou alăturat. 

Scoase câteva hârtii dintr-un dosar și le parcurse 
în fugă cu privirea. La ultima se opri și urmări cu 
degetul niște rânduri. 

— E greu, că nu mai merge nici internetul, dar am 
primit prin staţie câteva informaţii. Domnul Pop a 
luat patru pasageri de pe ponton, bănuiesc că și 
prietenii lui erau deja pe vas. Niciunul dintre ei nu a 
fost găsit deocamdată, viu sau mort. Dar încă se pot 
afla sub nisipul ăsta sau sub apa care a început să se 
adune. Cunoșteaţi vreun pasager? 

— Nu, domnule colonel. Nu aveam cum. Doar pe 
Sabina și pe Titus, care ne-au vizitat acasă. 

— Hmm..., bine. Veţi fi condusă acasă si vă vom 
tine la curent. 

Colonelul făcu semn celor care îi aduseseră pe cei 
doi, iar înainte de plecare le mai adresă câteva 
cuvinte de liniștire. In timp ce Vasile își privea mama 
și repeta zâmbind: 

— Taţi trăiește... tati zboară. 


AAA 


„O fi cu nervii la pământ", se gândea Maria în timp 
ce o urmărea pe domnișoara de alături cum fuma 
țigară după ţigară. Era tânără, frumoasă, cu o siluetă 
ca de manechin, pe care hainele cântăresc mai mult 
decât corpul. Pe 

chipul machiat cu dărnicie se putea citi tristeţea și 
uneori o grimasă de nerăbdare, accentuată prin 
priviri dese aruncate ceasului preţios de pe mână. 
Amândouă fuseseră invitate într-un birou improvizat, 
în așteptarea colonelului Andreicuţ. Trecuse o 
săptămână de la prima lor discuţie, timp în care 
femeia așteptase ca pe jar o cât de mică informaţie 
despre soţul ei. Acum, în sfârșit, se părea că 
cercetările ajunseseră în stadiul în care se puteau 
genera câteva concluzii. 

— Tot pe domnul Andreicuţ îl așteptați? întrerupse 
Maria tăcerea apăsătoare. 

— Nu știu pe cine... mi s-a spus că aici voi primi 
informaţii, răspunse tânăra, cu ochii pierduţi. 

— V-a dispărut și dumneavoastră cineva din 
familie? riscă femeia o întrebare mai concretă. 

— Da... da, da. Iubitul meu, Georgică... Ne-am 
certat, chiar înainte de ciocnirea asta cu planeta 
nenorocită. Mi-a spus că o să se sinucidă dacă nu ne 
împăcăm, dar eu nu l-am crezut. Acum îmi pare 
Tău..., se pare că a făcut-o cu adevărat. 

— Eeee, n-aveti de unde să stiti, încercă Maria să 
o li- nistească. Soțul meu iubea viata, îsi adora 
familia, dar tot a dispărut. A fost... 

Colonelul intră cu sprinteneala-i caracteristică și 
le salută amabil. 


— Dumneavoastră sunteti... * 
— Nedelcu Sânziana, completă tânăra strângând 
mâna bărbatului. 

— Așaaaa..., pe dumneavoastră vă știu prea bine, 
îi zise apoi Măriei, întinzându-i și ei mâna. Am făcut 
tot posibilul, ţinând cont de situaţia excepţională în 
care ne aflăm. Să nu vă așteptați, însă, la multe 
răspunsuri, și cu atât mai puţin la minuni. Suntem 
oameni, iar fenomenul acesta a fost gigantic faţă de 
puterile și cunoștințele noastre. Cum îl chema pe 
logodnicul dumneavoastră? 

— Georgică, de fapt Gheorghe Zetea, se grăbi 
domnișoara să informeze. Nu suntem logodiţi încă, 
dar ar fi urmat... 

— Aveţi o poză cu el? 

Tânăra își deschise poșeta și scoase mobilul, 
căutând printre fotografii și oprindu-se la una, pe 
care o arătă colonelului. 

— Avem o înregistrare cu toţi cei care au urcat pe 
vasul condus de Pop Alexandru, soțul doamnei 
Maria. Se vede treaba că unul dintre ei era acest 
Georgică. îmi pare rău pentru amândouă, dar nici 
măcar o parte din trupurile lor nu a fost găsită și nici 
nu mai cred că se va găsi. Condo- leanţele mele, 
doamnelor. 

Un oftat prelung și dureros se auzi din pieptul 
Măriei. 

— Eu nu pot să accept această dispariţie, răbufni 
tot ea. Trebuie să existe o explicaţie, doar nu s-au 
evaporat. 

— Vă înţeleg, doamnă, și am căuta t eu toţii să 
lămurim misterul. Mai ales că am găsit fragmente 
din ambarcatiune, însă nici urmă de oameni. Părerea 
specialiștilor e că trupurile lor au fost aruncate în 
spaţiu, odată cu apa din lac. Deci, nicio șansă să 
supravieţuiască fără oxigen, chiar dacă n-ar fi murit 
la impact. 

— Băiatul meu simte că tatăl lui trăiește, iar eu 
tind să-l cred. Poate că a fost prins de cealaltă 
planetă... 

Andreicuţ zâmbi cu indulgență la fabulaţia Măriei. 

— Doamnă dragă, astronomii au constatat că 
planeta Major, cum a fost numită, nu are atmosferă, 
deci nu se poate trăi pe ea. Nu are rost să vă faceţi 
speranțe deșarte, ci mai bine îi dedicați o piatră 
funerară în faţa căreia să vă rugaţi pentru sufletul 
lui. Se fac formele necesare ca să primiţi ajutor 
pentru ceremonie și o indemnizaţie pe viată. 


— Si ceilalţi? se interesă Sânziana. 

— Doar rudele au dreptul la ajutor, domnișoară. 
Vă înţeleg durerea și îmi exprim compasiunea, la fel 
și pentru celelalte victime. Apropo de asta, acum 
dispun de pozele tuturor și vă rog să le priviţi, 
doamnă Maria. 

Femeia recunoscu doar fotografiile prietenilor 
Titus și Sabina, la care se adăugă acum cea a lui 
Georgică. Despre ceilalţi trei, le dădu colonelul 
câteva informatii. 

— Acesta e un cetățean român de origine siriană, 
pe nume Sibel. Regret că trebuie să vă spun, dar era 
sub supravegherea SRI, cu bănuiala că plănuiește un 
atentat. 

— Aoleu! exclamă Maria. Si de ce a fost lăsat să 
umble liber prin ţară? 

— Se voia prinderea șefilor, prin intermediul lui. 
Asta e cel de-al treilea și al patrulea pasager, zise 
colonelul în timp ce le arăta ultima poză. 

— Păi, nu văd decât unul, se miră Sânziana, 
trăgând vârtos dintr-o nouă ţigară. 

— Nici nu e nevoie de mai mult. Sunt doi fraţi 
gemeni care seamănă perfect. Problema este că unul 
dintre ei și-a ucis părinţii și vrea să scape și de 
fratele său. Totul de la nemulţumirea privind 
împărţirea averii. 

— Extraordinar, ce oameni! se cruci din nou 
Maria. Nici pe ăsta nu aţi fost în stare să-l arestaţi? 

— Au fost reținuți amândoi, dar fiecare îsi susținea 

salveze. Era vorba de Albert, fratele geamăn al lui 
Călin. După spusele celui din urmă, confirmate de 
ceilalți martori, Albert își pierduse cunoștința ca 
urmare a unei lovituri la cap, fapt pentru care n-a 
reușit să se prindă de platforma plutitoare. Călin s-a 
scufundat de mai multe ori în căutarea lui, dar trupul 
îi dispăruse în adâncuri, lăsând o durere profundă în 
inimă și pe chipul fratelui său. După ce au ajuns cu 
bine la mal, i-au transmis cu toţii condoleanţe și 
cuvinte de îmbărbătare, exprimându-și speranţa într- 
un miracol prin care poate că omul nu s-a prăpădit, 
mai ales că nu exista un cadavru. Minune a fost, însă, 
și faptul că ei înșiși scăpaseră cu viaţă, după acea 
furtună năpraznică. 

Titus și Sabina s-au îmbrățișat cu patimă, iar 
Sândel a făcut la fel cu fiecare dintre noii veniți. 
Aveau nevoie de asta, înainte de a le aduce la 
cunoștință veștile rele. Pentru că, sub apăsarea 
emoțiilor firești, niciunul dintre cei patru nu 
observaseră încă faptul că peisajul nu semăna deloc 
cu cel de dinaintea cataclismului. Situaţia i-a făcut 
să-și piardă entuziasmul și puterea de a mai sta în 
picioare. Chiar și Sibel, un munte de om, care îl 
salvase pe firavul Georgică de la înec, cu toate 
împotrivirile acestuia, se lăsă deznădăjduit pe nisip, 
cuprinzându-și capul în mâini. Sabina privea 
împrejur, nevenindu-i să creadă, iar Călin repeta 
întruna aceeași expresie: „Asta-i imposibil! E im- 
posibil!" Doar Georgică părea la fel de impasibil și 
căuta cu meticulozitate prin buzunarele pantalonilor 
uzi. Când găsi pachetul de ţigări, se întristă, 
observând că nu poate să-l folosească. 

— Si cât credeţi că mai avem de trăit? întrebă 

Sabina > 1 
cu privirea pierdută. 

— Dracu' știe, răspunse Titus așezându-se lângă 
ea. Nu avem mâncare, iar apa din lac scade văzând 
cu ochii, în două ore, s-a retras mai bine de un 
metru. Nici nu-i de mirare la temperatura asta. Cred 
că sunt peste 45 de grade. 

— 44! îl corectă Săndel, uitându-se la ceasul 
performant de la mână. Mâncarea nu e cea mai 
gravă problemă, dar mă tem că soarele o să ne vină 
de hac. Parcă stă pe loc și crește continuu. în ritmul 
ăsta, o să ne prăjească de vii foarte curând. Ar trebui 
să ne adăpostim. 

— Unde? întrebă Călin cu necaz. Că nu găsim nici 
măcar un fir de iarbă care să facă umbră. 

— în apă, veni tot Săndel cu ideea. Dezbrăcaţi-vă 
de haine si intrati cu totii în lac. 

Sfatul fu urmat fără reţinere, chiar si de Sabina, 
care nu avea costum de baie, dar nici jenă, în această 
circumstanţă. Georgică era mai încet în mișcări, dar 
reuși să ajungă în grup, supravegheat îndeaproape 
de Sibel. Acolo, în apa salvatoare, au petrecut mai 
bine de opt ore. Sibel îl invoca pe Allah, Sabina se 
ruga lui Dumnezeu, Călin trăgea câte o înjurătură, 
Georgică tăcea ca peștele, iar Titus și Săndel 
mormăiau câte ceva, uitându-se cu coada ochiului 
spre mingea de foc de pe cer. 

— Mi se pare mie sau soarele s-a mișcat de la 
apogeu? întrebă Titus, cu speranţă în glas. 

— Hmmm, să știi că ai dreptate, îi ţinu Săndel 
isonul. Dacă merge tot așa, ziua de aici o să ţină cât 
două pe Pământ, dar măcar o să vină noaptea. 
Oameni buni, vedeţi pata aceea de pe cer? Nu 
seamănă a nor? 

Ochii tuturor se aţintiră spre locul arătat de 
navigator. 

— E un norișor, ce poate fi altceva!? exclamă 
Călin. Oare o să vină ploaia? 

— La câtă apă s-a evaporat din lac, era normal să 
se formeze nori, explică Titus. Cum vântul nu bate, 
sunt mari șanse să se strângă mai mul ţi și să se 
descarce tot aici, iar lacul să se umple din nou. 

— Doar cu o parte din apa pierdută, îl corectă 
Săndel, cea mai multă fiind absorbită de deșertul din 
jur. Astfel că, în câteva zile, n-o să mai fie nici lac și 
nici ploaie. 

Norii s-au strâns cu spor și au creat o draperie 
benefică în faţa soarelui, după care, în câteva ore, 
ploaia mult aș- 

teptată a început să cadă în aversă. Acum puteau ieși 
pe plajă, să se îmbrace cu hainele ude, dar asta nu 
mai era o problemă, cum nu era nici foamea care 
începuse să-și arate colții. Se bucurau de răcoarea 
picăturilor grele și găseau puterea să zâmbească. Nu 
a ţinut mult, dar pe când norii s-au epuizat, soarele 
nu mai avea puterea de dinainte, dându-le ocazia să 
se usuce, în cele din urmă. Georgică a reușit să-și 
încropească o ţigară și să o aprindă cu satisfacţie. 
Asfinţitul i-a prins sporovăind despre mâncarea la 
care visau pentru a doua zi. Atunci s-a așternut din 
nou o liniște lungă, fermecaţi de un spectacol 
nemaivăzut până atunci. Stelele erau atât de vii și de 
aproape de ei, încât le dădea impresia că le pot 
atinge cu mâna. Erau acolo toate, și altele în plus, iar 
printre ele, mic ca o boabă de piper, Pământul le 
transmitea cea mai emoţionantă strălucire. 


Dorul de planeta natală i-a copleșit, făcându-i să-și 
șteargă câte o lacrimă. 


xAA 


încetul cu încetul, în mult așteptata noapte se 
insinuau temeri și senzaţii la care ignoraseră să se 
gândească până atunci. Dacă ziua fusese atât de 
lungă, oare cât avea să dureze noaptea? Dacă soarele 
se arătase atât de mare și puternic, cum o să se 
descurce în lipsa lui îndelungată? Simţeau fiori 
numai la aceste gânduri, darămite când au început să 
simtă răcoarea tot mai accentuată care le invada 
trupurile. E drept că, obosiţi fiind, au apucat să 

doarmă câteva ore, dar somnul le-a fost hăcuit de 
cosma- ruri nemaiîntâlnite, care-i trezeau adesea 


prin convulsii ing uoră Qi ee, 

culcat îmbrăţișaţi chiar de la început, în timp ce 
Săndel și Călin, ceva mai jenaţi, și-au ascultat 
trupurile ce li s-au unit instinctiv împotriva frigului. 
Dar nu numai temperatura era cea care i-a făcut să 
se trezească, ci si foamea care devenea tot mai 
acută. Uneori, de departe, se auzea câte un fâlfâit 
ușor de aripi, iar din apă răzbătea câte o zbatere vie, 
ca o provocare greu de ignorat. Săndel a fost primul 
care a întrerupt aceste chemări, adresându-se lui 
Sen, 
asculţă ig încei roat să- -ți pui urechea pe pământ și să 

Partenerul de somn se ridică si el în fund, 
străduindu-se să înţeleagă întrebarea: 

— Cum adică? Ce să ascult? 

— Uite, îi explică Săndel, caută un loc unde-i 
bătătorit nisipul și pune-ţi urechea lipită de el, 
timp ce o astupi cu mâna pe cealaltă. 

Omul se conformă și ascultă un timp, fără să se 
lămurească despre ce-i vorba. 

— Nu mi se pare nimic deosebit. Ce ar trebui să 
aud? 

— Trebuie să-ţi spun eu? Tu ce auzi? 

— Nu știu. Cred că-i sunetul înfundat al apei sau 
îmi vâjâie urechea, își dădu Călin cu părerea. 

— Haida-de! Apa nu huruie așa, iar urechile 
amândurora sunt nealterate. Eu am dormit de mai 
multe ori în 

natură, pe solul de pe Pământ, dar n-am mai auzit 
așa ceva niciodată. Parcă ar fi un tren îndepărtat 
care nu se apropie și nici nu se oprește. 

Curiozitatea îl făcu pe Călin să asculte mai atent și 
mai îndelungat de data asta. 

— Să știi că ai dreptate, răspunse el în cele din 
urmă. Oare ce poate fi? 

— Nu știu, că nu-s expert în consultarea 
planetelor. Dar mi se pare curios și faptul că nisipul e 
la fel de cald și în adâncime, dacă nu chiar mai cald. 
De parcă planeta ar fi .un imens calorifer. 

— Asta nu ne prea încălzește pe noi, se arătă 
înciudat Călin. Dacă n-o să înghețăm de frig, o să 
murim de foame. Sau o să... 

— Allah e mare! răsună vocea lui Sibel, care venea 
dinspre lac. Ia uitaţi ce ne-a dăruit, în mărinimia lui! 

Intr-adevăr, sirianul venea agitând câte un pește 
în fiecare mână, sclipind ca două bijuterii în lumina 
aștrilor. 

— Excelent, minunat, ce bine! îl întâmpinară 
gurile flămânzilor. 

— Dar nici Dumnezeu nu-i mai prejos, strigă Titus, 
purtând în braţe câteva lemne. 

Darurile, cerești sau pământești, după cum 
socotea fiecare, picau tocmai bine pentru a le mai 
ridica moralul și a le încălzi sufletele. 

— Cum ai reușit să pescuiești fără scule? își 
exprimă Săndel mirarea. 

— Nici n-a fost nevoie, îl lămuri matahala. Peștii 
pluteau cu burta în sus, la mal. Sunt sigur că mai 
sunt. 

a — Sigur nu-s alterați? se îngrijoră Titus. Cine știe 
când Si de ce au murit, 


— Miros doar a pește, poţi să te convingi, zise 
Sibel, băgându-i unul sub nas. 

Dar, la foamea care-i subjuga, nu era cazul ca 
vreunul să facă mofturi, ci mai degrabă să aprindă 
un foc pentru a-i prăji și a se încălzi, în același timp. 

— Am avut noroc cu lemnele aduse de valuri și 
apoi uscate în timp, explică Titus. Sunt crengi și 
câteva scânduri ce ard ușor și din care o să mai 
aduc. 

— Totuși, trebuie să fie o explicaţie pentru 
moartea în masă a peștilor, gândi cu voce tare 
Săndel, în timp ce-l privea pe sirian cum își scoate 
cuțitul și îi curăță cu abilitate. Poate o fi fost șocul 
furtunii sau temperatura apei. 

— Apa e foarte caldă și acum, răspunse sirianul. 
Am putea intra în lac, dacă se termină lemnele. 

— Doar că a scăzut și mai mult, de parcă s-ar 
scurge în pământ, completă Titus. Ce bine ne-ar 
prinde un rezervor mai mare, pentru a stoca apa. 

Focul se iți repede și vioi, de la bricheta lui 
Georgică, omul profitând de ocazie ca să-și adune 
ultimele firișoare de tutun și să sărbătorească, 
aprinzând cea din urmă ţigară. Conștient de asta, 
reinhala cu poftă fiecare fum ce-i ieșea pe nări, 
nevrând să piardă nimic din ultimele senzaţii 
euforice. A urmat plăcerea oferită de cei doi crapi, 
nu prea bine fripți, dar cu mult mai savuroși decât 
orice mâncare pe care o gustaseră vreodată. Nu s-au 
săturat niciunul, dar acum erau mai optimiști în 
privinţa speranţelor de viaţă. Și își împărțeau cu 
dărnicie zâmbete. 

Au avut nevoie de toate acele speranţe și zâmbete 
de încurajare, pentru că nici dimineaţa nu s-a grăbit 
să vină. Nimic nu era previzibil pe această planetă, 
iar posibilitatea să nu mai prindă vii un nou răsărit 
nu era de neglijat. Noroc că au mai găsit lemne și 
pești, iar Călin a reușit să prindă chiar și o rață de pe 
lac. însă frigul se amplifica, în timp ce ei priveau cu 
ardoare locul de unde bănuiau că s-ar putea ivi 
primele raze de soare. Parcă nu le venea să creadă 
că, până nu demult, astrul ceresc era cel mai mare 
dușman al lor, parcă îi uitaseră fierbinţeala cu care îi 
alungase în apă. Acum îl așteptau ca pe un salvator. 

în cele din urmă, apariţia lui discretă a fost 
întâmpinată cu chiote și veselie generală, dacă nu 
tinem cont de apatia permanentă a lui Georgică. Dar 
parcă nu mai era același soare de care se 
despărţiseră la asfinţit. Mult mai mic și lent în 
ascensiunea sa, căldura lui era o impresie a ceea ce 
ar fi trebuit să fie, iar lumina părea că e filtrată de o 
ceaţă invizibilă. Semne îngrijorătoare pentru grupul 
zgribulit, subiect de reflecţie și previziuni sumbre, 
exprimate sau reprimate. 

— Ce s-a întâmplat cu soarele? izbucni Sabina, 
masân- du-si braţele reci. 

— El e același, doar planeta s-a îndepărtat, veni 
Sândel cu o lămurire. La viteza cu care o face, s-ar 
putea ca data viitoare să ni se arate doar ca o simplă 
stea. 

— Asta ar fi si sfârșitul nostru, concluzionă Titus. 
E clar că fără soare nu există viață, cel puţin nu din 
aceea pe care o cunoaștem noi. 

— Nenorocită planetă! răbufni Călin. După ce că 
ne-a răpit, ne aruncă în hăul cosmic, bătându-și joc 
de legile astronomiei. Nu putea să-și găsească și ea 
un sistem solar unde să graviteze, ca toate celelalte 
planete?! Numai la un astfel de sfârșit nu m-aș fi 
gândit și nu pot să-l accept cu mâna în sân. Chiar nu 
e nimic de făcut? 

— Hm..., întotdeauna se poate face ceva, replică 
Săndel, îngândurat, mai mult pentru a nu sta 
degeaba și nu că ar fi avut mari așteptări. 

— Spuneţi ce aș putea face, că nu mă dau în lături 
de la nimic. Cu riscul vieţii mele, interveni hotărât 
Sibel. 

— E nevoie de un înotător bun, specifică fostul 
căpitan de ambarcaţiune. Apa din lac a scăzut mult și 
tare mi-ar plăcea să știu cum se prezintă adâncul lui. 
Cu această ocazie, ai putea să-ţi găsești și fratele, se 
adresă lui Călin. 

— E o idee bună, acceptă acesta. Trupul lui nu a 
fost adus la mal, precum peștii și lemnele... 

— Şi nici nu pot să-mi închipui că s-o fi prins de 
ceva pe fund, doar nu există vegetaţie, completă 
Sabina. Sunt o bună înotătoare și cred că pot să 
ajung pe fundul lacului. 

— Eşti sigură, draga mea? se îngrijoră Titus. Nu 
vezi ce frig e? Poate să te prindă un cârcel și să 
rămâi acolo. 

— Nu-ţi face probleme, că apa e mai caldă decât 
aerul dimineţii, îl asigură tânăra. 

— Foarte bine! se bucură Săndel. Avem doi 
voluntari hotărâți pentru o treabă deloc ușoară, dar 
esenţială. Ar fi bine să vă pregătiţi trupește și 


sufletește. Până atunci, se va mai încălzi si 
atmosfera. » 

Călin și Sabina s-au pus în mișcare în jurul lacului, 
dez-  morţindu-și trupul și încercând periodic 
temperatura apei. 

— Nu am încredere în omul ăsta, îi șopti Titus lui 
Săndel. Are o privire rece și înjură mult. 

— Omul e îndurerat de pierderea fratelui, nu poate 
fi călduros și calm în aceste momente, îl liniști 
prietenul. Nici noi nu suntem prea drăguţi acum. 

— Spune-mi sincer, ce speri să găsești pe fundul 
lacului? Un simplu cadavru nu ne-ar fi de ajutor. 

— Nici eu nu știu, sincer. Dar am o bănuială care 
sper să se adeverească. 

După vreo două ore, a sosit vremea acțiunii, tot 
grupul mutându-se în imediata apropiere a lacului. 
Părea un spectacol sportiv binevenit după atâta 
monotonie, de la care nu aveau alte așteptări. 
Amândoi înotătorii păreau în formă și bine dispuși 
când și-au împărţit zonele în care se vor scufunda 
fiecare. Spectatorii au putut constata că durata de 
imersiune a amândurora era destul de lungă și 
sensibil egală. Dar se așteptau ca, pe măsură ce 
timpul trecea și oboseala își spunea cuvântul, ieșirile 
la suprafaţă să fie tot mai dese. Norocul a făcut ca 
acel „nu știu ce" să fie descoperit de Sabina la doar a 
patra scufundare. Suprafaţa lacului fiind mult 
redusă, cei de pe mal au putut vedea semnele de 
surprindere pe care le făcea tânăra, înainte de a 
porni spre ei. Și Călin și-a dat seama că s-a găsit ceva 
și a pornit, la rândul lui, spre mal. 

— Ce este? Ce s-a întâmplat? Ai găsit ceva? au fost 
întrebările curioșilor nerăbdători. 

— Este ceva!!! răspunse Sabina, în timp ce își 
trăgea sufletul. Este ceva în mijlocul lacului. 

— Ce anume? Cum arată? întrebă Săndel, 
acoperind vocile celorlalți. 

— E ca un aspirator de vreo doi metri diametru, 
care trage apă. Parcă-i din metal și are mai multe 
orificii. Precis că-i făcut de o fiinţă inteligentă, dar nu 
știu cu ce scop. Trebuie să-l mai văd o dată. 


AxA 


întuneric complet. Doar liniştea nu era totală. Pe 
fondul unui sunet îndepărtat și nedefinit se auzeau 
respirații sacadate, câte un oftat sau o tânguire 
involuntară. Era pentru a doua oară, într-un răstimp 
scurt, când își pierdea cunoștința, iar asta îi dădea 
lui Săndel noi dureri de cap. Ce se întâmplase și 
unde erau acuma? își amintea vag cum se hotărâseră 
să descopere neapărat și cât mai repede secretul 
dispozitivului de pe fundul lacului. O nouă noapte 
petrecută pe mal ar fi însemnat condamnarea la 
moarte prin îngheţ, soarele micșorându-se tot mai 
mult în urma planetei migratoare. 

Călin s-a oferit să verifice îndeaproape aparatul cu 
pricina, exprimându-și bănuiala că ar fi fost un 
indiciu pentru găsirea fratelui dispărut. A coborât o 
dată, apoi a doua oară, după care n-a mai apărut la 
suprafaţă. Trecând peste fireasca îngrijorare, 
misiunea nu trebuia să înceteze, iar Sabina era cea 
care a urmat să se scufunde. De data asta au înotat 
cu toții până la locul în care se desfășura opera- 

țiunea, deși Georgică a trebuit să fie dus mai mult cu 
forța. Tânăra a zăbovit minute lungi în adânc, dar a 
revenit la suprafaţă cu o figură entuziasmată: găsise 
modalitatea prin care se deschidea o ușă în cutia 
misterioasă. 

Acum se punea întrebarea dacă merita ca toţi să-și 
riște viaţa intrând într-o gaură necunoscută și plină 
cu apă. Erau slabe șanse să ajungă într-un loc mai 
bun, dar alternativa era moarte sigură. S-a supus la 
vot și, precum era de așteptat, doar Georgică și-a 
exprimat dorința să fie lăsat pe mal. Prefera să 
moară de frig, decât înecat pe fundul întunecat al 
unui lac efemer. Oricum, nu avea nicio șansă, 
neputând să-și țină respiraţia mai mult de treizeci de 
secunde. Doar că niciunul dintre ceilalți nu voia să-l 
lase singur, iar Sibel și Sabina i-au promis că-l vor 
ajuta. De altfel, după ce tânăra a explicat tuturor 
felul în care se deschide ușa dispozitivului, ea și cu 
Georgică au coborât primii. 

Restul a fost un coșmar care s-a derulat rapid, în 
care viața nu avea un preţ mai mare decât un pot la 
un joc de cărți sau zaruri. O decizie riscantă, 
precedată de un „Doamne ajută!', după care totul 
depinde de soartă sau de factori pe care nu îi poţi 
influenţa și la care poţi doar spera că-ţi vor fi 
favorabili. Imersiunea și credința că poarta se va 
deschide la timp, intrarea în întunericul inundat, 
alunecarea în abis și expulzarea printr-un tobogan 
ce-i transporta spre necunoscut. Loviturile inevitabile 
și senzațiile de nedescris au făcut ca psihicul să 
cedeze și leșinul să devină un anestezic. Atât își 
amintea Săndel, căpitanul neoficial al echipei. 

— Aţi ajuns cu toţii aici? încercă el să facă un fel 
de prezentă. Sunteti teferi? 


— Eu sunt bine, se auzi vocea lui Titus. 

— Aţi răzbit și voi? exclamă o voce ce semăna cu a 
lui Călin. Mă gândeam eu c-o să vă descurcati. 

— Puteai să ne aștepți, cum a făcut Sabina, îi 
reproșă glasul lui Sibel. 

— Eu cred că mi-am rupt un picior, se tângui 
Georgică. 

— Sabina nu-i lângă tine? întrebă Titus. 

— Bănuiesc că ea e, dar nu mișcă. 

— Unde sunteţi? Mă duc să văd ce i s-a întâmplat, 
rosti bărbatul Sabinei, îngrijorat. 

A durat ceva până s-au găsit și apoi s-au pipăit 
pentru a se asigura că sunt aproape unul de altul. 
Tânăra femeie și-a revenit curând după ce a ajuns în 
braţele lui Titus. 

— Oare unde suntem? întrebă ea după ce se mai 
liniști. Nu se poate face cumva lumină? 

— Probabil că am ajuns în adâncul planetei, după 
cât am coborât, își dădu cu părerea Călin. 

— Măcar n-am murit niciunul, găsi Săndel o 
consolare. 

— In schimb, s-ar putea s-o facem curând aici, de 
sete și foame, completă Călin. 

— Să nu ne pierdem speranţa, îi încurajă Săndel. 
Trebuie să existe cineva care știe de prezenţa 
noastră. Cineva care a construit aparatul de afară și 
tot sistemul ăla de intrare. Bănuiesc că nici zumzetul 
ăsta nu vine de la natură, l-am sesizat de când eram 
pe malul lacului. 

Au urmat alte frânturi de dialog, mai mult pentru 
atenuarea tăcerii și colorarea întunericului. Hainele 


Aa na ni 

începeau să se usuce, iar temperatura din jur era 
acceptabilă, la aceasta contribuind pardoseala 
călduţă, dintr-un material ce părea plastic dur. 
Așteptarea le-a fost răsplătită după un timp 
îndelungat, când parcă a început să se lumineze de 
ziuă. O lumină albă ce creștea în intensitate și a cărei 
sursă nu putea fi ghicită oricât se străduiau. După ce 
intensitatea ei a atins doza normală, în faţa lor a 
apărut deodată un bărbat, ieșind parcă din peretele 
din față. Uimirea grupului a atins cota maximă când 
și-au dat seama că semăna perfect cu Călin, doar că 
avea o vânătaie în frunte. Au dedus că era fratele lui 
geamăn, Albert, presupus înecat și dispărut. Era un 
motiv de mare bucurie să știe că au fost salvati de 
unul de-al lor si nu de niște ființe 

1 * «11 ciudate, pentru cine știe ce scopuri obscure. 


xAA 


Frate drag, trăiești! se arătă foarte surprins 
Călin, ridicându-se să-l îmbrăţișeze. Te-am căutat 
peste tot, dar tu erai aici. Ce bine! 

Albert primi îmbrăţișarea cu un entuziasm mai 
rezervat, dar cu un zâmbet larg pe chip. La fel de 
însufleţitor și-au exprimat bucuria și ceilalți membri 
ai echipei, asal- tându-l cu exclamaţii și întrebări. 
Doar Georgică rămase în continuare pe podea, 
cercetându-și glezna piciorului accidentat și afișând 


un chi Seo sii, 
m ai hiite aig ajci? Tu pe- ai dese his? Esti singur 


aici? 
Curiozi atile celor 1 
care l-au înconjurat. 


tine? erau toar cateva ın 


37 


METAMORFOZA Petru Racolța 


— Şi eu mă bucur să vă văd pe toţi, reuși să se facă 
auzit bărbatul. Puteţi fi liniștiți, sunteţi într-un loc 
sigur și pe mâini bune. O să vă povestesc mai multe 
pe parcurs. Acum, cred că sunteţi obosiţi și vă e 
foame. 

— E drept că n-am mâncat de mult și nici apă nu 
avem, vorbi Săndel în numele tuturor. 

— Se rezolvă. L-aș ruga pe fratele meu să mă 
urmeze, pentru a aduce împreună tot ce-i de 
trebuință, le propuse Albert, punându-și mâna pe 
umărul lui Călin. 

— Desigur, dacă așa crezi că-i mai bine, răspunse 
Titus, cu oarecare părere de rău. Aș fi vrut să vedem 
cu ochii noștri unde suntem. Plus că avem un rănit cu 
o posibilă fractură. 

— Toate la timpul lor, însă rănitul are prioritate, 
așa că îl ducem cu noi. Hai, sus și prinde-te de noi, îl 
îndemnă Albert pe Georgică. 

Așa au ieșit cei trei, pe aceeași ușă invizibilă 
pentru ochii proaspeţilor musafiri. li aștepta un 
culoar cu luminiţe intermitente și sensibile la 
mișcare, în culori și intensităţi diferite, a căror 
semnificaţie nu era cunoscută de noii veniti. Un astfel 


de beculet semnaliză usa unui as- 
1 
J 


censor, care i-a coborât și mai mult spre centrul 
planetei. A urmat un alt hol lung, dar parcă greutatea 
rănitului era mai mică, iar Călin se simțea si el mai 
ușor. în tot acest timp, nu au schimbat o vorbă, de 
parcă lumina difuză şi teritoriul necunoscut îi 
îndemna la linişte şi precauție. Doar câteva gemete 
înăbușite au scăpat din pieptul lui Georgică, însă au 
ajuns cu bine într-o încăpere mai generos luminată. 
Asta și datorită zecilor ori chiar sutelor de 

monitoare care ţineau loc de pereţi, a meselor și 
aparatelor cu becuri proprii rânduite în mijloc, dar și 
a altor surse ce rămâneau ascunse. Pe o astfel de 
masă l-au așezat pe rănit, iar Albert a început să 
lucreze cu un aparat sofisticat, de partă ar fi fost un 
doctor cu multă vechime în câmpul muncii. 

— Din fericire, nu e fractură, ci doar o entorsă 
dureroasă, spuse acesta după câteva minute. Ţine 
piciorul sub raza asta de lumină, până revenim noi de 
la bucătărie. 

Georgică acceptă bucuros  prognosticul și 
tratamentul atât de simplu, iar cei doi fraţi l-au lăsat 
singur. „Bucătăria" despre care vorbise gazda nu 
semăna nicidecum cu una la care s-ar fi gândit un 
om, oricâtă imaginaţie ar fi avut. Ce-i drept, avea 
ceva asemănător scaunelor și mesei, dar în rest 
părea tot un centru de calcul sau divertisment 
electronic. „Unde sunt alimentele și vasele?'", se 
întrebă în gând Călin, evitând să-și arate pe față 
ignoranța. 

— Te întrebi unde sunt bucătarii și mâncarea? îl 
dădu de gol fratele său. 

— Cam asa ceva, dar nimic nu mă mai miră. 
Probabil că ești și singurul bucătar, la cât de multe ai 
învăţat în numai câteva zile. 

— Nici nu știi câtă dreptate ai, îi răspunse Albert, 
bă- tându-l din nou pe umăr. la spune-mi, ce 
mâncare aţi prefera, tu și prietenii tăi? 

— Sunt și prietenii tăi, bănuiesc. Doar venim din 
același loc și avem aceleași probleme. Cred că ne-ar 
prinde bine câte o friptură cu garnitură de cartofi și 
salată verde. Și un vin bun, dacă se poate. N-ar strica 
nici o prăjitură cu 

mere, își expuse Călin poftele, salivând deja la 
gândul mesei mult așteptate. 

— Doar atât? Precis nu mai vrei ceva? îl iscodi 
Albert, zâmbind afectat. 

— Ar mai fi... o ciorbă de burtă cu ardei iute. Dacă 
nu-i prea mult. 

— Nicidecum, fratele meu. Se rezolvă în câteva 
clipe, îl asigură Albert, în timp ce apăsa câteva taste. 

O bandă rulantă se puse în mișcare și aduse pe 
masă un vas de plastic mare, plin cu o substanţă 
aburindă. Părea o pastă vâscoasă, cenușie și urât 
mirositoare, pe care nu ar fi mâncat-o nici porcii. 

— Asta-i tot ce vă pot da, dar mi-a făcut plăcere să 
aflu la ce îţi stă gândul, rosti sarcastic Albert. 

— Fii serios, frate! Sper că e doar o glumă, se 
arătă Călin derutat. 

— Nu e nicio glumă. Dar, pentru că suntem totuși 
fraţi, uite, fac o excepţie și-ţi ofer o băutură pe placul 
tău. 

Urmă o altă comandă, după care handa, rulă 
aducând „un pahar din sticlă, cu o băutură viu 


colorată în albastru. Arăta ca un cocktail frumos 
dichisit cu umbreluţă si măs- » » lină verde. 


— Te rog să-l bei în cinstea revederii noastre, îl 
îndemnă gazda. lartă-mă dacă nu ciocnesc cu tine, 
dar eu nu beau alcool. 

Călin ezită la început, dar prea era atractivă 
oferta, iar setea îi dădea ghes. Luă paharul, îl mirosi 
încântat și bău puţin din el. Avea un gust plăcut și 
răcoritor, astfel că îl goli dintr-o sorbire. 


40 


METAMORFOZA Petru Racolța 


xxx 


— O astfel de băutură le-ar prinde bine și 
celorlalți, se pronunță Călin, privind paharul gol. 
Măcar de sete să nu rabde, dacă tot nu poţi să ne 
oferi ceva comestibil de mâncare. Ia fă o comandă 
consistentă, într-un vas pe măsură, să nu-i ținem 
prea mult în așteptare. 

— Stai liniștit pe scaunul ăla, îl invită cu 
amabilitate Albert, că avem multe de discutat înainte 
de a ne ocupa de prietenii tăi. S-au întâmplat o 
mulţime de lucruri de când nu ne-am văzut și sunt 
sigur că ai multe întrebări, iar eu abia aștept să te 
luminez. 

— Desigur că am, dar credeam că le vom lămuri în 
faţa tuturor, fiecare dintre noi fiind curios să știe 
unde ne aflăm și ce ne așteaptă, rosti Călin, urmând 
sfatul fratelui său. 

— Să-i lăsăm deocamdată pe ei și să discutăm ca 
între fraţi buni ce suntem. Familia e mai presus de 
orice, iar noi avem acum ocazia să fim puternici cum 
nici nu-ţi imaginezi, se entuziasmă Albert, în timp ce 
gesticula larg, vrând să sugereze un univers întreg 
pe care l-ar conduce. 

— Mă înspăimânţi, frăţioare. Acum chiar că 
trebuie să-mi Sai niște explicații in ce te privește şi 
locul în care ne aflăm. Deși te știam cu mari ambiţii, 
tot nu-mi vine să » » » ' 
cred că-ţi găsești idealul într-o planetă fantomă, care 
străbate aiurea Universul, în timp ce noi trebuie să 
ne ascundem ca șobolanii prin canale lipsite de soare 
și mâncare decentă. E cineva care te-a acaparat? 
Pentru că eu nu te mai recunosc. Prea multe ai 
învătat în doar câteva zile si t » 
prea lauzi un loc din care aș fi nespus de bucuros să 
scap. 

— Cei care au construit acest loc sunt ființe 
extrem de 
» 
puternice și inteligente. Ei mi-au salvat viața și mi-au 
îmbunătăţit considerabil capacitatea mintală. La fel 
cum vreau să fac si eu cu tine. 

— Ce tot vorbești acolo?! se arătă intrigat Călin. 
Pe mine să mă lași așa cum sunt, că sunt foarte 
mulțumit. Iti mulțumesc pentru găzduire, dar cred că 
sunt în asentimentul colegilor dacă mai sper încă 
într-o viaţă normală, poate chiar la o întoarcere pe 
planeta noastră. 

— Ce gândire primitivă ai! răbufni fratele său. îţi 
pun la picioare o planetă cum nu există alta, o armă 
cu care putem supune oricare altă civilizaţie, iar tu 
tânjești după viata ta anostă, fără vreo sansă de 
afirmare. De aceea am vrut să te scap de ea la 
întâlnirea de pe lacul Bicaz. La fel cum i-am scăpat și 
pe bătrâni, niște oameni limitați care nu m-au 
apreciat la adevărata valoare. însă destinul a in- 
tervenit și mi-a oferit ceea ce meritam, dar eu sunt 
generos și vreau să-mi devii partener. Numai un 
cretin ar rata o astfel de ocazie, iar eu refuz să cred 
că am un astfel de frate. Așa că te voi înzestra cu 
darul meu chiar dacă nu îţi dai încă seama ce 
primeşti. O să-mi mulțumești după ce vei vedea cât 
de multe beneficii îti va aduce. E vorba » 
doar de implantarea unui cip în creier, care nu-ţi 
afectează amintirile, ci îți adaugă performanţe 
inimaginabile și o personalitate de învingător. 

— Mai bine mor decât să te atingi de creierul meu, 
îl Asigură on încercând să T A în picioare. 


— Din fericire, nu mai dep o ẹ tine. dRaytuga 
care al sor -07 cu, nesat Con ua 
anestezic, carea 1 

început să-și facă efectul. Totul va decurge rapid și 
fără traume, ai încredere în mult iubitul tău frate. 
Când te vei trezi, vei fi un alt om, gata să-și sacrifice 
jalnicii prieteni și să-i cunoască pe creatorii unei lumi 
invincibile, să le mulțumească pentru o viaţă eternă. 

— Cum adică? apucă să se mai revolte Călin, 
încercând să-și păstreze luciditatea. Ce vrei să faci 
cu ceilalți? Am crezut că-ţi pasă de ei, doar l-ai dus 
pe Georgică la tratament. 

— îmi pasă dacă vreunul dintre ei are probleme 
fizice. De cele psihice o să ne ocupăm la momentul 
potrivit. Să nu crezi că omul e mai presus decât 
celelalte specii pe care le avem în găzduire. 
Dimpotrivă, sunt exemplare de o inteligenţă mult 
superioară și calităţi fizice supranaturale, ai zice. Ţi- 
am spus că ai ajuns în slujba celor mai avansate 
ființe, cu miliarde de ani de evoluţie. Omul e ca un 
copil în scutece pentru ei, dar știința are mereu 
nevoie de cobai... 

Călin simțea cum ochii nu-l mai ascultau, iar în 
urechi îi răsunau cuvintele ca un ecou. Mintea se 
lupta să-i rămână trează, în timp ce o mie de mâini 
tandre o legănau și îi șopteau cântece care-i 
aminteau de o voce caldă, din vremea prunciei. Toate 
se învârteau și se amestecau în capul lui, inclusiv 
luminile blânde din încăpere, ce-și  sporiră 
intensitatea și-l pătrunseră, la rândul lor. Acesta tre- 
buia să fie sfârșitul lui ca persoană umană? Era mai 
îngrozitor decât o moarte cu trup și suflet, era un viol 
al creierului și un furt al trupului. Va ajunge un 
zombi fără conștiință și sentimente, un robot din 
carne și oase, gata 

să execute orice ordine, la fel ca fratele său? 
Neputinţa îl făcu să plângă în sinea lui, în timp ce 
întunericul îl învăluia grăbit. 


AAA 


Timpul trecea tot mai greu pentru oamenii rămași 
în așteptarea celor doi fraţi. Se scurseseră câteva ore 
și începeau să se simtă abandonaţi în acea cameră 
fără ieșire. Zadarnic au încercat să depisteze ușa 
prin care intrase Albert și dispăruse, apoi, împreună 
cu fratele său și cu rănitul; peretele, din același 
material ca podeaua, părea fără nicio fisură în partea 
dreaptă, pe unde văzuseră ei că ar fi trebuit să fie. în 
schimb, au găsit deschizătura prin care veniseră pe 
toboganul lung și abrupt, un alt coșmar din care 
rețineau frânturi dureroase. Situația devenea tot mai 
tragică, mai ales că aveau nevoi fiziologice pe care 
nu și le puteau satisface în încăperea imaculată în 
care respirau. 

— Mă tem că s-a întâmplat ceva rău, altfel nu-mi 
explic lipsa lor atât de îndelungată, se plânse Sabina. 
Simt că nu mai rezist mult și explodez... sau fac pe 
mine. 

— La fel suntem si noi, dar, în ultimă instanţă, 
lăsăm orice jenă la o parte, se alătură Titus. După 
cum am mai spus, n-am încredere în Călin, cum nu 
am nici în frate-său. 

— Pentru că nu putem urca pe unde am venit, 
măcar să căutăm vreo cotitură ori alte opţiuni, își 
împărtăși Săn- del gândurile. 

— Nici vorbă, răbufni Sibel. Eu pe canalul ăla n-aș 
mai intra pentru nimic în lume. 

Ceilalţi avură puterea să zâmbească la remarca 
sirianului, după care se așternu tăcerea o vreme. 
Momente întrerupte de o surpriză extraordinară: pe 
ușa fantomă își făcu apariția Georgică, persoana la 
care se așteptau cel mai puţin. Asta nu însemna că 
bucuria revederii era mai mică, și au dovedit-o sărind 
spre el și îmbrăţișându-l. 

— Ia te uite ce bine arăţi, Gicule! îl lăudă Săndel, 
cu chi- pul numai zâmbet. Nici nu se mai vede că ai 
fost accidentat. 

— Ce s-a întâmplat? Unde sunt Călin și Albert? 
Cum ne-ai regăsit de unul singur? veniră întrebările 
celorlalți. 

— Am să vă spun ce-i mai important, dar n-avem 
prea mult timp, se precipită micuțul. Cred că sunt 
urmărit și ar trebui să plecăm de aici. 

— Urmărit? De cine? întrebă Săndel. 

— Nu știu precis, dar s-ar putea să fie chiar Albert. 

— Ei, uite c-am avut dreptate, rosti Titus 
triumfător. La fel o fi și Călin, doar sunt gemeni 
identici și gândesc la fel. 

— Dar tu de unde știi toate astea? reveni Săndel 
cu întrebările. Și cum te-ai despărțit de ei? 

— Ooo, e o poveste lungă, însă trebuie să v-o spun, 
măcar pe scurt, răspunse Georgică, încercând să 
reziste unui discurs prea lung pentru felul lui de a fi. 
Pe mine m-au lăsat într-o cameră separată și mi s-a 
arătat cum să folosesc aparatul cu raze, pentru 
tratament. Nu știu dacă v-am spus, dar eu sunt 
pasionat de calculatoare și mă pricep bine la IT. Am 
fost hacker un timp, până m-au prins și mi-au cerut 
să fac programe antivirus în schimbul li- 

bertătii. De aceea am fost foarte curios să văd ce fel 
de programe au fiinţele de pe această planetă, dacă 
pot să intru în ele și să aflu cât mai multe informaţii. 
în timp ce piciorul își primea portia de tămăduire, 
mâinile îmi dansau peste niște taste misterioase la 
început. Am reușit, relativ repede, să transform 
semnele lor în litere de-ale noastre și să intru apoi în 
baza de date. E uluitor ce am descoperit! 

— E de rău? se auzi vocea tremurătoare a Sabinei. 

— Mă tem că da, răspunse Georgică, cu o figură 
ce exprima tristeţea și entuziasmul deodată. Dar e și 
nemaipomenit de interesant. De exemplu, planeta 
asta nu e ceea ce pare. E mai degrabă o uriașă navă 
de transport proiectată în spaţiu de niște motoare 
puternice, care pot dezvolta o viteză mult mai mare 
decât cea a luminii. De la ele se simte căldura asta și 
se aude zgomotul misterios. TEE f 
destinăAyă dE dLaNPReLtA Ce transportă și care-i e 

— Nu știu sigur. E nevoie să intru și în alte fișiere, 
dar m-am grăbit să vă avertizez. Trebuie să plecăm 
de aici, să ne adăpostim într-un loc mai sigur și să 


găsim ceva alimente. 


—. Noi am, încercat, dar nu am găsit ușa. Tu cum ai 
reuşit) se iiiteresă at gar. > g 7 


— E nevoie de cipul acesta și ușa se deschide când 
ajungi în dreptul ei, îi arătă micuțul. Mă tem că 
Albert nu-l poartă în buzunar, ca mine. 

— Vrei să spui că..., se îngrozi Sabina, arătând 
spre cap. 

— Bănuiesc, cel puţin, aprobă Georgică. 

— Precis știi unde să ne duci? întrebă iarăși 
Săndel. 

— Am luat cu mine o hartă, le arătă micuțul o 
foaie dintr-un material transparent, marcat cu nişte 
puncte și linii. Dacă v-am găsit cu ajutorul ei, sigur 
vom ajunge măcar de unde am venit eu. Vă rog 
doar... 

Cuvintele îi rămasseră pe buze când în încăpere și- 
au făcut apariţia cei doi fraţi, trăgând după ei un 
cărucior cu vase de bucătărie. Venise mâncarea mult 
așteptată, doar că de pe chipurile ofertanţilor nu 
răzbătea bucuria și generozitatea unui astfel de gest. 
Dimpotrivă, regăsirea lui Georgică în mijlocul 
prietenilor săi le-a produs o încruntare severă și niște 
priviri tăioase identice, de parcă erau copiate la 
indigo. 


xAx 


— Regret că trebuie să vă spun, dar unul dintre 
voi a încălcat protocolul și a subtilizat ceva din 
tehnologia noastră, se exprimă Albert, privindu-l 
insistent pe Georgică. Suntem gata să trecem peste 
acest incident, dar aştept să-mi înapoiaţi imediat 
componenta furată. 

Amândoi fraţii erau acum îmbrăcati la fel, într-o 
haină lungă până la podea și neagră, ce părea din 
piele sau un material nedefinit. Braţele le ţineau 
încrucișate la piept, iar expresia glacială și rarele 
grimase li se afișau simultan pe chip. Doar vânătaia 
mai persista pe fruntea lui Albert, singurul reper 
care-i dădea personalitate. 

— Protocol? interveni Săndel, făcând un pas în 
față. Eu credeam că suntem o echipă, iar tu ne-ai 
promis că ne vei ajuta cu tot ce îţi stă în putinţă. In 
schimb, ne-ai abandonat aici, închiși ca într-o celulă, 
fără apă, mâncare și un loc unde să ne facem 
nevoile. Singurul care ne-a căutat a fost cel pe care îl 
acuzi de furt. De fapt, ce se întâmplă aici și ce ai 
făcut cu Călin? Parcă nu mai e același om pe care-l 
cunoșteam? 

De data asta fu rândul lui Albert să facă doi pași în 
faţă, pentru a-l privi de aproape pe cel care cuteza 
să-l înfrunte. 

— Nu suntem o echipă, fiinţe inferioare și 
nerecunoscătoare. Doar eu și fratele meu am fost 
selectaţi să-i slujim pe Creatori, iar voi trebuie să fiţi 
bucuroși că aţi ajuns în apropierea Lor. Habar nu 
aveţi unde sunteţi și ce noroc a căzut pe capul 
vostru. Cred că e momentul să vă lămuresc, pentru a 
ști ce vă așteaptă și a aprecia rolul pe care-l aveţi. 
Timp de mii de ani v-aţi rugat unor zei, i-aţi venerat 
sub diverse nume și aţi tot sperat să revină pe 
Pământ pentru a vă prelua sufletul. Unii îi spun 
Dumnezeu, alţii i-au dat numele de Allah, înainte îi 
ziceaţi Zeus, Zamolxe sau alte nume, în funcţie de 
popoare și culturi. Ei bine, religia are un sâmbure de 
adevăr, iar Creatorul chiar a existat. A însămânţat 
Pământul și a plecat mai departe, să dea viaţă și 
altor planete. Acum a venit vremea să verifice ce a 
ieșit din sămânţa lui și să analizeze dacă recolta 
poate fi culeasă. Adică sufletele cu care-i sunteti 
datori. 

— Eşti nebun! explodă Sibel. Allah nu are alţi fii 
decât pe cei de pe Pământ, și numai aceia care-l 
slăvesc vor fi 

primiţi în apropierea lui. Allah e mare și nu are 
nevoie de altă planetă pentru a călători. 

— Să-l vedem și noi pe acel Creator, dacă tot a 
avut bunăvoința să ne ia în raiul lui, îl ironiză Săndel 
pe Albert. Deși pare mai degrabă un iad, având în 
vedere că e situat în adâncuri și emană atâta căldură. 

— Aș putea să jur că asta-i o blasfemie, deși nu am 
fost un om religios până acum, răspunse Albert 
apăsat. V-am spus că e doar un sâmbure de adevăr în 
credința voastră. Mai credeţi că raiul e în ceruri, 
acum, când stiti că acesta e doar o iluzie, o poartă 
largă spre Univers? O să-l vedeţi cu siguranță pe 
Creator, când va fi cazul. Deocamdată, am nevoie de 
piesa despre care vorbeam, apoi vă las să mâncaţi. 
Ba vă voi deschide și ușa potrivită pentru a vă ușura. 

— Mă tem că nu putem avea încredere în tine, se 
auzi vocea lui Georgică. Riscăm să ajungem precum 
Călin, care n-a scos un cuvânt de când aţi intrat. I-ai 
implantat cumva un cip ca ăsta? 

Ochii lui Albert scăpărară la vederea piesei din 
mâna micului om. Se mișcă rapid către el, dar între 
ei se postă sirianul SibeL Masivitatea si hotărârea lui 
nu fu, însă, o piedică pentru omul în negru, care-l 
ridică fără efort și-l aruncă la câţiva metri distanţă. 
Ceilalţi se feriră îngroziţi, lăsându-l pe Georgică 
singur. 

— Stai pe loc, altfel îl distrug și nu cred c-o să-ţi 
placă, îl amenință omuleţul, punând cipul sub 
călcâiul piciorului drept. 

— Crezi că are vreo importanţă, atâta vreme cât n- 
o să-l mai puteţi folosi? întrebă impasibil Albert. 

— Cred că are, pentru că l-am ACTIVAT, viteazule! 
Altfel cum crezi că am intrat pe ușă? Văd că de 
prostie tot nu te-ai vindecat, chiar dacă ai un 
calculator în cap. 

— Nu face asta! își schimbă tonul omul în negru. 
îti dai seama că sunteţi morti fără ajutorul nostru? 

— Suntem morți și cu ajutorul tău, interveni Titus. 
Nu știu ce se întâmplă, dar dacă poţi să-l oprești, fă- 
o, Georgică! 

— Da, oprește-l pe nenorocit! se auzi și vocea 
Sabinei. 

—  Nuuuuu! strigă Albert, când piciorul lui 
Georgică se ridică și apoi se propti de podea cu toată 
puterea. 

Cipul se zdrobi cu un sunet abia perceptibil, dar 
geamătul celor doi fraţi fu puternic și de lungă 
durată. Amândoi căzură la pământ, cu capul între 
mâini și feţele schimonosite de durere. Albert își 
pierdu primul cunoștința, în timp ce Sabina căuta să- 
l aline pe Călin, luându-i capul în poală și adresându- 
i cuvinte de mângâiere. 


AAA 


— Ce s-a întâmplat cu ei? întrebă femeia, 
bulversată de întorsătura pe care o luaseră lucrurile. 
Ce le-ai făcut? 

— Am presupus că cipurile interacționează între 
ele, dar nu eram sigur, răspunse Georgică, uimit și el 
de efectul spectaculos. Mai ales că fiecare din ele are 
și o componentă organică, ce realizează o simbioză 
cu creierul  primitorului şi contribuie la 
transformarea acestuia. Nu speram, însă, la o reacție 
atât de puternică. 

— S-ar putea să moară amândoi, iar noi să 
rămânem închisi aici. 


METAMORFOZA Petru Racolța 


Constatarea lui Săndel sună ca un reproș, după ce 
examină mai atent victimele. 

— Cel puţin ăsta parcă nu mai are puls, arătă el 
către Albert. La fel se poate întâmpla și cu frate-său. 
Oare cipu- rile lor mai funcţionează? 

— Trebuie să încercăm, până nu e prea târziu, se 
precipită Georgică. Goliţi căruciorul cu mâncare și 
așezaţi-l pe Călin pe el. 

Sibel se conformă primul, dar nu înainte de a-și 
satisface curiozitatea în privinţa conţinutului bolului. 
Făcu o grimasă de dezgust și scuipă instinctiv 
substanţa pe care o băgase în gură. 

— Asta-i otravă, nu-i mâncare! strigă el, 
debarasând dintr-un singur gest tot ce era pe 
cărucior, pentru ca imediat să ajute la așezarea cu 
grijă a lui Călin. 

Acesta era tot inconștient, dar încă mai respira, 
iar asta le dădea speranţe prietenilor lui, mai ales 
când micuțul Il-ist i-a încurajat, spunându-le că, 
probabil, timpul mai mic ce se scursese de la 
implantarea cipului nu îi oferise posibilitatea de a 
prelua controlul total asupra persoanei lui. 
Presupunerea s-a dovedit corectă, iar semnalul cipu- 
lui din creierul victimei a fost perceput de senzorul 
ușii, care le-a deschis calea mult așteptată. Dar, 
chiar și cu ajutorul hărţii, le-a trebuit ceva vreme 
până să găsească o încăpere în care să-și facă 
nevoile, mai ales pentru că toaletele erau atât de 
sofisticate încât cu greu și-au dat seama când au 
nimerit una. In acest timp, Călin părea că se stinge 
încet, iar Sabina își exprimă preocuparea în privința 
salvării lui. 

— Trebuie să se poată face ceva! zise ea pe 
drumul spre „cabinetul medical" unde se tratase 
Georgică. 

— îmi pare rău, dar nu putem face nimic, îi 
răspunse acesta. E nevoie de o operaţie pe creier 
foarte complicată, pentru a-i îndepărta cipul, iar asta 
nu e ceva de nivelul nostru. Singura șansă e să mai 
găsim un component identic, ca un pașaport cu care 
să avem acces în toate cotloanele acestui labirint. 

— Dar nu-l poţi opera tu, ghidat de un program? 
se interesă Titus. Doar sunt calculatoare peste tot, cu 
programe de tot felul. 

— Nu-i suficient să știi cum se face, e nevoie si de 
o mână sigură, de curajul de a lucra pe creierul unui 
om. Eu leșin numai când văd sânge, dar dacă se 
oferă cineva, promit să găsesc îndrumările potrivite. 

Tăcerea se lăsă printre ei. Nimeni nu-și asuma 
răspunderea de a contribui cu mâna lui la moartea 
lui Călin. Din păcate, speranța de a mai găsi un 
component identic nu s-a împlinit, deși au căutat în 
mai multe încăperi. In această situaţie, au fost 
nevoiţi să care peste tot după ei trupul muribund al 
prietenului lor, o treabă deloc plăcută și tot mai 
depresivă. 

— Du-ne într-un cabinet dotat cu tot ce-i nevoie 
pentru incizie, se hotărî deodată Săndel. Am să fac 
operaţia și o să scot cipul înainte de a se degrada. 
Măcar îl scutesc de suferință pe bietul om. 

Vestea păru să le mai aducă inima la loc, deși 
semăna cu un măcel ce voia el să facă, nicidecum cu 
o intervenție chirurgicală. 

— Dar înainte de asta cred că ne-ar prinde bine 
ceva comestibil, completă Săndel. Dacă poţi să 
rezolvi asta, te pup de nu te vezi, Georgică! Şi ceva 


de băut, firește. | E Pau 
învioră He IER. dar nu ştiu ce-o să găsim, se 

Intrară în încăperea unde avusese loc discuția 
dintre cei doi gemeni, iar Georgică începu imediat să 
navigheze printre programe. A durat o vreme până a 
găsit ceva promițător, însă tot nu s-a declarat 
mulțumit. 

— Se pare că gazdele consumă aproape mereu 
acelaşi tip de amestec, neplăcut la gust pentru noi, 
dar foarte hrănitor și ușor de digerat. Mai ales dacă 
se află, ca acum, într-o stare de stază prelungită, în 
care sunt asistați de computerul central, la care eu 
nu am acces. Dar și această pastă are la bază câteva 
ingrediente cunoscute și apreciate de noi, oamenii, 
cum ar fi peștii. 

— Excelent! Vrem pește, se auziră mai multe 
strigăte. 

— Peștii ăștia provin din lacul nostru și se pot 
servi doar fierti, îi lămuri Georgică. 

— Buni și fierți, ba chiar și cruzi, dacă găsești și 
ceva băuturică înainte, îl provocă iar Săndel. 

Pentru această misiune nu trebui multă așteptare. 
Pe banda din faţa lor își făcu apariţia un pahar cu o 
băutură incoloră, pe care comandantul o gustă 
primul. 

— Nu știu ce este, dar are un efect al dracului de 
bun! decretă Săndel cu zâmbetul pe buze. De băut și 
de mâncat la toată lumea, apoi vedem noi ce-o să mai 
fie. 


-fC A 

însă ceea ce a urmat - chiar înainte de a se bucura 
de sfârșitul mesei - nu a a fost ceva la care să se 
gândească vreunul dintre ei. Lumina s-a stins 
complet în încăpere, lăsându-i într-un întuneric la fel 
de negru ca cela din camera în care ajunseseră 
prima dată. 

— Ce poate fi asta, Georgică? se auzi vocea lui 
Săndel. 

— Habar n-am, răspunse micuțul, iritat. Nu pot să 
le ştiu pe toate, că nu-s Dumnezeu, iar locul ăsta e 
nou și pentru mine, ca și pentru voi. 

— Nu poți să faci ceva sau măcar să încerci? 
întrebă și Titus. 

— Pe bezna asta mi-e frică și să mă mișc. Nu se 
vede nimic, iar fără energie nimic nu funcţionează. O 
fi vreo pană de curent! 

— Grozav! Pană de curent într-o tehnologie atât 
de avansată, mi-e cam greu să cred, zise 
comandantul. Mă tem că gazdelor nu le-a prea plăcut 
de noi și au luat măsuri. Hei, voi de-acolo, arătaţi-vă 
chipurile! 

Invitaţia părea să rămână fără ecou, în timp ce 
fiecare dintre pământeni aștepta, cu inima strânsă, 
un semn cât de mic. Doar respiraţiile lor și același 
huruit înfundat îi făceau să simtă că sunt împreună, 
în același loc imprevizibil. Peste un timp nedefinit, 
răspunsul a venit sub forma unei voci line, 
curgătoare, a cărei sursă părea foarte aproape de ei: 

— La început a fost întunericul total și liniștea 
nevieţii. Dar am venit EU, născocind cuvântul ce a 
spart liniștea, și lumina care a alungat întunericul. 
Fiecărui cuvânt i-am dat un sens, iar din lumină am 
zămislit fiinţe de tot felul, 

cu roluri bine definite. Cineva trebuia să le 
stăpânească în lipsa mea, iar asta nu mi-a reușit de la 
început. Multe specii din acestea am eliminat până 
am ajuns să te fac pe tine, după chipul meu. Am 
crezut că vei fi cel mai potrivit, deși mi-ai înșelat de 
mai multe ori așteptările. Pedepsele date de-a lungul 
timpului - când treceam să-mi văd lucrarea și eram 
dezamăgit - au avut efect temporar și sub așteptări. 
Voi uitaţi repede sau daţi alte înțelesuri lucrurilor 
atât de evidente, dacă nu vă convine adevărul. Acum, 
m-am convins încă o dată că speranţele mele nu mai 
au temei pe această planetă și mă gândesc să opresc 
experimentul. Sunt alte locuri de care trebuie să mă 
ocup, în care Raiul mult râvnit de voi există cu 
adevărat, întreținut de ființe mult mai reușite. 


Liniște din nou sau poate doar o pauză. Grupul a 
profitat de ea pentru a-și exprima nelămuririle: 

— Cine ești si de ce nu te arăţi? 

— Cred că e o înregistrare standard. 

— Vrei să spui că ești Dumnezeu? 

— Allah e mare si nu vorbește ca tine! » t 

— Ce vrei de la noi? 

După ce spiritele se mai domoliră, întrebările 
încetând în cele din urmă, un monitor mare se 
lumină, lăsând să se distingă un prim-plan cu doi ochi 
obosiţi, de o culoare nedefinită: 

— Cu adevărat vă spun că Eu sunt El, dar nu 
singurul. Sunt unul dintre Cei care v-au dat formă și 
viață, v-au păzit de catastrofe cosmice și de specii 
agresive, de fenomene naturale distrugătoare și de 
voi înșivă. Mi-aţi dat 

nume diferite, m-aţi multiplicat în diferite forme și 
mi-aţi pus în gură vorbe care nu-mi fac cinste. Nu 
sunteţi doar voi de vină, din moment ce eu v-am 
creat. Sufletele voastre, bune sau mai puţin bune, îmi 
aparțin și am nevoie de ele pentru alte proiecte. Să 
nu credeţi că-i doar o figură de stil, pentru că ele 
chiar există și sunt vitale pentru cre- ierele în care le 
implantăm. Altfel cum explicaţi că vieţile noastre 
măsoară milioane de ani, după unitatea voastră de 
timp? Credeam că totul va fi simplu: vă extragem de 
pe planetă, controlăm calitatea sufletului și, în 
funcţie de rezultate, ne mulțumim cu voi sau trecem 
la extragerea în masă din toată specia voastră. 
Analizele au arătat că recolta poate fi culeasă, deci 
ne vom întoarce pentru a o ridica. Voi sunteti 
norocoșii care veţi oferi esenţa vieţii în mod direct, 
prin transfer instantaneu. Pentru asta am să vă iert, 
fiindcă m-aţi trezit a doua oară din starea de repaos 
total, dar și pentru că aţi pus în pericol vieţile a două 
exemplare proaspăt recrutate. După cum vă place să 
credeţi, Creatorul e iertător și foarte generos, dar 
poate deveni nemilos atunci când nu-i respectaţi 
poruncile și vă întoarceți împotriva lui... 

— Dovedește-ne că ești Dumnezeu! se grăbi 
Sabina să intervină, înainte de a se întrerupe 
legătura. Dă-ne lumină și lasă-ne să te vedem. In 
spatele unui ecran, oricine poate să se dea puternic 
și să-și atribuie roluri divine. Măcar să ne dăm 
sufletul împăcați. 

— PFemeieeee... Ai rămas la fel de suspicioasă și 
curioasă precum Eva. Nu vezi că sunteţi în mâinile 
mele, în casa mea, în puterile mele? Doar un buton 
să apăs și ador- 

miţi pe vecie, fără să știți ce se întâmplă cu voi. Ce 
dovadă mai mare vreţi? 

— Şi noi avem monitoare și calculatoare pe 
Pământ. Dar avem și șarlatani care-i mint pe oameni, 
dându-se cine nu sunt. Dacă vrei să ne oferim 
sufletele cu bucurie, trebuie să ne convingi că i le 
donăm celor care merită, celor care ne-au făcut. 
Altfel, aceste suflete se vor zvârcoli în voi si vă vor 
face mai mult rău decât bine. 


Pauza de comunicare care urmă nu-i mai miră, 
deși era mai lungă decât cele anterioare. Ochii de pe 
monitor dispărură, lăsând iarăși loc întunericului. 
Probabil că gazda se gândea la propunerea lor sau 
chiar era în curs de a o îndeplini. 

— Hei, cel care-ti zici Creator, unde ești? izbucni 
tot Sabina. Nu ai curajul să te arăţi creaţiilor tale? 

— Sunt printre voi, dar nu mă simțţiţi, se auzi iar 
vocea lină. Sunt în fata voastră, dar nu mă vedeţi. 
Asa cum vă vorbesc, dar nu auziți ce vă spun, ci 
numai ce vreți. 

— lartă-ne dacă nu vedem pe întuneric, continuă 
tot femeia. Fă lumină și ajută-ne să te cunoaștem, 
dacă tot îţi aparținem. Fii mai explicit, dacă tot 
suntem ignoranți. 

După câteva clipe, în faţa lor apăru un con de 
lumină ce avea în centru un personaj bizar. Un 
bărbat gol pușcă, fără pic de păr pe corp și pe cap, 
dar cu o burtă imensă, o faţă butucănoasă dintre ai 
căror obraji imenși de- abia se vedeau ochii pasivi ce 
trădau bătrâneţea și tristețea. Stătea într-un fotoliu 
de care se ţinea cu braţele sale scurte > * 


și groase, al căror diametru era întrecut doar de 
picioarele acoperite și ele din plin de grăsime. Arăta 
precum oa- 

menii care sufereau de obezitate morbidă. Era firesc 
ca toţi cei cinci pământeni să rămână fără grai o 
bună bucată de vreme. Cuvintele veniră din partea 
celui „admirat". 

— Bănuiesc că nu sunteți mulţumiţi de imaginea 
pe care o vedeţi. Poate vă așteptați la un bătrânel cu 
barbă, îmbrăcat în haine lungi și albe. Sau la un 
tânăr subţirel și cu ochi blânzi, care să vă spele cu 
smerenie picioarele și să vă dea speranţe într-o viață 
eternă și edenică. Așa vă place vouă să credeţi, dar 
uite că realitatea e alta. Nici omenirea n-ar arăta mai 
bine dacă v-as lăsa încă o mie de » 
ani. Aţi ajuns deja să folosiţi tehnologie tot mai 
avansată și aţi devenit, la rândul vostru, comozi și 
supraponderali. Voi sunteţi niște excepții, dacă nu- 1 
luăm în seamă pe bărbatul masiv care-mi zice Allah. 
Dar eu văd lumea voastră în ansamblu și nu îmi place 
deloc viitorul spre care tin- deti. II aveţi în fata 
voastră si ai cred că vă convine cum » » + 
arată. 

Bărbatul îsi deschise braţele, lăsând să i se vadă 
hălcile de grăsime. Sabina nu mai avu puterea să 
privească și-și cobori privirea. 

Să nu credeţi că sunt pe moarte, copiii mei, 
continuă supraponderalul. Tehnologia ne-a adus în 
situaţia asta și tot ea ne menţine în viată. Dormim 
mii de ani, mâncăm foarte puţin și ne întărim cu 
sufletele semănate și culese din tot Universul. Prin 
ele, cei care au norocul să-l ofere, își ating telul de a 
avea viața veșnică la care au visat mereu. Noi 
suntem Raiul în care veți păși și veţi găsi un colţișor 
pentru Eternitate. O să vă dau chiar acum un 
exemplu de transfer, înainte de a se pierde sufletul 
colegului vostru. 

Personajul se agăţă iarăși de mânerul fotoliului- 
tron, după care un furtun se desprinse, precum un 
șarpe viu, de pe un aparat aflat în încăpere. La capăt 
era atașată o mască transparentă, care se așeză ușor 
pe gura și nasul lui Călin. Imediat după aceea, 
pieptul omului se încordă o dată, apoi se contractă 
definitiv, în timp ce chipul i se destinse și mâinile i se 
înmuiară pe lângă corp. Se putea spune că își dăduse 
sufletul. Furtunul cu mască Se detașă ca la o 
comandă și porni lin spre faţa bărbatului nud, unde 
se atașă la fel de simplu. De data aceasta, trupul 
celui în cauză fremătă cu putere, de parcă ar fi fost 
cuprins de un orgasm devastator. Ochii i se dilatară, 
corpul îi fremătă plin de vibrații, degetele mâinilor i 
se strânseră ca pe o halteră ce trebuia ridicată, iar la 
urmă, după ce masca se desprinse, scoase un geamăt 
prelung, care-i cutremură pe martorii stupefiaţi. 

— Oooo, daaaa! se auzi apoi exclamaţia 
bărbatului, devenit mai vioi la trup și căutătură. A 
avut un suflet bun și a ajuns acolo unde îi era locul. 
După cum vedeţi, e foarte simplu și promiţător. 
Sufletele se pot păstra în recipiente speciale și sunt 
administrate celor care se trezesc periodic. Mai aveţi 
ceva nelămuriri sau trecem la preluare? 

— Nelămuriri avem destule, mai ales după ce s-a 
întâmplat, sări Titus primul. Tocmai am văzut cum ai 
luat sufletul unui prieten de-al nostru, iar acum vrei 
să faci la fel și cu noi? Totul pentru a întreţine niște 
ființe obeze, care nu fac nimic altceva decât să 
doarmă și să prăduiască alte planete și civilizaţii. Noi 
am crezut întotdeauna că sufletele ne aparţin și ne- 
am rugat ca ele să fie iertate și 

primite într-un loc frumos, în care să se bucure de 
libertate și iubire. Ori, după cum vedem prea bine, 
numai frumos si liber nu e locul unde vrei să ne 
închizi sufletele. Si tot așa vrei să faci cu toată specia 
noastră, de pe Pământ. Nu crezi că aţi ajuns la 
stadiul de paraziți? 

Faţa gazdei se schimonosi de furie, iar fotoliul în 
care stătea începu să leviteze, permițându-i să-și 
privească interlocutorii de la înălțime. 

— Tu!! tună el. îţi permiţi să mă etichetezi pe 
mine?! Creatură rebelă și neștiutoare! Eu te-am făcut 
și tot eu te omor. întâi pe tine și pe colegii tăi, apoi 
toată seminţia ta. V-am dat apă, aer, lumină, o 
planetă cu condiţii optime și mii de ani în care să 
progresaţi. Iar voi ce-aţi făcut cu toate aceste daruri? 
Mai de folos e un gândac pământului decât voi, niște 
egoiști irecuperabili. Gata! Destul am pierdut vremea 
cu explicaţii, e timpul să trec la preluare! 

— Iartă-l, Doamne, că nu știe ce vorbește! se auzi 
atunci glasul Sabinei, care se prosternă cu capul 
până la pământ. E soţul meu și nu a crezut niciodată 
în tine, iar aceasta a contribuit la ruptura dintre noi. 
In schimb, eu m-am rugat zi de zi să mă mântuiești și 
să mă primeşti alături de tine, pentru eternitate. Știu 
că nu mi-a venit să cred când te-am întâlnit în came 
și oase, altfel mi te închipuiam, dar credinţa mi-e mai 
presus decât orice prejudecată, iar acum mă căiesc 
pentru îndoielile mele. Ba mă ofer să fiu prima care- 
și dă sufletul nevrednic pentru a sălășlui în Creatorul 
înțelept, cel fără de început și fără de sfârșit. Doar o 
dovadă de milostivire si iertare îti cer, înainte de a- 
mi închide ochii: lasă-mă să-ţi sărut mâna dreaptă, ca 
unui 

tată iubit și iubitor. Ar fi supremul dar la care poate 
visa un muritor credincios. 

Cel care-și spunea Creator se arătă impresionat de 
cuvintele pline de adulaţie ale femeii, precum și de 
plecăciunea care reflecta deplina umilinţă. Chipul i 
se mai destinse, iar fotoliul reveni în locul de unde se 
înălţase. Zise: 

— Se pare că m-am înșelat în privinţa ta, Evă. Eu 
sunt milostiv, dar pot la fel de bine să fiu gelos și 
răzbunător. Ca un tată, așa cum bine ai spus-o, care 
își pedepsește sau răsplătește copiii în funcţie de 
faptele și meritele lor. Nu mi-a plăcut niciodată să 
mă arăt oamenilor și cu atât mai puţin să fiu atins de 
vreunul. Dar voi face o excepţie de această dată, 
pentru a le arăta necredincioșilor din preajma ta cât 
sunt de bun si iertător cu cei care merită. Vino » 
să-ți binecuvântez sufletul și să-ţi ofer plăcerea de a 
mă atinge! 

Titus încercă să o prindă de mână, dar Sabina se 
smuci din strânsoarea lui. Nici împotrivirea verbală a 
celorlalți nu o convinse, astfel că se apropie cu pași 
lenți și ochi aplecaţi spre conul de lumină unde trona 
gazda. Ajunsă în dreptul bărbatului, se înclină la fel 
de spășită și primi cu smerenie mâna care îi atinse 
întâi creștetul capului. 

— Doamne, am fost învățată să apreciez mai mult 
dreapta, dar văd că îţi folosești mâna stângă. Fii bun 
și lasă-mă să-ți sărut dreapta, pentru că de-a dreapta 
ta stau cele mai merituoase suflete, după cum ne-a 
învăţat Scriptura. 

Creatorul dădu binevoitor din cap și își desprinse 
mâna dreaptă de pe mânerul fotoliului, întinzând-o 
spre buzele 

în așteptare ale Sabinei. Aceasta o sărută prelung, 
dar în același timp o prinse strâns cu ambele mâini, 
trăgând cu putere. 

— Ce faci, femeie?! urlă bărbatul, încercând să-și 
recupereze brațul. 

Dar forţa nu îi era suficient de mare încât să scape 
ușor din strânsoarea neașteptată. Bărbaţii realizară 
planul femeii și se repeziră să-și ajute prietena. 
Individul se zbătea cu disperare, însă fu imobilizat în 
câteva clipe și rostogolit din fotoliul său plutitor. 

— Daţi-mi drumul, sălbaticilor! strigă. Veţi fi 
pedepsiţi cum nici nu vă puteţi închipui, iar sufletele 
voastre nu vor avea niciodată odihnă. Nu știți cu cine 
vă puneţi! Daţi-mi drumul! 

Se zbătea pe podea, încercând fără succes să se 
ridice în picioare. Dar oamenii nu-l băgau în seamă, 
preocupaţi de altceva. 

— Deșteaptă fată! exclamă admirativ Georgică. De 
unde ai știut că are comenzile încorporate în braţul 
drept al fotoliului? 

— Am observat cum îl mișca, în timp ce gesticula 
doar din mâna stângă, răspunse femeia răsuflând 
ușurată. E drept că am riscat... Exista și posibilitatea 
unor comenzi mentale. 

— Ai o intuiţie bună! o lăudă si Titus, îmbrătisând- 
O. 

— Si acum, ce facem cu el? întrebă Săndel. Cine 
știe câți mai sunt și când o să ne trezim cu ei pe cap? 

— Să-l interogăm! interveni Sibel. Iar dacă nu ne 
spune, îl torturăm. Precis că nu-i obișnuit cu durerea. 

„— Vrei să-ti torturezi Creatorul?! se arătă uyimi 
Săndel. — Asta-i urez Sau Dumnezeul vostru mi 


nu vedeți « că nu-i în stare nici să se deplaseze fără 
tehnologie? 


— Cine știe? Poate că tehnologia a ajuns să facă 
totul și pentru Dumnezeu. Ea te ajută, dar poate la 
fel de bine să te și distrugă, atunci când abuzezi de 
ea. 

— Eu nu suport violenţa, interveni Sabina. Oricine 
sau orice-ar fi, trebuie să-i arătăm că suntem 
civilizaţi și umani, nu niște răzbunători fără judecată 
și milă. 

— Judecată vrei, judecată o să-i facem! se irită 
Sibel. II acuz de blasfemie și îi cer condamnarea la 
moarte prin tortură. Vrea cineva să-l apere și să-l 
scape, n-are decât, dar cu mine nu-i merge. Trebuie 
să scăpăm de fiinţa asta oribilă si de ceilalți asemeni 
lui, chiar dacă ar fi să ne dăm viaţa pentru asta. 
Uitaţi-vă cât de despuiat ni s-a arătat. Spre asta tinde 
și civilizația așa-zis creștină de pe planeta noastră. 
Femeile umblă tot mai goale, în loc să poarte burka 
sau măcar un văl islamic, ispitindu-i pe bărbaţi și 
comițând astfel păcate de neiertat. Dacă nu luăm 
măsuri, vom ajunge toţi un butoi de grăsime fără pic 
de rușine sau credinţă. Allah ne-a avertizat si numai 


ascultându-i 
I t 


poruncile putem evita un viitor atât de jalnic. 

Femeia, Titus și Georgică săriră cu obiecţii, ceea 
ce generă o polemică gălăgioasă. Săndel se impuse, 
cu un ton mai ridicat. 

— Hoooo! Hoooo!... De acord cu Sibel, într-o 
anumită măsură. Dacă planeta asta și cei care o 
conduc vor să ne stârpească de pe Pământ, e de 
datoria noastră să-i împiedicăm, prin orice mijloace. 
însă. înainte de toate. avem 

nevoie de informaţii precise. Poate reușim să ne 
întoarcem acasă, eliminând și ameninţarea despre 
care ni s-a vorbit. Sperăm ca Georgică să intre în 
fișierele secrete și să găsim, astfel, o cale prin care 
să ducem la îndeplinire ambele misiuni. Treci la 
treabă, micuţule, și arată-ne ce poţi! 

Apoi, comandantul îl luă la o parte pe Sibel, 
apropiin- du-se amândoi de fiinţa de pe podea. 
Aceasta încetase să-i mai amenințe și îi asculta cu 
ceva interes. 

— Si cum zici că ai să-l faci să vorbească? îl 
întrebă Săndel pe sirian, având grijă să fie auzit și de 
cel vizat. 

— Războiul m-a învăţat multe, iar tortura e una 
dintre aceste învățături. Pot să-l fac să sufere cum 
nici nu gândește, să-și dorească cu ardoare să 
moară, dar să nu poată nici măcar să urle cum ar 
vrea. Nu am nevoie de instrumente anume, braţele și 
dinţii îmi sunt de cel mai mare ajutor. îi voi suci 
picioarele și mâinile, îi voi smulge organele genitale 
și îi voi scoate ochii din orbite, cu răbdare și plăcere. 

Gazda obeză nu părea prea intimidată de 
amenințările lui Sibel și continua să-i sfideze din 
priviri. Săndel se aplecă spre urechea lui și îi spuse 
cu voce tare: 

— Vrei să ne demonstrezi că ești nemuritor? Acum 
ai ocazia: tipul acesta n-are milă și credinţă în tine, 
te poate chinui mai rău decât a fost chinuit lisus pe 
cruce. Dacă îţi tranșează corpul în zeci de părți, iar 
inima ta continuă să mai bată și călcată în picioare, 
poate că pe mine mă vei convinge, dar nu și pe el. Te 
sfătuiesc să te gândești mai bine și să ne spui câteva 
lucruri, scutindu-ne pe toţi de o experienţă neplăcută 
și salvându-te pe tine. 

„Creatorul" îi fulgeră pe rând cu privirea, la 
început în tăcere, după care continuă, cu aceeaşi 
voce amenințătoare: 


„ — Credeţi că mi-e frică de moarte, oameni slabi şi 
fără minte? Eu am murit și am inviat de mii de ori, 
precum voj dormiti si vă treziti în fiecare dimineață. 

reți sāmā»1111 


răstigniți și să-mi batjocoriți trupul? Acesta nu-i 
decât o carcasă pe care o voi schimba la fel de ușor 
cum vă schimbaţi voi de haine. Eu sunt mai presus de 
înţelegerea voastră, iar dacă-mi provocaţi mie 
chinuri, în chinuri o să sfârșiţi, în timp ce eu mă voi 
înălța din nou. 

— Cine ești tu cu adevărat? întrebă Săndel. 

— Tocmai ţi-am spus, dar nu ai priceput. încă nu-i 
târziu să reparaţi ce aţi stricat, încă mai pot ierta ce 
mi-aţi făcut. Daţi-mi scaunul înapoi și vă voi păstra în 
slujba de administratori ai planetei, pe termen 
nelimitat. 

— Asa cum ai făcut cu cei doi frați? Să devenim 

roboti * 11 
care te hrănesc și curăţă după tine? Să ne pierdem 
conștiința, iar tu să ne elimini rudele și prietenii de 
acasă? Nu cred că-i o situaţie mai bună decât 
moartea. 

— Pot să anulez recoltarea sufletelor de pe planeta 
voastră, rosti gazda cu o voce mai împăciuitoare. 
Sunt multe alte planete care așteaptă să fie 
valorificate. 

— Nu cred nimic din ce spui, păcătosule! răcni 
sirianul. Te-ai dat drept Allah, iar asta nu se iartă. 
Allah cel Mare îmi cere să-l răzbun, iar eu o voi face. 

Privirea celui căzut deveni din nou sfidătoare, iar 
gura nu-i mai scoase niciun sunet. Săndel se ridică și 
îi șopti lui Sibel: 

— Faci ce vrei, dar nu de faţă cu noi. Nu suportăm 
să vedem torturi, mai ales că avem și o femeie 
printre noi. Ii găsești o încăpere și încerci să scoţi 
cât mai multe de la el. Eu mă spăl pe mâini și nu mai 
știu nimic despre asta. 

Satisfăcut de ofertă, Sibel își arătă puterile când 
reuși să-și ridice prizonierul și să-l arunce pe un 
umăr, cu toată greutatea de aproape două sute de 
kilograme și împotrivirea prea slabă ca să-l 
deranjeze. Degeaba striga victima, trecând de la 
ameninţări la blesteme și apoi la cuvinte de 
reconciliere, cei vizaţi își întorceau privirea și își 
astupau urechile, așteptând să scape de priveliștea 
dezolantă. Au răsuflat ușuraţi când cei doi au părăsit 
încăperea, iar ei puteau să-și concentreze atenţia 
asupra lui Georgică. 

— Ei? Ai reușit să intri în centrul de comandă? îl 

în- * 
trebă Săndel. 

— Nu mă stresaţi, dacă vreți să lucrez la 
capacitate maximă, răspunse omulețul, iritat. Fișierul 
acela are o parolă pe care n-am spart-o încă. Am 
încercat tot felul de metode, dar am nevoie de un 
indiciu, cât de mic. Un nume sau un șir de cifre pe 
care să le combin, o punte prin care să ajung la 
cheie. Dar aşa... pare o misiune mai dificilă decât a 
sparge orice sistem de protecție de pe Pământ. 

— Fii calm si caută în continuare, îl linişti 
comandan- tul. Am vrut să știu cum stăm, iar tu să 
afli că nu avem mult timp la dispoziție. O cafea tare 
ne-ar prinde bine acum, nu credeți? 

Ideea părea foarte bună, doar că, ori nu știau ei să 
comande ce doreau, ori nu exista aşa ceva pe acea 
planetă. Astfel că s-au mulțumit cu licorile pe care le- 

gustând pe rând și încercând să facă un clasament al 
celor mai acceptabile. Toiul disputelor a fost 
întrerupt de un geamăt puternic, cutremurător, după 
care lumina se stinse complet. Energia reveni după 
circa un minut de derută, însă lumina era 
intermitentă și geamătul se transformă într-un 
cutremur continuu, de mică intensitate. Toţi au 
crezut că Georgică generase aceste probleme și s-au 
adunat imediat în jurul lui. 

— N-am făcut nimic! îi asigură acesta. Nu știu ce 
se întâmplă. 

Atunci își făcu apariţia Sibel, plin de sânge pe 
haine și pe mâini, cu un chip răvășit și mers greoi. în 
ochii lui se citea dezamăgirea, neputinţa și teama. 

— A murit! bolborosi el, ca pentru sine. A murit și 
nu a spus nimic din ce l-am întrebat. lertaţi-mă! 

A fost nevoie să se apropie de ei, ca să-i înțeleagă 
cuvintele. Nu știau, însă, cui îi cerea iertare si de ce. 

— Acum a murit? întrebă Sabina, cutremurată. De 
aceea se întâmplă toate astea? 

— Chiar n-a mai scos niciun cuvânt de când a ieșit 

de t 
aici? se interesă Titus. 

Sirianul dădu din cap a negatie. 

— Doar când si-a dat duhul... ca o izbăvire... 

— Ce anume? sări Georgică. Ce cuvinte? 

— Ceva cu... Ze... și nu știu ce, bâigui Sibel. 

— Zeus? Zemelo? Ze și mai cum? 

— Nu, nu, că era și un x... 

— Să fie Zamolxis? continuă Gică. 

— Ăsta e!!! se lumină faţa sirianului. E important? 

— A fost zeul tracilor și s-ar putea să fie, într- 
adevăr, important, se bucură IT-stul, revenind în 
forță în faţa monitorului. 

Sibel se prăbuși epuizat pe fotoliul folosit înainte 
de victima sa. Avea nevoie de timp ca să uite și să-și 
revină după o experienţă atât de cumplită. 
Cutremurul se simţea tot mai puţin, iar lumina dădea 
semne să se liniștească. 

— Asta e! exclamă victorios Georgică. ZAMOLXIS, 
plus semnul infinit și cele zece cifre cunoscute de 
omenire. Am intrat! 

— Bravo, micutule! îl felicitară cu totii, adunându- 
se în jurul lui. 

— Ia vezi unde ne aflăm și încotro mergem? veni 
Săndel cu întrebări concrete. 

— Numai puţin..., așaaa..., acum, așaaa... și... să 
fiu al... 

— Ce-i? se auzi pe mai multe voci. 

— Păi, avem o viteză incredibilă, cu mult peste cea 
a luminii... Destinația este... Pământul. 

— Deci nu ne-a minţit, ne întoarcem după sufletele 
oamenilor, deduse Săndel. Poţi să faci ceva? 

— Nu știu încă. Ce ati vrea să fac? Deocamdată 

avem * I 
probleme mari aici. 

— Ce probleme? se interesară Titus și Sabina. 

— Sunetul acela prelung, urmat de cutremur, a 
trezit cel puțin unul dintre semenii zeității ăsteia 
moarte, Ui- tati-vă si voi... 

Pe monitor se puteau observa câteva șiruri de 
sarcofage transparente, din care unuia tocmai i se 
ridicase capacul. Din el se ițeau aburi, iar după o 
vreme putură 

distinge un trup identic celui de care tocmai se 
dispensaseră. 

— în curând o să vină peste noi, rosti Săndel. 
Putem să-l oprim cumva? 

— Nu știu ce dotări are, dar caut. Poate găsim un 
sprijin, spuse Georgică, în timp ce degetele îi dansau 
pe tastele invizibile. Uite, aici sunt niște „celule" la 
care nu am avut vedere până acum. Cred că sunt alte 
ființe din Univers, care sunt ţinute în captivitate și 
despre care am auzit de la cei doi fraţi că au puteri 
nebănuit de mari. N-ar strica să ne căutăm niște 
aliați. Ce ziceţi? 

— Bine, bine... încearcă tot ce se poate, îl 
îndemnară coechipierii. 

— Ăsta mi se pare interesant, gândi micuțul cu 
glas tare. Nu-i disting ochii, dar știu sigur că mă 
vede, are în schimb urechi mari, deci percepe bine 
sunetele. Nu-și mișcă buzele, dar îl aud în minte cum 
îmi spune: „Elibe- rează-mă și te voi scăpa de ei. Te 
voi servi fără să-ţi cer mare lucru în schimb. Sunt cel 
mai potrivit pentru asta". 

De la click-ul eliberator și până la apariţia 
viitorului aliat nu a durat mult. Doar cât să-și 
exprime Săndel îndoiala cu privire la această decizie: 

— Cine știe ce fiinţă periculoasă ai ales să ne stea 
alături. Bănuiesc că nu degeaba a fost izolată într-un 
spațiu închis si n-a fost eliminată. 


— Şi noi am fost izolați, răspunse Georgică. 
Situațiile disperate cer decizii pe măsură. 

— Iar tu ai ales cea mai bună soluție! se auzi o 
voce pițigăiată din spatele lor. 

Personajul, o făptură mică și subţire în talie, 
intrase în încăpere pe nesimţite. Semăna la statură 
cu Gică, dar se mișca mai vioi și avea un zâmbet 
permanent în colțul buzelor subţiri și lungi, aproape 
de la o ureche la alta, astfel că puteai să-i admiri 
dinţii mari, îngălbeniţi. Ochii mici și insistenţi îi 
observai doar când erai aproape, dar apoi nu mai 
scăpai de vraja lor. Trupul lui emana o energie 
debordantă, în ciuda faptului că ieșise dintr-un loc 
impropriu exerciţiilor fizice. Era desculț și avea câte 
patru degete lungi la picioare, la fel ca la mâini. Se 
opri detașat în fata benzii de comandă si execută o 
cerere elaborată. Imediat, în fața lui ajunseră mai 
multe pahare cu o băutură misterioasă. 

— Luati si beţi ceva deosebit, cea mai bună licoare 
care se poate comanda aici! îi pofti el, cu un gest 
mărinimos. Sunt sigur că gazdele n-au fost prea 
politicoase cu voi. 

Şi după ce goli pe nerăsuflate un pahar, plescăind 
de plăcere, luă un altul și îi făcu semn lui Sibel să 
elibereze fotoliul. Se așeză apoi tacticos în poziţie 
semi-culcată și își încrucișă satisfăcut picioarele 
ridicate, sprijinite parcă de un suport invizibil. Timizi 
și curioși, totodată, oamenii pășiră pentru a-și lua în 
primire doza de băutură. Cu excepţia sirianului, 
gustară cu toţii cu precauţie, constatând că licoarea 
merita toate laudele. Un gust răcoros, o aromă 
nemaiîntâlnită și un efect călduros asupra stomacului 
și, mai apoi, a creierului. 

—  Excelentă, nu-i așa? îi sondă personajul, 
privindu-i cu insistență. Se cheamă „Focul 
Infernului" și e o rețetă proprie. 

încurajați de efectul licorii, dar și intrigaţi de 
comportamentul impertinent al fiinţei oaspete, 
pământenii își dezlegară limbile. 

— Cine ești, de fapt, dumneata? De unde vii și cum 
crezi că ne poţi ajuta? Suntem ameninţaţi de niște 
creaturi puternice și nu prea avem timp de petreceri, 
comentară pe rând Săndel, Titus și Sabina. 

— Relaxaţi-vă, că sunteţi pe mâini bune, dădu din 
mână a lehamite personajul. îi trebuie ceva vreme 
„creaturii" până inhalează un suflet și ceva mizerie 
de hrană la regim. Până atunci, aţi face bine să-i 
tăiaţi din aripi. 

— Cum adică? se interesă Georgică. 

— Simplu, Gicule! Schimbă parola de intrare în 
sistemul central. Am văzut că te pricepi. 

— Ahaaa... Zamolxis... Şi ce parolă ar fi 
impenetrabilă pentru ei? 

— Bună întrebare! Numele meu nu le place deloc, 
de aceea îl vor ocoli mereu. Parola va fi 
„ELSATANEL689". Garantez pentru ea. 

Georgică se supuse imediat, mânat parcă de o 
putere nevăzută. 

— Bun băiat, îl lăudă necunoscutul. Doar noi vom 
fi la comandă, iar eu am încredere în voi, așa cum vă 
cer să aveţi și voi în mine. E timpul să vă întreb ce 
planuri aveţi? 

întrebarea îi era adresată, de data asta, lui Săndel, 
răspunsul venind automat, fără timp de respiro: 

— Vrem să ne înapoiem pe Pământ. 
planetă VB Aha A PA Ani yti iE iR t 

primitori cu noi. Menţineţi cursul și mă chemaţi când 
suntem aproape. Intre timp, eu o să-i dau de furcă 
acestui zeu încrezut. 

Fiinţa se ridică în picioare, își goli complet 
paharul, după care i-l puse în mână Sabinei, 
făcându-i cu ochiul. Apoi ieși vioaie și bine dispusă, 
de parcă o aștepta un joc de divertisment. Oamenii 
se frecară la ochi, trezindu-se parcă dintr-un vis. 

— Ce-a fost asta? întrebă iritat sirianul. încă un 
necredincios băutor și îngâmfat? 

— E ceva foarte ciudat cu el, murmură Georgică. 
Parcă mă hipnotiza și-mi anihila orice urmă de 
voinţă. 

— Ne-a ignorat complet și nici nu s-a prezentat 
măcar, răbufni și Sabina, trântind paharul pe bandă. 

— Nici nu era nevoie, interveni Titus. Uitaţi-vă la 
parolă: Elsatanel! Adică Satanei, îngerul care s-a 
răzvrătit și a pierdut la nume ultimele două litere, 
devenind Satan. Probabil că, în mândria lui, nu 
recunoaște ciuntarea numelui, ba și-a mai adăugat în 
faţă încă un „el". 

— Oooo, Doamne! O fi chiar Satana?! exclamă 
Sabina. 

— Sau cel puţin unul ca el, din moment ce susține 
că-s mai mul ţi și pe Pământ. Nu numai oamenii s-au 
înmulţit de la Adam și Eva, completă bărbatul. 

— Chiar că ai făcut o alegere inspirată, Georgică! 
îl certă Săndel. Am căzut din lac în puț și, acum, 
oricine ar câștiga din confruntarea ăstora, noi tot 
victime vom ajunge. 

— Ne facem frate cu dracul până trecem puntea, 
găsi micuțul o expresie justificatoare. 

— Doar că dracul ăsta ne citește și gândurile, 
micuţule. Nu cred că mai putem scăpa de el, se 
plânse comandantul. 


xAA 


Lupta dintre creaturi începu curând, fiecare 
lovitură dată de o parte și primită de cealaltă fiind 
resimţită de grupul pământenilor prin vuiete 
prelungi, cutremure de diferite intensități, zgomote 
stranii și întreruperi temporare de energie. Era o 
înfruntare între titani, în care oamenii mărunți ca ei 
erau neglijaţi deocamdată, deși ei deschiseseră Cutia 
Pandorei. Săndel era conștient că trebuie să profite 
de această situaţie și-l pistona mereu pe Georgică să 
le dea raportul privind timpul care-l mai aveau până 
la întâlnirea cu Pământul, precum și planul de a se 
transfera la momentul oportun. 

— Nu mai pot, fraţilor! se arătă deznădăjduit 
micuțul om. Cred că Satan mi-a anticipat intenţia și 
nu mai am acces la comenzile importante. 

— Continuă să încerci, altfel suntem la cheremul 
câsti- gătorului, insistă comandantul. Și nu va fi deloc 
bine, oricare ar fi acesta. 

— Am încercat și cu prima parolă și cu a doua, dar 
nimic. Nici nu pot vedea ce se petrece, toate 
camerele sunt bruiate. Gata, au și nervii mei o limită! 
Nu pot să lucrez în stresul ăsta! se revoltă Gicu, 
aruncându-se pe fotoliu. 

Speranţele păreau moarte în sufletele lor, odată 
cu abandonul celui în care și le puseseră. Oricât ar fi 
durat 

lupta, soarta lor era pecetluită, iar planeta mamă 
părea o himeră pe lângă care puteau trece fără să 
știe. Nici de mâncare nu le ardea, deși nu mai 
îmbucaseră demult si se păstrase accesul la acest 
serviciu. Rareori comandau câte o băutură, pe care o 
sorbeau mai mult în tăcere. Așa a trecut o bună 
bucată de timp, până când Sibel se hotărî să 
vorbească. 

— Am fost interogat de multe ori, fiind bănuit că-s 
terorist. Așa le ziceţi voi celor care luptă în numele 
lui Allah, pentru a-și apăra religia și tradiţiile. Am 
învățat să rabd, să fiu puternic și să-mi ascund 
gândurile. Nici măcar la testul poligraf nu au reușit 
să detecteze când spun adevărul sau le dau 
informatii false. Războiul te învaţă multe, dacă știi să 
te adaptezi. Eu am știut și de data asta, chiar dacă 
nu-i războiul cu care m-am obișnuit. 

Ceilalţi patru îl priveau aproape impasibili, 
neștiind ce-i veni să le povestească tocmai acum din 
amintirile lui depresive. Doar Sabina se deranjă cu o 
întrebare aproape retorică: 

— Ce vrei să spui cu asta? 

— Vreau să spun că am preluat comanda misiunii 
pe care o avem, rosti sirianul triumfător. 

— Ce comandă? Ce misiune? se auziră vocile lui 
Săndel și a lui Titus. 

— Nu înţelegeţi? se arătă Sibel dispus să-i 
lumineze. Allah a vrut să ajungem aici și să-i scăpăm 
pe oameni de aceste ființe blasfemiatoare. Mai au 
doar câteva ore si îi voi trimite în Iad. 

Acestea fură cuvintele care îi trezi din apatie: 

— Ştii ceva ce noi nu știm, omule? se răsti Săndel. 

— Nu trebuie să știți mai mult decât v-am spus, 
continuă sirianul. Dar nu vreau să murim înainte de a 
vă lămuri cum am ajuns să-l înșel pe Satan. Aţi 
crezut că eu nu mă pricep la calculatoare? Nu sunt 
un geniu, dar am reuşit să schimb parola într-un 
moment de neatentie. De aceea nu mai puteţi intra în 
sistem, dar, credeţi-mă că nu mai e nevoie. Am 
modificat puțin traseul, în așa fel încât totul se va 
termina printr-un foc divin și neiertător. 

— Adică...? îl provocă Georgică. 

— Planeta asta diabolică va fi înghițită de flăcările 
purificatoare ale Soarelui, iar sufletele voastre vor 
ajunge într-o lume perfectă, cu palate de aur și 
fecioare neprihănite care să vă slujească. 

— Ești nebun? strigă Săndel. E nebun? se adresă 
apoi celorlalţi. A putut face asta? îl întrebă pe 
Georgică. 

— Nu știu ce să zic, teoretic se poate, răspunse 
acesta. Dar atunci se schimbă datele problemei și pot 
încerca să-i sparg parola. 

— Nu te-aș sfătui, zise sirianul, arătându-și corpul 
mătăhălos și braţele groase. Nimeni nu se apropie de 
tastatură, dacă vrea să rămână în viaţă până la final. 

Firește că nu se așteptau la o astfel de întorsătură, 
iar situația părea fără ieșire. N-aveau șanse să treacă 
de sirian, mai ales că sprijinul Sabinei și al lui 
Georgică în luptă era nesemnificativ. Nici Săndel cu 
Titus nu arătau a fi combativi fizic, deci această cale 
trebuia exclusă din start. Mai rămânea munca de 
convingere în faţa unei credințe obsedante. Săndel 
consideră că merita să încerce: 

— Am tot respectul pentru Allah al tău și o mare 
admirație pentru credinţa ta, Sibel. Știu că voi nu 
puneţi mare preţ pe viaţa asta, dar unii dintre noi 
considerăm că e tot ce avem. Aceasta e credinţa 
noastră si nimeni nu ne-o t zi 


poate schimba cu forţa, așa cum nimeni nu ar trebui 
să v-o schimbe pe a voastră. Nu vrem să-ți 
împiedicăm actul de sacrificiu, dar am putea face o 
mică modificare prin care să încercăm să ne salvăm 
viaţa, ajungând din nou acasă. Am un copil bolnav și 
o nevastă care mă așteaptă. Georgică are o iubită, 
iar acești doi tineri, Titus și Sabina, vor să-și 
regăsească iubirea. Lasă-ne să coborâm și vom 
transmite pământenilor ce ai făcut tu pentru ei. 


AxA 


Se vedea că pledoaria pentru viață a lui Săndel îl 
afectase pe sirian - mai ales când veni vorba de 
posibila sa recunoaştere ca erou al islamului dar nu 
suficient încât să renunţe la planul lui. De aceea își 
exprimă îndoielile: 

— Nu e bine să ne complicăm acum, când suntem 
în criză de timp și totul pare atât de simplu. Vă daţi 
seama că-i o fantezie ceea ce vreţi voi? Cum aveţi de 
gând să ie- șiţi de aici când afară vă așteaptă un 
război cu arme necunoscute de noi? Să presupunem 
că ajungeţi în deșertul de care am fugit; cum credeţi 
că o să vă transportaţi pe Pământ? Sunt prea multe 
piedici și riscăm să ne punem în pericol planeta. Mai 
bine ne sacrificăm cu toţii și scăpăm omenirea de 
creaturile astea egocentrice. 

— Avem și noi planul nostru, interveni Georgică. 

— Avem?! se arătară uimiti Sabina si Titus. I I 

— Sigur că avem, repetă și Săndel, ca și cum ar fi 
știut de el. Ia explică-i tu, micuțule, despre ce-i 
vorba. 

— E simplu și îţi promit că nu vom întârzia 
semnificativ ce ţi-ai propus, dacă asta vrei neapărat, 
continuă micul hacker. Trebuie doar ca, în drumul ei 
spre Soare, planeta asta să treacă foarte aproape de 
a noastră, la fel cum a făcut atunci când ne-a aspirat. 
Nu-i nevoie de multe alte calcule, ci doar de 
reprogramarea unor date din trecut. Ai încredere că 
nu voi modifica destinaţia dată de tine, ci o voi ajusta 
puţin. Poţi să fii alături de mine când fac asta. 

Sibel se mai înmuie la rugăminţile care urmară și, 
după câteva minute, fu de acord să coopereze. 
Monitoarele prinseră din nou viață sub mâinile abile 
ale lui Georgică, camerele de supraveghere veneau 
cu imagini esenţiale, iar reţeaua subterană își 
dezvăluia secretele prin planșele și schițele accesate. 
Nu toţi știau ce caută, dar își lipeau ochii de fiecare 
document, sperând că el va aduce lămuriri și soluţii, 
măcar pentru cei în măsură să le descifreze. După un 
timp ce păru prea lung, Gică se arătă lămurit atunci 
când li se adresă: 

— în trei ore și douăzeci și patru de minute vom 
trece razant pe lângă Pământ. Până atunci trebuie să 
ajungem lă suprafaţă orice ar fi. 

— Da' nu e periculos pe holuri? întrebă Sabina. 

— Este, dar trebuie să ne asumăm acest risc, 
răspunse Săndel. Și mai e o problemă importantă: 
cum ne transferăm pe planeta noastră. Cred că data 
trecută am fost la locul nepotrivit, în momentul 
nepotrivit. Acum, însă, tre- 

buie să luăm în calcul fiecare amănunt, altfel 
rămânem aici sau suntem striviţi în impact. Un fapt 
deloc încurajator este că planeta asta are o forţă de 
gravitație mai mare decât cea la care vrem să 
ajungem, așa că desprinderea devine dificilă. 

— Păi vedeţi? se implică Sibel din nou. Exact ce v- 
am spus și eu. Mai bine renunțați. 

— Ar fi o soluţie, le dădu speranţe Georgică. 
Dispozitivul prin care am intrat e făcut în principal 
pentru a aspira apa necesară vieţii de aici. Apa asta e 
depozitată într-un bazin din interior, ce se umple 
periodic. Din datele accesate de mine, se pare că 
procesul poate fi inversat, iar lichidul eliminat cu 
presiune în afară. Lacul e secat acum și capacul 
dispozitivului poate fi îndepărtat. Astfel că jetul 
puternic de apă vă poate ridica la o înălțime suficient 
de mare pentru a intra în câmpul gravitațional al 
Pământului. E nevoie doar de o sincronizare 
perfectă, ce poate fi planificată anticipat. 

— Totuși, e foarte periculos, concluzionă sirianul. 

— Nimeni nu e obligat să încerce, decise 
comandantul. Eu vreau s-o fac, cine mai vine cu 
mine? 

Gestul lui Săndel îi încurajă și pe ceilalţi, drept 
pentru care ridicară mâna Sabina, Titus și Georgică, 
spre mâhnirea lui Sibel. Hotărârea fiind luată, mai 
urma să fie conceput și introdus programul. Un pas 
important, făcut sub presiunea timpului și emoţiile 
dinaintea unor încercări cu multe necunoscute. 

— Avem încredere în tine, Georgică, îl bătu 
comandantul pe umăr. Du-ne acasă și nu te-om uita 
câte zile-om avea. 

— îmi dau toată silința, dar trebuie să vă avertizez 
că]! 

nu se știe în ce zonă a planetei vom ajunge. Sunt 
prea multe variabile care contează, iar noi trebuie să 
luăm în calcul mișcarea de rotaţie a Pământului, ce 
ne poate duce spre o zonă cu relief diferit și cu o altă 
distanţă la întâlnire. E greu al naibii, se descărcă 
micuțul. 

— Ştiu că e greu, iar pentru foarte mulţi chiar 
imposibil. Dar tu nu ești un om oarecare si avem 
noroc să fii printre noi. Dă tot ce poţi și nu uita, 
băiete: tangenţial! Ca și cum ţi-ai mângâia iubita 
însărcinată pe burtică, cu grijă și sensibilitate, de 
parcă n-ai atinge-o decât cu inima. Tangenţial! 

— Așa va fi mângâierea noastră pentru mama 
Pământ, zâmbi romantic Georgică. Tangenţială și 
sensibilă. Doamne ajută! Mergeţi înainte, până 
termin de încărcat datele. Promit că voi încerca să vă 
ajung din urmă în timpul potrivit, dar nu mă așteptați 
dacă intervine ceva neprevăzut. Oricum, mă bucur si 
eu că v-am cunoscut. 


*k* 


Teoria părea simplă, dar când cei trei temerari au 
ajuns pe hol și-au dat seama că fiecare pas înainte 
era un act de curaj. Știau că drumul până la ascensor 
nu e lung, îl aveau încă proaspăt în minte, însă nu 
luaseră în calcul fenomenele ciudate care se 
petreceau pe traseu, începând de la luminile 
fantomatice, continuând cu sunetele înfricosă- toare 
și culminând cu trepidaţiile de diferite intensități. 
Toate se al iau într-un concert macabru, ce nu putea 


E m E a. | 

trat de pleoape, de mâinile care acopereau urechile 
sau de gândul încurajator că, dincolo de ele, vor găsi 
eliberarea și drumul spre casă. Dar piedicile erau la 
început și și-au dat seama de asta când în faţa lor a 
apărut figura lui Satanei, cu un rânjet răutăcios: 

— Unde credeţi că plecaţi fără mine? se răsti el 
autoritar. Parcă eram o echipă în care eu trebuia să 
vă salvez, iar apoi să fim împreună pe vecie. Vreţi să 
mă trădaţi în timp ce mă lupt pentru voi? 

Ce răspuns puteau să-i dea? Nu aveau unul 
mulțumitor. Un fulger scurt spintecă holograma care 
dispăru în întuneric, în locul ei apărând cea a unui 
bătrân blajin, cunoscut din unele icoane creștine. De 
îndată se auzi si o voce, la fel de blândă: 

— Poate că asa mă veţi recunoaște ca fiind unicul 

vostru , « * 
Dumnezeu. Voi, oamenii, v-aţi schimbat gândirea, iar 
eu m-am arătat vouă într-o goliciune pe care nu o 
agreaţi încă. L-aţi eliberat pe cel mai mare dușman 
al meu și al vostru, însă vă iert, ca un bun părinte. 
Așteptaţi-mă. 

Și această imagine dispăru brusc, lăsându-i pradă 
efectelor sinistre si temerilor interioare. 

— Nu vă opriţi pentru nimic în lume! se auzi 
îndemnul comandantului. Timpul e măsurat. 

Prinzând puţin curaj, au reușit să mai înainteze 
câţiva metri, ţinându-se de mână. Un strigăt al 
Sabinei îi opri din nou. 

— Ce este?! o întrebă Titus, strângând-o în braţe. 

— Nu vedeţi? arătă ea în fată. E un câine mare si 
fioros, iar mie mi-e tare frică de câini. 

Ochii celor doi bărbaţi încercară să deslușească 
ceva. » 1 
După câteva momente, Titus fu cel care răspunse, tot 
cu vocea îngrozită: 

— Nu e câine! Eu un șarpe uriaș în stare să ne 
înghită de vii. Niciodată nu mi-au plăcut aceste 
târâtoare. 

— Ce tot vedeţi voi acolo? se irită Săndel. Nu-i 

nimic în t 
fața noastră, doar străfulgerări intermitente cu 
lumini înșelătoare. Cineva vă face feste, redându-vă 
imagini de care știe că sunteţi îngroziţi. Nu vă lăsaţi 
amăgiţi și pășiți mai departe. Mai avem puţin și 
ajungem. 

încă o încurajare care îi făcu să strângă din dinţi și 
să treacă peste încercările minţii. Ascensorul îi 
aștepta ca o salvare, dar și cu temerile pe care le 
generează un astfel de aparat. Dacă se bloca între 
nivele sau nu se mai deschidea acolo unde voiau să 
ajungă? întrebări la care nu aveau timp să găsească 
un răspuns, în graba lor de a se desprinde de prima 
parte a traseului. Urcau, iar asta le dădea un 
sentiment de libertate, binevenit după atâta 
nesiguranță. 

— Oare cum o să se descurce Georgică? gândi cu 
voce tare Sabina. 

își dădu seama de asta și completă ca o scuză: 

— Știu că e mai temător, iar el va fi singur de data 
asta. 

— Niciodată omul nu-i singur, e cu Dumnezeu, 
rosti Titus. La privirea scandalizată a celorlalţi, se 
corectă: Mă rog, nu cu Dumnezeul acesta, ci cu cel 
bun, pe care-l știm noi. 

Aparatul se opri în cele din urmă, iar ușa se 

arar. in, câte un, ochi somnoros,, ultimul ieșind 
Săndel, dar rămânând apoi blocat lângă intrare. în 
jocul d e unde era, îsi vedea acum băiatul zâmbind si 
întinzând mâinile ° » $ 


pentru o îmbrăţișare. 

— Taţi, mi-a fost dor de tine. Hai si mă 
îmbrățișează, rosti copilul cu ton înduioșător. 

— Vasilică?! se cutremură omul. Tu nu poţi să fii 


aici! 
— iara nu pot? Nu mă vezi? Haide, tati.. 
tâmplat Săndel? îl întrebă Titus cu 
mR ă dm si eu vedenii. Asa-i câ nu-l 
nimic în ip » >» 


— Firește că-i gol, doar am ieșit toţi din el. 

— Mi se pare că-mi văd copilul. 

— Tati drag, de ce mă lași aici, în întuneric? Vino 
și mă ia..., se tânguia Vasile. 

— Piei, Satană! se răsti comandantul scuturându- 
și capul să alunge năluca. 

— Te încearcă și pe tine, îl asigură Sabina. 
Trebuie să ne grăbim pentru a ajunge la lansare. 

Săndel se desprinse de ispită și scoase harta. 
Printre sclipiri, reușiră să găsească marcajul spre 
aspiratorul de apă și apoi să ajungă cu curaj la baza 
lui. Georgică avusese dreptate și condiţiile unei 
propulsii păreau ideale. Jetul de apă trebuia să vină 
printr-o conductă largă, ce avea la capăt un suport 
pe care se puteau înghesui toţi patru. După 
eliminarea capacului din exterior și așezarea lor pe 
acel suport, era indicat să se ţină unul de altul, atât 
cât puteau, pentru a se ajuta și regăsi ușor, oriunde 
ar fi ajuns. Curând, au terminat toate pregătirile și 
acum îl așteptau cu emoţii pe micuţul-mare 
component al echipei. 

„Georgicăăă, oprește-te! Georgicăăă... nu-ţi trimite 
la moarte prietenii", răsuna în mintea micuțului o 
voce de care nu putea să scape, oricât își scutura 
capul și încerca să o neglijeze. Era sigur că ambele 
forţe care se războiau acum, încercau să-i controleze 
voința, deci oricare dintre ele îi erau ostile. Oare se 
putea, totuși, ca soluţia găsită de el să fie letală? Ii 
scăpa ceva? 

„Georgicăăă, cheamă-ţi prietenii înapoi. Nu-ţi dai 
seama că vor sfârși înecaţi?" înecaţi? Prin minte îi 
trecu episodul în care fuseseră capturați de planeta 
migratoare, amintin- du-și cum pierduseră un om și 
era cât pe ce să se înece un al doilea. Jetul de apă 
care-i ejecta sub mare presiune ar fi putut să ducă la 
pierderea cunoștinței și apoi la înec? Era un șoc prea 
mare pentru ei? O simulare rapidă îl făcu să-și dea 
seama că nu putea să meargă pe această cale. Iar 
acum era în criză de timp, cu oamenii care-l 
așteptau acolo sus. 

„Georgicăăă, du-te după ei. Mai ai timp să-i salvezi 
și să-i aduci aici, unde le e locul". Da, trebuia să 
meargă după ei și să le spună că planul nu e bun. Să- 
și ia adio de la Pământ și de la viaţă. Sibel îl pândea 
cu atenţie, mor- măind tot mai nerăbdător, în timp ce 
el se simțea strivit de timpul nemilos. Degetele îi 
fugeau iraționale pe tastele invizibile, în timp ce 
mintea prindea crâmpeie de fișiere, date, aplicaţii 
misterioase... Gravitaţie?! La ce o fi bun programul 
ăsta? Așaaa... interesant, foarte interesant! Chipul i 
se lumină, iar mâinile începură să trepideze din 

nou cu voioșie, sub impulsul unei noi speranţe ivite 
parcă din senin. 

„Georgică, nu pierde vremea făcând o prostie. 
Mergi repede să-ți salvezi prietenii!" „Mă duc acum!" 
răspunse în gând Gicu, apăsând pe Enter. „Am 
zburat ca vântul", continuă el, mai mult pentru a-și 
ascunde astfel gândul întemnițat adânc în mintea lui. 
Repetă la nesfârșit această propoziţie, în timp ce-și 
lua rămas bun de la sirian și, apoi, pe tot parcursul 
traseului. Nicidecum nu erau vorbe în vânt, pentru 
că trupu-i zbura efectiv pe holuri, iar ascensorul 
prinse o viteză care era cât pe ce să-l ducă la leșin. 
își găsi echipa îngrijorată, iar cuvintele lui îi derută 
complet: 

— Coborâţi imediat de-acolo! Se schimbă planul. 
Trebuie să ieșim afară și să fugim cât putem de 
repede spre cea mai înaltă colină. 

întrebările erau inevitabile, dar n-aveau timp de 
explicatii, ci doar de îndemnuri si de încrederea în el. 
Cuvin- tele curgeau, totuși, doar că acompaniau 
efortul făcut de fiecare pentru a ieși în aerul rarefiat 
de afară. Corpurile le deveniseră ușoare ca fulgul, iar 
asta îi făcea să se miște hilar, după fiecare impuls, 
cât de mic. 

— Am găsit o modalitate de a reduce gravitația 
planetei aproape de zero, îi lămuri Georgică. Efectul 
se manifestă doar în această zonă și ne va ajuta să ne 
desprindem ușor de planetă, fiind atrași cu ușurință 
de planeta-mamă. 

Atenţia celor patru oameni era captivată de 
imaginea albastră a Pământului, care creștea văzând 
cu ochii. Parcă nu le venea să creadă că revin acasă, 
după ce-și pierdu- 

seră de atâtea ori speranţa că vor mai vedea planeta 
lor minunată. Respirau greu, dar priveliștea le făcea 
inimile să bată cu putere și plămânii să nu simtă 
efortul depus ca să inspire. Săndel le întrerupse 
visarea, îmboldindu-i la fugă: 

— Nu staţi ca hipnotizaţi, dacă nu vreţi să pierdeţi 
ocazia de a păși pe ea. Hai, fuga spre dealul ăla! 

întinse mâna înainte, după care făcu salturi 
acrobatice care stârniră uimirea coechipierilor. îi 
urmară exemplul și nu dură mult până când ajunseră 
la locul dorit. O adiere nepotrivită le dădu de furcă 
și, curând, deveni un vânt prea puternic pentru i se 
putea opune. I-a luat pe sus, îmbrăţișaţi cum erau, și 
i-a ridicat în aer ca pe o frunză în mijlocul unei 
tornade. Cu ochii închiși și inimile cât un purice, au 
sperat, în sinea lor, să le ajungă măcar trupurile pe 
planeta pe care se născuseră. Doar așa mai puteau 
nădăjdui într-o renaștere a sufletului. Dansul acesta 
zburător a durat parcă o veșnicie, schimbându-se 
mereu dintr-un coșmar într-un vis liniștitor si invers. 
» 0» 

Impactul cu apa rece i-a trezit la „realitate, 

obligându-i să deschidă ochii. Valuri uriașe îi aruncau 
de colo-colo, încercând să-i despartă. Dar palmele le 
erau înțepenite una într-alta ca într-un lanț fără de 
vreo slăbiciune. Când » 
o za părea că obosește, celelalte trei îi transmiteau 
putere și o întăreau. Altă încercare peste care 
trecură cu dârzenie și răbdare, până când apa începu 
să se liniștească. Acum erau pe Pământ, iar asta îi 
făcea fericiţi, încrezători, puternici. Privirile lor erau 
îndreptate acum către Soare, din mijlocul căruia se 
extindea o pată închisă la culoare. 

— Cred că tocmai asistăm la atentatul lui Sibel 
asupra planetei cu zei, se auzi, printre valuri, vocea 
lui Săndel. 

— Să fie impactul atât de mare? răspunse Titus. 
Nu cred că e normal. 

— Uitați-vă! strigă Sabina. Se întunecă tot 
Soarele, iar Pământul se scufundă în noapte. Devine 
frig și... mi-e frică. 

— Ce s-a întâmplat, nea Săndel? întrebă Georgică, 
cu vocea gâtuită. 

— Mă tem că... tocmai l-am ucis pe Dumnezeu! 

Coasele se mișcau în tandem, ghidate de mâini 
hotărâte și experimentate. Ierburile gemeau tăcut și 
cădeau îmbrăţișate, ca într-un ultim dans al vieţii lor 
efemere.  Rouă dimineţii le anestezia durerea 
despărțirii de pământul hrănitor, iar primele raze ale 
soarelui erau pentru ele lumina care le promitea o 
nouă renaștere. Rutina se întrerupea doar când cei 
doi bărbaţi se opreau să ascută tăișul lamelor din 
dotare si să mai schimbe vreo două vorbe. f 

— Frumoasă si dimineaţa asta, remarcă mulțumit 
Mar- cel, un om pirpiriu și plin de energie, în ciuda 
celor șaizeci de ani cu care se lăuda. 

— Mda, răspunse scurt Grigor, un vlăjgan cu părul 
și mustața căruntă, arătând aceeași vârstă ca 
partenerul său. 

Era mai tăcut din fire, dar vorba îi era domoală și 
plină de miez, atunci când binevoia să se exprime. 

— Iarba e plină de buruieni și cam bătrână, dar 
curată și hrănitoare pentru vacile mele, continuă 
primul. îți mulțumesc încă o dată că mi-o dai, ba 
chiar mă ajuţi și la coasă, în schimb, promit că-ţi port 
lapte din cel mai bun, după cum ti-e nevoia. Doar 
suntem vecini de-acum si tare mă, 1 
bucur că locul ăsta n-a mai fi pustiu. 

Grigor doar dădu din cap și înfipse iarăși coasa 
între gleznele firelor ce fremătau precum niște 
fecioare virgine. Probabil că era nerăbdător să 
termine înainte ca soarele să-i apese pe creștetul 
capului sau, pur și simplu, nu socotea de cuviință că 
se impunea un răspuns. Marcel se grăbi să-i urmeze 
exemplul și apoi să ţină pasul. Până ajunseră în faţa 
unei tufe imense, compusă din verdeţuri mai înalte și 
mai sălbatice, între care erau încâlcite crengi uscate, 
aruncate de-a valma. 

— Acu-i acu! exclamă cu înţeles vecinul pirpiriu. 
Se vede că au trecut patru ani, timp în care natura și 
omul au reușit să-și desăvârșească aproape perfect 
camuflajul. Bănuiesc că-i timpul să-l scoatem la 
iveală, nu? 


Vlăjganul dădu. din cap și de această dată, după 
care se avântă cu hotarâre spre amalgamul misterios 
și provocator care le stătea în cale. Si nu era deloc 
ușor să scoată 5 + 


cu mâinile goale tot ce acaparaseră ierburile dese, ca 
într-o îmbrăţișare strânsă și de lungă durată, pe care 
doar iarna o mai putea slăbi. Determinarea lui Grigor 
îl mobi- liză și pe Marcel, iar efortul lor fu răsplătit 
după ce cosiră și ultimele fire de iarbă ale tufei. Din 
mijlocul ei răsări un autobuz ruginit, lovit în câteva 
locuri, cu parbrizul spart, cu urme de gloanţe și 
zgârieturi persistente. Părea un monstru preistoric 
adormit, gata oricând să deschidă ochii si să te mai 
atace o dată, înainte de a-si da ultima suflare. 

— Asta e autobuzul lui Dani-Haiducul, ţinu să se 
lămurească pirpiriul, zâmbind satisfăcut. Sau... mă 
rog, a fost. 

— Dani-Haiducul!? se «miră vlăjganul, în timp ce 
își aprinse tacticos o pipă. 

— Așa-i zicea lumea, cu simpatie. la să ne așezăm 
și să-ţi povestesc pe îndelete cum a ajuns podoaba 
asta aici, își invită Marcel vecinul. Lui Dani îi plăcea 
mult să șofeze, să călătorească în locuri dintre cele 
mai faine. De-aia si-a luat autobuzul ăsta, dotat cu tot 
ce-i trebuie omului, ca o rulotă. Şi-a dat toţi banii pe 
el, de nu i-a mai rămas și de benzină ori de trai. 
Mintea lui mai libertină l-a îndemnat la o soluţie mai 
puţin ortodoxă: să spargă bănci, alături de amantă și 
de un prieten de peste Gutâi. Oricum, zicea el, 
băncile fură de la oameni sub oblăduirea legilor, 
măcar să dea ceva înapoi din preaplinul lor. Și cum 
nu dau de bunăvoie, i-a obligat el s-o facă. O dată, de 
două ori, de trei ori... în Cluj-Napoca, Baia Mare, 
Oradea. Planurile erau foarte bune, ei lucrau la 
secundă și apoi se întâlneau în acest autobuz, luând 
uneori călători pe traseul spre casă, ca o acoperire 
suplimentară. Jumătate din sumă o împărțeau între 
ei, iar cealaltă jumătate o donau anonim unor oameni 
nevoiași. Probabil că prietenul lui a ciripit ceva, iar 
poliţia a început să-l fileze discret, în timp ce unii 
dintre cei ajutați cu bani aveau bănuiala că el e bunul 
samaritean. De aici i-a venit numele de Haiducul, 
deși el n-a recunoscut niciodată că ar fi ajutat pe 
cineva în acest fel. Ultimul jaf a fost în Cluj-Napoca, 
de unde a venit cu o coadă lungă de mașini pline de 
polițiști după el. A trecut de toate barajele de pe 
traseu, a rezistat și unei ploi de gloanţe, iar la urmă a 
intrat cu viteză prin poarta acestei case, pe care de 
curând ai cumpărat-o. A doborât și 

gardul care ducea în grădină și nu s-a oprit decât 
aici, unde s-a împotmolit definitiv. Zecile de polițiști 
l-au încercuit imediat și a început un aprig schimb de 
focuri, care le-a fost fatal. Nu am fost de față, dar am 
auzit că i-a scos în saci pe toţi trei. Autobuzul a fost 
sigilat, dar nu l-au mai ridicat de aici, fiind o treabă 
prea costisitoare pentru autorități. Proprietarii 
terenului sunt plecaţi de multi ani în străinătate si nu 
au dat niciun semn, astfel că nimeni nu a fost 
deranjat de acest abandon, iar natura l-a înfiat, după 
cum ai văzut. Doar unii vecini mai superstiţioși îsi fac 
cruce si zic că Dani n-a murit cu adevărat, că spiritul 
lui sălășluiește în autobuz și se plimbă noaptea prin 
grădini. Matale ce zici de toată tărășenia asta? 


AA'A 


Expresia de pe chipul fetei nu era de natură să-l 
încurajeze deloc pe tânărul atât de încrezător în el. 
De unde se așteptase la încântare și cuvinte de 
uimire, vedea acum niște ochi temători și expresii de 
dezaprobare. Degeaba încerca să o înveselească și să 
o atragă pe canapeaua ce i se părea atât de 
îmbietoare, Felicia se desprindea mereu din braţele 
lui și își retrăgea gâtul de sub sărutările sale 
insistente. 

— Zău asa, măi Simi, da' ce-ai crezut când m-ai 
invitat în autobuzul ăsta înfiorător? îi reproșa tânăra, 
în timp ce-i tempera asaltul drăgăstos. 

— Păi nu-ţi dai seama? Aici ne putem face de cap 
fără să ne vadă nimeni. E o noapte ploioasă și toată 
lumea stă 

în case luminate, în timp ce noi suntem împreună, 
avem un culcuș și un acoperiș deasupra capului, ba 
chiar și o lanternă cu care să-ti admir frumuseţea 
ochilor, râse bă- iatul, orbind-o cu fasciculul puternic. 
rosti Mendata Fiti Afega raet 
se cuve- 

nea să intrăm. | TEN : 

gu eha te Me Mae Dani: Haiducul,, răspunse 

intre »» e 

noi, dar autobuzul a rămas si nici măcar nu era 
încuiat ca lumea. Precis ne aștepta pe noi, mai glumi 
tânărul, încercând zadarnic să o înlănţuie pe fata de 
lângă el. 

— Nu-i chiar așa, îi replică ea, în timp ce-i luă 
lanterna din mână și apoi proiectă lumina pe 
obiectele din jur. O fi murit el, dar se spune că iubita 
lui, Letiţia, bântuie prin aceste locuri și apără 
autobuzul. 

— Du-te, că glumești! se burzului tânărul, 
aruncân- du-se pe canapea. Doar nu crezi în stafii!? 

— Tu n-ai crede, după cele întâmplate? Cum a 
murit nea Marcel, zilele trecute? 

— O fi avut vreun infarct sau i-a plesnit o venă la 
cap, de unde să știu eu? 

— Ei bine, eu știu, că i-am văzut capul lovit, 
imediat după ce l-au găsit mort pe vasul de la WC. 
Iar scaunul fusese furat din autobuzul ăsta, după ce 
l-a scos din buruieni, împreună cu nea Grigor. Marcel 
tocmai își ridicase camera de baie și i-a făcut cu 
ochiul acel vas sofisticat, dar Grigor nu a vrut să 
descompleteze dotările autobuzului. Vecinul a venit, 
tot așa, noaptea, l-a desfăcut de aici și apoi 

l-a montat în baia lui. Poliţia crede că s-a lovit, a 
doua zi, în cădere, dar mulţi spun că cineva l-a lovit 
cu un obiect dur în cap. Și se gândesc la Letiţia. 

— Povești de babe speriate, o luă peste picior 
Simi. Femeia aia e moartă și îngropată. 

— Așa zici tu și cei care vor să mușamalizeze 
cazul. Dar iubirea arzătoare nu moare niciodată și se 
răzbună pe cei care îi pun capăt sau o persiflează. 
Dani a fost un fel de Casanova, până a întâlnit-o pe 
Letiţia. Călătorea prin ţară cu acest autobuz și făcea 
cuceriri în fiecare oraș, până a ajuns în Sighet. Acolo 
s-a întâlnit cu iubirea vieţii lui, doar că tatăl Letiţiei 
era șeful poliției municipale și nici nu voia să audă de 
această relaţie. De aceea s-au hotărât să fugă, să se 
căsătorească pe ascuns și să-și trăiască viața într-o 
continuă călătorie prin lume. Iți dai seama cât de 
tare s-a înfuriat tatăl polițist, după care a pus pe 
urmele lor zeci de echipaje din judeţ, cu 
recomandarea neoficială de a-l împușca pe 
obraznicul june. Aici l-au încolţit și l-au somat să se 
predea, iar Letiţia l-a sfătuit să lase pistolul și să iasă 
afară cu mâinile sus. S-au sărutat îndelung și ea a 
promis să-și îmbuneze tatăl și să-l scoată din 
pușcărie. Numai că, la ieșirea pe ușa autobuzului, 
zeci de gloanţe s-au abătut asupra lui, ciuruindu-l 
fără milă. Letiţia a ieșit ca o nebună să-l îmbrăţișeze 
si să-i simtă încă o dată buzele fierbinţi, după care și- 
a dus pistolul la tâmplă și s-a împușcat sub ochii 
îngroziţi ai polițiștilor. A fost o scenă terifiantă, des- 
pre care nu se vorbește deloc în raportul oamenilor 
legii. Doar șoaptele celor care au văzut și auzit 
adevărul au lăsat posterităţii povestea reală. 

Tăcerea si-a dat mâna cu întunericul o bună 
bucată de vreme. Tânărul Simi părea afectat de 
povestea fetei și își căuta cuvintele potrivite pentru a 
întrerupe fiorii ce-i încercau pe amândoi. Zise, într- 
un târziu, după ce se ridică în picioare și deschise 
sertarele unei noptiere: 

— Varianta asta nu am auzit-o, însă pare mai 
impresionantă decât cea pe care o știam eu... Dar ia 
uite ce-mi văd ochii aici!... 

Băiatul, curios și plin de inițiativă, desprinsese cu 
ingeniozitate fundul unui sertar, de unde căzu o 
fotografie. La lumina lanternei se putea vedea chipul 
unei tinere foarte frumoase, cu ochi de zeiță și păr de 
zână. Felicia se grăbi să o admire și ea, după care 
exclamă: 

— Asta trebuie să fie Letitia! Pune-o la loc si hai să 

mer- I I 
gem! 

— Nici nu mă gândesc, eu am găsit-o, a mea va 
rămâne. O să-i fac o ramă și o pun la capul patului, 
să visez frumos nopţile. 


x A 


Grigor își stăpâni cu greu un zâmbet când dădu 
mâna cu oaspetele său. Noroc că avea braţele lungi, 
ca să-i poată strânge cu temeinicie toată palma mică 
și transpirată pe care acesta i-o întinsese cu emfază. 
Omuleţul nu atingea un metru și jumătate, dar 
compensa mult printr-o pălărie cu calotă înaltă și un 
baston mai lung ca el, din lemn nobil și frumos 
lucrat, ce se termina cu un mâner alb, probabil din 
fildeș. Se putea spune că toate accesoriile făceau 
notă 

discordantă cu mogâldeaţa care se căznea să pară 
altceva decât era. Lanţul gros de aur, pe care îl purta 
la gât, ghiu- lul enorm de la deget, ba chiar și numele 
pe care îl pronunţă când se prezentă: 

—  Piti-Barosanul! Porecla e o recunoaștere a 

realiză- 1 » 
rilor mele mărețe. Sunt sigur că ai auzit de mine, 
doar suntem vecini de când te-ai mutat aici. E drept 
că n-am avut vreme să te vizitez, bade Grigor, fiind 
un om ocupat și mereu pe drumuri. Dar acu' mi-am 
zis: ia să ne cunoaștem mai bine și să ne ajutăm, 
dacă e cazul, că așa se cade. 

Grigor îl invită în casă și-i făcu semn să ia loc. 
Piticul acceptă bucuros scaunul mai înalt, deși făcu 
un efort vizibil să se caţere pe el. Părea că gazda nu 
observase asta, ocupată cu umplerea pipei și 
aprinderea tutunului. Piţi îi privea mișcările cu un 
aer superior, în timp ce-și sprijinea ambele mâini de 
bastonul impozant. 

— Am auzit că ai descoperit o vechitură de 
autobuz în grădină, vecine! trecu „Barosanul" la 
subiect. Ce ai de gând cu el? 

Bătrânul își termină ritualul pipei, trase cu sete un 
fum adânc, după care răspunse cu greutate: 

— Apăi... eu știu? 

— Că bine zid, bade Grigor! Ce poţi să fad cu o 
grămadă de fier vechi care împiedică iarba să 
crească? Doar să-l dai la topit și să iei câteva sute de 
lei pentru deranj. Ei bine, în calitate de vecin, eu te 
pot scăpa de deranj și să-ți ofer chiar mai mult decât 
ai primi în mod normal. 

Alte câteva fumuri se înălțară din pipa și gura 
fumătorului, înainte de a-și face cunoscută părerea: 

— Lasă-l acolo, că nu cere de mâncare, răspunse 
el molcom. PI 
piti Puia Sie ni m pi Veginsă ie asigit 
șobolanii si J » ý > » 
șerpii care se adăpostesc în ruginitura aia, copiii și 
tinerii mânaţi de curiozitate care s-ar putea 
accidenta. Plus reputaţia proastă care se răsfrânge și 
asupra dumitale. 

— Ce reputaţie? veni iarăși cu greu întrebarea 
bătrânului. 

— Păi, nu se poate să nu știi! Autobuzul ăsta a 
aparținut lui Dani, un criminal în serie care 
ademenea copii cu dulciuri și promisiuni, după care 
dispărea cu ei. Nici- unul nu a mai fost găsit în viaţă, 
dar se știe că își bătea joc de ei și apoi îi ucidea cu 
cruzime. A durat ani de zile până când oamenii de 
aici au pus cap la cap faptele și au descoperit ce 
învârtea tânărul cu autovehiculul misterios. Aici a 
fost încolţit de părinţii îndureraţi, adunaţi cu furci, 
coase și arme de vânătoare. Se spune că a fost linșat 
înainte ca poliția să poată interveni. Asta s-a 
întâmplat cu vreo trei-patru ani în urmă, când noi doi 
nu eram încă mutaţi aici, dar eu am auzit povestea 
asta din surse sigure. Crede-mă, mașina asta 
criminală chiar nu e o priveliște prea plăcută într-o 
grădină ce se vrea frumoasă, ca a dumitale. 

Bătrânul nu schiţă niciun gest și nu lăsă să se vadă 
vreo emoție pe chip. De parcă singura grijă îi erau 
cercurile de fum pe care le făcea cu măiestrie, la 
fiecare expiraţie. 

— îţi dau bani frumoși pe vechitură, omule! insistă 
cu o oarecare iritare piticul. 

— De ce? se auzi întrebarea scurtă și prea 
generală. 

— Cum de ce? Eu sunt om de afaceri, fac bijuterii 
din- tr-o nimica toată. O să-l vopsesc, o să-i aduc 
modificări, o să-i fac publicitate printr-o istorie 
interesantă și îl voi transforma într-un punct de 
atracţie. 

— Un circ..., completă amar badea Grigor. 

— Spune-i circ, muzeu sau orice vrei, se exaltă 
Piţi-Ba- rosanul. Măcar nu va rămâne un morman de 
rugină, ci va deveni un obiectiv turistic ce va aduce 


bani si va satis- 
I 


face curiozități. Zi-mi la ce sumă te-ai gândit și hai să 
facem târgul! 

Se pare că tutunul din pipă arsese complet, din 
moment ce bătrânul începu operaţiunea de curăţire. 
Un ritual executat la fel de temeinic ca la umplere, 
numai că acum avea o altă semnificaţie. Un înţeles 
pe care badea Grigor ţinu să-l sublinieze și printr-o 
concluzie ceva mai lungă: 

— Lasă autobuzul acolo unde îi acum, până aflăm 
precis care-i adevărata lui poveste. 

După care se ridică în picioare, semn că discuţia 
nu-și mai avea rostul. Piticul sări și el nervos de pe 
scaun, se întoarse spre ieșire, fără să dea mâna, de 
astă dată, dar nu plecă înainte de a adresa gazdei o 
avertizare: 

— Bagă de seamă că te joci cu focul, vecine! 
Gândeș- te-te bine, până mai poţi scăpa de lucrul 
dracului. Eu te mai aștept, dar nu-mi pune prea mult 
răbdarea la încercare. 

Și a ieșit pe ușă, ţinându-se ţanţoș de mânerul alb- 

Vr x 


Ionică, tânărul agent de poliție, examina 
contemplativ fiecare porțiune exterioară a masivei 
arătări din tablă groasă, ce contrasta izbitor cu 
cadrul natural atât de blând al grădinii. Dădu 
înconjur epavei, atingând cu degetele fiecare gaură 
sau punct de rugină, pipăind cauciucurile 
distorsionate de pe jenţi, mângâind cu fineţe farurile 
și stopurile care încă nu erau sparte. Grigor stătea 
așezat pe o buturugă din apropiere și era ocupat, ca 
de obicei, cu ritualul obișnuit al umplerii pipei. Intr- 
un târziu, când gospodarul reuși să scoată primele 
rotocoale de fum, polițistul se apropie de el, agitând 
ușor un dosar pe care-l ţinuse la subsuoară. $ 

— Bade, trebuie să recunosc că-i un caz cu totul 
deosebit să ţii un ditamai mastodontul în fundul 
ogrăzii. Nu-i de mirare că am primit numeroase 
plângeri prin care ni se cere să punem capăt acestei 
situaţii. Sunt trimis să te informez că trebuie să scapi 
de autobuzul acesta, pentru binele dumitale și 
liniștea vecinilor. 

Bătrânul părea pierdut în gândurile lui. 

— Uite, aici, continuă acesta scoțând o foaie dintre 
documente. îți dau o somaţie pe care trebuie să o 
semnezi pentru luare la cunoștință. 

Dar mâna îi obosi stând întinsă degeaba, așa că o 
retrase încet, lăsând-o să atârne pe lângă trup. Ca o 
compensație, Grigor își opri pentru câteva clipe 
privirea asupra lui și îl blagoslovi cu o întrebare: 

— Ce plângeri? 

Mulţumit și cu această reacţie, Ionică se grăbi să-l 
lămurească: 

— Sunt scrisori anonime în care oamenii sesizează 
că autovehiculul acesta abandonat e o sursă de 
infectare cu șobolani, șerpi și alte vietăţi periculoase. 
De asemenea, se spune că noaptea e folosit de tineri, 
pentru dezmăț, iar uneori, indivizi dubioși se ascund 
în el pentru a-și planifica fărădelegile. Alţii afirmă că 
se pot vedea lumini ciudate în interiorul său, ba chiar 
și umbre care te înfioară, la lăsarea întunericului. Si 
toate acestea într-o locaţie ce * 1 
trebuia păstrată închisă și sigilată până la încheierea 
anchetei, după grozăvia care s-a petrecut aici. 

— Ce grozăvie? se auzi o altă întrebare, după un 
minut de tăcere. 

— Ce grozăvie?! Dumneata ar trebui să știi mai 
bine, că eu eram plecat încă la școală. Insă am auzit 
de curând toată povestea, după ce m-am angajat la 
secţie. Se știe că Dani ăsta era un justițiar pe cont 
propriu, după ce tatăl său a pierdut un proces 
dureros cu un senator. Ani de zile s-a judecat pentru 
pământul care-i aparținea de drept, dar politicianul 
avea pile și bani de dat mită, așa că l-a scos pe om 
din casă și l-a lăsat pe drumuri. S-a spânzurat la 
câteva zile, din cauza supărării, dar fiul său a venit 
din străinătate și a jurat pe mormântul tatălui său că- 
1 va răzbuna. Degeaba a încercat pe cale legală, 
peste tot dădea numai de avocaţi profitori și de 
judecători mituiţi. Astfel că și-a cumpărat acest 
autobuz, l-a dotat cu toate cele de trebuinţă și apoi l- 
a răpit pe senatorul cu pricina. Trei zile și trei nopţi l- 
a torturat înăuntru, ca un călău ce-și pier- 

duse minţile, până când i-a dat poliția de urmă și a 
început o urmărire de pomină. Aici s-a împotmolit și 
au fost nevoiţi să-l împuște mortal, pentru felul în 
care a reacţionat. Pe senator l-au găsit într-o stare 
înfiorătoare: fără unghii, fără dinţi, fără urechi, fără 
păr pe cap, dar și fără minţi. Murmura întruna: „Sunt 
ales al poporului, voi sunteţi un rahat de doi bani". 
De altfel, a și murit în spital, la câteva zile. 

Tânărul agent își întrerupse relatarea, încercând 
să ghicească ce efect avusese asupra celui vizat. 
Nefiind mulțumit de rezultat, adăugă o confesiune 
care părea potrivită în fața unui om atât de zgârcit la 
vorbă: 

— Mărturisesc că-l admir pe acest Dani! Și eu am 
avut o surioară care a murit într-un accident de 
mașină, pe trecerea de pietoni, la volan fiind un 
politician cu multă putere și relaţii. Firește că a 
scăpat fără pedeapsă, iar familia mea trăiește cu un 
doliu permanent în suflet. Ce n-aș da să am și eu 
curajul și puterea să mă răzbun pe cel care mi-a furat 
cea mai scumpă dintre fiinţe! Ba să fie cât mai mulţi 
justițiari, poate așa n-am mai fi consideraţi niște 
„rahaţi de doi bani", ușor de manevrat și de înlăturat. 
Mă înţelegi, bade Grigor? 

Tutunul își isprăvise treaba, iar cenușa din pipă se 
cerea degrabă curățată, lucru la fel de meticulos ca 
și cele precedente. Bătrânul dădu din cap cu 
îngăduinţă, în timpul acestei îndeletniciri, după care 
îl privi pentru a doua oară pe Ionică. 

— Autobuzul rămâne aici, rosti el rar și apăsat, în 
timp ce se ridica încet în picioare. 

Polițistul dădu din umeri a neputinţă, dar ţinu să 
se justifice: 

— Eu am ordinele mele, fie că-s plăcute sau nu. 
Trebuie să vă avertizez că, dacă nu scăpaţi de el în 
scurt timp, o să vi-l ridice primăria, cu un utilaj 
închiriat și scump, după care o să vă pună la plată. 
Cu amendă cu tot, s-ar putea să vă coste mai mult 
decât toată proprietatea. Eu v-am adus la cunoștință, 
deși n-aţi vrut să semnaţi somaţia. 

Badea Grigor nu-l mai auzea. Pornise deja pe 
cărarea care ducea spre casă. 


AAA 


Bătrâna poștăriţă se lumină la față când îl văzu la 
poartă pe badea Grigor. Ii făcu semn din mână, de 
departe, să o aștepte și grăbi pasul, în timp ce căuta 
cu fervoare ceva în geanta burdușită. Scoase 
victorioasă un plic subţire, chiar înainte de a ajunge 
în faţa omului care o aștepta liniștit. 9 

— Ai o scrisoare din străinătate, domn' Grigor, 
spuse ea, cu respiraţia accelerată de efortul depus. 
Trebuie să semnezi aici, adăugă, oferindu-i un pix și 
un document, extrase din geantă cu aceeași 
dexteritate. 

Bătrânul luă mai întâi scrisoarea și o întoarse cu 
grijă pe ambele părți, de parcă s-ar fi temut să n-o 
strice. Dădu din cap, mulțumit, cu un surâs abia 
perceptibil, după care onoră cererea, semnând încet 
și apăsat în spaţiul indicat cu degetul de femeie. 

— Bine că te-am prins la poartă, că tare-s grăbită 
și n-aș mai fi pierdut vremea intrând în casă, zise ea 
pe nerăsuflate. De la cine-i scrisoarea și ce vești 
poate să aducă? 

Badea Grigor strecură plicul într-unul din 
buzunarele largi ale hainei și cu cealaltă mână își 
scoase pipa și tutunul. Abia apoi catadicsi să 
răspundă: 

— Om vedea, mormăi, în timp ce-și îndesa cu 
conștiinciozitate duhanul în lăcașul destinat. 


— Poate are legătură cu autobuzul din grădină, 
speculă poștărița, încercând să-l tragă de limbă. 

Văzând că intenţia ei rămâne fără reacție, femeia 

îsi»»'0 
schimbă abordarea: 

— Tare mi-ar plăcea să mă lași odată în vizită 
acolo, domn' Grigor. 
în Bătră ni îşi E! rinse pipa și o privi visător, învăluit 

— Unde acolo? o întrebă cu vorbă molcomă. 

— Păi, în autobuzul acela. Doar știi că a fost un 
lăcaș de rugăciune, răspunse poștărița contrariată. 

Dar omul ridică din umeri, facilitând astfel 
derularea unei noi istorisiri despre autovehiculul 
legendar: 

— Tocmai dumneata să nu fii la curent cu cea mai 
mare minune, despre care vorbește toată lumea!? E 
drept că unii au deformat adevărul, ba chiar l-au 
schimbat complet, dar cei mai mulți nu-l vom uita 
niciodată pe Dani, Omul Sfânt care a primit puterea 
de la Dumnezeu să ne lumineze și să ne vindece. Se 
zice că era călugăr, iar darul lui s-a simţit de când 
era copil. Atunci s-a retras dintre oameni și s-a 
apropiat de Dumnezeu în singurătate, învă- 

ţând și meditând la cele spirituale, purificându-și 
trupul și gândurile lumești. Când a revenit printre 
noi, după mulţi ani de sihăstrie, și-a închinat viața 
semenilor, făcând din autobuzul acesta un altar 
ambulant, la care oamenii veneau să se închine, să se 
roage și să se vindece. Chiar și nepoata mea a fost 
tămăduită de o boală la ficat, după doar o singură 
vizită la Sfântul Dani. 

Grigor asculta cu ochii mijiți, sprijinit de stâlpul 
porţii, aspirând la intervale regulate din aroma 
tutunului. Ileana aşteptă zadarnic vreun cuvânt de 
stimulare sau măcar de aprobare, dar, văzând că n- 
are șanse, respiră adânc de câteva ori si îsi continuă 
istorisirea: 1 * 


— Oamenii sunt răi si necredincioși, asa cum au 
fost si pe vremea lui lisus. Dacă Fiul Domnului s-ar 
mai naște acum, l-ar condamna la moarte chiar mai 
repede decât au făcut-o atunci. Așa s-a întâmplat și 
cu bietul Dani, pe care unii îl considerau slujitor al 
Satanei, vrăjitor sau şarlatan. Zvonurile erau înteţite 
mai ales de un milionar parvenit, care își bătea rău 
nevasta, iar ea, sărmana, și-a găsit refugiul în 
autobuzul Omului lui Dumnezeu. El i-a oblojit rănile 
și sufletul, oferindu-i adăpost și alinare, în mai multe 
rânduri. Milionarul a aflat despre asta și a tocmit 
oameni pentru a-l elimina pe Dani. Totul s-a petrecut 
în perioada când eu eram plecată la tratament, dar 
știu din surse sigure că mercenarii nu au avut curajul 
să intre în autobuz, ci l-au ademenit noaptea afară. 
Doar când i-au văzut silueta au început cu toţii să 
tragă, iar din potopul de gloanţe nu a scăpat nici 
nevasta milionarului. Sunt fapte pe care le știu 
autorităţile, dar bogătașul a plătit 

unde trebuie pentru a se opri cercetările și a se 
mușama- liza totul. 

Postări ţa termină cu patos relatarea și își 
recăpătă energia după câteva exerciţii de respiraţie. 
Bătrânul era la fel de impasibil, ba acum își 
manifesta interesul în golirea și curățarea 
meticuloasă a pipei. 

— Ce zici, pot veni să mă rog în ce a mai rămas 
din altarul lui Dani? se interesă femeia. 

— Om vedea, se auzi același răspuns succint și 
puţin promițător al omului, fapt care o înciudă și mai 
mult pe poştă- rița Ileana. 

— Trebuie să se poată, domnule Grigor. Că și eu 
îţi aduc numaidecât orice corespondenţă, după cum 
ai văzut. lar dumneata trebuie să fii om credincios, 
cu frica lui Dumnezeu, drept pentru care știu că nu 
vei împiedica un alt credincios să se roage într-un 
lăcaș ce s-a nimerit să fie în grădina dumitale. 

Grigor dădu ușor din cap, semn care putea 
însemna orice, dar poștărița consideră că nu mai 
avea rost să zăbovească. Oricum, o așteptau alţi 
consăteni, cărora avea ceva nou să le povestească. 


ET şcolii începea să se golească de capii, de 
adulţi ori și de Culoare. Unii plecau cu zâmbete 
pe chip, alţii cu ochii înlăcrimati sau încercând să-si 
ascundă slăbi- » $ 


ciunile de om sentimental. Deschiderea anului școlar 
fusese parcă mai intensă și mai emoţionantă ca 
niciodată, 

deși nu durase decât trei ore, timp în care fiecare 
elev își vizitase clasa și schimbase câteva cuvinte cu 
cel care avea să îi fie dascăl. Prichindeii din clasa 
întâi fuseseră vedetele sărbătorii, alături de părinţii 
lor și de noua învăţătoare. De fapt, nu era nouă, dacă 
ne raportăm la vârsta ei și la deceniile de experienţă 
în această școală, înainte de pensionare. Probabil că 
tocmai de aceea fusese primită cu atâta căldură de 
mamele care-i încredințau copiii, felicitată pentru 
revenire și blagoslovită cu urări de sănătate și putere 
de muncă. Printre acestea se găsea și Nadia Fage, 
fostă elevă a doamnei Pricop, cu care devenise 
prietenă de-a lungul vremii. 

— Să tot fie vreo patru ani de când n-ai mai 
predat, îi spuse tânăra mamă, în timp ce micuta ei, 
Luminiţa, inspecta curioasă curtea școlii și mesele 
încărcate cu flori. 

— Iar ţi-ai făcut corect temele, draga mea. Exact 
patru ani au trecut de când am plecat în Rona de 
Sus, să am grijă de mama și de pământul lăsat de 
izbeliște. Dar mă- muca s-a stins anul acesta, iar 
averea a devenit motiv de judecată prin tribunale. 
Asta a fost motivul pentru care am acceptat să revin, 
dar și rugămintea directoarei, care îmi spunea că nu 
găsește învăţător pentru clasa întâi. 

— îmi pare rău pentru pierderea ta, draga mea, 
dar, în același timp, mă bucur că ești iar printre noi 
și că o să-mi educi fata, asa cum ai făcut si cu mine. 
Si mă mir cum ai putut să trăiești departe de lumea 
trepidantă, izolată într-un sat de munte. Eu am fost 
plecată cu soţul în Austria, pentru doi ani, dar tot cu 
gândul la locul acesta adormeam si mă trezeam în 
fiecare zi. Am revenit de 1 

curând, în special pentru ca Luminiţa să înveţe la o 
școală românească. 

— Uite că n-am știut, se miră învăţătoarea. 
înseamnă că nici tu n-ai fost aici când s-au întâlnit 
yoghinii lui Bivo- laru. 

— Habar n-am, răspunse Nadia și mai mirată. 

— Ce păcat că am ratat amândouă această spirală, 
zise cu dezamăgire doamna Pricop. Se zice că un 
discipol al lui Gregorian Bivolaru a promis că-l va 
aduce pe maestru în ţară, pentru a medita cu adeptii 
și a se încărca de energie cosmică. Pe tânăr îl chema 
Dani... și nu mai știu cum, dar avea un autobuz 
personal, cu care străbătea tot continentul. în ziua 
mult așteptată, pe terenul ales erau strânși foarte 
mulţi adepţi din localităţile apropiate, dar și din zone 
mai îndepărtate. Ar fi venit cu zecile de mii, însă, de 
frica autorităţilor, care voiau să pună mâna pe 
mentor, nu s-a făcut publicitate. Astfel că vestea a 
circulat din gură în gură și în mare taină. Autobuzul 
a sosit înainte de înserare și a fost imediat înconjurat 
de oameni, așezați în cercuri concentrice. Cu toţii îi 
simțeau prezenţa, chiar dacă el întârzia să-și facă 
apariţia; poate se ruga sau se pregătea sufletește să 
dea ochii cu cei care-l divinizau. Luminile » 
difuze din interiorul autovehiculului lăsau să se între- 
vadă cel puţin două umbre care se mișcau într-un 
anume ritm, în timp ce întunericul se lăsa tot mai 
mult peste oameni. Apoi s-a produs minunea: un grup 
de stele s-a desprins din bolta cerească și a coborât 
deasupra autobuzului, formând o coroană care a 
început să se rotească lent, lansând praf sclipitor 
peste întreaga adunare. Atunci au fost 

siguri că Guru e într-adevăr în autobuz, iar spiritul 
lor a ajuns la un nivel superior, nemaiîntâlnit până la 
acea adunare... Chiar n-ai auzit nimic despre acest 
fenomen unic? 

— Nu, dar nici n-am prea avut timp, recunoscu 
spășită tânăra. In schimb, știu unde e autobuzul lui 
Dani. 

— Excelent! se bucură bătrâna învăţătoare. Poate 
mer- gem să-l vedem împreună. 

— Nu cred că-i o idee bună. E „parcat" în grădina 
unui bătrân ciudat și deloc bucuros de oaspeţi. S-a 
mutat de curând printre noi, fumează ca un turc 
dintr-o pipă și nu umblă pe la biserică. E ceva dubios 
cu omul ăsta. Dar ce s-a întâmplat, până la urmă? L- 
au văzut pe Bivolaru? 

— Poate că ar fi ieșit la vedere, dar au apărut 
mașinile de poliție cu sirene și somațţii strigate prin 
portavoce. Coroana de stele a dispărut, oamenii au 
început să se agite, focuri de avertisment au fost 
trase în aer și s-a iscat o confuzie despre care mulţi 
au crezut că-i sfârșitul lumii. Picătura care a umplut 
paharul a fost implicarea localnicilor, porniţi 
împotriva  necredincioșilor care  invocau, după 
părerea lor, puteri misterioase și păgâne. Astfel s-a 
iscat o încăierare generală, cu bâte, cuțite, pumni și 
focuri de armă necontrolate. A fost nevoie de câteva 
dube de mas- caţi pentru a dispersa mulţimea și a-i 
aresta pe scandalagii. Ciudat e că în autobuz nu s-a 
găsit nicio persoană. 

— Ca să vezi ce se poate întâmpla în lipsa noastră! 
gândi cu voce tare Nadia. 


AAx 

Coșarul îsi terminase treaba, dar stătea încă în 
fata ușii, privindu-l pe Grigor cum își îndesa tutunul 
în cavitatea încăpătoare a pipei. Acesta îl cercetă, în 
cele din urmă, cu o mină întrebătoare, pe omul între 
două vârste, pirpiriu și murdar pe faţă de funingine. 
Mai mult ca sigur, de la mâinile negre, cu dosul 
cărora își ștergea din când în când nasul ce-i curgea 
din abundență. Era rece afară, iar omul nu se 
îmbrăcase în consecinţă, probabil pentru a se mișca 
mai ușor și pentru a se strecura fără probleme prin 
locurile strâmte, cunoscute de el din anii anteriori. 

— Cu cât ţi-s dator? întrebă gazda, în timp ce se 
căuta prin buzunarul de la piept. 

— Aaa, nu! Nu trebuie să dați nimic, că-s plătit de 
primărie, zise omul, cu puţintică jenă în voce. Dar 
unii, mai omenoși, mă mai servesc cu câte un pahar 
de ţuiculiță, un vinisor, o cafelută... ca să zic asa. 

Bătrânul Grigor zâmbi discret, încât homarul cu 
greu ar fi putut observa prin barba albă și mustaţa 
bogată. Se ridică cu ușurință de pe scaunul la fel de 
solid ca el și căută cu atenţie un pahar potrivit 
personajului căruia îi era destinat. Din același dulap 
cu vitrină, scoase o sticlă de un litru și umplu 
paharul cu o licoare ce-i înconjura marginile cu 
mărgele mari și persistente. Apoi adăugă un alt 
pahar, în care-și turnă și el, cam o jumătate de 
măsură, în tot acest timp, pipa îi juca ușor în colțul 
gurii, iar fu- muri-fumuri îi acopereau faţa, precum 
un văl subţire și misterios. Operaţiunea nu dură mult 
și coșarul se lumină dintr-odată la față, când fu 
invitat să ia loc și să ridice paharul. 

— Numele meu e Sclipici... și mă ocup de hornuri 
de când mă știu, ca să zic așa, zise el după ce sorbi 
jumătate de pahar și se șterse la gură tot cu dosul 
mâinii.  Strașnică  pălincă! completă imediat, 
cercetând îndeaproape restul rămas în pahar. Se 
vede că al dumitale n-a fost curăţat de mult, dar 
acum nu trebuie să aveţi grijă, puteţi face foc de 
tabără în sobă. E curat ca lacrima, ca să zic așa. Da' 
eu mă pricep și la alte lucruri: curăț și vopsesc orice, 
până  sclipește de curăţenie și frumusete. 
Bunăoară..., să nu mi-o luaţi în nume de rău, aș putea 
să vă fac ca nou autobuzul din fundul grădinii. Pe 
bani puţini și înainte să vină iarna. 

Grigor gustă și el din pahar, mai stârni câteva 
fumuri și zăbovi cu privirea pe vorbăreţul din faţa lui. 

— De ce? se auzi întrebarea către Sclipici. 

— Păi, se poate să-l lăsaţi așa ruginit și plin de 
găuri? După toate binefacerile pe care le-a adus 
oamenilor și localității? Toată lumea vrea să-si 
amintească de vremurile bune, în care Dani-Coaforul 
și nevasta lui au schimbat destinele multor locuitori 
și ne-au dat speranţe în viitor. Păi cine eram noi, 
înainte de a poposi el cu autobuzul în acest colţ 
îndepărtat de lume? Nimeni! Cine s-ar fi gândit că 
mergând la Coafor te poţi schimba total? Nimeni! 
De aceea, primele lucrări au fost gratuite, iar femeile 
au fost cele care s-au arătat curioase. în autobuz 
erau întâmpinate cu zâmbete atrăgătoare, aparatură 
și scule lucioase, cum nu le-a mai fost dat să vadă. 
După două ore de curăţare si cosmetizare, din 
autovehicul ieșeau cu totul altfel de oameni, și nu mă 
refer doar la aspectul fizic. Pielea 

doamnelor le era ca mătasea, părul le înnobila, ochii 
le sclipeau ca niște faruri, iar vorbele lor aveau o 
convingere nemaiauzită, ca să zic asa. 

Coșarul simţi nevoia să golească paharul, pe care- 
1 așeză înapoi cu regret. Badea Grigor îi sesiză pofta 
neîmplinită și îi mai turnă un deget de tărie. Ochii 
omului sclipiră de plăcere și limba i se dezlegă din 
nou. 

— Bunăoară, Catinca lu? Oșanu! continuă el cu 
vigoare. Doar după o ședință la coafura lui Dani, nu a 
mai acceptat să fie bătută de bărbat. I-a spus clar că, 
dacă mai dă o dată în ea, ori îl lasă singur, ori îl 
otrăvește și merge la pușcărie cu sufletul împăcat. La 
fel și văduva Rozalia: si-a avertizat băiatul să-si caute 
de lucru si să se mute la * » » 
casa lui, că ea s-a săturat să mai ţină un trântor cu 
diplomă din salariul ei. Tincuţa lui Popicu, de la 
croitorie, și-a înfruntat patronul și a organizat o 
grevă până le-a mărit salariile și le-a plătit orele 
suplimentare. Nu știu ce le făcea Dani sau ce 
proprietăţi aveau aparatele în care-și băgau ele 
capul, dar toţi clienţii se deșteptau parcă și deveneau 
mai combativi, nu mai acceptau să fie căleaţi în pi- 
cioare. Și nu era vorba doar de femei, pentru că au 
început și bărbaţii să apeleze la aceste servicii 
minune. Mare parte din locuitori s-a schimbat în 
bine, printre care și primarul, unii consilieri și alți 
oameni de vază. A fost eliminat șomajul și au încetat 
furturile, copiii n-au mai lipsit de la scoală, iar 
crâșmele au cam rămas fără clienti, ca să zic asa. $ 

Sclipici socoti că-i cazul să-și golească a doua oară 
paharul, în timp ce badea Grigor făcu același lucru. 
Chiar 

și pipa dădea semne de epuizare, semn că discuţia 
trebuia să ajungă la final. 

— In caz că nu ai auzit, poate te întrebi de ce s-a 
stricat toată treaba, ţinu să-l lămurească homarul. In 
timpul oricărui progres, există oameni care 
acţionează ca o frână. Indivizi care nu vor să schimbe 
nimic și se comportă în consecinţă. Că or fi fost niște 
bărbaţi nemulțumiți de eman- $,*,, 
ciparea femeilor, vreun patron nervos pentru 
revendicările salariaților sau niște frustraţi ce 
tânjeau după viața comodă și fără probleme, nu se 
știe. Sigur e că, într-o noapte nefericită, câteva 
persoane necunoscute au atacat autobuzul și i-au 
împușcat pe coaforii magici. Se spune că poliţia nici 
nu a fost interesată să-i găsească pe vinovaţi, fiind 
implicate personalităţi influente, ca să zic așa... 

Bătrânul se ridică iar de pe scaun, semn că nu mai 
era timp de vorbe și, cu atât mai puţin, de încă un 
rând de băutură. Coșarul pricepu aluzia și se puse, la 
rândul lui pe picioare, întinzând mâna și zicând: 

— Mi-a părut bine, bade Grigor. Și nu uita: dacă 
vrei să faci din autobuz o bijuterie, ca să zic așa, 
cheamă-mă. 

După o strângere de mână puternică, omul ieși pe 
ușă, având pe chip o veselie de înţeles. 


7" + ir 


Bătrânul Grigor nu putea concepe să piardă câteva 
ore pentru o consultaţie la doctor, din moment ce nu 
simțea nicio durere. Fandoseli de oameni care n-au 
ce face și se plâng de fiecare junghi și tuse, își zicea 
el. Doar că asis- 

tenta tânără și drăguță l-a căutat acasă și nu a plecat 
până nu i-a smuls promisiunea că se va prezenta a 
doua zi la dispensar. Cuvântul trebuia respectat, așa 
că badea și-a făcut apariţia de dimineaţă bună în 
micul salon de așteptare. Lume multă, după părerea 
lui, iar de aprins pipa nu putea fi vorba, că așa scria 
în anunţul de pe perete. Nici să ia loc nu-l trăgea 
inima, de frică să nu se strice cumva scaunele acelea 
din plastic, mici, subţiri și parcă neîndestulătoare. 
Nu a cedat insistenţei celorlalţi pacienţi, dar s-a 
așezat cuminte și cu grijă doar la invitaţia aceleiași 
asistente drăguţe. Tot Milica, pentru că așa-i zicea 
lumea, l-a poftit peste un ceas în cabinetul medicului. 

— Bade, bade, bade..., îl întâmpină omul în alb, 
ţinân- du-și ochelarii atârnaţi într-o mână și privindu- 
1 ca pe o curiozitate. Dumneata n-ai dat deloc pe la 
cabinet, iar eu am aici un dosar aproape gol, de 
parcă ai fi picat din cer. 

Cu mâna liberă, doctorul flutură o copertă fără 
conţinut și îl invită să ia loc pe patul din colţul 
încăperii. Milica se învârtea ca un titirez pe lângă 
bătrân, pregătindu-l pentru măsurarea tensiunii, în 
timp ce acesta era asaltat de întrebări. 


— Unde sunt datele adunate de medicul 
recedent? Din ce localitate te-ai mutat la noi? Ce 
oli ai avut până acum? Cum te simţi? Te doare 

ceva?... i 


Grigor răspundea pe sărite și cât mai scurt, iar 
medicul nota câte ceva fără să insiste, de parcă 
întrebările lui erau retorice. 

— Văd că ai o tensiune normală, constată doctorul 
după ce Milica își termină misiunea. Dar la vârsta 
dumitale tre- 

buie să fii atent cum trăiești. la spune-mi, ce viață 
duci? Bei alcool? 

— Mai beau... 

— Hmmm... Fumezi? 

— Mai trag câte-o pipă... 

— Nttt... Mănânci carne de porc? 

— Mănânc și de porc. 

— Astea-s năravuri la care ar trebui să renunti, 
dacă vrei să n-ai probleme de sănătate. O să-ți facem 
și niște analize, un film la plămâni, dar nici dacă ies 
bine nu putem să ne bucurăm. Bolile pândesc la orice 
pas, prin orice mâncare nepotrivită, băutură sau alte 
droguri de la care nu ne putem abţine. Apropo de 
droguri, ești sigur că nu te delectezi si cu altfel de 
ierburi, în afară de tutun? 

— ??? 

— Bade, bade, bade... Ştii matale la ce mă refer...., 
autobuzul din grădină..., etnobotanice... 

Bătrânul se uită mirat la omul cu părul scurt și 
creț, iar gestul lui din reflex îl făcu să-și caute pipa 
din buzunar. Se opri la timp, amintindu-și unde se 
află, dar se amuză citind numele de pe ecusonul 
doctorului: Dr. Creţu Mihai. Apoi ridică din umeri și 
așteptă explicaţii. 

— Moșule, eu sunt aici de câţiva ani buni si știu tot 
ce se întâmplă în localitate. Dumneata ai picat mai 
recent și te-ai pricopsit cu un autovehicul care a adus 
cu el multe necazuri, pe vremea aia. îmi amintesc 
cum veneau la mine pacienţi în stare de șoc, despre 
care se presupunea că au băut prea mult, deși erau 
abstinenţi. întâlneai pe străzi oameni veseli, de parcă 
ieșiseră de la un chef, iar 

alţii deveneau violenţi și se ajungea la bătăi și răniţi. 
Tineri, bătrâni, femei și copii se comportau anormal, 
de ziceai că a înnebunit lumea. Mult timp a durat 
până când poliția a reușit să-și dea seama care-i 
cauza acestor deviatii, mai ales că la analizele făcute 
subiecţilor nu ieșea ni- mic concret. S-a primit sprijin 
de la judeţ, au fost trimise persoane la consultatie în 
București, s-au făcut ședințe de psihiatrie cu unele, 
dar misterul a fost dezlegat tot pe plan local, cu 
ajutorul meu. Era clar că oamenii se drogau cu o 
substanță nouă, nedetectabilă de instrumentele 
actuale. M-am gândit zile întregi, nopţi la rând, am 
analizat fiecare caz în parte și am făcut legătura. 
Totul a început odată cu apariția misteriosului 
autobuz, proprietatea unui individ dubios, pe numele 
mic Dani. Lumea zicea că vinde ceaiuri și seminţe 
pentru răsaduri. Oamenii cumpărau la un preț bun, 
ba gustau ceaiul îmbietor și la faţa locului. De acolo 
veneau veseli, își preparau acasă și semănau roșii, 
ardei, pătrunjel și salată. S-a dovedit că toată recolta 
era contaminată cu un drog puternic, care s-a 
răspândit prin toate grădinile. Poliţia a intervenit, la 
sugestia mea, și a fost întâmpinată cu focuri de armă. 
Au răspuns cu aceeași monedă, omorându-l pe Dani 
și pe partenerul lui. înăuntru s-au găsit dovezile 
incriminatoare, iar autobuzul a fost sigilat. Tare mă 
tem, însă, că în anumite ascunzișuri, nedescoperite 
încă, se mai găsește marfă halucinogenă și semințe 
pentru o altă recoltă. Dumneata, fiind proprietarul 
conjunctural, mă tem că ai rupt sigiliul și ai găsit 
ceva, de aceea și refuzul de a scăpa de el. Ce zici, 
bade, așa e că am dreptate? 

Bătrânul se ridică scoțând un oftat prelung, 
strânse mâna medicului si îi zise hotărât: 

— N-ai dreptate, domnule doctor! 

După care ieși, gândind să nu mai calce vreodată 
pe acolo. 


ir ir ir 


Frizeria avea un spaţiu restrâns, cu două scaune și 
două persoane în așteptarea clienţilor, probabil soț și 
soţie. Badea Grigor păși cu stânjeneală înăuntru, 
nefiind convins că firma de la intrare îl îndrumă pe 
bune sau e cumva uitată din alte vremuri. Noroc că 
fu întâmpinat de îndată cu un zâmbet și o urare de 
bun-venit din partea bărbatului amabil și a femeii 
voluptuoase, amândoi îmbrăcaţi în halate albe, 
imaculate. Fiecare îl poftea pe scaunul lui, iar 
bătrânul se simţi în încurcătură, ne vrând să-l supere 
pe cel refuzat. Din fericire, bărbatul era mai aproape 
de ușă și îl acapară, punându-i prietenește mâna pe 
umăr: 

— Ce dorește domnu'? Tacâmul complet sau doar 
tuns? îl întrebă jovial, în timp ce-l conducea spre 
scaunul aferent. 

Femeia nu se arătă supărată de această abordare, 
ceea ce-i alungă orice mustrare de conștiință lui nea 
Grigor. 

— Doar tuns, răspunse el, așezându-se încet pe 
scaun. 

— Excelent! îi lăudă frizerul alegerea. Scurt sau 
moderat? 

— Potrivit, se hotărî bătrânul, după câteva clipe. 

Se vedea pe el că nu-i un client obișnuit al 
frizeriilor, postură care-l făcea să se simtă ca un om 

fără să știe să înoate. Frizerul îi sesiză imediat starea 
de » 

spirit și tocmai de aceea îi permise să-și umple și 
apoi să-și aprindă pipa pe care Grigor o scosese 
întrebător. Se mai liniști după primele fumuri, deci se 
putea începe tunsoarea. Insă, odată cu dansul 
foarfecelor și al pieptenului de pe creștetul alb al 
clientului, se înfiripă și discuţia inevitabilă: 

— Pipa asta, a dumitale, mă face să-mi amintesc 
de Dani Profetul. Sunt sigur că știți despre cine 
vorbesc, îl inves- tigă subtil omul în halat alb. 

— Nu prea, mormăi bătrânul între două fumuri. 

— Daniii..., cel cu autobuzul din grădina dumitale. 
V-am recunoscut imediat, chiar dacă sunteti nou- 
venit printre noi și nu ne-aţi mai călcat pragul. Nu se 
poate să nu fi auzit povestea lui, că toată lumea 
numai de asta vorbește. » 


Badea Grigor oftă îndelung și își privi în oglindă 
chipul învăluit în perdeaua de fum. Intr-un târziu, 
recunoscu, cu glas abia șoptit: 

— Doar niște zvonuri... 


— Aaaa, atunci aţi ajuns la cine trebuie. De la 
mine o să auziți numai adevărul, cu tot ce s-a 
întâmplat în acele zile istorice pentru localitatea 
noastră. Autobuzul ăla a picat parcă din cer, chiar 
acolo unde e și acum. Nimeni nu știe cum și când, 
dar lumea a început să se întrebe și să-i dea ocol. 
Astfel au văzut că în el își duce traiul un bărbat de 
vârstă medie, fără pic de păr pe cap și îmbrăcat într- 
o sutană albă și lungă, de ziceai că arată precum 
călugării tibetani din filme. Gospodinele mai miloase 
și cu- 

rioase i-au dus câte ceva de mâncare, și așa au aflat 
că omul acela putea să ghicească viitorul. In 
schimbul alimentelor, dar niciodată bani sau alte 
valori, străinul răspundea la o singură întrebare pusă 
de persoana în cauză. Unele fete voiau să știe când 
se vor mărita, alte femei dacă vor avea o căsnicie 
trainică sau dacă vor câștiga la loterie. Profetul 
asculta întrebarea și se retrăgea pentru câteva 
minute într-un spaţiu acoperit de o draperie. 
Răspunsul îl aducea tipărit pe o foaie de hârtie, pe 
care solicitantul o citea acasă. O spun cu mâna pe 
inimă că toate prezicerile s-au adeverit. Croitoreasa 
Veta a aflat că e însărcinată mai întâi de la el, 
Voichița lu' Boitor și-a găsit copilul pierdut cu 
ajutorul informaţiilor primite tot de la el, Mihai 
Săcălean a știut că va primi o mare moștenire tot 
prin el, prima dată. 

Frizerul se opri puțin pentru a-și cerceta lucrarea, 
răsuci contemplativ capul bătrânului și, după ce se 
înarmă cu o lamă, continuă: 

— Doar că profeţiile nu erau întotdeauna 
îmbucurătoare, iar veștile rele i-au făcut dușmani, de 
parcă el ar fi fost de vină pentru destinul fiecăruia. 
Primarul a aflat că nu va mai câștiga alegerile, iar 
când s-a adeverit, a dat vina pe Profet, că i-a făcut 
campanie negativă. Anca lui Gavrilă a vrut să știe 
când va muri, dar după ce a aflat că va muri în două 
săptămâni, viaţa i-a devenit un iad până s-a spân- 
zurat, chiar în ziua fatidică. Mioarei de la poștă i s-a 
spus că va trăi până la nouăzeci de ani, însă asta a 
făcut-o să-și lase bărbatul, serviciul, doar pentru a 
sărbători zilnic prin chefuri. De la astfel de profeţii i 
s-a tras sfârșitul, despre 

care nu s-a ferit să le vorbească oaspeţilor: „Peste 
trei zile, exact la miezul nopţii, voi fi împușcat de 
unul dintre cei nemulţumiţi de soartă. Vă spun acum, 
ca să nu-și mai planifice nimeni vizite la mine. 
Profeţiile sunt cu două tăișuri, dar e mai bine să nu 
știm ce ne așteaptă. Voi aţi vrut să sfidaţi legile vieţii, 
dar destinul se răzbună pe trișori. Eu voi plăti cu 
viaţa, însă sper că voi aţi învăţat ceva din asta." 
Atunci nu le-a venit să creadă și au așteptat noaptea 
cu pricina, ascunși prin apropierea autobuzului. Dani 
făcuse un foc mare afară, în care aruncase tot felul 
de obiecte ciudate, printre care și perdeaua după 
care dispărea mereu. S-a așezat alături, rezemat de 
autovehicul și luminat de flăcările roșiatice. Trăgea 
calm dintr-o pipă ca a dumitale și privea senin la 
cerul înstelat, împușcăturile s-au auzit fix la trecerea 
dintre zile, venind dintre pomii grădinii vecine. Au 
fost multe, dar una l-a nimerit chiar în frunte, 
producându-i o moarte fulgerătoare. Oamenii s-au 
speriat și nu s-au apropiat de cadavru o bună bucată 
de vreme, dar, în cele din urmă, s-au strâns buluc în 
jurul lui. Printre dârele de sânge ce-i brăzdau chipul, 
se putea vedea zâmbetul unui om mulţumit de efectul 
ghidușiei sale. 

Frizerul termină povestirea tocmai când desfăcu 
cearceaful de la gâtul bătrânului, iar acesta constată 
că tutunul nu mai avea resurse pentru alte fumuri. 

— Mai poftiţi pe la noi, zise omul, primindu-și 
plata. 

Badea Grigor strânse mâna întinsă și îi răsplăti pe 
amândoi cu un surâs discret, apoi ieși cu bucurie, să 
respire aerul de afară. 

xx A 


Cele două personaje dădură buzna peste badea 
Grigor, tocmai când omul se pregătea să iasă la 
culesul nucilor de sub pomul falnic și mereu încărcat. 
Primul fu primarul Roateș, un om dolofan, care 
transpira abundent indiferent de anotimp. II urmă 
imediat Ionică, polițistul cel tânăr și bun la toate 
treburile neplăcute. 

— Bună dimineaţa, domnule Grigor! îl salută 
rotofeiul întinzând fără vlagă o mână fină și grăsuţă. 

O retrase însă, înainte ca vlăjganul din faţa lui să o 
prindă sănătos, probabil fiindu-i frică să nu i-o 
frângă. în schimb, Ionică salută mai energic și se 
supuse cu stoicism strânsorii cu care mai avusese de- 
a face. 

— Ne poţi acorda câteva minute din timpul 
dumitale preţios? întrebă ironic primarul, uitându-se 
după un scaun potrivit pentru greutatea sa. 

Bătrânul se grăbi să-l ajute, poftindu-i pe amândoi 
să ia loc și să se simtă ca acasă. Polițistul refuză să 
se așeze, preferând să rămână în spatele șefului, cu 
privirea în pământ și o mapă de piele la subsuoară. 
Roateș își ocupă ușurat locul și imediat primi de la 
Ionică un șerveţel cu care se șterse meticulos pe față 
și pe gât. Grigor bănui că această vizită nu-i a bună 
si o să dureze multă vreme, din moment ce însuși 
alesul local se deranjase să vină în umila lui casă. 
Așa că nu se sfii, își scoase pipa și tutunul, pregătind 
încărcătura unui fumat de lungă durată. 

— Am înţeles că dumneata ai în grădină un 
autobuz care nu-ți aparţine, începu primarul, după ce 
pasă ghemo- 

tocul de hârtie udă subordonatului. Nu ştiu cum a 
ajuns acolo și nici nu mă interesează, dar trebuie să 
dau curs reclamatiilor care s-au adunat. Crede-mă că 
nu mi-a făcut plăcere să adun o echipă numeroasă, 
cu utilajul potrivit si sculele necesare, cu care să 
scoatem autovehiculul si să-l predăm la fierul vechi. 
Buldozerul și oamenii sunt la poartă și așteaptă să-și 
facă treaba, după ce-ţi vei da acordul. 

Dolofanul făcu semn lui Ionică, iar acesta scoase 
din mapă o coală de hârtie pe care i-o înmână șefului. 
Acesta aruncă o privire și apoi o întinse lui Grigor. 
Bătrânul zăbovi mai mult asupra textului, își aprinse 
domol pipa, trase cu nesaţ două fumuri și, ridicând 
privirea aprigă, întrebă: 

— Si dacă nu semnez? 

— Asta nu se poate! izbucni rotofeiul, scandalizat. 
Poţi fi acuzat de furt sau, cel puţin, de deținerea unui 
bun furat. Plus alte învinuiri ce derivă din pericolele 
pe care îl reprezintă acest autobuz pentru natură și 
pentru toți locuitorii care vin în contact cu el. 
Domnul poliţist, aici de față, poate să te încătușeze și 
să te ducă la secţie. Bagă de seamă că sunt vecini la 
poartă și nu cred că vrei să te vadă arestat. Ia de aici 
un pix și hai să rezolvăm pașnic problema. 

Primarul scoase o unealtă de scris si o întinse 

omului 1 
îngândurat. Badea nu reacţionă imediat, astfel că 
pixul poposi pe masă, în așteptare. După un timp 
îndelung de reflecţie și alte câteva fumuri dense în 
care se refugie, veni și semnătura mult așteptată de 
oaspeţi. 

— Bună treabă, moșule! rosti mulțumit primarul. 
Ar mai fi un mic inconvenient, dar se rezolvă cu 
puţină înţelegere. Buldozerul nu încape pe poartă 
decât dacă dărâmăm un stâlp de beton. Dar nu-ţi 
face griji, vei face o cerere, se va deplasa o comisie 
la fața locului și va evalua paguba, iar dumneata vei 
fi despăgubit. Ionică, du-te și condu echipa la 
autobuz! Eu rămân cu gazda noastră până terminati 
treaba. Poate mă servește cu un pahar de apă rece și 
proaspătă. 

Polițistul ieși val-vârtej, în timp ce badea Grigor 
umplu un pahar de apă din găleata aflată la 
îndemână. De afară se auzeau deja comenzi și 
zgomotul utilajului ce trecea ca un tanc peste tot ce-i 
stătea în cale. Bătrânul ar fi vrut să iasă și să 
preîntâmpine unele stricăciuni, dar rotofeiul îl 
bombarda cu întrebări și îl asigura că totul va fi bine. 
După câteva minute, Ionică reveni să primească alte 
instrucţiuni: 

— Dom' primar, nu putem intra de nuc, iar apoi de 
alți pomi. 

— Tăiaţi-i cu drujba sau doborâţi-i cu cupa, decise 
imediat mai marele localităţii. 

— Asta nu vă pot permite! se răzvrăti bătrânul. 
Nucul acela mi-e cel mai drag pom și are o vârstă 
respectabilă. 

— Nu mai poţi să faci nimic, moșule. Ai semnat de 
predare, iar noi facem tot posibilul să ne atingem 
obiectivul. Ba stau si mă intreb cum de a reușit 
autobuzul acela să intre acolo, fără să dărâme stâlpul 
de beton și apoi să se strecoare printre pomi. Nu 
cumva ai barat intenţionat drumul, ca să nu poată fi 


extras? Eu nu te acuz, dacă mă lași să-mi fac treaba. 
» 

A durat ceva timp până s-a făcut cărarea necesară, 
după care au urmat problemele de tractare. Cârligul 
de agăţat bara, cu care era dotat autobuzul, s-a rupt, 
așa că s-a apelat la lanţuri groase și legate de tot ce 
era mai solid. Autobuzul s-a urnit cu greu din loc, 
timp în care șenilele utilajului de tractare au răvășit 
adânc pământul din grădină. Doar după-amiază s-a 
ajuns la drum, unde erau așteptați de o mulţime 
nerăbdătoare și curioasă. Cortegiul a pornit în urma 
autobuzului, ca la o înmormântare în care unii erau 
trişti, iar altii zâmbeau mulțumiți. Au- toturismul 
primarului încheia alaiul, lăsându-l pe badea Grigor 
singur, să-și socotească pagubele și să-și mai aprindă 
o pipă... de necaz. 

A doua zi, uluirea oamenilor a atins cote maxime 
când au constatat că autobuzul a dispărut din incinta 
centrului de preluare a fierului vechi și a apărut 
exact în același loc de unde fusese ridicat. 


xAk 


— Cred că știi de ce ai fost adus aici, domnule... 
Gri-gor... Vasile. 

Bătrânul se așezase pe scaunul indicat și cerceta 
cu priviri fugare tot ce cuprindea încăperea aceea 
strâmtă și rece. Un bărbat de statură medie, cu o 
figură acrită de viaţă, stând pe partea cealaltă a 
mesei micuțe din plastic, pe care se înghesuiau o 
scrumieră plină de chiștoace, două pahare de unică 
folosință, un flacon cu apă minerală, o ceașcă cu un 
lichid negru - probabil cafea -, un dosar 

firav, ce se zbatea între mâinile nerăbdătoare ale 
comisarului, toate luminate de un bec zgârcit la 
lumină, care se reflecta timid în oglinda de pe 
perete. 

— Bănuiesc că da, răspunse Grigor, cercetând 
buzunarul cu pipă. 

Era limpede că tutunul va ocupa un rol important 
în dialogul lung și complex ce se prefigura, iar omul 
legii apelă, de asemenea, la prima ţigară din noul 
pachet. 

— Doar bănuiești?! se miră comisarul, trăgând 
adânc în piept prima șarjă de fum. Localitatea 
dumitale fierbe, presa judeţeană vuiește, iar canalele 
de televiziune au preluat ecoul ca pe o minune 
interpretată în fel și chip. Şi toate acestea din cauza 
unui autobuz ruginit care apare și dispare în grădina 
pe care o deţii, în timp ce dai din umeri și îţi aprinzi 
liniștit pipa. Calmul acesta îmi dă certitudinea că 
ascunzi ceva și sunt hotărât să nu te las până nu-mi 
spui despre ce e vorba. Mai întâi, vreau să știu cum a 
ajuns din nou autovehiculul pe proprietatea 
dumitale, după ce a fost ridicat de primărie. 

Badea slobozea fumuri scurte și dese, ţinând pipa 
în căușul palmei drepte și încercând să-i simtă 
căldura incipientă. Se opri un moment pentru a 
răspunde: 

— Domnule comisar... Să-lă-jan Dumitru... 

— Comisar-șef, dacă tot vrei să fii complet, îl 
corectă omul în glumă sau poate chiar în serios. 

— Domnule comisar-șef, pot să vă spun doar că nu 
am niciun amestec. 

— E un răspuns evaziv, ce demonstrează că știi 
despre ce-i vorba, iar asta te face vinovat de 
ascunderea adevă- 

rului într-un caz de furt... și de alte posibile încălcări 
ale legii. Ia să vedem despre ce-i vorba... 

Sălăjan deschise dosarul, găsi imediat fila pe care 
o căuta și din care se inspiră în argumentele lui: 

— Apariția autobuzului în cauză are zeci de 
versiuni, care de care mai spectaculoasă și mai 
diferită. Nici nu vreau să intru în amănunte, pentru 
că ar părea ridicol, din moment ce nu s-au găsit 
dovezi palpabile sau mai multi martori care să 
confirme aceeași variantă. Insă, există câteva fapte 
care nu pot fi contestate și pe care am datoria să le 
lămuresc, cât or fi ele de ciudate. Se știe că vecinul 
Marcel si-a însusit scaunul de la toaletă, dar a doua 
zi a fost găsit mort, iar scaunul a apărut la locul lui, 
de parcă n-ar fi fost mișcat de-acolo. De asemenea, 
doi țigani din localitate au furat jantele 
autovehiculului, într-o noapte, cu intenţia să le 
valorifice la fierul vechi. Dar ce să vezi: jantele au 
dispărut până dimineaţă. încăpățânaţi, au repetat 
operaţiunea, crezând că le-a făcut cineva o farsă. De 
data asta au ascuns piesele sub pat, ca să fie siguri 
că le vor putea valorifica a doua zi. Amândoi au fost 
găsiți cu răni grave, apoi internați și trataţi la trup, 
dar din punct de vedere psihic nu-și vor mai reveni 
niciodată. Un tânăr din vecini a găsit o fotografie cu 
o femeie tânără, pe care a dus-o acasă. Firește că 
poza a dispărut, iar băiatul a găsit-o în locul din care 
a luat-o. De atunci, a devenit obsedat de ea, o duce în 
fiecare zi acasă, însă dimineaţa știe că trebuie s-o ia 
de la capăt. Și astea sunt doar câteva dintre 
ciudăţenii, însă am să trec la ultima: cârligul de 
tracţiune care s-a rupt când primăria a tractat 

autobuzul. Nu mică a fost mirarea celor care au 
cercetat fenomenul reapariţiei în ograda de unde 
fusese ridicat când au descoperit că acel cârlig era la 
locul lui, de parcă nu fusese rupt niciodată. Toate 
aceste fenomene au nevoie de o explicaţie, pentru că 
eu nu cred în minuni. 

Badea Grigor părea visător, învăluit în perdeaua 
lui preferată, din fum alb și misterios. Răspunse cu 
un glas ce părea să vină de departe, ca o poezie 
recitată din memorie: 

— Şi totuși, există minuni. Ele se întâmplă mereu 
în jurul nostru, dar de cele mai multe ori nu le 
observăm, poate fiindcă ne-am obișnuit cu ele. Tot ce 
nu înţelegem, ce nu poate fi lămurit de mintea 
noastră, îi spunem minune de-a lui Dumnezeu sau de- 
a naturii, care ne surprinde întotdeauna cu câte ceva 
nou. După ce-i pătrundem înţelesul, devine ceva 
banal si ne mirăm că altii nu o percep ca atare. 

Comisarul îl privi curios, încercând să-l înţeleagă: 

— Ştii matale ce mai poate fi o minune? Te-ai 
mutat dintr-un cătun de munte, în care erai singurul 
locuitor, și ai apărut tocmai lângă autobuzul pe care 
l-ai scos dintre ierburi. Imediat, au început și 
necazurile, ca și plângerile vecinilor. Cine ești 
dumneata, domnule Grigor? 


* "A 
Grigor își terminase prima încărcătură din pipă, 
dar la provocarea lui Sălăjan avea neapărat nevoie 


de un nou sprijin moral. De aceea întârzie cu 
răspunsul, punând la 

încercare răbdarea comisarului, până își curăţă alene 
instrumentul, îl umplu cu o nouă porţie de tutun și 
apoi îl aprinse cu un chibrit din dotare. Noroc că și 
polițistul mai avea încă ţigări suficiente, la care se 
adăugă și respectul pe care-l simţea faţă de acest 
bătrân blajin și pipa lui antică. Un oftat prelung, 
venit din pieptul acestuia, părea semnul că era 
dispus să răspundă prin mai multe cuvinte decât de 
obicei. 

— Nu cred că-i interesant cine sunt eu. Un pion 
banal care a ajuns să fie inclus în această combinaţie 
de anvergură, printr-o conjunctură a unui destin 
cinic. Vedeţi dumneavoastră... eu am fost orfan de 
tată de când m-am născut, în toamna anului 1944. 
Părintele meu a asistat la naștere, dar după câteva 
zile a fost luat de valul soldați- lor, pornit să-l 
pedepsească pe Hitler. Mama mi-a povestit că era un 
tânăr frumos, ambițios și foarte inteligent. Ii plăcea 
să studieze până noaptea târziu, cu convingerea că o 
să inventeze lucruri extraordinare, care vor schimba 
total lumea. Din păcate, nu s-a mai întors după 
terminarea războiului, dar a scris câteva scrisori pe 
care mama le-a păstrat cu sfințenie și din care citea 
atunci când dorul de el o copleșea. îmi pare rău că nu 
le-am adus cu mine, m-ar fi scutit de atâta vorbărie si 
ati fi văzut cu ochii dum- » > 
neavoastră de unde a pornit totul. 

Emoţia se simţea în vocea lui badea Grigor, dar o 
potoli cu un fum mai adânc și o pauză de două 
minute. 

— Părinţii mei s-au iubit foarte mult, iar rodul 
binecuvântat al dragostei lor am fost eu. Așa mi s-a 
spus și nu o să mă îndoiesc niciodată de asta, chiar 
dacă tata a ales să 

se afirme în străinătate. A fost internat într-un spital 
din Germania, iar apoi transferat într-unul din 
Londra, din cauza unei răni grave, ce-i pusese viața 
în pericol. Acolo a cunoscut pe cineva cu aceleași 
înclinații spre știință și invenţii, cu care s-a 
împrietenit și pe care l-a urmat apoi în SUA. 
Scrisorile veneau din ce în ce mai rar de acolo, prin 
tot felul de intermediari, și însoţite de bani pentru 
mama și educaţia mea. Prin anii '50, i-a scris mamei 
cu ce se ocupă și a rugat-o să ardă apoi scrisorile 
despre acest subiect. Spunea că-i vorba despre un 
proiect militar colosal, cu indicativul secret 
„Rainbow", prin care se poate realiza dispariţia unor 
lucruri masive și apariţia lor în altă parte. E drept că 
primele încercări nu reușiseră și le-au sistat în 1943, 
dar el și cu prietenul lui au intrat în posesia 
documentelor si au reușit să le îmbunătăţească. Cred 
că 
» J 9 

ați auzit și dumneavoastră de experimentul 
Philadelphia... 

O mică stratagemă prin care bătrânul pasă mingea 
în terenul comisarului, preţ de câteva noi fumuri. 

— îmi amintesc că am văzut un film pe acest 
subiect fantezist, remarcă Sălăjan, cu o umbră de 
surâs în colţul gurii. 

— Firește că nici noi n-am crezut în această 
fantezie, dar speram că tata, într-un fel sau altul, va 
ajunge la final și se va întoarce printre noi. Se pare 
că aceasta era și intenţia lui, doar că a fost prins și 
închis pentru însușirea documentelor strict secrete, 
de interes naţional. Am aflat asta după mai bine de 
zece ani, timp în care nu ne-a parvenit nicio veste de 
la el. A fost eliberat în 1966 si extrădat * 
în România, unde a ajuns tot în închisoare. Acolo ni 


an 


126 


METAMORFOZA Petru Racolța 


permis să-l vedem o singură dată, cu condiţia ca el să 
coopereze cu regimul Ceaușescu și să pună la 
dispoziţie tot ce știa despre experimentul 
Philadephia. Atunci am văzut că mama avea motive 
să-l iubească, după cum arăta - în ciuda detenţiei 
îndelungate - și optimismul care răz- bătea din el, 
prin fiecare vorbă și expresie a feţei. Ne-a dat 
speranţe și energie cât pentru toată viaţa de până 
atunci si cea care avea să urmeze. Am înțeles că era 
N > >» 

posesia documentelor dispărute și avea de gând să-și 
pună planul în aplicare în ţara noastră. Ne-am întors 
fericiți acasă și am tot așteptat semnul promis de el. 
Vremurile s-au schimbat, detinutii au fost eliberati, 
dar tata n-a mai venit acasă și nici vești n-am mai 
primit de la el. Anii au trecut tot mai greu și mama a 
murit cu dorul în inimă și cu fotografia lui la piept. 
Așa s-au stins mulţi dintre consătenii mei în vârstă, în 
timp ce tinerii s-au răsfirat înspre locuri pline de 
viaţă și oportunităţi. Părea că-mi voi face singur 
cruce și voi adormi în somnul de veci, sprijinit de ea, 
până am primit o scrisoare scurtă. Era de la tata și 
îmi transmitea să cumpăr terenul pe care se afla 
acest autobuz, iar apoi să aștept. Anul expedierii 
corespunde, dar scrisul și hârtia par de câteva 
decenii. Această dovadă o am la mine, gândindu-mă 
că-mi va fi de folos. Pe tatăl meu îl cheamă tot 
Grigor..., Dan Grigor. 

Bătrânul scoase plicul din buzunar și îl întinse 
comisarului Sălăjan. 

Comisarul parcurse cu interes cele câteva rânduri, 
după care cercetă cu atenţie hârtia și plicul, pipăind, 
mirosind și expunându-le la o lumină mai puternică. 
Se vedea 

pe chipul lui că ceva îl deranja, iar cuvintele rostite 
într-un târziu confirmară neîncrederea: 

— Scrisoarea asta nu dovedește nimic. Chiar dacă 

nu-i * 
o farsă, cum tind să cred, nu lămurește ce-i cu 
autobuzul discordiei, de unde a apărut, al cui e și de 
ce s-a creat această legendă în jurul lui. In ce mă 
privește, tot dumneata rămâi suspectul principal, iar 
dacă nu găsești o explicaţie pertinentă, riști să 
plătești cu libertatea. 

Bătrânul Grigor își terminase de fumat cea de-a 
doua portie de tutun și acum ţinea pipa strâns în 
palma stângă, beneficiind încă de căldura ce o 
transmitea. Observațiile 1 poliţistului îl treziră din 
apatie și-l făcură să scoată din buzunar o altă hârtie. 
O întinse și pe aceasta, glăsuind cu o voce obosită: 


— Această scrisoare am primit-o acum vreo trei 
săptămâni, din străinătate. E mai consistentă și cred 
că o să aducă mai multe răspunsuri la întrebările 
dumneavoastră. Vă rog să o citiţi singur, pentru că 
pe mine mă înăbușă emoţiile de fiecare dată când o 
parcurg. 

Comisarul Sălăjan preluă noul plic cu aceeași 
neîncredere, îl examină cu meticulozitate, scoase cu 
grijă filele scrise cu o caligrafie frumoasă și, după ce 
le evaluă în mare, începu să lectureze cu glas tare: 

— „Dragul meu Vasilică, sper că ai reușit să te 
muţi la noua adresă și să ai grijă de autobuzul din 
grădină. Eu am încercat să-ti scriu de mai multe ori, 
dar condiţiile si locurile din care am făcut-o sunt 
mereu schimbătoare si imprevizibile, astfel că 
mesajele s-au pierdut, probabil, în timp și spațiu. Iti 
amintesti când ti-am promis că voi face tot posibilul 
să vă întâlnesc, pe 

tine și pe mama ta? Fii sigur că nu am uitat această 
promisiune si am lucrat la ea în toti anii care au 
trecut de atunci. Era clar că nu voi fi eliberat 
niciodată din detenţie, singura cale fiind o evadare 
miraculoasă, posibilă datorită cercetărilor făcute și a 
rezultatelor incurajatoare. Securitatea a aflat câte 
ceva despre ele și mi-a pus la dispoziție fonduri 
nelimitate pentru a realiza ceva ce nu au reușit nici 
americanii: să fac invizibile anumite obiective 
militare si chiar să le mut instantaneu dintr-un loc » 

în altul. Firește că primele încercări nu au fost 
multumitoare, am înregistrat unele incidente și chiar 
victime din partea voluntarilor inocenți. De aceea am 
ajuns să fac experiențe pe ținte ieftine și persoane 
condamnate la ani grei de pușcărie, cărora nu li se 
simţea lipsa în caz de dispariţie. Un autobuz vechi și 
însemnat de gloanțe, având o istorie stranie până la 
confiscarea lui, a fost cel prin care am avut primele 
reușite. L-am făcut să dispară și apoi să apară de mai 
multe ori, doar că nu știam dacă și unde e trimis, în 
timp ce nu-l vedeam. Am aprofundat studiul și, după 
unele îmbunătățiri, mi-am propus să călătoresc odată 
cu el. Programul cel nou îmi dădea posibilitatea să-i 
planific locul și timpul unde să ajungă, cu o oarecare 
marjă de eroare, pe care n-am avut timp să o elimin. 
Nimeni nu trebuia să știe de intenția mea, iar pentru 
a o pune în practică m-am folosit de multe tertipuri, 
mai ales pentru a construi o dublură pentru pupitrul 
de comandă, bine camuflată în interiorul autobuzului. 
Astfel am reușit să evadez și să-i las cu buzele 
umflate pe supraveghetori. Nu știu ce s-a întâmplat 
la centru în continuare, dar nu cred că experimentele 
au mai putut continua fără mine și datele care le 
lipseau. In ce mă privește, am ajuns cu micul labo- 
rator în grădina despre care ti-am vorbit în 

dentă, deși setasem corect coordonatele. Bănuiam, 
totuși, că nu eram departe de voi, urmând să vă caut 
mergând pe jos. Doar că, de fiecare dată când mă 
îndepărtam de autobuz, simțeam o moleșeală și o 
durere cumplită de cap. Toate aceste simptome se 
atenuau când reveneam în apropierea 
autovehiculului și dispăreau complet când intram în 
el. M-am gândit o vreme la asta și mi-a venit 
răspunsul: autobuzul, în întregime, și ce a venit cu el, 
constituie un tot ce nu poate fi separat în această 
dimensiune. Chiar dacă cineva din afară ar lua un 
șurub, acesta ar reveni în curând la locul lui. Mai 
mult, apropierea și atingerea autobuzului de câtre o 
ființă poate provoca halucinații și viziuni transmise 
din trecutul lui și exacerbate de câmpul magnetic 
care-l protejează și prin care s-a făcut teleportarea. 
Iti spun asta pentru a avea grijă ca nimeni să nu-i 
stea prin preajmă, până găsesc o soluție. Unde sunt 
acum? Am reușit să mă teleportez într-un alt timp, 
împreună cu aparatura necesară. Poate voi găsi calea 
prin care să corectez erorile și să găsesc soluția 
pentru ca evadarea mea să fie încununată de succes, 
în cele din urmă. 

P.S. - Când am auzit că mama ta s-a stins, am 
murit pe jumătate. Doar prin tine mai am dorința de 
a trăi și sper ca în viitorul apropiat să te strâng 
măcar o dată în brațe." 


Air A 


data asta RecS lapi S Sălaj an era; evidență 
iritA€ à Ser immé csf Hina ŭchirea care 
urmă lecturii: » 

— Ce sunt balivernele astea de tipul poveștilor lui 


Tules Verne?! Te văd om bătrân si serios. dar se pare 

um ; aon ticluite și fantasmagorii cu un autobuz 

are și apare. Bagă de seamă, că nu scapi nici 
dacă i aci pe nebunul. Vei fi evaluat de medici și tot 
după gratii ajungi, fie că-i un azil cu ţicniţi sau o 
celulă cu infractori violenti... 1 


Tocmai atunci, un alt comisar se strecură în 
încăpere, se apropie de superior și îi șopti îndelung 
la ureche. Se vedea treaba că era vorba despre 
Grigor, cele două perechi de ochi ţintindu-l insistent 
și deloc prietenos. Comisa- rul-șef părea și mai 
enervat, ridicându-se brusc în picioare și exclamând 
către subaltern: 

— Asta-i prea de tot! Eşti sigur? 

— Chiar acum ni s-a comunicat și confirmat din 
mai multe surse, răspunse acesta cu convingere. 

— Trebuie să văd cu ochii mei. Dumneata vii cu 
noi, se adresă Sălăjan bătrânului, care încerca să 
ghicească despre ce ar putea fi vorba. 

Badea Grigor se ridică de pe scaun, în timp ce-și 
strecura pipa în buzunarul dedicat. Au coborât toţi 
trei la mașina care demară în viteză, cu semnalele de 
urgență pornite. Astfel că drumul n-a durat mult, 
fiind totuși presărat de accesele de nerăbdare ale 
șefului și întrebări la care nimeni nu avea vreun 
răspuns. în fața casei lui Grigor se adunaseră iarăși o 
mulțime de oameni curioși și dornici de senzaţii tari, 
după cum erau obișnuiți de la o vreme. Polițistul 
Ionică, ajutat de câţiva colegi, se străduia să-i ţină în 
frâu,  interzicându-le accesul pe proprietate, 
deschizând calea comisarilor de la oraș si oferindu-se 
să-i conducă. 

— Stai aici și păstrează ordinea, îi comandă 
Sălăjan. Lasă că ne arată bătrânul drumul spre locul 
faptei, nu-i asa, bade? 

Grigor nu comentă nimic, lăsând să se înţeleagă 
din gesturi că trebuie doar să-l urmeze. Cu pași mari 
și priviri nerăbdătoare, cei trei bărbaţi au ajuns 
repede la capătul grădinii, unde ar fi trebuit să se 
găsească autobuzul. Surpriza a fost la fel de mare și 
pentru gazdă, când a văzut că locul era liber, de 
parcă autovehiculul nici n-ar fi existat. 

— Ai vreo idee despre ce s-ar fi putut întâmpla? îl 
întrebă apăsat comisarul-șef pe Grigor. Fie ea și una 
din alea fanteziste, cu care mi-ai împuiat capul până 
acum. 

Bătrânul ridică din umeri, evitând cu inocență 
privirea aspră a polițistului. 

— Tare mi-ar fi plăcut să te pot bănui, dar, din 
păcate, erai la sediul nostru când s-a întâmplat 
dispariția, spuse cu regret Sălăjan. Deocamdată ai 
scăpat, dar să nu crezi că te uit, domnule Grigor. O 
să fiu cu ochii pe dumneata, până descâlcesc ițele 
acestei scamatorii. 

Apoi se adresă subalternului: 

— Faceţi niște poze cu urmele roților și apoi 
mergem acasă, că m-am săturat de povestea asta. 

O jumătate de oră mai târziu, badea Grigor își 
aprindea o nouă încărcătură de pipă, stând singur și 
îngândurat pe buturuga din apropierea locului unde 
fusese parcat misteriosul autobuz. Doar amprenta 
confuză a cauciucurilor zdrenţuite mai era vizibilă, 
fără pic de urmă din praful ruginiu al vopselei sau 
altă rămășiță a mastodontului metalic. O adiere de 
vânt rebelă îi răsfiră firele cărunte de 

pe cap și îi mângâie barba deasă. Un suflu cu 
miresme ce păreau să vină din alt timp, cu amintiri 
nemuritoare și nostalgii persistente. Un sunet abia 
perceptibil de crenguţă strivită se auzi în spatele 
bătrânului, de parcă ar fi vrut să confirme greutatea 
sentimentelor ce-l năvăliseră. Nu se întoarse, ci 
trase un fum adânc în piept, un mod de a stăvili 
emoţiile ce-l puneau la încercare. Doar când simţi 
că-l atinge o mână pe umăr, ridică privirea. In 
dreapta lui, cu un zâmbet radios pe chip, se afla un 
bătrân ale cărui trăsături îi păreau foarte familiare. 

— Tu ești, Vasilică? îl întrebă o voce blândă care-l 
în- fioră atât de plăcut. 

— Tată!? rosti Grigor, cu vocea înecată. 

Omul îi întinse mâna și-l ajută să se ridice. 

— Ti-am promis că nu mă las până nu te mai 
strâng o dată în braţe, îi șopti bărbatul, în timp ce-l 
cuprinse cu mâinile. lată că, în sfârșit, te-am regăsit. 

Bărbile amândurora se umeziră de lacrimi 
fierbinţi, acompaniate de exclamaţii și cuvinte ce nu 
căutau vreo logică. îmbrăţișarea tinu multă vreme, în 
timp ce trupurile li se legănau unite, ca într-un dans 
fără nume, acompaniat doar de ramurile 
fremătătoare ale copacilor din jur. într-un târziu, s-au 
desprins uşor și s-au privit cu amănuntul, 
descoperindu-se cu uimire și bucurie. 

— Parcă am fi frați gemeni, nu tată și fiu, reuși 
Vasilică să lege prima propoziţie. 

— Așa-i la bătrâneţe. Zece-douăzeci de ani pot să 
fie ascunși în spatele bărbii, iar trăsăturile feţei ne 
apropie și mai mult. Până și pipa din care fumezi e la 
fel ca a mea. 

— De fapt, chiar e cea lăsată de tine acasă, pe 
care am păstrat-o cu sfințenie. Dar spune-mi, tată: ai 
venit pentru totdeauna sau trebuie să pleci iar? 

— Hai să stăm jos, fiule, îl invită Dan, după care își 
scoase și el pipa din buzunarul de la piept. La vârsta 
mea, mă bucur că te-am găsit și pot să-mi trăiesc 
ultimii ani lângă tine, răspunse el, în timp ce-și 
pregătea tutunul. Am obosit să te caut pe tine și pe 
mama ta și sunt conștient că am pierdut acel tren. 

— Dar, în schimb, ai luat autobuzul... 

— Şi am plătit un bilet prea scump, Vasilică. îmi 
pare rău pentru absenţa din viața voastră, singura 
mea scuză e ambiția tinerească de a demonstra că 
pot reuși acolo unde alţii au eșuat. Acum, după ce am 
rătăcit prin atâtea lumi, îmi dau seama că nu merită. 

— Ne-ai căutat și în timp? Ne-ai găsit? Putem să o 
vizităm pe mama împreună? se entuziasmă fiul. 

— Putem, dar, după cum ţi-am spus, nu e bine. 
Aparţinem unui univers și unui timp care ne-a creat 
și ne hrănește cu energia lui. Părăsirea lui ne 
transformă într-un orfan căruia îi lipsește sânul 
dătător de hrană și putere. Am simţit-o pe pielea mea 
și cred că ai sesizat și tu că nu-i în regulă. O să 
îngrop dispozitivul de teleportare pentru totdeauna și 
vom trăi o viață normală. Cu fericirea de a fi unul 
lângă sa 

Bătrânii n dens, i zâmbind, _şcoțând, amândoi 


fuioare de fun ens, în timp ce ochii le sclipeau de o 
adâncă mulțumire. * 

Vara a fost foarte călduroasă în acel an, așa cum e 
bine să fie pentru a-ți da speranțe într-o iarnă 
adevărată. Era septembrie și temperaturile încă erau 
estivale, spre bucuria lui Paul și a Doinei, care-și 
planificaseră concediul pe la începutul primei luni de 
toamnă. De fapt, concediu avea doar ea, după 
primele 11 luni de la angajare ca jurnalistă la ziarul 
„Graiul Maramureşului". 

S-au cunoscut din studenție și au absolvit cu brio 
institutul din Baia Mare, el cu un an mai repede ca 
ea, dar nu a găsit un post disponibil. După anul 2000, 
tot mai multe publicaţii își încetau activitatea 
neavând vânzări, cei mai mulţi cititori apelând la 
internet pentru a se informa. A intrat în șomaj și-l 
mai ajuta mama lui, Veronica, din micul ei salariu de 
profesoară de limba română. Chiar înainte de a lua 
diploma, s-a stins din viață tatăl lui, profesor de 
chimie, dar care abuzase foarte mult de chimia 
alcoolului și a ţigaretelor, care i-au provocat un 
cancer fatal. Tocmai acest viciu al părintelui său l-a 
făcut să stea departe de băutură, ţigări și chiar cafea. 
Singurul tonic pe care-l accepta era ceaiul tare, 
asiatic. 

Având atâta timp liber, între două slujbe sezoniere, 
ca vânzător de publicaţii la câte un chioșc, s-a apucat 
de scris, 

în speranţa că-și va concretiza ideile într-o carte. 
Poate că a fost invidios când Doina, după absolvire, 
și-a găsit relativ repede un post de redactor, dar s-a 
și bucurat pentru ea. Se iubeau din primul an și se 
potriveau, deși aveau firi diferite. Ea era prea 
temperamentală, el mai reţinut și precaut. Astfel se 
crea un echilibru în relaţia lor. Ea provenea dintr-o 
familie de medici care lucrau acum în Spania și care- 
i trimiteau lunar bani de întreţinere, ba chiar mai 
mult de-atât. El era la limita sărăciei. Ea și-a 
cumpărat un autoturism străin nou și stătea singură, 
la câteva blocuri distanță, în apartamentul cu trei 
camere al părinţilor ei, el locuia cu mama lui, în doar 
două camere. Cu toate astea, Doina era cea care 
căuta mereu compania lui Paul, tocmai pentru că el 
nu-și dădea aere de mascul feroce și de bani gata, 
precum erau mulți dintre cei care încercaseră s-o cu- 
cerească. Se înţelegea foarte bine și cu Veronica, iar 
în weekend se întâlneau la o partidă de canastă cu 
vecinii și prietenii de familie. 

După cum spuneam, febra pregătirilor de plecare 
era în toi când a picat și nenorocirea: Doina a avut 
un accident de circulaţie, din cauza vitezei mari cu 
care, de obi- cei, conducea. Partea bună e că a 
scăpat doar cu câteva zgârieturi și nu au fost victime, 
cea proastă, că mașina era tamponată rău, iar ea a 
rămas fără permis pentru trei luni. In aceste condiţii, 
au hotărât amândoi să meargă cu trenul. Era mai 
interesant și aveau ocazia să socializeze cu alti tineri 
studenti. Tinta era Vama Veche, unde voiau să se 
instaleze pentru două săptămâni. Paul s-a înhămat la 
cortul de două persoane, o saltea dublă și alte 
accesorii 

necesare, iar Doina a împachetat niște afumături de 
porc, caș de oaie, două termosuri: unul cu cafea și 
celălalt cu ceai, și tot ce a crezut că e strict necesar, 
dar în limita posibilităţii de transport. 

în vinerea de 13 septembrie au luat acceleratul 
Baia Mare - București Nord. Nu erau mulţi călători, 
sezonul se terminase, dar din capitală s-au urcat mai 
mulţi tineri întârziaţi, fiindcă majoritatea plecase cu 
o zi înainte. Aproape toţi mergeau la Vama Veche și 
au intrat imediat în dialog cu ei. Doina chiar a 
încercat o țigară din ierburi mai neobișnuite și a băut 
o sticlă de bere. Era veselie mare și se cânta de 
parcă ar fi fost deja la spectacolul formaţiei Holograf, 
care trebuia să dea un concert duminică seara. Au 
ajuns fără incidente în Constanţa, dar când au 
coborât, în urma lor au rămas o mulţime de sticle și 
doze goale de bere. Se părea că nimănui nu-i păsa, 
doar Paul se uita cu jale în urmă. 

îi așteptau câteva autobuze, care îi duse până 
aproape de plajă. Era amiază, soarele ardea 
necruţător și nisipul era aproape plin de corturi și de 
grupuri vesele. Cu greu au găsit un loc convenabil, 
între plajă și scenă, iar Paul a ridicat rapid cortul, în 
timp ce Doina pregăti ceva frugal de mâncare. Apoi, 
sătui, s-au aruncat în apa mării, caldă și răcoroasă în 
același timp. Le era dor de acest moment și s-au 
bălăcit până târziu. Obosiţi, s-au așezat pe pătură, 
tânjind după puţin bronz. Vântul a început să adie, cu 
sfială la început, și cu îndrăzneală din ce în ce mai 
mare după aceea. Priveau îngrijoraţi cerul serii, pe 
care se adunau nori ameninţători și tot mai mulți. 
Spre marele lor re- 

gret, devenea evident că se cocea de-o furtună. 
Vântul era acum nervos și porniră să cadă primele 
picături de ploaie, care se transformară rapid în 
gheaţă. Fură nevoiţi să se retragă în cort, la fel ca 
ceilalţi, iar interpreţii de pe scenă fură obligaţi să își 
abandoneze intenţiile artistice. Valurile mării 
crescură, aidoma și zgomotul lor. Era o schimbare 
bruscă și majoră a vremii, dar sperau să rămână cu 
corturile întregi până dimineaţă. După ce au cinat 
repede, au adormit, obositi, unul în braţele celuilalt. 


» 


AAA 


Paul era întotdeauna matinal, iar când s-a trezit, a 
observat cum lumina pătrundea difuz prin pânza 
cortului. Afară era liniște, doar câteva voci răzlețe se 
insinuau intermitent. Se uită la chipul adolescentin al 
iubitei și-i mângâie lin conturul părului de abanos, 
tuns scurt. Era fermecătoare chiar și când dormea, 
dar ochii căprui erau cei care te subjugau. Degetele 
lui, care ajunseră la gâtul prelung și subţire, o făcură 
să tresalte și să-l privească zâmbind. 

— Ce faci? șopti. 

— Te admir. Ai ochi frumoși. 

— Mie-mi plac mai mult ochii albaștri ca cerul, așa 
cum sunt ai tăi. Se spune că simbolizează 
sinceritatea. Şi părul tău șaten îţi vine bine. îmi plac, 
de asemenea, braţele tale puternice și corpul atletic. 
Ce zici de un tatuaj mare și frumos? 

El se ridică în șezut, iritat: 

— N-am să-mi mâzgălesc niciodată ceva pe corp, 
oricât ar părea de interesant. în plus, urăsc acele și 
nu-mi place să iau nici măcar medicamente. 

— Am glumit, dragule! râse Doina, cu vocea-i 
cristalină. Nici eu nu admir tablourile ambulante. 
Dar să lăsăm astea și să vedem cum e pe afară. 

Furtuna făcuse ceva ravagii și unii-și reinstalau 
corturile luate de vânt. Era răcoare încă, dar soarele 
promitea să reîncălzească plaja umedă. După ce au 
consumat micul dejun din conserve, s-au apropiat 
încrezători de malul mării, cu o pătură. Departe, în 
larg, la o privire atentă și ageră, se putea observa o 
ambarcaţiune, într-o poziție ciudată. Părea că are 
probleme, fiindcă nu se mișca. Paul și Doina erau 
buni înotători, amândoi participaseră la semifinalele 
campionatului naţional de nataţie, cu șanse reale de 
a se califica în finală. Posibilul naufragiu era o nouă 
provocare pentru ea și îi împărtăși fără reţinere 
iubitului intenţia de a înota până la vas. 

— Eşti nebună?! exclamă Paul. E prea rece și 
distanța e mare. 

— Aerul e rece, dar apa e caldă, replică ea. Hai să 
vezi. Poate că acolo sunt oameni care au nevoie de 
ajutor. 

Paul nu se lăsă convins: 

— Ţi-ai găsit! Tocmai noi să-i ajutăm! Există Paza 
de Coastă, sunt salvamari. Ce putem face noi pentru 
ei? Poate că sunt cu toţii pe mal deja. 

— Chiar și așa, merită să vedem ce s-a întâmplat. 
Eu una, mor de curiozitate. Hai odată, nu fi copil! Ne 
între- cem până acolo! 

Ca de obicei, Doina reușea să-l convingă și să-l 
atragă în tot felul de aventuri trăsnite. E adevărat că 
apa era călduţă și ajunseră fără probleme până la 
vas. Câţiva gură-cască de pe uscat îi observară din 
priviri, fără să îndrăznească să-i urmeze. Ajunși la 
faţa locului, constatară că era vorba de un iaht de 
dimensiune mare, ce purta numele Comunion. Se 
părea că vântul îl împinsese cu putere spre mal și se 
izbise cu pupa de o stâncă de pe fundul apei. Astfel 
că partea din spate era sub apă, iar prora înclinată în 
sus. Era un dezastru provocat, probabil, de 
încăpăţânarea de a ieși din port pe furtună. 

Urcară pe puntea rămasă deasupra apei și 
deduseră rapid că echipajul părăsise vasul în grabă, 
probabil cu barca de salvare. Pe jos erau căni și 
sticle cu băutură, precum și alte obiecte personale. 

Doina îi făcu semn că o să coboare sub apă, la 
pupa. Acolo erau câteva cabine inundate, de 
asemenea, abandonate în fugă. Cea din capăt era mai 
afectată și au intrat în ea să vadă îndeaproape 
stricăciunile. Un perete era complet distrus de 
impact și o bârnă grea căzuse pe podea. Sub ea 
descoperiră cu stupoare corpul unei fetițe, de circa 
12 ani, ale cărei picioare fuseseră prinse sub 
greutatea lemnului. Sărmana se zbătuse cu disperare 
să iasă, dar murise înecată. Chipul ei exprima groaza 
de moarte, iar părul lung și blond îi era răsfirat 
împrejurul capului. Era îmbrăcată într-o cămășuţă de 
noapte și purta niște cercei mari, reprezentând câte 
o stea aurie. Precis că naufragiul o prinsese în pat și 
ceilalți o abandonaseră. Paul și Doina au ieșit la aer, 
oripilaţi: 

— E groaznic! Biata fată! Eu zic c-am văzut destul. 
Să plecăm și s-anunțăm autorităţile. 

Iubita lui nu fu de acord: 

— Așteaptă-mă puţin. Revin imediat. Știu că 
imaginea e șocantă, dar vreau să mai cobor două 
minute. 

Fără să accepte răspunsul, se scufundă de una 
singură. Paul nu suporta să vadă cadavrul a doua 
oară, așa că îna- intă spre prora. Pășea prin apa care 
acoperea marginea punţii, când simţi că s-a tăiat în 
ceva. Ajuns sus, își privi talpa piciorului drept și văzu 
cum sângele îi curge dintr-o rană adâncă. Nu-i plăcea 
să vadă așa ceva și simţea că i se face rău. S-a 
așezat, să-și revină, până când a venit Doina. Avea 
asupra ei o mapă roșie, pe care o găsise într-un 
sertar. Curiozitatea de reporter nu-i dăduse pace nici 
în concediu. 

Ajunseră cu bine la mal, dar de acolo întâmpinară 
o problemă. Paul nu putea să calce pe piciorul rănit 
și fu ajutat să ajungă la cort. Tânăra îi examină rana 
și îi propuse să meargă la medic, dar el nici nu vru să 
audă, așa că îl pansă ea, cu ce aveau în mica trusă de 
prim-ajutor. După aceea plecară să anunţe poliţia. 


xAA 


Doina se întoarse spre seară, fiindcă fusese 
nevoită să meargă în Constanţa și să aștepte până își 
făcuse timp un poliţist s-o asculte. Era comisarul 
Virgil Stănescu, care îi promise că, la prima oră a 
dimineţii, va veni pe plajă să vadă despre ce e vorba. 
Ştia că vasul Comunion părăsise 

portul seara târziu, împotriva averizării 
comandamentului, și că fusese prins de furtună, dar 
auzise că toți cei care se aflaseră pe iaht ajunseseră 
cu bine la mal. De aceea fusese neîncrezător, în timp 
ce o ascultase pe fată. Oricum, aveau să se 
întâlnească pe la 8:00, în faţa scenei. 

îi relatase toate acestea lui Paul, care nu prea se 
simţea bine. Avea febră. îi făcu un ceai și, curioasă, 
deschise mapa descoperită pe vas. înăuntru se afla 
un dosar în limba spaniolă și două DVD-uri. Din 
fericire, apa nu se infiltrase la ele și documentele 
erau în stare bună. Pe coperta dosarului erau scrise, 
cu inițiale mari, MISA, iar pe două file erau mai 
multe nume și cifre. 

— MISA, MISA, îngână Doina. Să fie secta aceea 
dubioasă a lui Gregorian Bivolaru? 

— Mișcarea de intergare spirituală în absolut, o 
completă Paul. Ar trebui să predai mapa comisarului. 
Sunt treburi care nu ne privesc și ar putea să ne facă 
probleme. 

Fata nu fu de acord: 

— Nu-ţi dai seama ce subiect interesant am putea 
găsi aici? Nu spunem nimic, deocamdată. Mergem 
acasă și ne uităm ce e pe DVD-uri. Apoi mai vedem 
noi. De ce crezi că s-au grăbit să iasă în larg, în ciuda 
furtunii? Sunt sigură că e ceva ilegal la mijloc. Din 
spaniola pe care am reușit s-o deprind până acum, 
cred că e vorba de o livrare. Pe bani multi! în dolari. 

Paul nu avea niciun chef s-o contrazică și lăsă 
totul la latitudinea ei. 

A doua zi, simţi că e mai bine și merseră amândoi 
la întâlnire. Așteptarea dură mai bine de o oră și, în 
cele din 

urmă, văzură o șalupă trăgând la mal. în ea erau 
două persoane: comisarul și un scafandru. După 
prezentările de rigoare, porniră spre iaht. Virgil era 
un zdrahon de bărbat, între două vârste, îmbrăcat 
impecabil și cu ochelari de soare de firmă. Pe 
scafandru îl chema Dinu și era mic de statură. El 
conducea și ambarcaţiunea. Când ajunseră la epavă, 
Paul, Doina și Dinu se scufundară împreună. Virgil 
rămase pe șalupă, având grijă să nu-și ude costumul. 

Apa era încă destul de caldă și cei trei ajunseră 
repede la cabina în care se așteptau să găsească 
trupul neînsufleţit al fetiţei. Spre mirarea tinerilor, 
acesta dispăruse fără să lase vreo urmă. Totuși, își 
dădură seama că cineva căutase mapa roșie, fiindcă 
toate sertarele erau scoase și împrăștiate în jur. Dinu 
scotoci toate ungherele, fără să găsească ceva care 
să le susțină declaraţia. leșiră la suprafaţă, 
dezamăgiți. Comisarul fuma un trabuc și dădea con- 
cludent din cap: 

— Precis nu vi s-a părut că vedeţi un cadavru? 
Poate că imaginaţia v-a jucat feste sau aţi tras ceva 
droguri, așa cum faceţi voi de obicei când veniti la 


Vama Veche. 
D>)» 


— Domnu' comisar Stănescu, noi nu ne drogăm și 
suntem siguri de ceea ce am văzut, răspunse Paul, în 
timp ce se urca în șalupă, urmat de ceilalți doi. 

— Atunci unde e? zâmbi comisarul. S-a desprins 
singur? Nimeni nu a reclamat vreo dispariţie. 

Doina răspunse iritată: 

— Poate că l-a luat cineva, poate fi opera unor 
traficanţi de carne vie. Ar trebui să deschideţi o 
anchetă. 

De data asta, Virgil izbucni în râs: 

— Haida-de! Se pare că vă uitaţi la prea multe 
filme. Auzi la ei: traficanti de carne vie! Din câte-mi 
amintesc, ești jurnalistă. Voi sunteţi în stare să faceţi 
din orice întâmplare banală un subiect de senzaţie. 
Ascultaţi-mă pe mine, că sunt de 25 de ani în poliţie 
și am un al șaselea simţ. Aici nu e cazul, fiindcă nu s- 
a întâmplat decât un naufragiu, din care au scăpat cu 
toții nevătămațţi. Am să le iau tuturor declarații și 
lucrurile se vor lămuri. Voi mergeţi și vedeţi-vă de 
vacanţă. Aș putea să vă sancţionez, fiindcă nu aveati 
dreptul să vă băgaţi nasul pe vas. Ati luat ceva de la 
bord? t 

Paul se uită instinctiv la iubita lui, dar aceasta 
răspunse imperturbabilă: 

— Ce puteam să luăm? Când am văzut fetiţa, ne- 
am speriat și am ieșit imediat din apă. 

— Bine, bine... Terminaţi cu poveștile! se oţări 
comisarul. Dacă ați găsit ceva, vă sfătuiesc să-mi 
spuneţi, altfel riscaţi dosar penal. 

Cei doi tineri îl asigurară că nu luaseră nimic de 
pe vas, iar între timp ajunseră la mal. Virgil le ceru 
adresa de domiciliu, pentru orice eventualitate, apoi 
se despărţiră. Câţiva gură-cască se învârteau în jurul 
lor, curioși, dar îi neglijară și se retraseră în cort, să 
mănânce. In timpul mesei, Doina își exprimă 
neîncrederea în comisar: 

— Cred că știa de documente. Altfel, de ce a 
insistat să ne întrebe dacă n-am luat ceva de acolo? 

— Eşti prea suspicioasă. Asta e procedura și omul 
își face datoria. Totuși, mă întreb unde e cadavrul? 

— L-au ridicat azi-noapte. Dacă Stănescu venea 
aseară cu mine, îl găseam încă acolo. 

— Vrei să zici că e și el implicat? Ce să aibă el cu 
MISA? Doar e un om al legii. 

— Nu știu, dar o să încerc să aflu, răspunse Doina, 
cu hotărâre în glas. 


^r x 


In a patra zi de vacanță, deciseră să stea pe plajă 
și să prindă ceva culoare. Căldura părea să revină pe 
malul mării și, pe la ora 10:00, erau întinși pe pătură. 
In jurul lor, o mulţime de alţi tineri leneveau pe nisip, 
iar unii, mai îndrăzneţi sau încurajați de vreun 
stimulent, făceau scurte incursiuni în apă. Pe la 
amiază, intrară și ei la o bălăceală și un meci de volei 
acvatic, cu vecinii de cort. Erau o pereche de olteni 
din Gorj, care veniseră de două săptămâni. Bronzul 
lor îi făceau invidioși pe mulţi. Când se retraseră, la 
prânz, Doina și Paul îi urmară. Hotărâră să mănânce 
niște mici, de la restaurantul din apropiere. Apoi se 
întinseră din nou la soare. I-au trezit oltenii, che- 
mându-i în apă: 

— Haideţi, că o să vă ardă soarele! le spuse Marin. 
Nu e bine să vă expuneţi, așa, dintr-odată. 

— Mergeţi voi cu Doina, a răspuns Paul. Rana de 
la picior mă supără încă și mă tem să nu mai calc pe 
vreo piatră ascuţită. Cred că asta s-a întâmplat... 

Deși începuse să se cicatrizeze, rana din talpă încă 
îl mai durea când călca. Olteanul insistă: 

— Măcar chemaţi-vă rudele, să fim mai mulţi. 

Doina întrebă mirată: 

— Despre ce rude vorbești? Suntem singuri. 

— Cei care sunt în cort la voi. Ne-au spus că știți 
de ei. 

La auzul veștii, au sărit amândoi în sus, grăbindu- 
se spre locul de campare. Cortul era închis, dar 
dinăuntru se auzeau zgomote. Paul a tras fermoarul 
și a văzut cum doi tineri, în costume de baie, 
cotrobăiau prin lucrurile lor. La apariţia lui s-au 
năpustit să iasă, dar Paul i-a îmbrâncit și au căzut 
toţi trei în interior. Tânărul băimărean era mai solid 
ca ei și a încercat să-l imobilizeze pe cel mai 
apropiat. A intervenit celălalt și a fost nevoie să le 
aplice câteva lovituri de pumn. In cădere, unul a 
nimerit cu mâna pe o furculiță de inox. A apucat-o 
strâns și a înfipt-o, dintr-o mișcare, în spatele lui 
Paul, chiar lângă umăr. Acesta s-a schimonosit de 
durere, suficient cât cei doi, printr-un efort conjugat, 
să-l proiecteze afară, pe nisip. Apoi și-au luat 
tălpășița, sub privirile perplexe ale Doinei, care a 
sărit, buimacă încă, să-și ridice iubitul. Acesta a 
asigurat-o că e bine, că rana e superficială, dar fata a 
insistat să intre imediat în cort, pentru a-l îngriji. 
Căzuse pe locul împunsăturii, trebuia curăţat de 
nisip și pansat. Bineînţeles că Paul a refuzat să 
meargă la un cabinet medical și sarcina aceasta i-a 
revenit din nou Doinei, care l-a atenţionat: » 

— Se pare că nu-ţi priește marea. Suntem aici de 
numai câteva zile și te-ai rănit de două ori. Ce mă fac 
eu cu tine, băieţaș? 

Tânărul a privit-o în ochi și a zâmbit spășit: 


146 


METAMORFOZA Petru Racolța 


— N-am luat în socoteală că vom fi martorii unui 
naufragiu și, mai apoi, al unui jaf. Cred că știu ce 
căutau și sper că n-au apucat să găsească. 

Fata își aminti de mapă și se grăbi să verifice. 
Spre ușurarea ei, o găsi în buzunarul ascuns al 
valijoarei. Era evident că cineva voia neapărat s-o 
recupereze, iar ei erau o ţintă expusă. Nu degeaba 
avea ea îndoieli în privința comisarului Stănescu. 

S-au sfătuit și, într-un final, au ajuns la concluzia 
că e mai bine să se întoarcă acasă, a doua zi. Poate 
că la capătul țării n-aveau să mai fie hărțuiţi și 
puteau să apeleze la autorități necompromise. 
Părerea de rău că-și vor întrerupe concediul mult 
visat le-a fost atenuată de vremea care, către seară, 
s-a stricat. Vântul a reînceput să bată și a pornit să 
plouă în averse. Dimineaţă s-au trezit devreme, au 
luat micul dejun, au împachetat și, după ce i-au trezit 
pe olteni pentru a-și lua rămas-bun, au pornit spre 
gară. Trenurile nu mai erau aglomerate și au avut o 
călătorie lejeră și odihnitoare. 

în Baia Mare au găsit o vreme însorită și 
călduroasă, iar mama lui Paul i-a întâmpinat cu 
încântare și cu o masă îmbelșugată. își luase o zi 
liberă pentru a le găti o mâncare de care nu 
avuseseră parte la cort: supă de găină, sarmale și 
cartofi natur cu carne de pasăre. în timpul mesei, au 
povestit impresii de la mare, fără să pomenească de 
problemele avute. După aceea, s-au retras în 
apartamentul Doinei, pentru a urmări DVD-urile 
găsite. 

Pe primul era o paradă de tinere nud, filmate din 
toate poziţiile și cu comentarii în limba spaniolă. 
Printre ele au 

recunoscut-o pe fetița decedată pe iaht. Avea aceiași 
cercei cu stea; părea un îngeraș inocent și speriat, 
iar în comentariu se specifica vârsta de 12 ani. 
Numele ei era Laura... și atât. Alte date nu se 
dădeau, însă din actele găsite în mapă, în dreptul 
numelui ei, era scrisă suma de 12.000 $. Al doilea 
DVD conţinea scene de sex și perversiuni cu diferite 
fete, dar fără ca micuța Laura să se regăsească 
printre ele. 

La final, Paul a revenit cu propunerea de a le 
preda poliției. Doina s-a arătat de acord, dar a 
insistat să facă o copie după toate. Pentru orice 
eventualitate. 


A'AA 


Spre dimineaţă, Paul ardea, într-atât era de 
fierbinte. Doina a reușit cu greu să-l trezească și să-i 
pună termometrul. Avea peste 40* și a trebuit să 
ducă muncă de lămurire pentru a-l convinge să 
meargă la spital. S-au dus pe jos, căci până la 
Spitalul Judeţean nu erau decât câteva sute de metri. 
Chirurgul loan Chiriguţ - nea Nelu, cum îi zicea 
Doina -, fusese coleg de echipă cu tatăl ei și i-a în- 
tâmpinat cu amabilitate, examinând bolnavul 
imediat. Fu intrigat de rana de la picior și cea de la 
umăr. Prima se vindecase complet, dar în locul 
cicatricei, pielea se întărise ca o carapace. Și cea de- 
a doua se închisese repede, însă în locul pielii se 
prefigura o pojghiță solidă. Să fi fost o infecție? 
Trebuia să-i recolteze sânge pentru analize. 

Până la aflarea rezultatelor i-a administrat nişte 
pastile pentru scăderea febrei și l-a internat într-un 
salan cu un 

pat. Doina era îngrijorată și ar fi vrut să stea cu el, 
dar nea Nelu i-a spus să-l lase să se odihnească și să 
revină după- amiază. Fata l-a sărutat îndelung pe 
fruntea încinsă și a plecat s-o anunţe pe Veronica. 
Aceasta preda la o școală din apropiere. A trebuit s-o 
liniștească și să-i spună că nu era decât o gripă 
minoră. Aveau să meargă împreună să-l viziteze. 

După despărțirea de mama lui Paul, Doina s-a 
gândit că avea timp suficient să ducă mapa cu 
documente la poliţie. Trebuia să se ţină de 
promisiunea făcută iubitului ei. La sediul Poliţiei 
Judeţene a fost primită de comisarul Nicolae Bud, un 
bărbat de vreo 45 de ani, înalt și deșirat, care-și 
dădea silința să fie amabil, însă căruia i-ar fi stat mai 
bine cu coasa în mână și un câmp de lucernă în faţă. 
Doina nu intenţiona să-i dea toate detaliile și a 
abordat un aer de inocentă. I-a spus despre dispariția 
cadavrului fetei și găsirea mapei roșii purtată de 
valuri, după întâlnirea cu comisarul Virgil. Domnul 
Bud a ascultat atent și apoi a întrebat dacă s-a uitat 
la DVD-uri. 

— Da, le-am vizionat, neștiind despre ce e vorba, și 
mi-am dat seama că e de competenţa poliţiei. Cred că 
e ceva necurat la mijloc și ar fi bine să deschideţi o 
anchetă. 

Comisarul zâmbi cu un aer superior, în timp ce-și 
aprindea o ţigară. 

— Am înţeles că sunteţi jurnalistă. Deci, ar trebui 
să știți că e atribuţia poliţiei din Constanţa să se 
ocupe de acest caz, dacă există așa ceva. Lor trebuia 
să le predaţi aceste documente, înainte de a vă urca 
în tren. 

Doina răspunse fără să clipească: 

— N-am crezut că e ceva important decât după ce 
am văzut filmările și, mai ales, pe Laura. Asta a fost 
aseară și, după cum vedeţi, m-am prezentat imediat. 

Polițistul dădu neîncrezător din cap: 

— Nu pot să vă promit nimic până nu mă uit și eu 
peste ele. Daţi-mi adresa dumneavoastră și numărul 
de telefon. Am să vă contactez după ce văd despre ce 
e vorba. Oricum, dacă e ceva interesant, trebuie să 
trimit materialul poliției din Constanţa. Ceea ce 
vreau eu să vă rog e să nu faceţi pe defectiva sau să 
publicaţi articole doar de dragul senzaţionalului. 
Aveţi răbdare ca poliția să-și încheie ancheta, dacă 
va exista vreuna. 

Fata zâmbi și-l asigură că nu are de gând să se 
implice în vreun fel. I-a lăsat datele cerute și s-au 
despărțit cu promisiunea comisarului că va cerceta 
cu atenţie documentele. De acolo, s-a dus la service. 
Mercedesul ei era gata și o aștepta să-l ridice. A 
completat formularul de plată și s-a urcat la volan. 
Simțea nevoia să conducă, iar faptul că nu avea 
carnet nu era suficient ca s-o oprească. 

A zburat, pur și simplu, până la Barajul Firiza, 
unde și-a clătit privirea în apa răcoroasă și a luat o 
porţie zdravănă de aer nealterat. După o cafea tare, 
a coborât în oraș și a parcat în garaj. Din fericire, n-a 
văzut picior de poliţist pe șosea. Veronica era acasă 
și o aștepta cu masa de prânz. Au ciugulit puţin și au 
vorbit mult, apoi au plecat la spital. Paul dormea 
adânc și febra îi mai scăzuse. Probabil că îi dăduseră 
un somnifer, așa că s-au așezat lângă el. Nea Nelu a 
venit pe la 4:00, cu rezultatele analizelor. Era uluit și 
încercă să le explice de ce: 

— în viaţa mea n-am văzut așa ceva! Din fișa lui 
reiese că are grupa sangvină A2, însă grupa lui de 
sânge, din care am recoltat astăzi, nu există! Trebuie 
să fie o greșeală. O să repetăm analizele mâine și am 
să vin cu doctorul Popescu. Dar mai e un lucru care 
mă îngrijorează. l-am făcut două radiografii, la 
ambele răni... 

Aici, doctorul se opri. Veronica avea lacrimi în 
ochi, iar Doina întrebă, speriată: 

— E vreo infecţie? Spuneţi-ne adevărul și nu ne 
ţineţi pe jar. 

— Cred că va trebui operat. Am găsit câte un corp 
străin în ambele zone... 

— Ce corp străin? se miră fata. Doar am curăţat 
bine rănile. 

— Nu pot încă să-mi dau seama, dar uitaţi-vă și 
voi. 

Și le întinse radiografiile. La umăr se distingea o 
pată mică, rotundă, iar la laba piciorului, una 
lunguiaţă, ca o agrafă. Doctorul le linişti: 

— Mâine vom face, în plus, o radioscopie 
amănunțită și ne vom lămuri. Până atunci, lăsaţi-l să 
se odihnească. Se pare că organismul lui duce o 
luptă grea, dar nu știm cine sau ce îi e dușmanul. 
Reveniţi dimineaţă. 

Doctorul le-a îmbrățișat și le-a invitat afară. Paul 
încă dormea. 


AAA 


L-au trezit razele soarelui, care se insinuau printre 
draperiile geamului întredeschis. Se uită buimăcit în 
jur și le 

văzu pe cele două fiinţe iubite cum discutau în 
șoaptă, încercă să-și amintească ce se întâmplase și 
unde se află, dar memoria îi revenea lent și cu 
sincope. în cele din urmă, realiză că e în spital și 
căută să se ridice. Atunci observară femeile că s-a 
deșteptat și îl întâmpinară cu o exclamaţie de 
bucurie: 

— Servus, dragul mamei! 

Veronica se apropie și-l pupă tandru pe frunte, 
apoi veni Doina să-i dea o sărutare pătimașă. 

— Văd că ţi-a dispărut febra, observă ea, 
mângâindu-l. Ai nevoie de ceva? Ieri n-ai mâncat 
nimic. 

— Ti-am adus pâine cu unt și un ceai cald, așa cum 
îți place ţie, zise Veronica și se grăbi să le scoată din 
sacoșă. 

Paul refuză și ceru un pahar cu apă, apoi se uită la 
ceas și întrebă îngrijorat: 

— Putem merge acasă? 

Doina îi aduse apa și îi explică, pe un ton liniștitor, 
că trebuie să vină doctorul, care o să decidă dacă mai 
trebuie să rămână internat. Paul gustă din apa de la 
robinet și se strâmbă: 

— Ce rea e! Nu aveţi puţină sare? 

Femeile îl priviră mirate. Apoi se uitară una la 
alta. 

— Sare!? Pentru ce? Doar n-o s-o pui în apă? 
exclamă fata. 


— Simt nevoia să beau ceva sărat. Poţi să-mi faci 
rost? * 

Mama lui se oferi să meargă în alt salon și să-i 
aducă sare. Uimirea lor crescu când văzură cum 
pune toată sarea adusă în pahar și apoi îl dă pe gât, 
cu satisfacţie. Tocmai atunci intră nea Nelu, însotit 

și de o asistentă voluminoasă. Era doctorul 
universitar Silviu Popescu și asistenta de salon, 
Maricica. După ce au făcut cunoștință, doctorul 
Popescu a examinat cu mare atenţie cele două zone 
suspecte de pe corpul lui Paul și radiografiile din 
dosar. Intr-un târziu, a dat din cap a încuviinţare: 

— Se impune repetarea analizelor și o inspectare 
amănunțită a tumorilor. E prematur să intervenim 
până nu știm despre ce e vorba. 

Paul s-a revoltat: 

— Intervenţie chirurgicală!? Nici nu vreau să aud! 

Nea Nelu a încercat să-l potolească: 

— Nu e nimic sigur, dar s-ar putea să fim nevoiţi 
să apelăm la această măsură pentru a preveni o 
infecție generală. Deocamdată, ar fi bine să te 
întremezi. Ai să mănânci imediat după ce ţi se va 
recolta sânge. Spune-mi, totuși, când ai făcut 
ultimele analize. 

— Anul trecut. De ce? 

— Nimic grav. O să vorbim luni dimineaţă, după ce 
o să ne parvină rezultatele, îl asigură doctorul 
Chiriguţ, cu o figură jovială. 

Paul insistă să fie lăsat acasă în weekend, din 
moment ce nu mai avea febră. Nea Nelu, ţinând cont 
și de rugămințile celor două femei, acceptă: 

— Bine, dar o să stai la pat și o să-ţi prescriu niște 
antibiotice. 

Cei doi doctori ieșiră, iar asistenta îi recoltă 
sânge, îi luă temperatura și îl conduse la tomograf. 
Acolo era o echipă numeroasă de medici, asistente și 
studenți. Cu 

toţii voiau să vadă infecția aceea ciudată și să-și facă 
o idee despre diagnostic. Paul era din ce în ce mai 
iritat și simţea că e tratat ca o ciudăţenie. Răsuflă 
ușurat doar pe la amiază, când reușiră, în sfârșit, să 
plece acasă. Avea o poftă nestăpânită să mănânce 
pește și a înfulecat cât trei. Apoi a băut câteva 
pahare cu apă sărată. Veronica și Doina îl priviră cu 
gurile căscate. 

— Vezi că n-am nimic? Așa mănâncă un om 
bolnav? Niciodată nu m-am simţit mai bine! Acum, 
am poftă să înot. Mergem la ștrand? 

Vorbea într-una și sorbea, la răstimpuri, din 
paharul cu apă sărată. Femeile încercară să-l 
domolească, amintin- du-i ce îi promisese doctorul. 
Erau hotărâte să-l ţină în casă, mai ales că se 
comporta cu totul anormal. 

Până luni dimineaţă au stat amândouă pe lângă el 
și au văzut că îngrijorarea lor era întemeiată. Mânca 
foarte mult, avea poftă numai de pește sau fructe de 
mare, nu mai voia să audă de ceai, dar bea multă apă 
sărată. Nu mai făcea febră, ci dimpotrivă, avea o 
temperatură de 36°! în aceste circumstanţe, au 
așteptat cu nerăbdare să se întâlnească cu nea Nelu. 

Acesta era la fel de nedumerit. Avea în mână 
radiografiile, rezultatul analizelor și încerca să 
găsească o explicaţie: 7 

— Tot n-am putut să aflăm ce grupă de sânge ai. 
Se pare că organismul tău trece printr-o 
metamorfoză inexplicabilă și nemaipomenită! Totul a 
început când ai călcat pe o scoică marină dintr-o 
specie necunoscută. Din imaginile tomografice s-ar 
părea că acest organism s-a încor- 

porat în talpa piciorului tău și trăiește încă. Ba chiar, 
mai mult, a realizat o simbioză cu organismul tău, 
producând schimbări ireversibile. 

— Ce vreţi să spuneţi? Trebuie să mă operaţi? 
întrebă Paul cu o jumătate de gură. 

Doctorul dădu din cap: 

— Mă tem că nu e așa simplu. M-am consultat cu 
doctorul Popescu și cu alți specialiști, prin 
intermediul inter- netului, iar unul dintre ei va sosi 
aici săptămâna aceasta. Dacă extirpăm corpul străin, 
riscăm să-ți punem viaţa în pericol. E ca și cum ţi-am 
scoate un organ vital. De fapt, nu mai e un corp 
străin, e a doua ta inimă! De aceea pielea ta se 
întărește precum a unei scoici. încet, încet, te trans- 
formi într-o... scoică umană! 


xxx 


Se lăsă o tăcere rece. Li se părea că nimic nu e 
aievea. Nu înțelegeau prea bine ce se întâmplă și 
căutau o întrebare potrivită. Lacrimile începură să 
curgă pe nesimţite, umezind obrazul mamei 
îndurerate, care găsi totuși puterea să întrebe: 

— Ce se poate face, domnu' Chiriguț? Doar e 
singurul meu fiu și dacă l-aș pierde, n-ar mai avea 
rost să trăiesc. Trebuie să fie... 

Paul o luă de mână și încercă să-i dea speranţe: 

— Lasă, mamă, că nu este ceva fatal. Nu-i așa, 
domnule doctor? 

Nea Nelu schiță un zâmbet și continuă: 

— E adevărat că nu ne-am mai confruntat cu așa 
ceva, dar o să ne consultăm cu mai mulți medici și 
sunt sigur că vom găsi o soluţie. Deocamdată este 
obligatoriu să te internăm și să te monitorizăm 
permanent. Apoi, trebuie să-ți extragem corpul străin 
de la umăr - și aceasta chiar mâine. Vă rog să 
mergeţi în același salon, unde puteţi sta cu el o oră, 
până vine comisia. 

La insistența medicului, ieșiră cu toţii și, după 
internare, femeile își luară rămas-bun, cu inima 
îndoită, dar cu promisiunea că vor reveni după- 
amiază. 

Pe când cobora scările spitalului, Doinei îi sună 
telefonul. Era comisarul Bud, care o chema la secție. 
Plecă direct într-acolo. 

Polițistul o aștepta în biroul lui plin de fum de 
țigară, cu o expresie sarcastică pe chip: 

— Ce aventuri mai are în plan jurnalista noastră? 

Tânăra răspunse cu o figură nedumerită: 

— Nu înţeleg. Numai de aventuri n-am eu chef 
acum. 

— Comisarul Stănescu e de altă părere, completă 
Bud. Tocmai ce-am avut o convorbire cu el. îmi 
povestea că v-aţi drogat pe acolo, chiar aţi și bătut 
doi tineri. De asemenea, aţi pus poliția pe drumuri, 
născocind tot felul de povești. 

Fata se uită bine la el, ca să vadă cum stă la 
capitolul credibilitate, și-l sondă cu o întrebare: 

— Credeţi c-am mintit? Bineînţeles că da, doar el e 
co- misar de poliție! Dar ce ziceţi de filme? Le-aţi 
văzut? 

— Da, le-am văzut, acceptă îngândurat comisarul. 
Stănescu presupune că le-aţi procurat pe alte căi și 
chiar mi-a 

sugerat să iau măsuri severe în ceea ce vă privește. 
Totuși, le-a cerut și el, ca să vadă despre ce e vorba. 

— Şi i le trimiteţi? sări Doina. 

— Le-am și expediat. E vreo problemă? 

Tânăra înghiţi în sec și nu răspunse. Putea să-și 
manifeste neîncrederea într-un coleg de breaslă de-al 
interlocutorului ei? Firește că nu. Bud o lămuri: 

— Te-am chemat. să-ţi spun că, în ceea ce mă 
privește, totul s-a lămurit și dacă e de făcut o 
anchetă, ea revine celor din Constanta. Să fii 
mulțumită că nu vă açuz de >> . „| | 
nicio tractiune, eși aș avea motive intemeiate. Ne- 

Comisarul se ridică de pe scaunul care oftă ușurat 
și se uită adânc în ochii ei. Fata nu putu decât să 
accepte. Au dat mâna și s-au despărțit, fiecare cu 
convingerea lui. De aici, Doina s-a dus la redacţia 
ziarului „Graiul Maramureșului", să-și vadă colegii. 
Cu toţii erau bucuroși s-o reîntâlnească și să afle cum 
a fost în scurta vacanţă. Le-a promis că o să revină 
mai repede la lucru și a intrat în biroul lui Popa, 
redactorul-șef. Era un bătrânel simpatic, cărunt și cu 
o pipă mereu neaprinsă în colțul gurii. A în- 
tâmpinat-o cu un zâmbet și o privire iscoditoare pe 
deasupra ochelarilor mici. 

— Ia te uite ce ne-a adus pisica? glumi el, ca de 
obicei. Nu-ţi place în concediu sau ţi-e dor de noi? 

Tânăra îl pupă pe obraz și se așeză pe scaunul din 
faţa lui, mărturisind: 

— Mi-e dor de tine, nea Ghiţă! Dar și de lucru. 
Cred că aș avea ceva material de un articol fierbinte. 

Popa se uită dacă vorbește serios și, văzând că nu 
e de râs, o întrebă: 

— Nu poţi aștepta până după concediu? E ceva 
urgent? 

— E vorba de MISA. Am dovezi că fac trafic de 
carne vie. 

Bătrânul se scărpină în cap a nehotărâre: 

— Draga mea, ăsta e un subiect prea delicat și nici 
nu mai e de actualitate. S-au scris atâtea articole, s-a 
dat la televiziune, pe internet... Lumea și-a pierdut 
interesul, iar mulţi chiar îi simpatizează. Ce se mai 
poate spune? Ce dovezi poţi să ai? Vrei să ne dea în 
judecată? Mulți dintre ei sunt avocati buni, 
intelectuali cu funcţii. Nu e bine să ne legăm la cap, 
dacă nu ne doare, crede-mă. 

— Nea Ghiţă, e ceva serios și de actualitate. Mai e 
vorba și de omucidere. Trebuie să mă lași să 
investighezi 

Popa se arătă mirat: 

— Crimă!? Asta e treaba poliţiei. 

— Știu, dar cea de aici zice că nu-i treaba ei, iar 
cea din Constanţa vrea să mușamalizeze totul. 

Și Doina îi povesti toată tărășenia. Redactorul-șef 
se ridică în picioare și se plimbă îngândurat prin 
birou, trăgând cu sete din pipa neaprinsă. Se uita la 
fată și dădea din cap a primejdie. La urmă, întrebă: 

— Cu ce vrei să te ajut eu? 

— Să mă trimiţi oficial la Constanţa și să-mi dai 
mână liberă la acest subiect. 

— Vrei să mergi singură acolo? Poate fi periculos. 

— Sper să mai merg cu cineva, dar o să dureze 
câteva zile până mă pregătesc. Am vrut să te anunţ 
din timp. 

Popa clătină iar din cap: 

— Totdeauna ai fost încăpăţânată. Să-mi spui când 
ești gata de plecare. Acum șterge-o, că am de lucru. 

Doina îl pupă iar pe obraz și ieși mulţumită. 
Trebuia să meargă acasă, să se schimbe, și apoi avea 
întâlnire cu Veronica. 

Ajunsă la ușă, stupoare: cineva îi spărsese yala! 
Alergă direct la locul unde pusese copiile de pe acte 
și DVD-uri. Nu mai erau acolo. 


xAA 


Primii vizitatori ai zilei în care era programată 
operaţia lui Paul au fost Doina și Veronica. Pacientul 
era pregătit pentru anestezie generală, fiind deja în 
stare de somnolenţă. Pe la ora 9:00 a venit un 
brancardier înalt și roșcat, care, împreună cu 
asistenta Maricica, l-au urcat pe cărucior, ducându-l 
apoi în sala de operaţii, unde aștepta o echipă 
numeroasă de medici, români și străini. Mama și 
iubita l-au însoţit până la intrare, încurajându-l 
mereu. După cum le-a spus nea Nelu, era o 
intervenţie în premieră, deoarece nu se cunoștea 
natura corpului străin, a pojghiţei solide care-l 
proteja și îngreuna accesul la infecţie, precum și felul 
cum va reacţiona organismul. în așteptarea unor 
vești bune, femeile se așezară pe canapeaua de la 
intrare. 

A durat mai bine de două ore până când ușa ce 
dădea spre sala de operaţii s-a deschis și a apărut 
nea Nelu, ca să le liniștească: 

— Dragele mele, operaţia a reușit fără să fie 
nevoie de transfuzie, așa cum ne temeam. Nu am fi 
știut ce grupă de sânge să-i administrăm... 

Doina nu s-a putut abţine să nu-l îmbrăţișeze, 
fericită, la fel și Veronica. 

— Şi o să fie bine? 

Doctorul le făcu semn să aibă răbdare și le 
explică: 

— Acum îl coase și vom urmări evoluţia lui 
ulterioară. Am eliminat pojghiţa osoasă ce a 
substituit pielea și am extras obiectul care ne intriga. 
Priviți-l! 

Scoase din buzunar o bilută lucioasă, cu diametrul 
de vreo cinci centimetri; 

— Ce este asta? întrebă Doina. Cum a ajuns acolo? 

— S-a format în corpul lui! Este o... perlă! Cea mai 
mare perlă din lume! Am verificat-o cu microscopul 
și e sută la sută naturală. Când ai curăţat rana, ai 
omis un fir de nisip. Suficient ca organismul lui 
contaminat de scoică să reacționeze și să-l înfășoare 
într-un strat de carbon protector. La o scoică ar fi 
durat cel puţin doi ani, dar la el totul e amplificat de 
mărimea corpului. Se | f 
satĂŞâcNNelw vorbea aRt i eA RS li 
metamorioză J 
a organismului uman. Femeile însă erau îngrozite: 

— Vreţi să spuneţi că fiul meu a devenit un 
mutant, o ciudățenie? întrebă printre lacrimi 
Veronica. 

Doctorul reveni la o voce mai temperată: 

— Nu trebuie să vă faceţi griji! Atâta timp cât nu 
va fi rănit și infectat, nu e în pericol. Doar că trebuie 
să-l ţinem sub observaţie o vreme. E spre binele lui. 


160 


METAMORFOZA Petru Racolța 


Chiar atunci s-au deschis ușile ce au lăsat să iasă 
targa mobilă pe care era adormit Paul. în faţă era 
Maricica, din spate o împingea Mircea, brancardierul 
roșcat, iar în urma lor veneau o droaie de medici și 
asistenţi. S-au oprit în salonul lui, unde l-au așezat în 
pat. Mircea le-a asigurat că el va fi mereu pe aproape 
și că are sarcina să-l ajute la orice oră din zi sau din 
noapte. 

Veronica își luase câteva zile de concediu și voia să 
stea acolo până când fiul ei avea să se trezească, dar 
Maricica le sugeră să meargă acasă și să se 
odihnească. Avea să mai dureze până la trezire. 
Astfel că plecară amândouă și se vorbiră să revină 
spre seară. 

Doina trebuia să meargă până la administratorul 
blocului, pentru a vedea caseta camerei video de la 
intrarea în casa scării. Acesta, pensionar fiind, era 
aproape mereu acasă și se oferi bucuros s-o ajute. își 
arătă indignarea că în blocul lui se produsese o 
spargere și, în timp ce o servea cu o cafea, se 
interesă de fiecare amănunt, mirându-se cum de nu 
anunţase poliția. Blocul avea patru scări și a durat 
ceva vreme până au găsit imaginile care îi interesa 
pe ei. Au putut vedea cum un individ a așteptat o 
bună bucată de timp în faţa ușii, până a ieșit cineva 
de pe scară, și s-a strecurat înăuntru pe lângă el. 
Unde îl mai văzuse ea pe individul cu părul acoperit 
de un fes, dar care lăsa să se vadă câteva șuviţe 
roșcate? Dintr-odată făcu legătura: era Mircea, 
îngrijitorul lui Paul! Mulţumi în pripă 
administratorului și plecă val-vârtej la spital. 

Pe la patru după-amiază, Paul s-a trezit și a simţit 
o sete cumplită. Pe noptieră era un compot de 
piersici și o 

lămâie. S-a ridicat cu dificultate, căci capul îi era 
greu, iar trupul nu-l prea mai asculta. A luat lămâia 
și a sfâșiat-o cu dinţii. Acreala ei l-a mai înviorat și l-a 
făcut să se dea jos din pat. Setea persista și voia să 
ajungă la robinet. Nu avea poftă de compotul dulce, 
ci căută în sertare și găsi un pliculeţ cu sare. Incet- 
încet, pas cu pas, ajunse în baie și umplu un pahar cu 
apă, în care deșertă sarea. O bău cu satisfacţie și 
simți cum prinde puteri. Ar mai fi băut unul, dar nu 
mai avea sare, așa că se gândi să se întoarcă la pat și 
să cheme pe cineva. Tocmai atunci intră un bărbat în 
halat albastru, cu un furtun în mână. 

— O, ce bine! exclamă Paul. Puteţi să-mi aduceţi 
niște sare, vă rog? 


—, Bineînteleş, zise aceşta zâmbind amabil. Dar 
mai întâi dati-mi voie să vă conduc la pat. Nu aveți 
încă voie să vă ridicati. » 


Se apropie de el ca să-l ajute și își trecu mâna 
dreaptă pe după gâtul lui, prin spate, iar cu cealaltă 
îi aplică furtunul în jurul gâtului. Apoi strânse cu 
toată puterea! 

Victima nu mai avea aer și la început nu opuse 
nicio rezistenţă. Ai fi zis că-și acceptă sfârșitul cu 
resemnare. După câteva secunde, însă, își dădu 
seama ce se petrece și zvâcni puternic. Se avântă cu 
toată forţa în spate, împin- gându-se cu palmele în 
peretele ce sprijinea chiuveta. Agresorul, care nu se 
mai așteptase la ripostă, își pierdu echilibrul și căzu 
peste geamul securizat al dușului, cu Paul peste el. 
Geamul se sfărâmă în mii de particule minuscule ce 
se revărsară pe pieptul lui Paul, pătrunzându-i prin 
piele. 

Chiar în acel moment a intrat Doina, gâfâind 
speriată. Se repezi să-l ridice și să-l îmbrăţișeze. 
Brancardierul cel roșcat, Mircea, zăcea fără să mai 
miște, o dâră de sânge prelingându-i-se de la ceafă, 
pe marginea inferioară a dușului. Lovitura îi fusese 
fatală. 


xxx 


Primul gând al Doinei, după ce îl duse pe Paul în 
pat, fu să percheziționeze cadavrul. Găsi un telefon 
mobil, pe care îl subtiliză imediat. Apoi o alertă pe 
Maricica, ea fiind de gardă, și imediat începu 
vânzoleala. Asistenta se sperie foarte tare când dădu 
cu ochii de trupul neînsufleţit al brancardierului. II 
sună, precipitată, pe nea Nelu. La rândul lui, acesta 
sesiză poliţia și se grăbi spre spital. 

Doina o sună pe Veronica și aceasta veni într-un 
suflet. Oricum era pe drum și firește că plângea când 
intră în salon, deodată cu medicul. 

Până la sosirea poliției, doctorul îl examină pe 
Paul și își exprimă îngrijorarea. Se întâmplase exact 
ce dorise să împiedice, ba chiar la o scară pe care 
nici nu și-o putea închipui. Din expresia feței lui, cele 
două femei își dădură seama că e vorba de un 
accident grav și îi cerură precipitat lămuriri. 

— Trebuie să recunosc că e un lucru care mă 
depășește, le șopti acesta, după ce le luă deoparte. 
Particulele din geamul spart i-au intrat pe sub piele 
și e imposibil să le scot chirurgical. Sunt sute, poate 
mii, și ar trebui să-i ciopârțesc toată partea din faţă a 
corpului. 


163 


METAMORFOZA Petru Racolţa 


— Ce e de făcut? întrebă mama îndurerată. 
Ajutaţi-mi băiatul! 

— Doamnă Veronica, vă rog să mă credeţi că am 
face orice pentru a-l trata, dar organismul lui nu mai 
e ca al unui om. Trebuie să vă avertizez din timp că 
vor interveni schimbări esenţiale în felul cum va 
arăta și cum se va comporta fiul dumneavoastră. 
încercaţi să fiți tari amândouă și să-i fiți alături. 
Pieptul și faţa lui vor fi invadate de cochilii de scoică 
și pielea va fi eliminată în mare parte. Apoi, 
temperatura lui a scăzut foarte mult, ajungând la 35 
de grade și cred că va cobori și mai mult. Totuși, lui 
îi e foarte cald și cred că ar trebui să micșorăm 
temperatura camerei. O să îi rog pe colegii mei să 
dea drumul la minimum la aerul condiţionat. 

Veronica asculta înmărmurită și suspina în tăcere, 
iar Doina avea ochii împăienjeniţi. Ceea ce auzea era 
de neimaginat și dacă, totuși, era adevărat, însemna 
că avea să-și piardă pentru totdeauna iubitul. Un 
sfârșit atât de dureros, însă era hotărâtă să-l ajute cu 
tot ce-i stătea ei în puteri. 

Atunci intră în salon comisarul Bud, însoţit de un 
fotograf de la IML. La început, cercetă cadavrul din 
baie și, după ce îi arătă colegului unghiurile din care 
dorește poze, se așeză pe patul lui Paul, făcând semn 
spre Doina: 

— Voi doi vă cunoașteţi? Presupun că aţi fost 
împreună la mare și de acolo au început problemele. 
Cine e tipul de colo și de ce l-aţi omorât? 

Tânărul semiconștient respira anevoie și transpira 
din abundență, dar se strădui să răspundă coerent: 

— Domnule comisar, am fost în legitimă apărare. 
Nu-l cunosc pe individ, dar a încercat să mă 
sugrume. Vedeţi că are un furtun în mână. 

Polițistul dădu din cap, neîncrezător: 

— Te crezi în America!? Aici nu există legitimă 
apărare. Chiar dacă ești atacat, nu ai voie să iei viața 
atacatorului. Dacă ai făcut-o, devii chiar tu un 
criminal și, în cel mai bun caz, ești acuzat de ucidere 
din culpă și o condamnare de până la șapte ani de 
detenţie. 

Aici interveni și Doina, cu o voce iritată: 

— Nu vedeţi ce urmă are la gât de la strangulare? 
încă puţin și era mort el. Uitaţi-vă cum arată! 

Doctorul se apropie și el, rugându-l pe comisar să 
lase bolnavul să-și revină după șocul avut și să se 
întoarcă a doua zi. Acesta se conformă nemulţumit, 
dar continuă să le chestioneze pe jurnalistă și pe 
asistentă. în acest timp, corpul neînsufleţit fu scos pe 
o targă, iar cu Paul rămase doar maică-sa. Tânărul îi 
ceru să-i umple cada cu apă rece și să-i pregătească 
un pahar cu apă sărată. Odată intrat în cadă, se simţi 
mult mai bine și putu chiar să zâmbească, liniștitor. 

După ce scăpă de întrebările comisarului, Doina o 
rugă pe Maricica să-i arate dosarul de angajare al lui 
Mircea. Coincidenţă sau nu, acesta se angajase a 
doua zi după internarea iubitului ei. Locuia singur 
într-o garsonieră de pe strada Luminișului. 

Fata nu pierdu vremea și porni imediat spre 
adresa respectivă, înainte de a interveni poliția. Casa 
scării era deschisă și yala de la ușa locuinţei nu fu o 
mare piedică 

pentru fată. Nu știa ce caută, dar spera să afle ceva 
util. Nu se miră când găsi câteva cărţi de yoga și 
două poze cu spirala bianuală pe care o făceau 
adepţii Mișcării pentru Integrarea Spirituală în 
Absolut. în două din ele era el, alături de o blondă 
drăguță, și se vedea că se cunoșteau bine, iar pozele 
aveau trecute pe spate „Constanţa“ și două date 
diferite. Le-a luat cu ea și s-a grăbit să părăsească 
locuința cât mai discret cu putinţă. Din fericire, yala 
se închidea automat și speră să nu fi lăsat vreo urmă. 
Se înserase și socoti că e mai bine să ia un taxi până 
la spital, mai ales că se lăsase o ceaţă umedă și rece. 

Ajunse la spital. în rezervă era liniște și întuneric. 
Paul adormise în cadă, iar Veronica pe scaun. A 
trezit-o și l-au scos pe tânăr din apă, căci se temeau 
să nu răcească. Nu s-a trezit, ci doar a bâiguit ceva, 
în drumul către pat. Era rece și pielea i se înroșise ca 
a unui rac. După ce l-au învelit cu un cearșaf, au 
părăsit în tăcere încăperea, pentru a avea și ele 
parte de un loc în care să poată să se întindă. 

La Veronica acasă era tocmai bine, căci durerea 
sufletească e mai ușor de suportat în doi. 

înainte de culcare, Doina încercă toate numerele 
de pe telefonul mobil luat din buzunarul lui Mircea. 
La unul din ele răspunse robotul: 

— Ati sunat la sediul MISA, filiala Constanta. 
Momen- tan nu suntem disponibili, dar puteţi lăsa un 
mesaj după semnal sau puteţi reveni. 

Totul începea să se lege și intuia că va trebui să 
facă foarte curând un drum către orașul de la malul 
mării. 


166 


METAMORFOZA Petru Racolţa 


xxx 


Noaptea i se păru nesfârșit de lungă și nu dormi 
aproape deloc. De fapt, aceeași problemă o avu și 
Veronica. Intră peste ea înainte de a se lumina de 
ziuă. Băură o cafea prelungită pe parcursul unei ore 
și apoi se precipitară spre spital. 

Paul era în cada cu apă rece, perfect lucid. 
Transformarea trupului său era galopantă și chipul 
nu-i mai era de recunoscut. Pielea fusese înlocuită de 
o crustă vânătă și din ce în ce mai solidă, iar pulsul 
era tot mai scăzut, ajungând la 40 de bătăi pe minut. 
Temperatura corpului nu-i depășea 32 de grade 
Celsius și se plângea mereu din cauza căldurii, deși 
în salon era rece. Lacrimile mamei erau și ele 
fierbinţi, atunci când se scurseră pe trupul fiului său, 
pe care-l ţinu strâns în braţe. 

Totuși, tânărul găsi puterea să zâmbească și să le 
asigure pe amândouă că totul va fi bine în cele din 
urmă. După ce reuși s-o mai liniștească pe Veronica, 
pe care Doina o conduse la pat, Paul ceru să afle 
ultimele noutăţi în cazul tentativei de omor. 

Iubita îi povesti tot și îi mărturisi că trebuie să 
plece pe urma firului, altfel se vor afla mereu în 
pericol. Vorbea cu el evitând să-l privească și tânărul 
observă asta, cu un surâs amar. Știa că devenea un 
monstru pentru oamenii din jurul lui și trebuia să 
facă ceva în acest sens. 

— Când pleci la Constanţa? întrebă direct. 

— O să iau acceleratul de seară. Păcat că n-am 
permis, îmi era utilă mașina. 

— Trebuie să merg cu tine! 

Fata îl privi drept în ochi, de astă dată, uimită: 

— Tu!? în situaţia asta? Imposibil, ai muri pe 
drum. 

Paul o apucă strâns de mână și spuse hotărât: 

— Dacă rămân aici, mor! N-am nicio șansă. Sunt o 
creatură în jurul căreia se adună tot mai mulţi medici 
și în curând voi apărea în mass-media. N-aș putea 
suporta, așa cum nu mai pot suporta mediul acesta. 
Plus că sunt cercetat de poliţie ca și când eu aș fi 
criminalul. In numele iubirii pe care mi-ai purtat-o, te 
rog să mă ajuţi să scap de aici! 

O privea cu aceiași ochi albaștri și o implora cu 
aceeași voce inconfundabilă, calități care nu se 
schimbaseră deloc. Doina nu putu să-și oprească o 
lacrimă și un sărut pe fruntea lui răcoroasă. 

— Nu fi prostuţ! Eu te iubesc în continuare și o voi 
face mereu, oricum vei arăta. Sufletul tău e cel care 
m-a cucerit și asta nu se va schimba niciodată. Am să 
vin diseară și o să încercăm să te scoatem. Să fii 
pregătit. 

Se aplecă să-l sărute din nou, în timp ce ușa se 
deschise, lăsându-i să intre pe nea Nelu și pe 
asistenta Maricica. Doctorul arăta o veselie care se 
voia a fi molipsitoare: 

— Aaa! Deja sunteţi aici? Ce mai face pacientul 
meu favorit? Iar ești în „piscină"? Hai, că imediat 
vine micul dejun cu peștele tău preferat! Apoi avem 
de făcut niște investigații. 

Se apropie de Paul, cu intenţia de a-l ajuta să iasă 
din apă, dar acesta se ridică singur. Fără să se 
șteargă, se așeză lângă mama lui, care suspina 
înfundat, și o cu- 

prinse din nou în braţe. Nea Nelu își cobori privirea 
preţ de câteva minute, dar apoi le spuse femeilor: 

— Vă rog să-l lăsaţi acum în grija noastră. în 
curând sosește comisia și trebuie să-l pregătim 
pentru recoltarea de sânge. 

— Iarăşi? interveni Veronica. Nu vedeţi ce mâini 
are? Unde mai puteţi băga acul? 

— Mai sunt câteva locuri moi, mai ales în partea 
dorsală. O să ne descurcăm și o să-i dăm de capăt. 
Fiţi liniștite și reveniți după-amiază. Vă rog! 

— Ce s-a întâmplat cu perla pe care aţi extras-o 
din mine? întrebă Paul. 

Doctorul zâmbi din nou și se așeză lângă el, 
bătându-l pe umăr: 

— Am trimis-o la București pentru o analiză 
completă. Nu-ţi face griji, o să ţi-o dăm după aceea, 
pentru a o pune în vitrină. Oricum, cred că e foarte 
valoroasă. 

Și izbucni iar în râsu-i caracteristic, după care le 
pofti din nou pe vizitatoare să evacueze salonul. 
Doina, cu tăria-i caracteristică, o alină pe Veronica 
până acasă, unde îi dădu un calmant și o rugă să 
doarmă puţin. Apoi plecă la sediul redacţiei, să 
vorbească cu șeful ei, Popa. Acesta o ascultă și îi 
dădu adresa unui bun prieten de-al lui, Gheor- ghe 
Costeniuc, ziarist din Constanţa. 

— Caută-l și o să te ajute. îl cunosc din tinereţe și 
știu că e un băiat bun. Până ajungi tu, am să-l sun și 
am să-l pun în temă. Totuși, notează-ţi numărul lui de 
telefon și nu uita: noi avem prioritate în publicarea 
articolelor, câte vor fi ele. 

A îmbrăţișat-o părintește și i-a urat succes. Acasă 
avea de pregătit aparatele foto și bagajul pentru 
drum, inclusiv un bidon de cinci litri cu apă sărată. 
Bine că mașina se putea decapota, altfel temperatura 
ar fi fost infernală pentru Paul. Ea avea să se 
echipeze cât mai gros. 

înainte de lăsarea întunericului, a luat-o pe 
Veronica și s-au dus din nou la spital. Trebuiau să 
acționeze în echipă. Paul era pregătit, îmbrăcat în 
pijama, iar Doina i-a dat o cămașă și o pereche de 
pantaloni scurţi, precum și niște ochelari de soare 
mari, pentru a-i acoperi, pe cât posibil, faţa 
tumefiată. Despărțirea dintre mamă și fiu a fost dure- 
roasă și umezită cu lacrimi din partea tuturor. 

— Te voi mai revedea vreodată? întrebă Veronica 
printre suspine, strângându-și cu putere băiatul la 
piept. 

— Nu te necăji, mamă. îţi promit că o să-mi fie 
bine și o să ne mai vedem. Te rog să ai încredere în 
mine, numai așa se poate. Hai, liniștește-te! Trebuie 
să plecăm cât mai repede, că s-a întunecat. Nu uita 
că te iubesc! 

Cu greu a putut femeia să-și oprească lacrimile și 
să se desprindă din îmbrăţișare. Rolul ei era să 
meargă și să-i distragă atenţia asistentei de gardă. în 
timp ce o ţinea ocupată, tinerii s-au furișat pe scări. 
Pe portar l-a derutat Doina și astfel, Paul a reușit să 
iasă neobservat din spital și să ajungă la mașina 
parcată în apropiere. Imediat a sosit și partenera lui, 
care a demarat în stilu-i caracteristic. Spera să nu 
aibă parte de o întâlnire cu poliţia, că ar fi fost o 
catastrofă. 


«AA 

Era aproape ora zece, iar comisarul Bud se 
pregătea de culcare, când a sunat telefonul. A 
început să tipe în receptor și a continuat să 
vorbească de unul singur, în timp ce se echipa. Nici 
n-a băgat-o în seamă pe nevastă, o moro- șeancă 
bună de gură, care insista să știe ce se petrece. A 
ieșit val-vârtej pe ușă și în câteva minute era la 
Spitalul Judeţean. Acolo îl așteptau nea Nelu, 
Maricica și asistenta de gardă, care plângea pe 
înfundate. In jurul orei opt, observase că pacientul 
din rezerva doctorului Chiriguţ nu era de găsit și, 
speriată, l-a sunat imediat. Acesta a sosit într-un 
suflet, iar după căutări amănunțite și întrebări puse, 
și-a dat seama că Paul a evadat cu complicitatea 
mamei și iubitei sale. Polițistul avea motive să se răs- 
tească la medic: 

— Eşti direct răspunzător pentru asta! Când ţi-am 
propus să-mi lași un om la ușa lui pentru a preveni 
orice surpriză, mi-ai spus că nu e cazul, fiindcă e prea 
slăbit ca să încerce ceva, că o cunoști bine pe 
jurnalista aia și nu ar face nimic fără să te consulte. 
Ei, poftim! Acum trebuie să-i caut, iar șeful meu o să 
dea vina pe mine! Ai idee unde ar putea fi? 

Nea Nelu se scărpină în vârful capului și răspunse 
evaziv: 

— Am sunat la el acasă și la Doina. Nu a răspuns 
nimeni. 

— Ai sunat, ai sunat... Haide, să mergem acolo! 

S-au urcat în mașina comisarului, pornind spre 
locuința profesoarei. Aceasta le-a deschis speriată și 
nu au putut scoate nimic de la ea, cu toate 
amenințările polițistului și rugăminţile lui nea Nelu. 
Au încercat și la ușa 

Doinei, pe care au trebuit să o forțeze, însă nu au 
găsit nicio pistă. 

— Spune-mi, doctore, unde ar putea fi dus în 
starea lui. Gândește-te mai bine... 

Nea Nelu se scărpină din nou instinctiv în creștet 
și mărturisi polițistului: 

— Avea permanentă nevoie de apă rece și sărată. 
Unde ar putea găsi? Doar nu s-or fi dus la mare!? E 
cale lungă și nu cred că ar rezista... 

— La mare, zici? se lumină la față comisarul. Poate 
că e adevărat! Se întorc la locul faptei! Cu ce crezi că 
ar putea ajunge acolo? 

— Fata are o mașină, dar permisul îi e suspendat... 

— Nu mai spune!? Crezi că pentru ea ar fi un 
impediment? Să mergem la garaj! 

Au găsit garajul, i-au forţat încuietoarea și 
bănuiala lor s-a adeverit. în acest stadiu, Bud l-a 
sunat pe comisa- rul-șef. Trebuiau să acţioneze rapid 
și ferm. 


AAA 


Acul vitezometrului cobora rareori sub 100 km/h și 
Doina se simţea în mediul ei, plină de adrenalină. 
Mașina zbura pe șoseaua aproape pustie și vântul îi 
amorțţise fața. Alături de ea, Paul, îmbrăcat doar într- 
o cămașă, era în stare de somnolenţă. Din când în 
când deschidea ochii și căuta bidonul cu apă sărată. 
înghițea cu poftă, întreba pe unde au ajuns și se 
culca la loc. Se vedea că nu-i e bine și că organismul 
lui tânjea după umezeală. De aceea, timpul 

era crucial și viteza mare îl putea reduce. După 
calculele fetei, dacă nu intervenea neprevăzutul, 
trebuiau să vadă marea pe la ora șase, când se 
lumina de ziuă. Au ajuns cu bine la București și l-au 
ocolit pe șoseaua de centură. De acum erau pe 
autostradă și Mercedesul înghițea kilometrii cu 
nesaț. Au trecut Dunărea și se apropiau de 
Constanţa. Paul se simţea din ce mai rău, iar apa din 
bidon se isprăvise, căci o folosise și la umezirea pielii 
uscate de vânt. 

O frână puternică îl readuse la realitate: în faţa lor 
apăruse un baraj al poliţiei. Doina opri mașina și 
căută în minte, cu febrilitate, decizia potrivită. Dacă 
s-ar fi supus controlului, viaţa iubitului ei ar fi fost în 
mare pericol, căci n-ar mai fi putut ajunge la apă. 
Poate chiar ei erau ţinta acestui filtru! Trebuia să 
riște! Se uită la Paul, iar acesta dădu ușor din cap, cu 
un zâmbet abia perceptibil. Era prima dată când avea 
dezlegarea lui pentru o ilegalitate. Mașina demară cu 
forță, lăsând în urma ei fum și miros de cauciuc ars. 
O mașină a poliției bloca sensul lor de mers și pe 
partea stângă erau doi polițiști înarmaţi, care le 
făceau semne să tragă pe dreapta. Și-au dat seama 
că nu aveau de gând să oprească și au avut timp să 
se ferească din calea lor. Din mașină a ieșit un altul, 
care a tras două focuri de pistol. Probabil că ţinta 
erau cauciucurile, care au scăpat, totuși, neatinse. 

De acum, fiecare secundă conta, fiindcă se aflau în 
colimatorul poliţiei. Doina alese să intre prin 
Mamaia, evitând orașul aglomerat, unde erau mai 
ușor de blocat. A găsit un drum printre hoteluri și nu 
s-a oprit până pe plajă, unde a sărit din mașină, să-l 
ajute pe Paul. Tânărul 

era slăbit și pășea cu greu. Faţa îi era despuiată de 
piele, vânătă și uscată, doar ochii mai erau omenești. 
Cu o putere zămislită de importanța momentului, 
fata reuși să-l ducă până la primele valuri ce se 
rostogoleau către mal. Pentru el fu ca o gură mare 
de oxigen care îi dădu vitalitatea și puterea de a o 
strânge în braţe. Șoaptele lui îi mângâiară urechea: 

— Mulţumesc, Doiniţă! Eşti cea mai bună fată! Din 
păcate, aici trebuie să ne despărțim. 

Doina îl mângâie pe cap și îl privi în ochi. 

— Ne despărțim acum, dar ne vom revedea 
curând, zise ea, tot în șoaptă. Nu uita că ne-am jurat 
iubire până la moarte și, chiar dacă nu suntem 
căsătoriţi, jurămintele se respectă. Eu te voi iubi 
mereu și te voi aștepta pe malul mării. Acum 
grăbește-te, căci se aud sirenele poliției. Ne vedem la 
Vama Veche, diseară. Hai, du-te! 

L-a sărutat pe buzele reci și umede care se 
întrezăreau de sub cochiliile în formare. Apoi l-a 
împins ușor și a privit cu tristeţe cum se scufundă în 
apa rece a mării. Nu a mai revenit la suprafaţă. 

Pe mal ajunseseră trei mașini, cu sirenele pornite. 
Mai mulţi polițiști ieșiră în trombă, cu armele 
îndreptate către ea. Cu mâinile ridicate, s-a apropiat 
de ei și a acceptat cătușele fără să scoată vreun 
cuvânt. 


AAA 


Comisarul Stănescu era preocupat de tastele 
calculatorului, când Doina fu introdusă în biroul lui. 
în timp ce 

agentul o elibera de „brăţări", tânăra l-a salutat, dar 
nu a primit niciun răspuns, așa că s-a așezat fără 
mofturi pe scaunul din apropiere. După vreo cinci 
minute, polițistul  abandonă computerul și, 
deschizând un dosar, o privi pe deasupra ochelarilor. 
Intr-un târziu, dădu din cap, exclamând: 

— De data asta ai întrecut măsura! Avem multe 
cazuri de tineri din toată ţara care vin aici și ne fac 
probleme, dar tu ai vrut să te afirmi printre cei mai 
mari delicvenţi. Nici nu știu cu ce să încep. Am aflat 
că de data asta ai venit cu autoturismul. Ai permis de 
conducere? 

— Am, dar e suspendat, răspunse cu calm fata. 

— Deci nu ai!? Plus că nu te-ai oprit la semnalele 
organelor de control, ba chiar ai comis o tentativă de 
omor... 

— Nu am oprit fiindcă aveam o urgenţă medicală, 
dar nu a fost nimeni rănit. 

— Urgenţă medicală!? Dumneata ai răpit un 
bolnav din spital, conform informaţiilor primite de la 
IGP Maramureș! Nu în spital trebuie tratate 
urgenţele? 

— Nu am răpit pe nimeni, domnule Stănescu. A 
fost dorința pacientului să părăsească spitalul și eu 
doar l-am ajutat. 

— Așa spui dumneata! se irită comisarul. Unde e 
persoana în cauză, ca să confirme? 

Doina cobori privirea și răspunse cu glas slab: 

— A plecat... Nu mai voia să fie internat și a 
fugit... 

— A plecat? A fugit? Păi, dacă era așa de grav, 
cum a putut să fugă? Unde s-a dus? 

— A intrat în mare și a înotat în larg... 

— Mai slăbește-mă, domnişoară, cu fabulaţiile 
astea de jurnalistă de senzație, că doar nu a înotat 
până la turci! Plus că apa e rece și ar face 
hipotermie. Ia dumneata o foaie de hârtie și dă o 
declarație despre tot ce s-a întâmplat, dar fără să 
omiți nimic. Oricum, ai timp berechet, fiindcă ești 
arestată până mâine, iar de mâine, sunt sigur, încă 
29 de zile. 

Ii împinse un teanc de hârtii de pe masă și un pix. 
în timp ce tânăra își trăgea scaunul la o masă 
laterală și se pregătea să facă ce i s-a cerut, ușa 
biroului se deschise, lăsând să intre un bărbat în 
vârstă, de statură medie, uscăţiv, cu o cocoașă 
evidentă și un nas cârn. 

— Ce faci, Ghiţă, pe-aici? se oțări comisarul la el. 
Iar umbli după cai verzi? 

— Nicidecum, comisare, nicidecum. Am venit să-ţi 
spun că te cheamă șefu'. 

— Da? Ce-o mai vrea, de data asta? 

Se ridică și ieși împreună cu cel care i-a adus 
vestea, însă, după un minut, cel din urmă intră din 
nou în cameră. Se apropie de Doina și îi întinse 
mâna: 

— Numele meu e Gheorghe Costeniuc și am fost 
sunat de Nicu pentru a te ajuta. Dumneata trebuie să 
fii Doina. 

Tânăra îi strânse mâna cu un zâmbet. 

— Mă bucur să vă cunosc, zise ea. Din păcate, am 
intrat în bucluc și nu mai ai cum să mă ajuţi. Sunt 
arestată. 

— Nu se știe încă. Tocmai am vorbit cu comisarul- 
șef, care mi-e dator, și sper să se rezolve altfel. 

— Oaaau! Da' repede te-ai mișcat, fără să mă fi 
cunoscut în prealabil! 

— în meseria noastră e bine să fii rapid. Am aflat 
de spectaculoasa ta capturare și m-am grăbit să te 
scap de Virgil, până nu e prea târziu. 

Ușa se deschise din nou și cel pomenit intră 
nervos și bodogănind. 

— Ce cauţi aici? se răsti la Ghiţă. Te-am lăsat pe 
hol. Te rog să poftești afară! 

Apoi se adresă tinerei: 

— Termină declaraţia și ești liberă până mâine, 
când se va prezenta cineva din Maramureș să te ducă 
acasă. E treaba lor ce ai făcut. Să te condamne acolo. 
Măcar scap de completarea atâtor acte. Apropo: 
mașina rămâne la secţie, deocamdată. 

Doina nu mai zăbovi asupra hârtiei și, după ce i-o 
în- mână comisarului, ieși ușurată pe hol, unde o 
aștepta bătrânul ziarist. 

— Eşti în custodia mea și în arest la domiciliul, îi 
zise acesta râzând. Vorbesc serios. Trebuie să 
mergem direct la garsoniera subsemnatului și, 
probabil, vom fi urmăriţi mereu. Mâine dimineaţă 
trebuie să te aduc înapoi. Sunt sigur că ţi-e foame și 
de aceea voi opri pe drum să iau provizii. Te rog să- 
mi spui Ghiţă, ca toţi cei care mă cunosc. 

Au urcat într-o Dacie 1310 veche și, după 
comandarea unei pizza, alăturată unei sticle de vin, 
au oprit în fața unui bloc vechi de locuinţe, de multe 
decenii. Garsoniera era la parter și intrarea pe casa 
scării era liberă. înăuntru era o dezordine care n-o 
luă prin surprindere pe Doina. Au eliberat împreună 
masa din cameră și s-au așezat să mănânce, iar după 
un pahar de vin și o felie din delica- 

tesă, dialogul s-a înviorat. Tânăra i-a mulţumit și i-a 
povestit despre vasul Comunion și bănuielile pe care 
le avea despre MISA. L-a întrebat dacă știe unde e 
sediul lor din Constanta. 

— Bineînţeles că știu, la fel ca mulţi alţii. Am auzit 
multe despre activităţile lor, însă nimic concret. Dacă 
ceea ce spui tu se poate proba, ar fi o știre de 
senzaţie! 

— Crezi că am putea intra înăuntru fără să fim 
prinși? se interesă tânăra jurnalistă. 

— Heeei! Mare pușlama ești! A avut dreptate 
Nicu. O să mă gândesc la asta, până te odihnești tu. 
Probabil ești obosită după o asemenea cursă 
infernală. 

— Lasă asta și mai bine spune-mi de unde-l 
cunoști pe șeful meu. 

Ghiţă luă paharul în mână și se adânci în amintiri. 

— Ne-am împrietenit din prima lună de studenţie, 
deși suntem din zone diferite: el maramureșean, și eu 
moldovean din Rădăuţi. Spre deosebire de 
majoritatea colegilor ce căutau distracţia prin 
discoteci sau tot felul de petreceri, noi colindam 
Bucureștiul, mirosind fiecare bibliotecă, cât de mică 
sau mărginașă, vizitam muzee și, în special, nu 
pierdeam niciun film, la orice cinematograf ar fi 
rulat. Am ajuns să cunoaștem capitala ca pe 
localitatea natală și ne plăcea să ne pierdem în 
șuvoiul de oameni care se revărsa pe trotuare. Era 
primul contact cu centrul culturii românești și 
speram amândoi să ne găsim posturi care să ne 
permită să nu-l părăsim. Dar nu a fost să fie și ne-am 
reîntors fiecare în câte un capăt de ţară. Am păstrat 
mereu legătura, ba chiar ne-am vizitat, uneori. 

Lui Ghiţă îi plăcea să povestească și Doina profită 
de asta, pentru a afla mai multe: 

— Cum de ești atât de apropiat de comisarul-șef? 
Nici nu mă gândeam să scap de pușcărie, când l-am 
văzut pe Virgil. 

— Aaaa! De „Mafaldea", zici! Așa îi spun mulţi, 
pentru că se laudă că le știe pe toate. Cel puţin un 
lucru nu l-a știut: că avea probleme cu inima. Să fi 
trecut vreo opt ani de când i-am salvat viaţa, sau cel 
puţin așa au zis cei de pe ambulanţă. Era o zi 
caniculară și mă răcoream în apa mării, într-un loc 
mai puțin aglomerat. Mă depărtasem destul de mult 
de țărm și am văzut că nu eram singurul. In fața mea 
mai era un bărbat pe care nu l-am recunoscut 
imediat și nici nu voiam să-i invadez „apele 
teritoriale". II priveam uneori cu coada ochiului și la 
un moment dat nu l-am mai văzut. Cum nu putea să 
dispară decât sub apă, m-am grăbit spre locul unde l- 
am văzut ultima dată. Am avut noroc că apa era 
limpede și l-am găsit la timp. Era comisarul-șef, 
inconștient și cu respiraţia oprită, așa că am intrat 
într-o cursă contra-cronometru să-l aduc la mal. 
Imediat i-am făcut manevra de resuscitare, în timp ce 
nevastă-sa suna deznădăjduită după salvare. A fost o 
minune că și-a revenit și, pe când a sosit mașina, 
respira din nou. De atunci am o „pilă" bună Ia poliţie 
și sunt invitat uneori la cină, în familia lui. Plus că e o 
sursă de știri proaspete pentru meseria mea. 

Izbucni în râs cu această remarcă. Fata întrebă: 

— E și o binecuvântare pentru tine, căci nu prea te 
văd gătind. Dar cum de ești singur? Ai fost căsătorit? 

Zâmbetul bărbatului dispăru de pe buze și 
răspunse cu o urmă de tristeţe: 

— Nu prea îmi place să vorbesc despre asta, cu 
atât mai puţin cu o persoană pe care am cunoscut-o 
acum câteva ore. 

își turnă un pahar de vin și după ce sorbi îndelung, 
continuă: 

— Nu am fost însurat, dar, ca orice om normal, am 
iubit și eu odată. Poate că prea mult sau prea 
evident, fiindcă mi-a reproșat că o sufoc cu dragostea 
mea. După doi ani de fericire deplină, cel puţin 
pentru mine, m-a părăsit pentru altul, care s-a 
dovedit că n-o iubea deloc. De data asta a fost ea cea 
părăsită, din același motiv, însă nu s-a mai întors la 
mine, deși aș fi primit-o fără reţinere. Dar asta a fost 
demult și de atunci mi-am pus stăvilar iubirii. Nu aș 
vrea să mai trec printr-o așa dezamăgire, nu aș mai 
rezista... Ce ţi-e și cu dragostea asta! Nimeni n-o 
înțelege! Dacă iubești prea mult, nu e bine, dar nici 
nu poţi să ști care sunt limitele. 

Tăcerea s-a așternut câteva minute și tot el a 
reluat cu un ton mai vesel: 

— Destul cu vorbăria! Pune-te în pat și te 
odihnește, că-i fi frântă de oboseală. Eu am să ies 
puţin. 

Invitaţia era binevenită, fiindcă Doina nu dormise 
de- mult. Pe când Ghiţă ieșea din locuinţă, ea era 
deja în lumea somnului. 


S-a trezit pe la ora _ șase după-amiază și se 
pregâtea să plece spre Vâma Veche, dar gazda a 
apărut la timp și a retinut-o: I 

— Doar nu crezi că am să-mi calc cuvântul?Am 
promis că nu vei părăsi această garsonieră până 
mâine, când îţi vine escorta. 

Tânăra încercă să-l convingă: 

— Trebuie să merg! l-am promis lui Paul că ne 
vom întâlni în seara asta... 

— Seară, da! Dar nu în seara asta. Oricum, dacă 
erai arestată, nu puteai să mergi. Plus că suntem 
filaţi dintr-o mașină parcată vizavi. Ai fi reţinută 
imediat și condusă la secție. Inarmează-te cu răbdare 
și ascultă mai bine ce am aflat. 

Neavând alte argumente, Doina se așeză 
resemnată. 

Ghiţă își trase scaunul mai aproape, își frecă 
mâinile mulțumit și îi relată: 

— Am fost la sediul MISA și am motive să cred că 
se pregătește ceva. Multă afluență pe-acolo și, 
printre clienţi, cine crezi că era? 

— Domnul Virgil Stănescu!? exclamă tânăra. 

— Bingo! Se pare că ai avut dreptate când l-ai 
bănuit. Bineînţeles că nu m-a văzut. Apoi am mers în 
port, de unde am aflat că iahtul Comunion e încă în 
reparaţie, dar echipajul va pleca mâine seară înspre 
America Latină, cu un alt vas. Se cheamă Sea Star. 

— Asta e! se însufleţi Doina. Dacă e același 
echipaj, o fi și aceeași marfă. Trebuie să le facem o 
vizită. 

— Noi!? Ai uitat că tu ești în detenţie și eu nu sunt 
nimic altceva decât paznicul tău? Eu zic, totuși, să-l 
informăm pe Mafaldea. Am încredere în el și poate 
interveni la timp. 

Fata nu fu de acord și s-au contrazis o bună 
bucată de vreme pe tema asta. In cele din urmă, au 
decis să aștepte până dimineaţă și să urzească un 
plan de acţiune. S-au culcat târziu, Doina în pat, iar 
Ghiţă pe un scaun cu spătar. 


AAA 


S-a trezit odihnită, după un somn lung și plin de 
vise ciudate. Scaunul lui Ghiţă era gol și din 
bucătărie răzbă- tea un miros de prăjeală. Ceasul 
arăta ora nouă. Bărbatul n-o trezise!? Tocmai voia să- 
i reproșeze, când acesta îi veni în întâmpinare cu o 
farfurie cu două ouă ochiuri românești: 

— Mi-a fost milă să-ţi întrerup odihna, când am 
văzut ce bine dormi. Oricum o făceam acum, pentru 
că ţi-am pregătit un mic-dejun specific burlacilor. E 
ceea ce știu eu să fac mai bine, în afară de cartofi pai 
cu friptură. Ia, până nu se răcește! 

Doina se ridică din pat și se scuză: 

— Trebuie să fac întâi un duș. Se poate? 

— Absolut. Stai să-ți aduc un prosop. 

In timp ce fata se delecta sub un jet de apă 
fierbinte, sună telefonul. Era Mafaldea, care-l 
anunța că trebuie să sosească polițistul din Baia 
Mare și să-l aștepte acasă, de unde o va prelua pe 
fată. I-a transmis și Doinei, după ce a ieșit din baie și, 
în timp ce mâncau ouăle, au continuat să se 
contrazică pe marginea modului în care aveau să 
acţioneze mai departe. Fiecare avea ideea lui și nu 
voia 

să facă niciun compromis. Pe la amiază, s-a auzit 
soneria, iar în prag stătea nimeni altul decât 
comisarul Bud, însoţit de un poliţist. A intrat tăcut, 
dar se vedea pe el că avea multe de zis. L-a prezentat 
întâi pe agentul de lângă el: 

— Dumnealui e agentul de serviciu Ion Butnaru și 
l-am luat din mașina care vă supraveghea. Nu are 
rost să stea afară și nu ar refuza o cafea, dacă aveti. 

Ghiţă îi pofti pe scaune și se grăbi să pună în cești. 
Bud luă loc, scoase o ţigară și o aprinse în tăcere. 
După care, scărpinându-se în creștetul capului, i se 
adresă fetei, cu un calm fortat: 

— Numai de-asta n-aveam nevoie acum! E sfârșit 
de săptămână și în loc să mă bucur și eu de odihnă, 
ca tot omul, trebuie să călătoresc toată noaptea cu 
trenul până la celălalt capăt al ţării. Nu înţeleg de ce 
nu te-au închis dracului aici și să ne scutească pe noi 
de cheltuieli și timp pierdut! Toate astea, pentru ce? 
Merit asta la vârsta mea? De ce nu puteai să fii și tu 
ca ceilalți oameni? De ce toate astea? 

Doina arăta spășită, cu capul plecat, aruncându-i 
câte o privire scurtă. Zise încet: 

— Pentru că îl iubesc... 

— Asta e scuza ta? Pentru asta întorci două judeţe 
pe dos și pui lumea pe drumuri? De-aia a trebuit să 
încâlci legea de nenumărate ori? Uite ce e, 
domnişoară: și alţii se iubesc, și alţii au probleme, 
dar nu comit fărădelegi, ca dumneata! 

Comisarul nu se mai controla. Gesticula larg, cu 
mâinile sale lungi ca niște tentacule. Era roșu la față 
și nervos. 

Se opri puţin, ca să bea o gură de cafea și să mai 
aprindă o țigară. Apoi continuă pe același ton, o bună 
bucată de vreme, și termină cu indicaţiile: 

— Agentul Butnaru o să te ducă la gară. La 18:30 
avem tren spre București, iar de acolo legătură spre 
Baia Mare. Eu o să fiu acolo cu biletele. Acum 
trebuie să merg la Stănescu pentru a completa niște 
hârtii și a semna de preluare. Ioane, ţi-o las în 
primire, dar ai grijă să n-o pierzi din ochi! 

Tânărul agent se ridică zâmbind, odată cu 
comisarul, și îl salută la plecare. îl conduse până la 
ușă, asigurându-l că totul va fi în regulă. Apoi reveni 
tăcut la cafeaua lui. Până la șase mai aveau câteva 
ore și căutau să omoare timpul făcând conversaţie. 
Agentul, mai reţinut, răspundea succint la întrebările 
care-l vizau. Era în primul lui an de activitate și nu 
era căsătorit. Poate tocmai de aceea fusese ales 
pentru această misiune plictisitoare, mai ales că era 
weekend. Fiind moldovean de origine, ca și Ghiţă, 
începură să-şi amintească împreună peisajele 
mirifice ale acestui străvechi meleag. Doina îi privea, 
dar mintea ei era ocupată cu un subiect mult mai 
complicat. 

Pe la ora patru i-a întrerupt, întrebându-i dacă nu 
le e foame, adăugând: 

— De la ochiurile de dimineaţă, mi s-au lungit ure- 
chile, iar stomacul macină în gol. 

— Mă duc să i-au ceva la pachet! propuse Ghiţă. 

Fata se oțări: 

— Iar mâncare nesănătoasă! Eu aș vrea o ciorbă, o 
salată de creveţi, ceva. Să mergem la restaurant. Fac 
eu cinste. 

Ghiţă se uită bănuitor la ea și apoi la agent. Acesta 
părea să nu fie de acord, dar Doina plusă: 

— Haide, Ionică, doar nu crezi că am să fug! Vrem 
să mâncăm și noi ceva, căci burlacul ăsta nu are 
nimic pe acasă și ieri m-a îmbuibat cu pizza. O să 
stau la masă lângă tine, ca să nu mă scapi din ochi. 

Nevrând să pară prea suspicios sau neajutorat, 
tânărul cedă, dar îi ceru promisiunea că nu va 
încerca să-i facă probleme. Primi cuvântul fetei și 
porniră spre mașina de supraveghere a poliţistului. 
Doina insistă ca Ghiţă să vină cu mașina lui, să nu 
trebuiască să se întoarcă pe jos acasă. Au găsit un 
restaurant pe placul fetei și o masă mai ferită. 
Tânăra a comandat trei feluri de mâncare și i-a 
îndemnat pe bărbaţi să aleagă ce le place, fără să se 
uite la preţ. Le era foame tuturor și o asemenea 
ofertă era binevenită. Au gustat și un vin bun, iar 
atmosfera se destinse. înainte de desert, Doina se 
scuză că trebuie să meargă la toaletă, ceva firesc 
după o masă ca aceea. Agentul nu avu nimic de 
obiectat și își continuă dialogul cu Ghiţă. Luaţi cu 
vorba, nu băgară de seamă că se scurseseră vreo 20 
de minute și fata nu mai apărea. Când și-a dat 
seama, polițistul s-a făcut alb la faţă, a sărit de pe 
scaun, căutând toaleta femeilor și intrând acolo fără 
jenă, însă nu mai era nimeni. A ieșit val-vârtej afară 
și a văzut că mașina lui Ghiţă lipsea. Omul era lângă 
el și se căuta prin buzunare. Zise cu părere de rău: 

— Nu știu cum naiba s-a întâmplat, dar mi-a 
subtilizat cheile. Crede-mă că n-am știut nimic 
despre planul ăsta al ei! 

— Am pus-o de mămăligă! se plânse tânărul. Cred 
c-o să mă dea afară! Ce mi-ai făcut tu, fato!? Și doar 
mi-ai promis... 

— Lasă, că și eu sunt de vină. Să mergem la gară 
și să-l informăm pe comisar, apoi vedem ce-i de 
făcut. Haide... 


AA 


Vântul bătea nervos și aduna nori plumburii 
deasupra litoralului. Câteva picături de ploaie se 
grăbeau să anunţe furtuna ce se pregătea temeinic. 
Pe plaja pustie de la Vama Veche se afla o singură 
persoană, o tânără care se încăpăţâna să înfrunte 
natura vitregită. Doina, cu privirea ei pierdută spre 
valurile ce se spărgeau de țărm, arăta de parcă nu-și 
dădea seama ce se întâmplă în jurul ei. Lumina zilei 
se stingea prea timpuriu, iar undeva, în zare, un 
turist întârziat mai făcea câteva ture cu o șalupă. 
Fata făcea abstracţie de orice imagine sau zgomot 
care o înconjura și căuta cu insistenţă un anumit 
reper. Astfel că nici n-a observat când șalupa s-a 
oprit pe nisipul plajei și individul s-a apropiat încet 
de ea. Abia când a ajuns la vreo doi metri l-a sesizat 
și a scos un țipăt, înăbușit imediat cu propria mâna. 
Era Paul... și parcă nu mai era el. Nu avea niciun 
veșmânt, dar nici piele, tot corpul fiindu-i acoperit de 
cochilii de scoici de culoare violetă. Părul îi căzuse 
de pe cap aproape în totalitate și doar ochii lui 
albaștri și mersul biped mai aminteau de o ființă 
umană. Pentru oricine altcineva ar fi fost considerat 
un monstru, însă Doina avea o tărie de caracter mai 
puţin obișnuită și 

a pus-o pe toată la bătaie pentru a nu se vedea cât 
era de răvășită. Și-a luat inima în dinţi și i-a sărit în 
braţe, șoptin- du-i: 

— O, dragul meu! Mi-a fost frică să nu fi păţit 
ceva! 

Trupul lui era rece, solidificat. Doar puţina piele 
din partea dorsală mai amintea de învelișul catifelat 
de odinioară. Paul se lăsă cuprins de braţele ei și nu 
cuteză să o împresoare cu mâinile. Ii zise doar, jenat: 

— Nu trebuie să faci asta! Știu că arăt ca naiba și 
nicio femeie nu ar vrea să mă aibă la pieptul ei. Nu 
vezi că nu mai sunt om!? 

Fata depuse tot efortul și îl sărută pe buze, apoi îi 
zise, privindu-l bine în ochi: 

— Pentru mine ai rămas același și chiar dacă nu 
mai arăţi a om, eu te iubesc pentru ce ai reprezentat 
și reprezinți pentru mine. O să mă obișnuiesc cu 
noua ta înfățișare și asta contează foarte mult pentru 
noi. Ai răbdare cu mine și eu voi avea cu tine. 

Paul se mai liniști și o strânse ușor la piept. Au 
stat așa o vreme, după care s-au așezat pe nisip, sub 
picăturile din ce în ce mai mari și mai dese slobozite 
de norii ce străfulgerau lumini. După cuvintele de 
tandrete și îngrijorare, trecură la partea pragmatică. 

— Nu mă aşteptam să fii motorizat. De unde ai 
șalupa? întrebă ea, curioasă. 

— Am cam... subtilizat-o de la Mamaia. Promit să o 
duc înapoi! 

— Te cred, dar acum ne prinde bine. Ce zici de un 
drum până în portul Constanţa? 


187 


METAMORFOZA Petru Racolţa 


Și fata îi povesti despre Sea Star și ce a aflat 
despre MISA, cu ajutorul lui Ghiţă. Paul fu bucuros 
de cele auzite și nerăbdător să se răzbune pe cei 
care contribuiseră la nefastul accident. Apoi porniră 
împreună prin valuri și întuneric, cu tânărul la cârma 
șalupei. La câteva mile în larg, le atrasseră atenţia 
niște lumini, în depărtare. Era un iaht care staționa. 
Mânaţi de curiozitate, se apropiară cu atenţie. Ploua 
bine și tunetele acopereau orice alte zgomote, așa că 
nu puteau fi sesizaţi de cei de pe navă. Descoperiră 
astfel că era vorba chiar de Sea Star, care ieșise din 
port pe vreme de furtună, așa cum făcuse și 
predecesorul ei, Comunion. Semn clar că aveau ceva 
de ascuns. 

Paul îi spuse Doinei că merge în recunoaștere și 
sări în apă, scufundându-se numaidecât. Trecu o 
jumătate de ceas până se întoarse și fata stătu ca pe 
jăratic, imaginân- du-și tot felul de scenarii. Răsuflă 
ușurată când îl văzu făcându-i semn și ghidând-o 
spre o frânghie ce spânzura de-o parte a iahtului. Se 
cățărară împreună, el înainte, ea după el, folosindu- 
se, de câteva ori, de mâna întinsă de bărbat. Pe 
punte, înfășurat într-o pelerină de ploaie, un om 
scruta depărtările, cu o lanternă în mână. Paul îl luă 
prin surprindere și îl dobori cu o lovitură sigură. 

Din cabină răzbătea gălăgie mare. Mai mulţi 
bărbaţi păreau că petrec de zor, vorbind în spaniolă. 
Trebuiau să caute în celelalte cușete, să vadă dacă 
erau fete traficate. Coborâră sub punte, răscolind 
peste tot. în zadar, însă, toate cabinele erau goale. 
leșiră, cu gândul să se ascundă. Sus era zarvă mare. 
Patru bărbaţi se agitau în jurul celui pe care îl 
doborâse Paul. Doi se chinuiau să-l aducă în 

simţiri, iar ceilalți porniră să cerceteze, aprinzând 
lanternele și dând la iveală niște pistoale. Au luat 
cabinele la rând, urlând și înjurând. Paul profită și 
închise ușile de acces, blocându-i sub punte. Mai 
rămâneau cei de deasupra și Paul tocmai se pregătea 
să-i întâmpine, când o împușcătură puternică îl 
dobori la pământ. Un glonţ de calibru mare, care îl 
lovi în plin. 

Doina, ascunsă în întuneric până atunci, se repezi 
spre trupul lui Paul, care nu mai mișca. îl strigă pe 
nume, încercând să se convingă că mai e în viaţă, 
făcând abstracţie de echipajul se strânse în jurul lor, 
luminându-i cu lanternele și minunându-se. Vorbeau 
în spaniolă și unul dintre ei, un metis pe nume Jose, 
care părea a fi șeful, strigă niște ordine. Tinea încă o 
pușcă mare în mână, semn că el trăsese. Scoase o 
înjurătură, pe care mintea tinerei îndurerate o 
înţelese. Nu-i păsa, însă, ce vorbeau tâlharii și nu 
reactionă în niciun fel. Doar când o ridicară cu forţa, 
în- cepu să tipe și să se zbată. 

— Ce dracu' mai e și ăsta!? se miră Jose, privind 
trupul întins pe punte. Om nu e, dar nici nu cunosc 
vreo specie care să-i semene!? 

îl lovi cu piciorul și văzu că arătarea nu reacționă 
în niciun fel. Unul dintre coechipieri își dădu cu 
părerea: 

— O fi vreun monstru marin. 

— Dar cum a ajuns pe vas? lansă altul o întrebare. 

— Şi cine e fata? continuă altul. 

Jose ridică un deget, cerând liniște, apoi 
concluzionă: 

— O fi o creatură încă nedescoperită, care trăiește 
în mare. Probabil că fata a descoperit-o și era 
animalul ei 

preferat. Acum e moartă și asta datorită mie, altfel 
cine știe câte victime ar fi făcut? Duceţi-o jos în cală, 
iar pe fată aduceţi-o în cabină. Haide! Mișcaţi-vă! 

Doi indivizi încercară să ridice cadavrul, dar era 
prea greu, așa că hotărâră să îl târască după ei. Alţi 
doi o imobilizară pe fată, care se zbătea și ţipa de 
mama focului, încercând să îi zgârie și să-i muște. 
Reușită să o împingă sub punte și apoi o legară de un 
scaun, în mijlocul cabinei, își umplură paharele cu 
vodcă, dintr-o sticlă ce trona pe masă. 

— Ce facem cu ea, Jose? întrebă unul. Nu arată 
rău, fătuca! Eu zic să ne distrăm puţin. Uite ce ne-a 
făcut, zici că-i tigroacă! 

— Nu-i rea ideea! aprobă celălalt. îmi plac fetele 
temperamentale! 

Jose îi liniști, în timp ce-și dădea jos cămașa udă și 
se ștergea cu un prosop: 

— Răbdare! Să așteptăm până vine Pedro cu fetele 
și o să aveţi parte de hârjoneală de-o să vă stea în 


gât. 
Apoi se adresă tinerei, într-o românească 
aproximativă: 


— Ce cauţi aici? 

Văzând că fata tace, continuă: 

— Ce era ciudăţenia cu care ai venit?... înţelegi ce 
te întreb?... Ești româncă, nu?... 

Doina îl fulgera cu privirea și nu scotea niciun 
sunet. Cel puţin nu se mai zbătea și nu-i blestema. 
Văzând că nu poate scoate nimic de la ea, Jose își 
puse și el un pahar de vodcă, apoi aprinse tacticos un 
trabuc. Se întinse pe 

scaun și, punându-și picioarele pe masă, se adresă 
celorlalți doi: 

— la mergeţi și vedeți ce fac frații Mendoza, de nu 
mai vin? 

După o scurtă controversă, unul dintre ei alese să 
iasă în furtună. Tunetele nu încetaseră o clipă și 
vântul bătea parcă și mai tare. Astfel că au remarcat 
ciudăţenia, pe care o crezuseră moartă, abia în clipa 
în care pășise deja înăuntru, ţinând în mână o mică 
ancoră. Jose se repezi la pușcă, dar obiectul metalic 
îl lovi cu putere în piept, doborân- du-l la podea. 
Celălat tâlhar scoase cuțitul și începu să îl fluture 
ameninţător. Paul nu se grăbi. Se apropie cu pași 
rari, fără teamă. Cuţitarul lovi cu forță, drept în 
piept, dar lama ascuţită se rupse ca o așchie. Simţi 
apoi cum o mână puternică îi apucă braţul și-l 
strânse, făcându-l să urle de durere. Oasele îi 
trozniră, frânte. Un pumn osos, în plină figură, îl făcu 
knock-out. 

Paul se întoarse spre Doina și se grăbi să o 
dezlege. 

— Dragul meu, am crezut că te-am pierdut! 
exclamă ea printre suspine. Cum ai reușit să scapi? 
Ești rănit? 

Paul se bătu cu palma în piept: 

— Se pare că am o platoșă de nepătruns. Am fost 
doar ameţit de șocul provocat de proiectil. în rest, n- 
am nimic, pune mâna, convinge-te. Pe lângă atâtea 
probleme produse de această transformare, am 
primit și o calitate folositoare. 

Doina nu apucă să mai spună ceva, că un nou foc 
de armă se făcu auzit și Paul se prăbuși iarăși. De 
astă dată, focul fusese tras din pistolul comisarului 
Stănescu. 

— Poate că ești invincibil în zona pieptului, amice, 
dar spatele ţi-e expus cu totul! Nu-i niciun păcat, un 
monstru mai puţin! râse el batjocoritor, în pragul 
ușii. 

De această dată, din trupul doborât se scurse un 
sânge maroniu și vâscos. Doina rămase înmărmurită, 
nerealizând ce se întâmplase. Apoi, fără să dea 
importanţă noilor veniţi, se aruncă spre Paul, 
căutându-i rana și încercând să-i oprească 
hemoragia. Comisarul își băgă pistolul în teacă și 
mormăi: 

— Ce scenă dezgustătoare! 

Apoi, cu un glas poruncitor, ordonă: 

— Ce vă holbaţi atâta? Hai, aduceţi fetele la bord 
și curățări cabina asta! Tu ce mama dracului ai păţit? 
i se adresă el lui Jose, care sângera din belșug. 

Individul ședea pe podea, cu ambele mâini în jurul 
rănii din piept, cu o privire pierdută. Stănescu nu se 
lăsă înduioșat: 

— V-aţi pus pe băute și pe pocker, în loc să fiţi cu 
ochii în patru! Data trecută aţi eșuat și mi-aţi făcut o 
mie de probleme, iar acum tot eu trebuie să vă scot 
din încurcătură. Ar trebui să fiu plătit dublu. Pedro, 
ia-1 de aici, până nu-și dă duhu'. 

Pedro era un ciocolatiu mic de statură, cu un 
rânjet sinistru pe chip. La chemarea lui, cei doi fraţi 
Mendez au sărit, ajutându-l pe Jose să se ridice și să 
iasă. 

Ceilalţi s-au ocupat ca cele șase tinere din barcă 
să urce pe vas și apoi le-au închis în cabine. 
Comisarul Stănescu și-a tras un scaun lângă Doina, 
care murmura mereu rugăminţi și-l mângâia pe 
Paul. Şi-a aprins un trabuc și a mârâit: 

— Vezi unde s-a ajuns? Capăt de linie, draga mea. 
V-aţi băgat unde nu vă fierbea oala și aţi pierdut tot. 
Dacă stă- teaţi în banca voastră, rămâneaţi fericiţi și, 
ce e mai important, în viaţă! Iți dai seama că acum 
nu mai pot să te las să pleci de aici... 

își scoase din nou pistolul și-l așeză pe masă, la 
îndemână. Continuă: 

— Am de ales între a te ucide și a le spune 
băieţilor să te arunce în largul mării... Sau să dau 
dovadă de indulgență, să-ţi cruţ viaţa și să te vând ca 
prostituată. Sunt sigur că valorezi bani frumoși. 
Hm... Cred că ar fi riscant, totuși, să te las să 
ciripești, chiar și peste ocean... Ești prea deșteaptă 
ca să te împaci cu viaţa de târfă. Așa că, frumoaso, 
cea mai sigură ar fi prima variantă. 

Luă pistolul, ușor, și îi scoase piedica. 

Piticul Pedro intră chiar atunci. 

— Avem câţiva morţi. Ce facem cu ei, dom' 
comisar? întrebă el, într-o românească stâlcită. 

— Le aruncaţi cadavrele în larg. Eu mi-am făcut 
treaba și trebuie să mă întorc la mal. E o noapte a 
dracu' de nenorocită. Aveţi grijă cum navigaţi, să n-o 
mai daţi în bară și de data asta. 

Se întoarse către Doina și tinti. O voce puternică 
răsună dintr-un megafon și îi opri degetul să apese 
pe trăgaci: 

— Poliţia de Coastă! leșiţi imediat pe punte! 

Stănescu își ridică privirea, încruntat. 

— Ce mama dracului?! 

Tâlharii dădură buzna afară. Pedro băgă capul pe 
ușă, după câteva secunde, precizând: 


193 


METAMORFOZA Petru Racolța 


— O vedetă a poliţiei! 

— Cristoșii mă-sii! se enervă comisarul. Porneşte 
motoarele și bagă viteză! Dacă trag în noi, trageţi și 
voi! 

Piticul ieși și dădu niște ordine. Polițistul se 
întoarse spre fată: 

— Să nu crezi că m-am răzgândit. Dacă ne vor 
amenința, tu vei muri prima! 

Apoi se grăbi și el în furtună, având grijă să încuie 
ușa. Vocile indivizilor răzbăteau cu greu printre 
tunete și rafale de vânt. 

Pedro strigă la urechea comisarului: 

— Nu putem porni! Cred că sunt blocate elicele! 

— Amândouă!? Cum mama dracului!? 

— Nu știu! Când le-am oprit, totul era în regulă. 

Megafonul continua să avertizeze și un far 
puternic baleia întreaga ambarcaţiune: 

— Politia de Coastă. Preda ti-vă, altfel deschidem 
focul! 

— Ce facem, domn' comisar? ţipă piticul negricios. 

— 'Trageţi cu tot ce aveţi! Eu nu mă las prins! 
răcni Stă- nescu, cu ochii la vedeta poliţiei. 

Când focurile de armă s-au pornit, luminile de pe 
vasul poliţiei s-au stins și comisarul își închipui cum 
le dădea târcoale, ca un rechin în jurul prăzii. Acum, 
ai lui trăgeau la întâmplare. Pe o asemenea vreme, 
orice indiciu, vizual sau sonor, era ca și inexistent. 

Comisarul se întoarse spre cabină, cu gândul să 
revină la ostatice. Când să ajungă la ușă, însă, zări o 
siluetă uriașă aruncându-se spre el. Ridică arma, dar 
nu mai apucă să tragă. Umbra îl dobori ca pe o 
popică. încercă în van să se 

opună. Trebui să cedeze, în cele din urmă, și să 
accepte cătușele. Se lăsă târât înăuntru și acolo îl 
recunoscu pe adversarul său: comisarul Bud. 


AAA 


Doina era tot pe podea, cu capul lui Paul în poală. 
Când i-a văzut pe cei doi intrând, a ridicat privirea 
spre comisarul băimărean, exclamând: 

— Nu e mort! Nu e mort... Mai are puls. Ii simt 
pulsul! 

Stănescu continuă să se zbată, avertizând de zor: 

— Eliberează-mă imediat, cretinule! Te implici 
într-o acţiune a poliţiei locale, netotule! Ţi-ai depășit 
atribuțiunile și vei suporta consecinţele, animalule! 

Și tot așa, până când Bud îl domoli brusc, cu un 
dos lat de palmă. Afară răsunau încă împușcături din 
ce în ce mai rare și comenzi scurte care răzbăteau 
printre tunetele tot mai îndepărtate. Scăpat de 
văicărelile celui încătușat, comisarul se aplecă 
deasupra corpului diform și îi căută pulsul. Simţi o 
bătaie slabă, ceea ce-l miră, fiindcă glonţul îl lovise 
în zona inimii și sângerarea fusese abundentă. Fata îi 
luă mâna și o conduse către piciorul drept. Acolo, în 
apropierea călcâiului, ceva bătea cu putere și îl 
menținea în viață. Era o nouă inimă, de un alt tip, 
care se formase din scoica ce-și găsise gazdă trupul 
lui Paul și îi preluase funcţiile vitale, salvându-i astfel 
viata. 

Doina zâmbi către comisar, care părea că nu 
înțelege ce se petrece. Ochii rănitului se deschiseră 
și de pe buzele lui se auzi o șoaptă: 

— Apăăăă!... 

Bud se precipită să caute un pahar, dar fata îl 
prinse de mână și îi spuse: 

— Nu orice fel de apă. Are nevoie de apă de 
mare... Și în cantitate mare! 

înăuntru se buluci, dintr-odată, un grup numeros 
de persoane. Un ofiţer de la Poliţia de Coastă, câţiva 
subordonați, unii răniţi, urmaţi de tâlharii de pe Sea 
Star, legaţi și spășiţi. în final intră Ghiţă, care se 
grăbi să o ajute pe Doina. Scoaseră trupul lui Paul 
din cabina aglomerată și îl duseră pe punte. Doina îl 
îmbrăţișă și-l sărută prelung. Lacrimile fierbinţi, 
sărate ca marea, se prelinseră pe obrazul iubitului, 
ajungându-i la buze. Le sorbi cu nesat, ca pe un elixir 
al vieţii. Şi, cu puterea generată de acele picături, o 
strânse și el la piept și-i șopti: 

— Te-am iubit mereu, Doiniţă... și te voi iubi mai 
mult decât aș putea să-ți arăt... Tu ești perla 
sufletului meu și aș fi vrut să te ţin mereu aproape... 
să te admir. Dar acum, dragostea mea, suntem 
condamnaţi la despărţire... căci aparținem fiecare 
altei lumi... Nu te voi uita niciodată, căci mintea nu 
mi-e tulbure și va păstra limpede imaginea ta. Acum 
trebuie să mă lași să plec în lumea mea... Te rog, 
draga mea... Simt că mă sfârșesc... 

Fata se dezlipi cu greu de pieptul lui. Cei doi 
bărbaţi înţeleseră că trebuie să intervină. îl ajutară 
pe rănit să se arunce în apele agitate ale mării. 
Strigătul de durere al Doinei sfâșie îndelung, în 
zadar, întunericul nopţii. între valuri, însă, nu se mai 
putea distinge nimic. Bărbaţii o mai lăsară câteva 
clipe, să se liniștească, după care o duseră 

mai mult pe sus în cabină, unde îi dădură un calmant, 
din trusa cu medicamente a ambarcaţiunii. 

Vasul fu scotocit peste tot. Cele șase fete găsite la 
bord, precum și contrabandiștii de came vie, fură 
transbordaţi pe vedeta poliţiei și duși pe uscat. Pe 
Sea Star mai rămaseră doar doi agenţi, să asigure 
paza până dimineaţă. 

Zorii noii zile îi prinse pe toţi obosiţi, după acea 
noapte atât de zbuciumată. Se retrase fiecare către 
un loc unde să se odihnească preţ de câteva ore. 
Doina, în garsoniera lui Ghiţă, Bud, la Mafaldea, cu 
care se întâlnise pe mal. 

După-amiază se îndreptară cu toţii spre sediul 
poliției municipale, pentru declaraţii. Deși dormise 
câteva ore, Doina era tot agitată și îi dădu mari bătăi 
de cap jurnalistului constănţean. Bărbatul fu nevoit 
să-i povestească în amănunt cum reușise să 
mobilizeze poliția, pentru a porni în interceptarea 
vasul contrabandiștilor. 

După despărțirea de la restaurant, plecase glonţ 
spre gară, unde-i aștepta Bud, cu ochii pe ceas. Când 
aflase că prizoniera lui evadase, explodase ca o 
grenadă și fusese gata să-l ia la bătaie pe Butnaru. 
Cu greu reușise Ghiţă să-l mai tempereze și să-l 
convingă că totul avea să se rezolve cu ajutorul 
comisarului-șef. Aici intervenise talentul jurnalistului, 
care, într-o discuţie îndelungă cu Mafaldea, își 
folosise toate argumentele disponibile și invocase 
chiar și faptul că-i e dator de când îl salvase de la 
înec. Ştia că pe vas se întâmplă ceva ilegal și mai știa 
locul unde se dusese Doina. Mai exagerase el unele 
lucruri, dar numai în felul acesta îl convinsese să 
apeleze la Poliţia de Coastă. Restul fusese simplu: 
așa cum bănuise, găsiseră mașina 

pe plaja de la Vama Veche și porniseră în căutarea 
lui Sea Star, care nu avea cum să fie departe. Noroc 
că cineva blocase elicele cu plase de pescuit. Fusese 
inspiraţia lui Paul, înainte de a urca pe vas... 


EPILOG 


Era o dimineaţă liniștită de toamnă și pe plaja de 
la Vama Veche nu se vedea ţipenie de om. Doar 
valurile, îndemnate de un vânt mai vioi, se înfoiau și 
se repezeau, cu repertoriul lor caracteristic, spre 
malul care le tempera elanul. Un Mercedes își făcu 
apariţia în acest peisaj matinal, înaintând spre mare. 
Se apropie până la întâlnirea cu undele înspumate și 
motorul încetă să mai toarcă. Din mașină cobori 
Doina, într-o rochie albă, vaporoasă, sfidând 
răcoarea anotimpului. Era desculță și pipăi cu tălpile 
nisipul umed, înaintând de-a lungul plajei, cu privirea 
pierdută spre orizontul cuprins între cer și mare. 
Ochii îi erau protejaţi de ochelarii negri ce-i 
permiteau să sfideze soarele care se ridica semeț 
deasupra apei. 

După un timp, se opri. Privi nemișcată spre 
depărtări, cu braţele încrucișate la piept. Nimic nu 
trăda frământarea interioară și așteptările din 
sufletul ei. Sătu așa multă vreme, până când un 
sunet, străin de cele generate de natură, îi atrase 
atenţia. Era mașina lui Ghiţă, care cobori și se 
apropie de ea. 

— M-am gândit că încă n-ai plecat. O să-ţi fie dor 
de locul ăsta. 

Doina aprobă din cap, tăcută. Bărbatul o privi, 
admi- rându-i părul care-i flutura în bătaia vântului. 
își dădu vesta jos și o puse pe umerii expuși ai fetei. 
Apoi întrebă sfios: 

— Crezi că mai trăiește? Mai speri să-l întâlnești? 

Răspunsul ei veni târziu: 

— Nu știu... Sunt dezorientată și mi-e frică. Mă 
simt vinovată. L-am împins de multe ori la acţiuni 
stupide, iar ultima i-a fost fatală. N-o să mi-o iert 
niciodată... 

— Nu mai fi așa aspră cu tine. A fost și alegerea 
lui și, având în vedere circumstanţele, v-ati descurcat 
destul de bine. Aţi dat în vileag o reţea de traficanţi 
de prostituate, salvându-le pe fetele acelea de la o 
viață de chin, poate chiar și de la moarte. Plus că ați 
prins un comisar corupt și ai reușit să scrii un articol 
senzaţional. 

Fata negă din cap: 

— Dar cu ce preţ, Ghiţă?! Cu ce preţ!? Cu cel al 
fericirii noastre, cu preţul vieţii iubitului meu. Și ce- 
am realizat? Stănescu e cercetat în stare de libertate 
și sunt aproape sigură că nu va fi condamnat la 
închisoare, fiindcă așa e justiția la noi! Mâine, 
poimâine va găsi o altă oportunitate de a-și continua 
activitatea infracţională, iar eu voi fi în vizorul lui. 
Mă voi uita mereu în spate, căci răzbunarea e doar o 
chestiune de timp. lar acum sunt singură. 

— Să nu spui asta! replică imediat bărbatul. Voi fi 
alături de tine, chiar dacă ne despart 800 de km. Dă- 
mi doar un semn, când ai nevoie, și voi fi gata de 
acţiune. în plus, să știi că am încredere în tine: am 
văzut că te descurci în orice situaţie și mi-a plăcut să 
lucrăm împreună! 

Doinei îi scăpă un zâmbet discret: 

— Mersi, Ghiţa! Eşti un om bun și m-ai ajutat 
enorm! Sper să ne mai întâlnim. 

Bărbatul o îmbrăţișă prietenește și își luă rămas 
bun: 

— Să mă suni cât mai des, fată dragă! Și să vii la 
primăvară în concediu. Ești binevenită în garsoniera 
mea. Eu o să dorm în altă parte. 

— Ok! Păstrăm legătura. Mersi încă o dată pentru 
tot! Hai, du-te acum, că eu mai stau câteva minute și 
pornesc spre casă! Vreau să-mi iau rămas bun de la 
mare. 

îi înapoie haina și îi strânse încet palma între 
degetele ei mici. După ce Dacia dispăru din peisaj, 
întoarse iar privirea spre valurile înspumate. Totul 
era neschimbat și nu știa dacă exista ceva care ar fi 
putut perturba monotonia mării. Porni alene spre 
mașină. Avea tot timpul din lume și amâna cât putea 
despărţirea de acest peisaj, căruia avea să îi ducă 
dorul în fiecare zi, în fiecare clipă. Locul în care 
pierduse o parte din suflet, unde avusese parte de 
sentimente puternice, de neimaginat, care îi 
schimbaseră caracterul și perspectiva asupra lumii. 

Curios! Ușa mașinii era întredeschisă, deși știa că 
o împinsese de tot. Grăbi pasul și descoperi, cu 
uimire, pe scaunul șoferului, o cochilie, iar pe ea, o 
perlă superbă! O ridică zâmbind și întoarse ochii 
înlăcrimaţi către mare. Nu reuși să zărească nimic 
deosebit, dar acum știa că acolo, undeva, sub valurile 
acelea neastâmpărate, există cineva care o privește 
cu dragoste, cineva care o iubește în tăcere. Paul al 
ei trăia și, așa cum promisese, n-avea să o uite 
niciodată! 

Ridică mâna și o flutură fericită deasupra capului, 
strigând: 

— Mă voi întoarce, iubitule! Mă voi întoarce! 

Apoi se urcă la volan și porni în trombă. Emoţiile 
copleșitoare îi apăsau pieptul mai s-o sufoce și spera 
din tot sufletul ca șofatul s-o ajute. La urma urmei, 
avea viteza în sânge. 

COPILUL MARII 
SAU 


ÎNTOARCEREA 
FĂURIITORULUI DE PERLE 


APUS 


Soarele se înroșea tot mai tare, precum un fecior 
timid care tocmai a terminat primul dans cu iubita, 
iar acum trebuie să se retragă pentru a-și înăbuși 
emoțiile. Aluneca în jos la orizont, lipsindu-se de 
coroana strălucitoare şi permițând ochilor 
pământești să-i vadă faţa mai blândă. Marea parcă 
păstra un moment de reculegere înainte de a primi 
astrul încins în pântecul ei răcoros. Era o tăcere 
sacră și un spectacol unic, pe care familia de pe iaht 
îl savura cu nesat și recunoștință, de parcă ar fi fost 
primul asfinţit pe care-l vedeau. Nu-și închipuiseră 
că poate fi atât de frumos, deși ăsta era scopul 
principal al ieșirii în larg. 

Tocmai cumpăraseră ambarcaţiunea, iar Nelu era 
bucuros să-și etaleze virtuțile de marinar în faţa 
soției și a micuţului lor. Spectacolul unui apus de 
soare, văzut de 

pe iahtul înconjurat de ape, era un motiv suficient să 
navigheze până ce uscatul se pierduse în zare, iar 
liniștea devenise pe deplin stăpână. Parcă erau trei 
statui scăldate de lumina dulce a ultimelor raze, 
copilul - fascinat de globul miraculos, mama - 
ținându-și  odorul strâns în braţe și tatăl - 
îmbrăţișându-și femeia pe după umăr. Sublim! Acesta 
fu cuvântul care le veni pe buze amândurora, după 
ce ultima lucire se pierdu sub apă. Acum puteau să 
se întoarcă la mal, înainte de a se întuneca de tot. 

O firavă adiere de vânt îl convinse pe Nelu să nu 
mai pornească motorul, preferând să ridice vela și să 
savureze în continuare liniștea. Adierea își amplifică 
puterea și vasul prinse viteză. Privirile lor așteptau 
acum să distingă uscatul, iar apoi locul de unde 
plecaseră. Doar că altceva le atrase atenţia, tocmai 
când zăriră primele semne ale plajei. O pâlnie uriașă 
și jucăușă se plimba pe mal, dansând de una singură 
și schimbându-și mereu direcţia. 

— Mami, uite! exclamă entuziasmat băieţelul, 
arătând cu degetul. Ce-i ăla? 

Era o tornadă, încă un fenomen spectaculos pe 
care nu îl mai admiraseră niciodată de atât de 
aproape. Priveau fascinaţi la demonstraţia de forţă a 
vântului, uitând pentru o vreme de pericolul pe care 
îl reprezenta pentru ei. 

De parcă tornada s-ar fi plictisit de teren, își 
schimbă complet planul și porni pe mare. Apa prinse 
viaţă și se ridică la zeci de metri înălțime, ca niște 
fântâni arteziene uriașe. O altă reprezentaţie 
fascinantă, primită cu aceleași exclamaţii de uimire. 
Părea că pâlnia va dispărea curând în larg, însă, 
deodată, își schimbă iar cursul, de parcă îi 

zărise. Admiraţia din privirile lor se transformă 
instantaneu în groază. Nelu se grăbi să pornească 
motorul, pentru a fugi din calea pericolului, în timp 
ce femeia, speriată, se precipită spre adăpost, cu 
copilul în braţe. Doar că nici- unul nu-si atinse tinta. 

Vârtejul ajunse repede în preajmă și balansă 
puternic vasul, de parcă ar fi vrut să-i încerce 
greutatea. li dădu un ocol de aproape, stropindu-l 
din belșug cu valurile furioase. Strigătele oamenilor - 
care se ţineau disperaţi de orice lucru bine fixat - nu 
se mai auzeau, înghițite și ele de același tolcer 
însetat. Lacrimile copilului și ale femeii erau imediat 
spălate de mare. Nelu se ţinea cu o mână de 
balustradă, iar cu cealaltă apucase braţul nevestei, 
care, la rândul ei, reușea încă să-și ţină odorul la 
piept. Erau clipe de agonie, în care doar speranţa că 
se vor termina din moment în moment, îi făcea să 
reziste. 

însă n-a fost să fie, pentru că tornada a pătruns pe 
la tribord și i-a ridict în aer ca pe o coajă de nucă. 
Catargul s-a frânt ca un pai și l-a lovit pe Nelu drept 
în cap. Mâinile i s-au desprins și trupurile s-au 
împrăștiat care încotro. După ce s-a rotit de câteva 
ori prin aer, ambarcaţiunea a fost azvârlită ca o 
jucărie care nu mai prezenta interes, stricată de un 
copil curios și alintat, care își găsea plăcerea în a 
distruge și abandona tot ce-i pica în mână. Acum, că 
își  satisfăcuse poftele, nu-avea rost să mai 
zăbovească, așa că se pierdu în depărtare, șuierând. 

în urma lui... bucăţi de lemn, de plastic, de pânză, 
trupuri inerte... Și din nou acea liniște deplină. Dar o 
altfel de liniște: fără suflare, fără admiraţie, fără 
speranţă, fără 

iubire. O linişte apăsătoare, care se aşterne 
întotdeauna după o mare tragedie. Un apus de soare 
mult prea scump plătit. 


BĂIATUL CU OCHI MOV 


Plaja de la Vadu era un loc mai puţin vizitat de 
turiști, dar liniștit și plăcut, mai ales pentru cei care 
veneau pregătiți cu tot ce aveau nevoie într-o zi de 
distracție estivală. Puţine familii se încumetau să 
străbată drumul de tară pentru a ajunge pe nisipul 
fin, spălat conștiincios de valurile răcoroase ale Mării 
Negre. Livia și cei doi copii ai ei se numărau printre 
cei care își întinseseră azi cearșafurile, încă de la 
primele raze ale soarelui de iunie. în dreapta lor se 
așezase un cuplu de pensionari, iar în stânga, o pere- 
che de tineri îndrăgostiţi care se căzneau să pună pe 
apă o barcă gonflabilă, adusă probabil cu mari 
eforturi. Strădania lor era un deliciu pentru privitori, 
dar mai ales pentru Sebi și Lavinia, care chicoteau în 
timp ce-și ajutau mama la despachetat. 

Simţeau o mare nerăbdare să fie botezați de apa 
sărată, așa că n-avură timp decât pentru o mică 
gustare, după care se aruncară în îmbrăţișarea 
revigorantă a valurilor. 

— Sebi, ai grijă de Lavi, că încă nu știe bine să 
înoate! Nu vă despărțiți unul de altul și nu vă 
depărtaţi de mal! Nu staţi prea mult, apa încă-i rece! 

Dar adolescentul de paisprezece ani era prea 
entuziasmat de provocările mării, în timp ce fata, cu 
patru ani mai 

mică, se înfiora la mediul rece cu care trebuia să se 
obișnuiască. Micuţul, după ce făcu un număr 
consistent de tumbe și scufundări, se apropie de 
barca tinerilor, cu intenţia vădită de a le da o mână 
de ajutor. în acest timp, copila se străduia să se 
obișnuiască cu ritmul impus de valuri, înaintând 
încet către o stâncă ce se ițea din apă, la o distanţă 
tocmai potrivită pentru un popas. Din apropiere, 
ceea ce părea doar un pietroi scăpat de zei în apă, se 
dovedi o insuliță cu mai multe grote pe dedesubt, iar 
deasupra având porţiuni întinse de mușchi verde și 
moale, ca o pătură ce te îmbia să te întinzi. Era locul 
ideal, pe care fata îl revendică imediat, ca pe o 
descoperire importantă în vederea explorărilor 
viitoare. Toate acestea și le spuse după ce găsi 
descoperi cea mai ușoară cale de a escalada stânca, 
precum și cel mai indicat loc pentru a scruta 
depărtările. 

O vedea pe maică-sa cum îi face cu mâna, după ce, 
cu siguranţă, o urmărise mai întâi, cu inima strânsă, 
cum escaladase stânca. îl vedea pe Sebi împingând în 
larg barca tânărului cuplu. De asemenea, putea să-i 
vadă pe cei doi pensionari cum se ungeau reciproc 
cu cremă de soare pe corp. 

Un clipocit abia perceptibil, venind din spate, îi 
atrase atenţia. Se întoarse și încercă să ghicească 
locul în care se produsese. Văzu o undă ușoară 
apropiindu-se de insulița ei, dar nu putu să-și dea 
seama ce o generase. O fi fost vreun pește mai 
mărișor sau poate chiar un delfin? Se ridică în 
picioare, pentru a observa mai bine fenomenul, 
înainte de a se pierde sub stâncă. Probabil că intrase 
în- 

tr-una din deschizăturile pe care se temuse să le 
exploreze. Acum avea un motiv în plus. 

Cobori pe același traseu, încercând să nu uite 
locul în care se pierduse unda, apoi înotă până la o 
intrare destul de  înfricoșătoare pentru ea. 
Curiozitatea vârstei era mai mare decât frica, așa că 
nu pregetă să pătrundă în întuneric. Apa nu era 
adâncă, dar cu siguranță era mai rece. După ce-și 
obişnui ochii cu întunericul, începu să exploreze 
fiecare cotlon, în speranţa ocaziei de a mângâia pie- 
lea fină a unui delfin. Pe măsură ce înaintă, nu se mai 
putu ajuta de vedere, astfel că merse doar pe pipăite. 
Locul era tot mai strâmt și tocmai se gândea să se 
întoarcă, când ceva zvâcni în apropiere și se strecură 
pe dedesubt, atin- gându-i picioarele. Tresări și se 
întoarse imediat, pornind repede în urmărirea 
vietății. Firește că n-o ajunse, iar asta o necâji foarte 
tare, când ieși la lumină. 

Rămase locului, uimită de ceea ce i se întâmplă, 
analizând în gând atingerea care-i provoca și acum 
furnicături. Parcă nu fusese delfin ori vreun pește, 
parcă simţise niște mâini care-și făcuseră loc să 
treacă. Să fi fost oare o caracatiță? Dar există 
caracatițe în Marea Neagră? Privirea ei dezamăgită 
urmări calea pe care bănuia că se îndepărtase 
vieţuitoarea, regretând că o pierduse. Nu-i veni însă 
să creadă când văzu unda întorcându-se deodată spre 
ea și dându-i ocol, încet. Oare avea să o atace?! - 
zvâcni un gând de panică în mintea ei crudă. Dar 
curiozitatea învinse iarăși teama și fata rămase 
locului, gândind cu glas tare: 

— Hai, arată-te! Hai că nu-ti fac nimic... 

îndemnul ei avu efect și deasupra apei își făcu 
apariţia, încet, un cap de... băiat. Totuși, nu era 
aprea sigură, căci capul era acoperit cu un fel de 
cască protectoare, iar chipul dezvăluia un zâmbet 
stingher și niște ochi mov cum nu mai văzuse în viaţa 
ei. Nu-și putea explica de unde răsărise, că doar nu-l 
văzuse pe plajă. Și cum reușise să stea atâta vreme 
sub apă? îi zâmbi și ea, încercând să se apropie. 
Băiatul, însă, dori să păstreze distanţa, astfel că se 
îndepărtă la fiecare pas de-al ei. 

— Eşti de pe-aici? Cum îţi spune? încercă Lavi să-l 
cunoască. 

Omulețul zâmbi și mai larg, după care se scufundă 
definitiv, dispărând în valuri, odată cu unda lui. 


„ Numai fata îl văzuse, stânca fiind un paravan bun 
între. ei și ceilalți turiști. lar acesta era un imbold 
suficient pentru â-l căuta si în zilele următoare. > 


INSULA NOPŢII 


Apusul devenea o amintire din ce în ce mai 
îndepărtată, în timp ce noaptea se așeza tot mai 
întunecată deasupra mării liniștite. Cupola de stele 
din trena nesfârșită a lunii își etala sclipirile, căutând 
fiecare din ele să se admire în oglinda imperturbabilă 
a apei. Apoi, pe măsură ce se regăseau, clipeau 
ștrengărește pentru a se asigura că e reflectarea 
fidelă a lor. Deodată, acel spectacol de liniște și 
grandoare începu să vibreze, iar oglinda apei își 
deformă chipul, chinuită parcă de durerile unei 
nașteri 

iminente. Și nu era nicio exagerare, pentru că, din 
burta ei misterioasă răsări lin un petic de pământ 
înverzit, ce se elibera tăcut din adâncul întunecos. 

Era o insulă mică, ce părea făcută de mâna 
omului. Prea simetric erau construite canalele zidite 
în piatră ce o străbăteau, prea calculat erau 
distribuite plantele care creșteau pe pământul neted, 
prea bătătoare la ochi era capsula din mijlocul 
acestei apariţii. Parcă pentru a risipi orice dubiu, 
acea construcţie rotundă si întunecată se des- chise 
în patru petale, lăsând să se vadă un alt înveliș, de 
data asta transparent, prin care răzbătea o lumină 
blândă. Și acesta se deschise precum o floare, 
descoperind complet o suprafaţă de circa 300 de 
metri patrați. Camere cu pereţi de sticlă, straturi de 
verdeață și flori, obiecte de mobilier al cărui rost era 
greu de ghicit, un bazin mare în centru, erau doar 
câteva din dotările ce săreau în ochi. Fiecare lucru 
genera lumină proprie, de parcă ar fi avut viaţă, 
suficientă pentru a-l face vizibil, dar să nu eclipseze 
nimic din jurul său. 

Și totuși, cele două paturi situate în centrul 
locuinţei se cereau examinate mai îndeaproape. Nu 
fiindcă arătau ca două scoici uriașe semi-deschise, de 
un alb sidefat, la fel ca așternuturile imaculate, dar 
mai ales pentru cele două fiinţe care se odihneau în 
ele. în primul dormea încă un băieţaș gol și complet 
dezvelit, de vreo zece ani, cu părul negru și lung și 
cu o respiraţie imperceptibilă. Arătarea care ocupa 
ce-l de-al doilea pat e mai greu de descris. Avea 
două mâini și două picioare, de asemenea și un cap, 
dar parcă nu era om. Tot corpul îi era acoperit 


209 


METAMORFOZA Petru 


de plăcuţe dure, ca de scoică, de culoare închisă. La 
fel îi era și chipul. Doar pleoapele, care tocmai se 
ridicară, îți mai dădeau senzaţia că are ceva din 
specia umanoidă. 

— Bună noaptea, somnorosule! i se adresă el 
copilului. Avea o voce stranie, de parcă venea de 
departe și cădea ca valurile înspumate. Iar ai făcut 
zile negre, umblând prin locuri îndepărtate? Eşti 
obosit? 

Somnorosul începu să dea semne de viaţă, prin 
mișcări tot mai dese. Se ridică alene și deschise 
ochii, dând la iveală o culoare intensă, mai puţin 
obișnuită pentru un om. 

— Nu-s obosit deloc! Ţi-a spus Lala ceva? întrebă 
el, uitându-se curios la cel care-i întrerupse odihna. 

— Ce ar fi trebuit să-mi spună? 

— Eu știu...? Poate că... 

Omul scoică se așeză lângă micut și îl cuprinse cu 
braţele. Apoi îi luă obrajii în mâini, fixându-l cu 
privirea: 

— îmi ascunzi ceva, dragul meu? 

Băiatul scăpă un oftat și îl îmbrăţișă, la rândul lui, 
după care spuse mai mult în șoaptă: 

— Paul, eu te iubesc mult... O iubesc și pe Lala, îl 
iubesc și pe Matu și pe Titu și pe Sisu, dar... de ce 
stăm noi aici? 

Omul scoică îl dădu deoparte și se ridică în 
picioare. 

— Ai văzut oameni, asa-i? Ai fost la mal în zilele 
tre- cute, în loc să vizitezi Templul, așa cum mi-ai 
spus? 

— Daaa... puţin. Doar un om... și numai de trei ori. 

— Ah! copile, copile... Locul nostru nu e printre ei, 
ci printre prietenii noștri, printre rudele noastre de 

— Dar eu semăn mai mult cu ei decât cu Lala... 
sau cu tine. 

Paul se întoarse din nou lângă băiat și îl luă de 
mână. 

— E drept că arătăm diferit, însă avem același 
sânge. Ti-am mai povestit că Matu mi te-a adus 
aproape mort. A trebuit să-ţi dau din sângele meu, 
pentru a te salva. Din fericire, nu ţi s-au produs 
mutații fizice evidente, poate fiindcă eu am fost 
înainte un om normal. Doar pe ici pe colo ţi-a ieșit 
câte un înveliș de scoică, dar chipul ţi-a rămas 
frumos și pur. 

— Şi La vi e frumoasă! se grăbi să spună micuțul. 

— Cine e Lavi? 

— Fata cu care m-am întâlnit pe malul mării. E 
fată, nu-i așa? 

— Mda, cred că e fată. Sufletul tău știe mai bine. 
Doar că ar trebui să n-o mai vezi. 

— De ce? E un om bun, simt asta! 

— Nu mă îndoiesc de asta, dar nu-i singură. Pe 
lângă ea roiesc o mulțime de oameni, dintre care unii 
ti-ar putea face rău. 

— îţi promit că o să fiu atent și nu mă voi lăsa 
văzut! Te rog, Paul! O să mă apere Titu și Sisu... 

— Doi rechini de mare și o biată focă nu pot ţine 
piept nici măcar unui om. Mai ales dacă e înarmat. 

Un sunet discret se făcu auzit, la care Paul se 
ridică si se apropie de un mic panou de comandă. 

— Exact la timp a sosit Matu cu hrana. 

Atinse un buton al cărui led clipea, după care 
chepengul ușor de pe bazin se ridică silențios. La 
scurt timp, pe 

marginile din sticlă groasă își făcură apariţia niște 
braţe lungi cu ventuze, urmate de un cap cu ochi 
mari și curioși. 

— Matuuuu! exclamă băiatul sărind vioi din pat și 
fugind spre ceea ce arăta ca o caracatiță de 
dimensiuni apreciabile. Mi-a fost dor de tine... 

Două din braţele arătării se avântară și-l 
cuprinseră pe micuţ într-o îmbrăţișare insolită și 
pătimașă. După un moment de tandreţe, omuleţul fu 
ridicat pe sus și scufundat zgomotos în apa 
revigorantă. Apoi alte două ramificații cu ventuze își 
făcură apariţia din apă, purtând în ele alge și câţiva 
peștișori ce se zbăteau încă. Paul preluă mâncarea și 
îi lăsă pe cei doi să se hârjonească, în timp ce el 
spălă ingredientele și alcătui porţiile. După care se 
aruncă și el, iar joaca mai dură câteva minute, de 
data asta în trei. Asta era ritualul de început al 
fiecărei nopți obișnuite. Bipezii ieșeau bine dispuși și 
se ștergeau cu câte un prosop alb și pufos, înainte de 
a se așeza la masă. Matu îi privea de pe margine, dar 
câteodată încălca protocolul și ieșea din bazin, 
alăturându-se mesenilor. Nu si de data asta. 

— De ce e Matu singur în toată marea? întrebă 
băiatul în timp ce mânca. Nu am mai văzut o altă 
caracatiță care să-i semene. 

— Cred că ţi-am mai spus povestea lui Matu, dar 
îți place să o tot auzi, chiar și când mâncăm. Ceea ce 
nu-i frumos printre oameni. Cu Matu m-am 
împrietenit când rătăceam prin Oceanul Atlantic, și a 
ţinut neapărat să mă urmeze, deși nu-i priește traiul 
în apele prea puţin salini- zate ale Mării Negre. Acum 
s-a mai adaptat, dar a suferit 

un timp doar pentru a-mi fi alături. E o caracatiță 
isteaţă și iubitoare, cum nu mai există alta. Acum, ia 
spune-mi, ce subiecte abordăm azi la educaţie? Că 
tot veni vorba de isteţime... » 


— Așaaaa... Ştiu că avem de discutat despre 
Istoria și Geografia Mării Negre, despre limba 
maternă, despre.... anatomia omului si... arte. 

— Atât? Ai uitat matematica? 

— Uuuuf, n-am uitat-o, dar nu-mi prea place, se 
îmbufnă micuțul. 


— Nu-ţi place fiindcă nu o cunoști. Un lucru la 
care ești bun, nu se poate șă nu-ți placă. Așa e și 
afecțiunea dintre ființe. Dacă nu cunoști o ființă, ba 
chiar ai infor- » » » ' 


mâtții greșite, nu o să te simți atras de ea, ajungând 
să o detești. De exemplu, oamenii l-ar prinde pe 
Matu și l-ar expune într-un bazin mic, ca să-i 
distreze. Asta dacă nu l-ar ucide pentru a-l mânca. 

— Ooooo, Paul! Cum poţi să vorbeşti așa ceva?! 
Mai ales când mâncăm. 

— Scuză-mă, dar nu m-am putut abţine. Revenind 
la matematică: trebuie să ai răbdare și o să-i găsești 
farmecul. De ea ai nevoie și la Istorie, și la Geografie, 
și la Anatomie... Mă bucur că ai terminat din farfurie. 
Hai să trecem la lecţii, după care te așteaptă marea 
și prietenii de joacă. 

Bazinul devenise parcă neîncăpător pentru Matu 
și noii veniţi: câinii de mare Titu și Sisu, precum și 
mustăcioasa focă, Lala. Dar nu era loc de 
compromisuri, iar cei patru vizitatori știau că trebuie 
să aibă răbdare până ce omuleţul lor își termina 
treaba. Paul a venit cu mai multe 

cărți, unele mari și frumos colorate, toate protejate 
de opori impermeabile. Băiatului îi plăceau cărțile, 
mai ales cele cu poze, și le mângâia cu drag paginile 
fine din care emana o mireasmă nemaiîntâlnită în 
nicio altă parte a întinderilor străbătute de el. Oare 
asa miroase uscatul 1 


populat de oamenii de la care proveneau aceste 
cărți? Trebuie să fie un tărâm minunat! 

Timpul s-a scurs, când mai repede, când mai greoi, 
dar momentul cel mai așteptat al nopţii a sosit, spre 
bucuria tuturor. Au sărit amândoi între înotătorii ce-i 
așteptaseră cu atâta răbdare, coborând prin bazin în 
adâncul mării. Acolo îi aștepta o altă lume, plină de 
viață și libertate. Aproape toate vieţuitoarele îi 
cunoșteau și veneau să le ureze bun venit. Altele, mai 
puţine și probabil rătăcite de zona lor obișnuită, 
priveau curioase acel alai multicolor ce însoțea două 
fiinţe de mare rang. Noaptea din ape avea strălucirea 
ei, văzută în toată splendoarea de cele două perechi 
de ochi omenești... și nu prea. Pentru că ei se 
adaptaseră noii vieţi și puteau vedea, la fel de bine, 
noaptea ca și ziua. 

Au înotat în grup, o perioadă, apoi băiatul s-a des- 
prins, prin încercările lui de a-i întrece în viteză pe 
Titu Și Sisu. însă rechinii nu se lăsau mai prejos, și 
astfel Paul și Matu, mai potoliți de felul lor, le 
pierdură urma. Doar Lala încerca încă să se ţină 
după ei. Băiatul știa că-i așteptat pe insulă, înainte ca 
aceasta să se scufunde, dar nu ar fi fost prima dată 
când aventurile îl făceau să nu fie punctual. 

BOTEZUL 


Tentația întâlnirilor de la malul mării era tot mai 
mare » 

pentru ambii copii. Lavi era atrasă de apariția atât de 
exotică a băiatului cu ochii mov, iar acesta simțea o 
afecțiune irezistibilă pentru fetiță, prima ființă 
umană în care avea încredere. Amândoi căutau 
prilejul să ajungă la locul de întâlnire, ea 
convingându-și mama că plaja de la Vadu e cea mai 
frumoasă din lume și acolo se simte nespus de bine, 
iar el evadând de sub supravegherea lui Paul și a lui 
Matu. Degeaba era dojenit și avertizat de tutorele lui, 
nu avea putere să reziste chemării instinctive. 

Primele cuvinte le-au schimbat când s-au văzut a 
doua oară, tot în locul ferit de după stâncă. 
Predominau întrebările fetei, dar băiatul evita sau nu 
cunoștea toate răspunsurile. Cea mai grea era „Cum 
te cheamă?", peste care sărise până la a treia 
întâlnire, căutând un răspuns potrivit. 

— Pe mine mă cheamă Lavinia, dar mi se spune 
Lavi. Pe tine cum te cheamă? a venit din nou 
întrebarea fetei. 

Băiatul lăsă ochii în jos, rușinat. 

— Nu știu... încă nu am un nume. 

— Cum așa?! Toată lumea are un nume, chiar și 
pisica mea. Cum îţi spun părinţii? 

— Mama și tata au murit când eram mic, iar eu nu- 
mi amintesc cum îmi ziceau. Paul e prietenul meu cel 
mai bun, dar nici el nu știe cum mă cheamă. Mi-a zis 
că poate îmi voi aminti cu timpul. Până atunci îmi 
spune „băiete" sau „micuţule", că nu mă are decât pe 


MINA 

— Nemaipomenit! Să nu ai nume! Doar voi doi 


sunteți? Unde locuiti? 
» 


Băiatul îi arătă marea, iar Lavi nu știu ce să 
înțeleagă. 

— Pe o insulă mică, o lămuri el. Cu ceilalţi 
prieteni. Vrei să-i cunoști? 

» 

Fata aprobă încântată și, după ce băiatul dispăru 
sub apă pentru câteva secunde, în apropierea ei 
apărură doi pești mari și o focă. 

— Nu te teme, că nu-i mușcă decât pe cei care-mi 
vor răul, o liniști copilul mării. 

Frica Laviniei dispăru destul de repede, pe măsură 
ce se amuza de giumbușlucurile celor trei ființe care 
făceau cercuri în jurul ei. Foca se apropie cel mai 
mult, lăsân- du-se chiar mângâiată. 

— Ea e Lala, iar cei doi câini de mare sunt Titu si 
Sisu. 

— Ce simpatică focă! se entuziasmă fata. Vezi, 
chiar și ea are un nume. Trebuie să primești și tu 
unul! Vrei să te botez eu? 

Băiatul păru încântat de idee: 

— Se poate așa simplu? 

— Sigur că da! Trebuie doar să-ţi găsim un nume 
potrivit, ceva frumos. Ai vreunul în minte? 

— Nu m-am gândit. Așteptam să-mi amintesc 
numele care l-am primit de mic... 

— Până atunci pot să treacă ani, iar eu nu știu cum 
să-ţi zic. Eşti un copil al mării, dar îţi trebuie și un 
nume... sugestiv. Cum ar fi... Marin? Marinică? 

— Da! E frumos Marin, se bucură băiatul. Atâta-i 
tot? Sunt gata botezat? 

— Nu chiar. Hai aproape și lasă-te pe mâna mea. 

Băiatul se apropie supus, iar fata îi puse mâna pe 
cap. Se bucură de atingerea ei plăcută chiar dacă era 
prin casca protectoare. închise ochii și simţi o ușoară 
apăsare care-i sugera să-și scufunde capul. De trei 
ori a repetat operaţiunea, timp în care Lavi recita 
ceva de genul: 

— Doamne, botează-l pe acest copil al mării cu 
sfântul nume de Marin! Fie ca această alegere să-i 
poarte noroc, să-l facă mai viteaz, mai bun, mai 
înțelept! Amin! 

în timpul ceremoniei, Lala, Titu și Sisu, își aduseră 
aportul stropindu-i din belșug pe cei doi protagoniști 
și înghiontindu-1 pe cel botezat. 

— Acum, e gata. Oricine te întreabă, poţi să-i 
răspunzi că te numești Marin sau Marinică, după 
cum le place să te cheme. Eu sunt nașa care ţi-a ales 
numele și te-a botezat, ceea ce înseamnă că nu poţi 
avea secrete față de mine, iar eu trebuie să te ajut în 
orice problemă. 

— Naşa Lavi?! Ce bine că mai am o rudă! Trebuie 
să-i spun și lui Paul, să nu fie îngrijorat. El crede că 
oamenii sunt răi. 

— Sunt si oameni răi, de care trebuie să te ferești. 
Tati e poliţist și îi prinde pe infractori, dar pe tine 
sunt sigur că te-ar îndrăgi. Chiar ar trebui să te 
prezint părinţilor. Vrei să alergăm împreună pe 
plajă? 

Marinică se uită spre țărm și îi dispăru zâmbetul 
de pe faţă. Să-și părăsească teritoriul în care se 
simţea în siguranţă și să se avânte în necunoscut, i se 
părea prea mult. Acolo erau oameni multi si mari, iar 
el era mic si nu o cu- noștea decât pe Lavi. Cum ar fi 
primit un copil care tră- 

ieste în mijlocul mării, cu aspect deosebit, cu 
obiceiuri complet diferite, cu stângăcii care l-ar fi dat 
de gol? Poate că părinţii fetei l-ar fi tolerat, dar 
ceilalți? Prietenii din apă nu l-ar fi putut urma și s-ar 
fi dus imediat la Paul să-l avertizeze. Sigur nu era 
pregătit încă pentru acest pas, mai avea nevoie de 
timp. 

— Nu pot acum. Nu am nimic pe mine, așa cum 
văd că au ceilalţi de pe plajă. Poate data viitoare. 


CASTELE DE NISIP 


Ce bine e pe plajă! Să alergi pe nisipul fin și 
fierbinte, care se strecura plăcut printre degetele 
picioarelor. Să  inventezi tot felul de jocuri 
exuberante, în care toţi copii câștigă și râd neîncetat. 
Să construieşti castele de nisip din cele mai 
fantastice, în timp ce soarele te bate pe umeri, iar 
valurile vin până lângă tine să te cheme în îmbrăţi- 
șarea lor răcoroasă. Avea dreptate Lavi, și chiar 
regreta că nu a avut curajul să vină pe țărm mai 
devreme. Pierduse astfel câteva zile preţioase, din 
cele pe care le mai avea prietena lui pentru 
întâlnirile atât de plăcute. 

Mama și fratele fetei îl primiră pe Marin cu interes 
și deschidere. A fost invitat să ia masa alături de ei, 
deși nu gustase vreodată mâncare atât de 
interesantă. A încercat din fiecare si a mulţumit, asa 
cum învățase că-i bine să facă. Doar tatăl Laviniei era 
mai rezervat și îi punea multe întrebări jenante, cum 
ar fi: de ce e singur pe plajă, unde îi sunt părinții, 
unde locuiește, unde e înscris la școală... 


218 


METAMORFOZA Petru Racolța 


Dar masa nu dura mult și copiii se reîntorceau la 
joacă, plini de energie și veselie. 

— Nu-mi place deloc băiatul ăsta, îi spuse Eugen 
nevestei, după ce au rămas iarăși singuri. L-am 
urmărit atent și pot spune că-i foarte ciudat. 

— Ei, ăsta-i defectul tău profesional, răspunse 
îngăduitor Livia. Să-i judeci pe toţi cei cu care intrăm 
în contact, mai ales când vine vorba de copii. 

— De data asta e cu totul altceva, trebuie să 
recunoști și tu anumite lucruri evidente. De pildă, am 
observat că are în unele zone ale pielii niște 
excrecențe suspecte, posibil de la vreo boală 
infectioasă. E si normal, având în ve- dere că umblă 
de unul singur pe plajă, probabil și prin alte locuri 
dubioase. Uită-te ce păr lung are, de parcă nu s-ar fi 
tuns niciodată. Ce să zic despre culoarea ochilor! 

— Poate că tocmai de aceea îl place Lavi, spre 
deosebire de copii din vecini, cu care nu prea 
comunică. Marin ăsta pare simpatic și entuziasmat 
de tot ce face. 

— Până se va întâmpla o nenorocire, și nu mă 
gândesc doar la fata noastră, că noi de poimâine nu 
mai venim. Atunci, tot eu voi fi tras la răspundere 
fiindcă nu am luat măsuri din timp. Un copil singur 
pe plajă, e un semnal de alarmă. Eu o să-mi fac 
datoria și îl voi preda celor în drept. E spre binele lui 
și a societății. 

Ziua următoare se anunţa a fi ultima din șirul 


celor t + 
mai frumoase din viata lui Lavi si Marin. Au făcut 
econo- íi * 


mie şi la, timpul destinat mesei, dedicându-se în 
totalitate jocurilor cu care s-au obișnuit. Plaja era 
ceva mai ânimată, iar un moment de mare atracţie s- 
a dovedit a fi concursul 1 

de înot planificat și organizat de Sebi. Băiatul cu 
ochii mov a câștigat cu ușurință întrecerea, spre 
marea bucuriei a prietenei sale și necazul fratelui ei. 
A urmat concursul de construit castele de nisip, la 
care s-au înscris și mai mulţi participanţi, tineri și 
mai în vârstă. 

Pe când se apropiau de final, iar juriul se pregătea 
să evalueze construcţiile, Eugen, însoţit de o doamnă 
între două vârste și un jandarm, se apropie de locul 
în care Marin își finisa lucrarea. S-au oprit în spatele 
lui, obstruc- ţionând lumina unui soare ce se 
pregătea să-și strângă razele și să meargă la culcare. 

— Tu ești Marin? întrebă doamna, cu o voce 
obosită. 

Băiatul se întoarse și privi spre cea care părea că 
a vorbit. 

— Da, doamnă... 

— Foarte frumos! Ce castel ai făcut tu acolo? se 
arătă interesată femeia, aplecându-se spre opera 
micuţului. 

— E insula mea. Uitaţi, aici este casa care se 
deschide noaptea, iar aici e dormitorul. Astea sunt 
canalele... 


— Ahaaa... Si acolo locuiești tu? Ce nume are 
insula? . i 

întrebă iar femeia, uitându-se cu înțeles la Eugen. 

— Insula Nopții se cheamă. Pentru că apare numai 
noaptea. 

— Nu mai spune! E o insulă fermecată... 

— Nu-i niciun mister. E doar știință și puțină 
fantezie. 

— Şi cum ajungi acolo? Poţi să ne inviți și pe noi? 
Ca să-ti cunoaștem familia. 


— Numai înotând. Chiar ar trebui să plec. Paul o fi 

Marin se ridică în picioare, stânjenit de atâtea 
întrebări. O căută din priviri pe Lavi, dar aceasta era 
ocupată cu castelul ei. Eugen sesiză deruta băiatului 
și îi spuse zâmbind: 

— De ce să pleci când trebuie s$ primești premiul 
pentru cea mai reușită construcţie? Doamna face 
parte din juriu și vrea să-ţi dea o medalie. Haide până 
la mașina aceea frumoasă, pentru premiere și 
felicitări. 

Marin mai încercă o dată să-și contacteze prietena, 
dar în zadar. Nu prea avea încredere în oamenii 
străini, chiar dacă tatăl Laviniei era aproape. Ar fi 
putut să fugă, dar risca să se facă de râs în fata 
celorlalţi concurenti si, mai ales, în ochii prietenei. 
Va merge cu oamenii ăștia și se va întoarce cu 
premiul! Astfel se gândi băiatul, după care se lăsă 
luat de mâna doamnei. Ajunși la locul indicat, fu in- 
vitat înăuntru, iar mașina o luă din loc. Nimeni de pe 
plajă nu a observat ce se întâmplase, doar trei fiinţe 
dintre valurile mării și-au dat seama că prietenul lor 
a fost răpit, drept pentru care au pornit imediat să-i 
ducă vestea tristă lui Paul. 


DOR DE MARE 


Doamna Melinda venise la spital pregătită cu 
haine pe măsura lui Marin, însă, înainte de a da ochii 
cu acesta, fu poftită în biroul medicului Antonescu. 
Se vedea după figura gravă a specialistului că 
lucrurile nu stăteau deloc bine. 

— Doamnă, trebuie să vă spun că nu am mai văzut 
așa ceva, deși am o experiență de aproape patru 
decenii. Dar vă rog să luaţi loc, o invită bătrânul. 

— Nu înţeleg, e chiar atât de bolnav? răspunse 
aceasta, așezându-se pe scaunul arătat. 

Doctorul își ocupă și el scaunul din spatele 
biroului, deschizând un dosar si căutând anumite 
date. 


» 

— Am repetat de două ori analizele și tot nu pot să 
înțeleg. Băiatul ăsta e total ieșit din tiparele 
obișnuite ale oamenilor! în primul rând, sângele nu 
se potrivește cu nicio grupă. Apoi, pulsul și tensiunea 
sunt foarte scăzute, de parcă ar fi foarte anemic. 
Doar că această stare nu pare să-i pericliteze 
sănătatea, corpul și organele lui interne arătând că 
funcţionează perfect, cel puţin până acum. 

— Foarte bine, se bucură doamna. înseamnă că-i 
sănătos și pot să-l iau. 

— Chiar nu mă înţelegeţi. Copilul e un mister, și 
până nu-l descifrăm, nu poate fi externat. Deja am 
făcut o informare către București, iar după-amiază 
vin mai mulţi invitaţi pentru a-l examina. Poate că, în 
zilele viitoare, va fi mutat în Capitală. 

— Ştiam eu că-i ceva în neregulă cu el, oftă 
Melinda înciudată. 

— Ati făcut bine că l-ati adus la noi, dar ar fi 
minunat dacă i-am găsi părinţii sau măcar o rudenie. 
Cine știe, poate sunt infectați și ei. 

— Azi am publicat un anunţ, cu poza lui, într-un 
cotidian din Constanţa, dar teamă mi-e că-i un copil 
al străzii, abandonat de multă vreme. 

— Şi totuşi, ar avea nevoie de cineva drag alături, 
sau măcar un cunoscut cu care să dialogheze. De 
când a venit la noi, nu a mâncat nimic și nici măcar o 
picătură de apă nu a băut. Singurele cuvinte care le 
rostește sunt: „Mi-e tare sete de mare!" plus câteva 
nume pe care acum nu mi le amintesc. în ritmul 
acesta, starea sănătății se poate schimba în rău. 
Pielea i se usucă în mod ciudat si se de- 1 
sprinde în straturi, în timp ce el stă ore în șir în fața 
ferestrei, călătorind cu privirea dincolo de orizont și 
inspirând adânc orice boare care vine dinspre țărm. 
Mă tem că va trebui să apelez la perfuzii, dar există 
riscul să le respingă și să-și piardă cunoștința. Nu-i 
cunoaștem corpul, nu-i știm istoria bolilor și nici 
obiceiurile alimentare, astfel că nu excludem nicio 
surpriză. 

— Ar fi o fetiţă..., gândi cu glas tare Melinda. 

— Ce fetiță? Se cunosc? se interesă medicul. 

— Fata politistului care mi-a încredinţat băiatul. 
Una... Lavi, parcă. 

— Lavi!? E unul din numele auzite din gura 
copilului. Ar fi bine s-o aduceţi chiar azi. 


Cu asta, doctorul Antonescu se ridică mai energic 
ca până acum, sugerându-i astfel invitatei să facă la 
fel. Nici doamna Matilda nu avea timp de pierdut și, 
după un apel telefonic, se prezentă acasă la familia 
Laviniei. Fata nu știa nimic de tragedia prietenului 
ei, iar după vestea că-i internat în spital, nimeni n-ar 
fi putut-o opri să-l viziteze. 

Așa cum era de așteptat, pe Marin l-au găsit în 
fața ferestrei deschise, cu mâinile sprijinite de 
gratiile răcoroase, 

cu ochii închiși a visare și cu nasul fremătând în 
căutarea brizei marine. Medicul Antonescu, mama 
fetei și Melinda au rămas precaute la intrare, în timp 
ce Lavi se strecură în spatele băiatului și îi șopti la 
ureche: 

— Ce faci, finule? 

Finul nu s-a întors imediat, ci a zâmbit fără să 
deschidă ochii, de parcă trăia un vis frumos. Apoi, tot 
în șoaptă, a murmurat: 

— Lavi? Unde ești? 

— In spatele tău, Marinică! a izbucnit zgomotos 
fata. 

Atunci si-a dat seama băiatul că nu visează. S-a 
întors, dar zâmbetul îi dispăru imediat. 

— Te-au închis și pe tine? întrebă el întristat. 

— Nuuu! Am venit să te văd. Nu știam unde ai 
dispărut în timpul concursului. Taţi mi-a spus că ai 
plecat acasă, iar eu am crezut că te-a supărat ceva. 

Marinică o privi atent, apoi le examină pe cele 
două femei, după care o privi din nou și murmură: 

— Mi-e tare sete... 

— Ia uite aici, îi ridică fata paharul de pe noptieră. 

— Mi-e sete de mare, rosti din nou băiatul. Uite..., 
și își ridică mâneca pijamalei largi pentru a-și arăta 
fâșiile de piele uscată ce se desprindeau de pe mâini. 

Lavi își aminti ce piele moale și frumoasă avea 
Marinică pe plajă, și se cutremură. Oare ce îi lipsea 
atât de tare prietenului său încât i se usca trupul șii 
se stingea sufletul? Cum de nu putea bea apă, deși îi 
era atât de sete? Nu îi plăcea apa aceea? O gustă și 
ea, dar i se păru în regulă. Poate el are alte gusturi, 
dar de care? Doar n-o fi vrut să 

bea apă de mare? Ar fi culmea! Nimeni nu bea apă de 
mare, în afară de viețuitoarele marine. Dar nu a spus 
el că trăiește în mare? De ce nu l-ar crede? Măcar să 
încerce. 

— E undeva apă de mare, în spitalul ăsta? întrebă 
ea. 

— Avem, la parter, pentru tratamente, răspunse 
acesta, uimit de întrebare. 


ÎNTOARCEREA OMULUI SCOICĂ 


Fusese o zi teribil de caldă, iar adierile nopții erau 
așteptate ca un trofeu menit să răsplătească trupul 
pentru chinurile prin care trecuse. Ferestrele stăteau 
parcă înfometate după aer, cu braţele larg deschise 
și cu urechile ciulite la orice zgomot nocturn. 
Arareori, câte un lătrat răzleţ mai sfârteca liniștea 
dedicată odihnei, urmat de tropăitul unor pași grăbiţi 
ce se pierdeau de-a lungul străzilor. Această 
atmosferă benefică o resimțea și Ghiţă, în așteptarea 
somnului revigorant și a odihnei binemeritate. Oare 
visa deja sau chiar se auzea un zgomot surd dinspre 
ușă? Cine ar fi putut să-l deranjeze pe el la o oră atât 
de sacră? Putea fi un animal rătăcit sau un tâlhar 
care spera zadarnic să aibă ce fura din biata lui 
garsonieră. Amână pe cât putu să se ridice de pe 
perna aranjată cu grijă, dar sunetele înfundate nu 
dădeau semne că vor înceta. 

— Cine e? puse el întrebarea standard, în timp ce 
aprinse lumina și se apropie de vizor. 

Bodogăni ceva, supărat că iar nu era lumină pe 
hol, după care repetă: 


225 


METAMORFOZA Petru 


— Cine e la ora asta? Voi nu aveţi casă? E trecut 
de miezul nopții... 

O voce înfundată rosti ceva de genul: 

— Domnul Costeniuc... scuze... Doina... Baia 
Mare... 

Suficiente cuvinte pentru a-i trezi interesul și a-i 
fugări somnul. Deschise ușa cu încredere, dar 
imaginea ce-i fu dat s-o vadă îl înmărmuri, cât era el 
de tare în spirit. în faţa lui se găsea o arătare masivă 
și înfricoșătoare, oricât ar fi încercat să se ascundă 
între niște haine deloc potrivite. Faţa, pe care căuta 
să și-o mascheze cu niște mâini la fel de oribile, îi era 
alcătuită din bucăţi sidefii, dintre care scăpărau două 
puncte albastre, ce te făceau să-ţi îngheţe sângele în 
vine. Prin cămașa prea scurtă se vedea că tot corpul 
avea același înveliș, de robot ce ar trebui să fie 
mereu lubrifiat, pentru a nu scârțâi la orice mișcare. 
Dar nu se auzeau decât pașii apăsaţi, pe care 
arătarea îi făcu în timp ce intra în locuinţă. 

— Mulţumesc! Poţi să închizi usa. 1 * » 

Acum se auzea mai clar ce spunea namila, doar că 
Ghiță nu-și revenise din spaimă și uimire. A avut 
nevoie de câteva zeci de secunde pentru ca mintea 
lui să se reseteze și să înceapă a rejudeca logic. Doar 
nu era într-un film fantastic și nici într-unul de 
groază, deci apariţia aceasta avea o explicaţie. Nici 
nu visa, fiindcă simţea cum îl doare mâna de la 
puterea cu care strângea clanţa ușii. Deja avea o 
firavă bănuială, dar, ţinând cont de faptul că 
oaspetele avea darul vorbirii, cel mai bine era să-l 
întrebe pe el: 

— Nu am reţinut, cu cine am onoarea? bâigui el, 
fără a urma însă sfatul intrusului. 

— Nu ne cunoaștem personal, dar am auzit numai 
lucruri bune despre dumneavoastră. De la Doina... 
din Baia Mare. Numele meu este Paul... 

— Tu ești Paul?! exclamă Ghiţă, de data asta cu 
putere. 

Acum se grăbi să închidă ușa, după care cercetă 
mai îndeaproape creatura. 

— Extraordinar! Și eu am auzit multe despre tine, 
dar nici nu-mi închipuiam cum arăţi. De fapt, nici nu 
mai speram că trăieşti! Sfinte Sisoe! Eşti o 
adevărată... 

— Monstruozitate? 


Legendă! Eeeei... poate că la început inspiri 
teamă, dar pentru cine te cunoaşte... iar eu știu 
despre cine-i vorba. Adică... sper că ai rămas același 
om. Cum ai supraviețuit atâţia ani în sălbăticie? la 
loc la mine, însă nu pe scaunul ăla... nu cred că 
rezistă. Pe fotoliu... O să mă așez » 


și eu, că mi-s oasele bătrâne. Spune-mi, ce val te 
aduce în civilizaţie? Cum m-ai găsit? Ai luat legătura 
cu Doina? 

Ar fi vrut să vadă un surâs pe chipul rigid al oaspe- 
telui, dar probabil că era imposibil. Nici vocea nu-i 
lăsa să se întrevadă vreo emoție. 

— Eu zic că nu am trăit în sălbăticie, ci în liniște. I- 
am urmărit pe oameni de la distanță, făcând tot 
posibilul să nu intervin și să nu fiu văzut. Doina mi-a 
explicat pe vremuri cam pe unde stai, iar adresa am 
găsit-o ușor, doar ești încă un reporter cunoscut. Cu 
hainele astea a fost ceva mai greu, dar să știi că le- 
am plătit. Să lăsăm, însă, amănuntele și să trec la 
motivul pentru care te deranjez: înclin să cred că 
prietenul meu a fost răpit și e în mare pericol. E 
vorba de un copil de circa zece ani. 

— Poftim? Acum sunteţi doi? 

— O, nu! Nu e ce crezi. Băiatul acesta a rămas 
orfan de mic, de când l-am crescut în mijlocul mării. 
E isteţ și frumos, deci nu seamănă cu mine decât la 
modul de viaţă. Nu poate să supravieţuiască decât în 
apă sărată, care e, pentru el, ca aerul pentru oameni. 

— Sfinte Sisoe! Am văzut, zilele trecute, un articol 
cu poza unui băiat cu părul lung căruia i se căutau 
părinţii. Mi se pare că știu unde e internat. Se spune 
că-i un caz deosebit și-l vor transfera la București. 
Precis că despre el e vorba! 

— Mi-ai dat o veste foarte bună. Ştiam eu că mă 

vei » 
ajuta! Mai dă-mi și adresa, după care plec să-l scot 
de acolo. 


Dimineaţă, intrarea Spitalului Judeţean din 
Constanța era plină de polițiști, jandarmi și chiar o 
unitate de intervenţie antiteroriste. Vizitatorii erau 
opriți să intre, bolnavii erau împiedicaţi să iasă din 
secţii, iar urgenţele erau redirecţionate spre alte 
puncte de primire, fără să li se ofere vreo explicaţie. 
Ce se întâmplase? Doar cei adunaţi în biroul 
directorului știau câte ceva, dar nici ei nu erau pe 
deplin lămuriţi. 

Poliția primise un apel pe la ora opt, în care se 
cerea întăriri în vederea imobilizării unui individ care 
pătrunsese cu forța în incinta instituţiei si se 


baricadase într-un 
3 3 


salon de la parter. La fața locului s-a deplasat un 
echipaj compus din doi agenți, dar relatările 
martorilor arătau că e vorba de un act terorist, cu 
luare de ostatici și amenin- 

ţări la adresa personalului. Astfel că au început să 
vină alte mașini cu trupe, iar aripa în care se găsea 
agresorul a fost blocată de agenţi înarmaţi. Intre 
timp, se constituise o celulă de criză formată din 
medicii conduși de dr. prof. Antonescu, care ţinea 
locul doamnei dr. Abramovici, aflată în concediu de 
odihnă. în biroul încăpător se mai aflau jurnalistul 
Costeniuc, familia polițistului Eugen și portarul care 
fusese bruscat de individ. Pe ei i-a găsit comisarul 
Butnaru, însărcinat să conducă acţiunea. 

— Să înţeleg că dumneavoastră îmi puteţi da mai 
multe informatii, se adresă acesta lui Antonescu. Ce 
do- reste omul ăsta, câţi ostatici are si cu ce e 
înarmat? 

— E o poveste lungă, domnule comisar, oftă 
medicul, în primul rând, nu cred că e vorba de un 
om. 

— Cum adică? Acum sunt mai multi?! 

— Nuuu... nu. Din cele ce mi-a spus angajatul 
nostru, și îl arătă pe portar, agresorul nu pare fiinţă 
umană, ci mai degrabă un mutant înfricoșător, cu o 
statură masivă și o putere ieșită din comun. Altfel nu 
ar fi reușit să treacă de pază. Cred că aceste aspecte 
le poate confirma și asistenta noastră, Maia, care e 
ostatică, dar păstrează legătura telefonică cu noi. 
Mai e un pacient... un copil bolnav pe care trebuie 
să-l trimitem azi la București. Mă tem pentru 
siguranţa lor, într-o astfel de companie. 

— Un mutant zici? Cum arată? se interesă 
Butnaru. 

— Păi... e cam fără piele pe faţă... din cât am 
apucat să-l văd, răspunse namila de portar. Și corpul 
îi e tare ca piatra, că era să-mi rup mâna cu care l- 
am lovit. Colegul care mi-a sărit în ajutor a ajuns în 

— Nu se poate! El o fi oare? la să-mi spui 
dumneata, domnule Ghită, dacă e vorba de creatura 
ce mi-a făcut probleme acu' vreo zece ani. Presupun 
că nu degeaba ţi-ai băgat iar nasul. 

Costeniuc își scărpină nasul încovoiat, apoi barba 
ascuţită, după care binevoi să zică: 

— El o fi, comisare... Dar, din câte am aflat, nu 
vrea decât să-l elibereze pe băiat. Fără apa mării se 
stinge încet... 

— Extraordinar! Asa e, doctore? se întorse 
Butnaru către Antonescu. 

— Nu știu cine sau ce e creatura despre care 
vorbiţi, dar băiatul nu are părinţi, deci statul, prin 
instituţiile lui, trebuie să se ocupe de el. E foarte 
bolnav și numai specialiștii în medicină îi pot pune un 
diagnostic, iar apoi să-l vindece. 

— înţeleg că prietenul dumitale vrea să-l răpească 
pe băiat, reveni comisarul la jurnalist. 

— Dimpotrivă, vrea să-l elibereze. lar pentru ca 
domnul doctor să nu rămână fără cobai, vrea să se 
ofere în locul copilului. Zice că ar fi chiar mai multe 
de văzut la el. 

— E o propunere convenabilă, domnule doctor? se 
interesă Butnaru. 

— Desigur n-ar fi deloc rău pentru știință, dar și 
mai bine ar fi dacă i-am păstra pe amândoi. După 
cum am arătat, băiatul nu poate trăi singur. 

— Interesul meu e să înăbuș cât mai repede și 
pașnic conflictul. Trebuie, așadar, să negociem cu 
agresorul până 

îl imobilizăm. Promite-i că faci cum îţi spune, să-i dea 
drumul băiatului și să se predea. 

— Nu cred că va merge, interveni Ghiţă. Mi s-a 
spus să-l duc pe Marin - așa îl cheamă pe copil - până 
la malul mării. Și numai după ce mă asigur că e liber, 
să-l sun pe mobilul asistentei. 

— Te pot acuza de complicitate, omule! se răsti 
comisarul. 

— Poţi să faci ce vrei, dar înainte de toate trebuie 
să rezolvăm problema. 

— Nu-s de acord! se revoltă doctorul Antonescu. 
De ce nu intraţi peste el, doar aveţi oameni echipați 
pentru asta? Nu dăm pasărea din mână, pe cea de pe 
gard... 

— Așa e, doctore? Totul se reduce la o pasăre, la 
un proverb? îl înfruntă Costeniuc. Dar nu ne gândim 
că sunt oameni? Sau nu mai sunt... decât obiecte de 
studiu? 

— 'Terminaţi cu polemicile, că decizia o iau eu, 
interveni din nou comisarul. Vom face cum ni s-a 
cerut, până punem mâna pe creatură. Vreau s-o văd 
cu ochii mei, că de mult visez la clipa asta! Dar cine-i 
fetița asta, Eugen? se interesă Butnaru. 

— Să trăiţi, dom' comisar! E fiica mea. Ea l-a 
cunoscut prima pe băiatul acela ciudat, cu care s-a 
împrietenit. Vrea să-și ia adio de la el. 

— Bine, bine... Pregătiți o ambulanţă și sunaţi-l pe 
individ pentru preluare. Hai, că suntem într-un spital, 
și oamenii așteaptă ca instituţia să funcţioneze! 

CU T DE LA TEROARE 


Pentru cei mai mul ți, ce nu au apucat să-l 
cunoască îndeaproape, denumirea de Doctor T li se 
părea normal să vină de la inițiala numelui, Tibor. De 
altfel cine s-ar fi gândit ca un om care are menirea să 
aline suferința să ajungă a primi o poreclă ce ar 
sugera un caracter fără scrupule, care pune pe prim 
plan experimentele medicale și științifice, cu orice 
preţ, pentru a descoperi mereu ceva impresionant, 
ceva revoluționar, ceva nemaivăzut? La fel cum au 
încercat medicii racolaţi de Hitler pentru lagărul din 
Auschwitz, zvonindu-se că unul dintre ei a fost un 
bunic de-al acestui doctor T, cu T de la Teroare. 

Dar să nu ne luăm după bârfe, ci să încercăm a 
reda cât mai real personalitatea acestui controversat 
specialist în chirurgia medicală, internist, psiholog, 
neurolog și alte domenii studiate în Germania, 
Franţa si Marea Britanie, de unde s-a întors încărcat 
cu diplome, premii și aprecieri laudative din partea 
unor somităţi. Ar fi fost mai mult decât suficient 
pentru a-l propulsa direct la conducerea spitalului în 
care a ales să lucreze, dar el a preferat să stea în 
umbră și să-și vadă de cercetări, evitând orice 
contact mediatic și retrăgându-se la ultimul etaj al 
clădirii. Acolo avea dotări din cele mai moderne și 
extravagante, pe care nu le vedeau îndeaproape 
decât cei câţiva componenți ai echipei cu care lucra. 

Etajul era bine păzit, iar saloanele în care erau 
internați pacienţii aveau gratii groase la geamuri. 
Acești „noro- 

cosi", care erau aleși cu atentie de doctorul T, veneau 
din secţiile spitalului și reprezentau cazuri fără 
speranțe, oameni care nu mai aveau nimic de 
pierdut, nici măcar rude sau prieteni care să le fie 
alături în ultimele clipe ale vieţii. Treceau pe acolo 
copii cu malformații grave, tineri accidentaţi sau 
bătrâni cu boli în faza terminală. Majoritatea nu 
zăboveau mult, iar următoarele popasuri erau la 
morgă și apoi la incinerare. Foarte rar se întâmpla să 
mai întrebe cineva de ei, dar imediat se acţiona 
printr-o filieră bine pusă la punct, iar curioșilor li se 
închidea gura prin despăgubiri sau ameninţări. 
Doctorul avea multe relaţii, din care cele mai 
eficiente erau în afara legii. 

E drept că s-au înregistrat și câteva reușite 
remarcabile, prin care spitalul a dobândit notorietate 
în rândul pacien- ţilor deznădăjduiţi. Astfel că fluxul 
internări nu scădea deloc, ci dimpotrivă, veneau tot 
mai multe și interesante cazuri, iar doctorul avea 
mereu material pentru experimente, bani pentru noi 
echipamente și aparaturi, precum și idei din cele mai 
fanteziste. Colegii și ceilalți angajaţi aveau păreri 
împărţite despre persoana și munca lui T, dar nimeni 
nu îndrăznea să-l înfrunte, ci doar să-l lingușească. 
Bârfele și criticile și le spuneau în șoaptă, numai 
dacă erau siguri că nu vor fi deconspiraţi. Chiar și 
așa, s-au văzut unii dintre ei concediaţi fără un motiv 
plauzibil, doar ei bănuiau că au ciripit către cine nu 
trebuie. 

Activitatea care se desfășura de câteva zile la 
ultimul etaj nu putea fi trecută cu vederea, având o 
amploare mare și implicând mai multă forță de 
muncă. Muncitorilor nu li se putea pune căluș la 
gură, doar să li se limi- 

teze spaţiul de acces, iar celelalte saloane să fie 
închise. La întrebările curioșilor, ei au răspuns că 
lucrează la un bazin mare și îngrădit, dar și la o 
conductă de apă ce va fi racordată la un bazin din 
curte. La ce i-o fi trebuit doctorului o piscină la etaj, 
când era una la parter, nimeni nu înțelegea și nici nu 
îndrăznea să întrebe. Nici măcar directorul 
spitalului. 

Dar noi, judecând după întâmplările anterioare, 
ne-am putea da seama că doctorul T se pregătește 
să-l primească pe Paul, omul-scoică. Pentru că 
venirea prețiosului oaspete era iminentă, lucrările s- 
au desfășurat în ritm susţinut, iar bazinul a fost 
umplut exact în ziua internării lui. înfășurat într-o 
haină cu glugă și escortat de câte doi polițiști 
înarmaţi, doi jandarmi și două gorile de-ale doc- 
torului, misteriosul personaj a fost dus direct în 
biroul gazdei. Aceasta l-a primit cu amabilitate și 
entuziasm. 

— Te rog să te simţi ca la tine acasă, l-a invitat T. 
Toate măsurile luate sunt pentru protecţia ta și a 
celorlalți pacienti. Hai, dezbracă-te să te văd, doar 
ești în cabinetul unui doctor! Voi ieșiți și așteptați 
afară, vă chem eu când e cazul 

Oamenii de pază au părăsit bucuroși încăperea, 
după care oaspetele se dezechipă cu mișcări lente. 
Medicul era fascinat de ce vedea si nu se abţinu de la 
exclamaţii: 

— Am auzit multe despre tine, dar ceea ce văd 
întrece orice așteptări. 

Se apropie ca hipnotizat și întinse mâna să pipăie 
corpul înţesat de cochilii. Creatura din faţa lui îi 
GDS E mâna si strânse dureros. 

— Ce ai de gând cu mine, doctore? Am venit de 
bunăvoie, vreau să fiu tratat omenește și apoi să plec 
tot de bunăvoie. Până atunci, cu ce te pot ajuta? 

Chipul doctorului se strâmbă puţin, până i se 
eliberă palma. Zise, în timp ce-și masa degetele: 

— Nu prea ai învăţat ce-i aia politeţea, în locurile 
din care vii. Ar trebui să fi mai cooperant, dacă vrei 


să fim prieteni. 
— Nu suntem prieteni și.nici nu vom, fi. Trăim în 
lumi CSI Si as ESD să ramână. » + 
— Asta rămâne de văzut. Vei fi la dispoziția mea, 
atâta timp cât consider că-i necesar. Dacă vei 
colabora, va fi bine pentru amândoi, iar dacă nu, va fi 
rău doar pentru tine. 


ȘOCURI 


Noaptea ar trebui să fie amortizorul zgomotelor, 
liniștea sufletelor chinuite și odihna trupurilor 
obosite. Aceste caracteristici ale unei lumi obișnuite 
se pot schimba total într-un spital. Cu atât mai mult 
la etajul zece al unei astfel de instituţii, în care era 
ţinută o ființă obișnuită cu liniștea profundă a mării, 
o ființă ce simţea cum fiecare vaiet din jur îl 
străpunge ca o suliță. 

. Trecuseră două săptămâni de. supliciu, „iar, Paul 
șimtoa. ca innebuneș aca mai rămane închis m 
ţinea loc de celulă. Și-a dat seama că nu era greu să 
îndoaie două bare de la grilajul construit în pripă, 
dar ieșirea din 

incintă constituia cea mai mare problemă. Trebuia să 
găsească repede o soluţie, ţinând cont că peste tot 
erau instalate camere de supraveghere, iar de la 
alarmă și până la sosirea paznicilor nu puteau trece 
mai mult de trei-patru minute. Acesta era în mare 
planul Omului-Scoică, iar după miezul unei nopți 
înstelate a trecut la executarea lui. 

Prima fază a fost floare la ureche, dar după aceea 
a intervenit neprevăzutul. Paznicul de nivel era la 
datorie și a aprins luminile, după care a intrat în sala 
bazinului, somându-l să se arunce în apă. De două 
salturi ca de felină a avut nevoie Paul ca să se 
proiecteze în pieptul matahalei, dar tot n-a fost 
suficient pentru a evita un proiectil. Glontul a ricoșat 
din umărul său, fără să-l rănească, dar sunetul armei 
a amplificat gemetele din saloane. Curiozitatea îl 
mâna să vadă ce se întâmpla în spatele acelor uși 
metalice. Se grăbi să ia legătura de chei de la 
cureaua adversarului inconștient, stinse lumina, 
după care ieși pe holul lung și lugubru. 

Prima cameră era descuiată și se convinse că nu 
avea pacienţi. După ce găsi cheia potrivită și intră în 
cea de-a doua, avu parte de un șoc puternic. Pe un 
pat se afla un corp de om fără cap, dar cu numeroase 
fire și furtunuri care-i ieșeau din placa prin care i se 
termina trupul în partea superioară. Se părea că 
acea ființă incompletă trăiește, judecând după 
pieptul ce se ridica și cobora. Pe o masă alăturată, 
așezat parcă pe o tavă cu nenumărate orificii, se 
găsea și un cap de om, cu ochii deschiși și cu gura 
convulsivă, de parcă voia să spună ceva. însă nu era 
nevoie de cuvinte, ajungea privirea plină de durere 

imensă și o groază de nedescris, pe care Paul nu o 
mai putu suporta. Căuta alt tip de pacient, pe care-l 
găsi în următorul salon. Era vorba de un tânăr cu 
corpul invadat de pete supurante și zone întărite, ce 
suferea cumplit și îl implora să-i ia viaţa, că nu mai 
poate trăi așa. 

Atunci se auzi vânzoleală mare la intrarea 
principală a secţiei, semn că au venit întăririle. 
Omul-Scoică se re- pezi la fereastră, smulse din 
perete gratiile și sparse geamul. Curtea se vedea 
liberă încă, dar era la o distantă de circa treizeci de 
metri în cădere liberă. Totuși, când e vorba de 
libertate, toate pericolele sunt provocări care te 
așteaptă să le treci, iar Paul nu făcea excepţie. 
„Acum ori niciodată!", își zise el înainte de a se 
arenu printre cioburi si a sări. 


Căderea a fost dureroasă rău, chiar dacă a căzut 
în picioare și s-a rostogolit ca la carte. Mii de ace i-au 
împuns corpul în zonele de impact, în timp ce 
bucățele de cochilii se împrăștiaseră în jurul lui. 
Probabil că şi-a rupt picioarele, judecând după 
durerea pe care o simțea, dar nu era un motiv 
suficient pentru a rămâne la pământ. încercă să se 
ridice, când auzi vocea doctorului T: 

— Aruncati plasa! 

Poate că ar fi reușit să fugă, pentru că picioarele îl 
mai ascultau, dar plasa grea și lipicioasă i-a înfrânt 
ultimele eforturi. Degeaba se zbătea, încercând să 
iasă din prin- soarea ei, parcă nu avea capăt. 
Doctorul a avut timp suficient să apară și să se 
distreze pe socoteala lui: 

— Ia te uită ce captură am avut la ceas de noapte! 
Impresionantă săritură, dar previzibilă pentru mine. 


Ti am 

spus eu că ești nepoliticos, iar acum ai dovedit-o încă 
o dată. Ce oaspete e acela care pleacă fără să 
mulțumească pentru găzduire? 

— Nu am fost oaspete niciun minut! înțelegerea 
noastră a expirat, iar eu am să plec acasă, într-un fel 
sau altul. 

— Da, da, da... De fapt nu m-ai ajutat aproape de 
loc, zise doctorul apropiindu-se de Paul și coborând 
vocea. Nu știu ce se întâmplă, dar sângele tău este 
respins de primitori. Ai omis să-mi spui ceva? 

— Tu ești specialistul, tu ar trebui să știi. Poate că 
așa a vrut Dumnezeu, ca eu și băieţelul să fim 
compatibili. 

— Nu există Dumnezeu! se răsti doctorul înfuriat. 
Noi devenim dumnezeii altora, dacă suntem puternici 
și inte- ligenţi. Eu sunt Dumnezeul celor ca tine. 

— Dacă ești atât de puternic, de ce folosești plasă 
și oameni pentru a mă imobiliza? Tu nu ai putere? 

— Dezlegaţi-l! ordonă doctorul T paznicilor. 

Oamenii se supuseră, dar cu multă precauţie și cu 
armele aţintite asupra creaturii. 

— Hai și mă înfruntă, Omule-Scoică! strigă 
medicul râzând zgomotos și ţinând mâinile 
încrucișate. 

Paul era prea iritat să mai judece și se aruncă 
imediat înspre cel care-l provocase. Doar că acesta 
reacționă imediat și-și îndreptă mâna stângă, în care 
ţinea un pistol cu electroșocuri. Fulgerele scăpărară 
ca o sferă de foc pe corpul gol al lui Paul, 
provocându-i o durere intensă și aruncându-l la 
pământ. Ca și cum n-ar fi fost destul, o nouă 
încărcătură îi fu administrată, urmată de alte gemete 
de durere si miros de carne arsă. » 

— Ti-am zis că sunt Dumnezeu! Puterea mi-e în 
tehnologie, nu în corpul efemer. 
După care le făcu semn paznicilor să-l lege. 


FRICTIUNI 


Doctorul era total nemulțumit de evoluția 
cercetărilor în ce privește fenomenul Om-Scoică. își 
pusese mari speranțe în potenţialul oferit de o 
asemenea creatură, de posibilităţile extraordinare pe 
care le promitea o asemenea mutație naturală, în 
combinaţie cu ceea ce adăuga el prin geniul unic și 
știința pe care o stăpânea. Dar rezultatele întârziau 
să apară, experienţele eșuau în lanţ, iar subiecții 
mureau pe capete. După o analiză atentă, și-a dat 
seama că era nevoie de o nouă abordare, motiv pen- 
tru care trebuia să poarte o discuţie cu Paul. Legat și 
adus în biroul său, acesta nu părea cooperant și nici 
măcar receptiv la propunerile doctorului, până când 
i-a fost atinsă coarda sensibilă. 

— E clar că așa nu mai merge! Ieri a fost a treia 
oară când te-am împiedicat să evadezi, iar eu nu sunt 
gardian, ci om de știință, cercetător. De ce nu vrei să 
ne înțelegem și să câștigăm fiecare? Eu să creez 
fiinţe ca tine, iar tu să poţi pleca de unde ai venit. 
Acasă pe insula ta magică, alături de celelalte 
creaturi marine și lângă băieţelul tău mutant. Sau 
vrei să-l vânez, să-l aduc și pe el lângă tine? 

Aici, Paul tresări și deveni mai atent. 

— Aha! exclamă doctorul, atent la reacţie. Se pare 
că tu nu-mi ești de ajutor, dar sunt sigur că micul tău 
prieten 

deține gena pe care o caut. Și să nu crezi că-mi este 
imposibil să-l găsesc, cât o fi Marea Neagră de mare 
și insula aia de ascunsă. Crede-mă: am aparatura 
necesară și o ambiţie nemăsurată. Insă, dacă-mi 
ușurezi căutarea si îmi spui coordonatele, copilul va 
fi adus nevătămat lângă tine și veţi fi din nou o 
familie fericită. lar după o scurtă perioadă, o să vă 
reîntoarceți amândoi în paradisul vostru. Ai cuvântul 
meu de onoare! 

Paul nu scoase un sunet, deși îl privea intens în 
ochi de ceva vreme. Nici doctorul nu mai insistă, ci 
încheie cu câteva cuvinte: 

— Ai timp să te gândești, dar nu profita de 
răbdarea mea. Sunt cu ochii pe tine și cu mâna pe 
butoane, și făcu un semn către pistolul cu 
electroșocuri, purtat acum la vedere. 

In următoarele trei zile, doctorul T s-a ţinut de 
cuvânt și a stat ore întregi în fața monitoarelor de 
supraveghere. Mai ales fiindcă că Omul-Scoică a 
intrat curând într-o stare de nemișcare totală, 
zăcând ore la rând pe fundul piscinei. Nu era mort, 
după cum s-au convins, dar nu răspundea la niciun 
stimul, de parcă ar fi leșinat. Poate era o formă de 
protest sau o stare de depresie, care trebuia să 
înceteze odată, iar dacă nu, vor găsi o metodă prin 
care să-l trezească. Nu a fost nevoie de măsuri 
extreme, pentru că în a patra zi Paul și-a revenit și a 
mâncat cu poftă tot ce era în tava din apropiere. 
După care a cerut să-l viziteze pe doctor. 

— Ce ai încercat să-mi transmiţi prin gestul ăla 
copilăresc? a fost întrebarea cu care l-a întâmpinat 
gazda. 

— Tie, nimic. A fost doar o perioadă de reculegere 
și cugetare, se auziră primele lui cuvinte după atâta 
vreme, iar doctorul se bucură vizibil de ele. 

— Cam lungă perioada asta. Puteai să ne 
avertizezi, să nu ne facem griji pentru tine. 

— îmi pare rău, dar nu am știut nici eu dacă voi 
reuși să intru în transă. E nevoie de mai multi factori, 
iar cei ex- terni nu depind de mine. Dar acum sunt 
liniștit și optimist, gata să te ajut în cercetările tale. 

— Mda, rosti doctorul, privindu-l ceva mai 
suspicios. Probabil că în acest timp ai meditat și la 
propunerea făcută de mine. 

— As fi tare bucuros să-mi revăd băiatul si fac 

orice 1 » 
pentru asta. Dar nu cred că-1 veţi găsi, chiar dacă îţi 
arăt locul unde a fost ultima dată Insula Nopţii. 
Tocmai pentru că e o insulă mobilă, care îsi schimbă 
coordonatele după dorinţa celui care o locuiește. Iar 
copilul știe foarte bine să o comande. 


Bătrânul doctor_îl privi atent peste _ ochelarii 
lucioşi, încercând să ghicească adevărul. Cam greu, 
totuși, atunci când nu vezi decât niște ochii reci ce 
răzbat dintre cochilii » 


inexpresive. 

— Si care ar fi soluţia ta? întrebă el, bănuitor. 

— O să merg cu tine. 

— Mă gândeam eu. Dar de unde știi unde s-o 
cauţi? 

— De aici, și Paul își îndreptă degetul arătător 
către cap. O fi mai greu de crezut, dar în mintea mea 
se aude marea, cu toate vocile pe care le cunosc. 
Probabil de aici s-a născut mitul prin care, dacă pui o 
scoică la ureche, 

percepi sunetul mării. Eu am ascultat-o îndelung, 
zilele trecute, mi-am regăsit prietenii și mi-am simţit 
casa aproape. la-mă cu tine și te duc direct la ea. 

Doctorul se ridică de pe scaun și începu să se 
plimbe prin birou. Avea o dilemă mare, de care 
depindea viitorul său, iar riscurile trebuiau bine 
cântărite. Ambiţia și măreţele lui visuri se puteau 
realiza în curând, însă nu avea voie să greșească. Pe 
de altă parte, trebuia să arate că-i un temerar. 

— Plecăm în câteva zile. Să fii pregătit... și nu mai 
intra în transă. 


DOINA 


Nu se mai știe cine a remarcat la începuturi că 
prima dragoste nu se uită, dar bănuim că viaţa i-a 
fost presărată apoi mereu de regrete. Observaţia lui 
ne-a rămas sădită în minte, încorsetând dureros 
inima fiecăruia după prima iubire ce nu-și poate găsi 
continuitatea. Pentru că marile adevăruri se spun la 
suferinţă, ca un avertisment pentru cei ce vor urma. 

Doina a fost mereu o fată cu capul pe umeri și nu a 
crezut în mituri sau prejudecăţi despre iubire. Era 
convinsă că fiecare om e altfel, și numai de el 
depinde să-și stăpânească gândurile și sentimentele. 
Această abordare a vieţii chiar a funcţionat o 
perioadă, făcând-o să se creadă invincibilă, mai ales 
că a trecut prin încercări grele, care au întărit-o. 
Pierderea lui Paul si modul înfiorător în * 

care s-a produs ea, ar fi putut să o pună la pământ 
definitiv. Deși a fost prima ei iubire, a rezistat și a 
mers mai departe cu fruntea sus. S-a căsătorit mai 
mult din dorința de a avea o familie, dar n-a avut 
noroc. Deși ţinea la soțul ei, iar acesta i-a arătat 
numeroase dovezi de iubire, căsnicia s-a destrămat 
după doi ani. Motivul era unul singur, dar decisiv: ea 
nu putea să rămână însărcinată, în timp ce el dorea 
neapărat să aibă copii. 

Ginecologii care au consultat-o au avut același 
verdict: la uterul pe care-l avea, doar printr-o 
minune ar putea să aducă pe lume un urmaș. Dar de 
ce nu ar adopta? Nici cu această soluţie nu a fost de 
acord partenerul ei, ex- plicându-i de fiecare dată 
când venea cu această propunere că natura a 
înzestrat-o pe femeie cu cel mai mare dar, un 
„aparat" extraordinar pe care omul nu-l va putea 
copia niciodată, acela prin care poate da naștere unor 
ființe asemănătoare părinţilor lui, sânge din sângele 
lor. Prin asta, femeia e mai presus decât orice 
realizare bărbătească, dar numai dacă-si valorifică 
atu-uL Iar el îsi dorea neapărat o femeie completă, 
fără „defecţiunea" cea mai gravă. Ce putea să-i spună 
ea? Convingerile importante nu le poți schimba prin 
discuţii în contradictoriu, mai ales când ele sunt bine 
înrădăcinate. 

A rezistat și acestei despărțiri, chiar dacă n-avea 
un umăr pe care să plângă sau un suflet care s-o 
îmbărbăteze. Nici nu-i stătea în caracter. Poate de 
aceea o vizita foarte rar si I pe Veronica, mama lui 
Paul. Voia să uite trecutul, dar în apropierea ei nu era 


posibil. Doar munca era soluţia și se apleca asupra ei 
scriind numeroase articole, pe care le 

trimitea apoi mai multor publicaţii tipărite sau 
virtuale, sub diferite pseudonime. Până în urmă cu 
câteva săptămâni, când psihicul ei viguros a fost dat 
parcă peste cap. 

Totul a început cu visele despre Paul, imagini 
compuse din amintiri sau plăsmuiri ale minții 
răzvrătite. Nu le-a dat importanţă de la început, dar 
a îngrijorat-o apariţia lor din fiecare noapte, tot mai 
consistente și mai apropiate de coșmar. Uneori 
revedea chipul din trecut al iubitului, cu ochii lui 
azurii și tenul fin al pielii. Apoi, figura i se transforma 
în moduri din cele mai înfricoșătoare, iar vocea 
blândă îi devenea un urlet de jivină rănită. Atunci se 
trezea brusc, speriată și udă de transpiraţie, 
nemaiîn- drăznind să adoarmă până dimineaţă. își 
spunea că o fi de la alimentaţie, organismul afectat 
încearcă să-i transmită ceva, drept pentru care 
încerca să mănânce altceva. Doar că era tot mai rău. 

Ultimul vis a convins-o, însă, că nu e nimic în 
neregulă cu ea. De data aceasta, totul a fost atât de 
clar de parcă era aievea, iar vocea lui Paul era 
asemănătoare cu cea pe care o ţinea ea minte, 
mesajul fiind foarte clar. S-a sculat hotărâtă din pat, 
știind precis ce are de făcut. Telefonul pe care l-a 
primit înainte de a ieși din casă, i-a confirmat decizia. 
Era prietenul ei de departe, Ghiţă: 

— Doiniţă, vino repede. Paul e în pericol. 

Atât. Doina mai avea nevoie de cineva, iar acesta 
era comisarul Bud, omul care a ajutat-o în 
momentele cele mai dificile și care i-a promis că-i va 
fi alături dacă va mai avea nevoie. Polițistul era 
acasă, însă se vedea pe el că nu-i în toanele cele mai 
bune. 

— Spune-mi și tu, în ce ţară trăim? Trei decenii am 
fost mereu pe baricade, adesea mi-am riscat viața pe 
teren, iar acum sunt obligat să pup în cur un venetic 
venit cu proptele politice. Ei bine, am și eu mândria 
mea și o să profit de legea pensionării. Decât să put a 
rahatul unor parve- niți, mai bine miros a gunoi de 
grădină, măcar e cinstit și cu folos. Pământul mă 
așteaptă și, slavă Domnului, putere de muncă mai am 


în braţele astea. 
t 


Așa a răbufnit gazda, în timp ce-și aprindea încă o 
țigară și își vântura mâinile lungi. Femeia îl lăsă să 
se descarce, aprobându-i concluziile, și doar la 
întrebarea acestuia îi dezvălui motivul vizitei. Când a 
auzit noutăţile, fata lui mohorâtă s-a luminat 
deodată: 

— Ai picat la ţanc! De mâine îmi iau concediul pe 
care-l mai am și sunt al tău. Să nu ai nicio grijă, că 
încă nu mi-au ruginit oasele și nici arma. Mergem la 
mare, dară! 


UMBRE ÎN NOAPTE 


Cazimir era mâna dreaptă a doctorului T. Spre 
deosebire de ceilalţi vlăjgani, care excelau prin forță, 
acest om de încredere era pirpiriu și destul de 
bătrân, dar inteligent și neobosit. Un sprijin serios în 
toate deciziile importante ale medicului, ales cu 
atenţie și plătit pe măsură. Omul acesta ajunsese să 
poată anticipa aproape fiecare dorinţă și stare de 
spirit a șefului, evitând astfel să fie concediat, așa 
cum se întâmplase mai demult cu predecesorii lui. De 
data aceasta își dădea seama că ia parte la o ope- 

rațiune importantă și foarte periculoasă, deci era cu 
atât mai vigilent. în plus, doctorul avea obiceiul să 
intervină prin controale inopinate, indiferent că erau 
în spital, în delegaţii sau, ca acum, pe vas. 

Prima noapte s-a așternut în liniște, sub un cer 
aproape complet senin, de parcă voia cu tot 
dinadinsul să contrazică prognoza meteorologilor. La 
urma urmei și ei pot să greșească, doar oameni sunt. 
„Temerarul'" tăia cu semeţie apele mării, iar 
pasagerii încercau să se simtă, pe cât posibil, ca într- 
o călătorie de plăcere. Așa că, printre treburile care 
le reveneau, se bucurau de asfinţit și apoi de stele și 
lună, mai aproape ca niciodată. Doar Cazimir nu 
avea timp de privit cerul, chiar dacă umbla de colo- 
colo pe punti, verificând fiecare zonă și convingându- 
se că fiecare om e la postul lui. Oricum nu se lipea 
somnul de el nici când n-avea ce face, darămite 
acum. 

Doctorul își vedea de studiile lui, căpitanul Mircea 
era în cabina de comandă, iar oamenii se odihneau în 
dormitoare. Bătrânul începea să simtă răcoarea 
nopții, de aceea raidurile îi erau tot mai rapide și cu 
pauze mai lungi. Trecuse bine de miezul nopţii, când 
într-o astfel de ieșire i se păru că vede o siluetă ce se 
strecura tăcut pe puntea principală. Fiind un om 
lucid, își zise că nu poate să fie doar o iluzie, dar nici 
în stafii nu credea. Se grăbi să o urmărească la 
lumina lunii, dar zgomotul pașilor l-a dat de gol și o 
pierdu imediat. Nu pentru multă vreme, însă. Aștep- 
tând gânditor sub adăpostul scărilor, avu bucuria să 
vadă cum silueta face cale întoarsă. De data asta se 
descălţă și o urmări cât se poate de silențios. 

După statură și felul în care se mișca, părea să fie 
o femeie, iar asta îl duse cu gândul la singurul 
pasager de acest gen de pe iaht. Bănuiala i-a fost 
confirmată atunci când, după o raită de la prora la 
pupa, umbra se retrase în dormitorul căpitanului 
Mircea și al fiicei sale. Era clar că ăștia doi ascund 
ceva, iar el avea datoria să-i tină sub observaţie, să 
facă niște cercetări. 

Parcă era mulțumit de rezultatul strădaniilor din 

acea 1 

noapte, atunci când se retrăgea spre cabină cu 
încălțămintea în mână. Doar că o altă umbră, de data 
asta mai mică și mai iute, se perindă ca o părere prin 
faţa lui. Ce naiba se întâmplă, că doar nu e noaptea 
umbrelor?! De data asta nu se mai feri, ci o luă la 
fugă în direcţia în care a dispărut fantasma. Astfel o 
zări din nou, doar că de data asta părea ireală și 
plutea deasupra lui, făcând cercuri concentrice și 
parcă râzând în batjocură. Niciun om nu putea zbura 
așa, deși părea mai degrabă o pasăre fără aripi. Nici 
vedenie nu putea să fie, nu i se întâmplase niciodată. 
După câteva zeci de minute de așteptare, Cazimir fu 
nevoit să se retragă, pătruns de răcoare și de fiori. 
Nu adormi deloc până la primii zori, când a ieșit pe 
punte și a rămas cu ochii aţintiţi spre siajul lăsat de 
vas. Acolo l-a găsit doctorul, ieșit și el să ia o gură de 
aer proaspăt. 

— Ei, ce părere ai de prima noapte pe mare? 
întrebă acesta bine dispus. Am recuperat câteva ore, 
fără să ne prindă pic de furtună. 

— Mda, în privința asta e bine..., răspunse 
gânditor Cazimir. 

— Şi în care privinţă ar fi rău? se interesă 
doctorul. 

— Nu știu ce să zic... » 

Ar fi vrut să-i povestească de umbrele nopţii, dar, 
dacă-i vorbea de cea plutitoare, se temea că va fi 
privit cu suspiciune sau batjocură. Mai bine îi arăta 
ceva concret. 

— Vedeţi dumneavoastră cei doi câini de mare 

care ne » 
urmăresc? 

Doctorul se folosi de binoclu, pentru a-i distinge 
mai bine. 

— Da... ce-i cu ei? 

— li privesc de o bună bucată de vreme. Se pare 
că ţin cu tot dinadinsul să nu rămână în urma 
noastră, ceea ce nu stă în caracterul speciei, că doar 
nu-s delfini. 

— Şi ce-i cu asta? Te deranjează doi pești? 
Impușcă-i! Măcar faci un antrenament la tir, râse 
medicul bătându-l pe umăr. lar nu ai dormit azi- 
noapte? Hai să bem o cafea împreună. 

Cazimir acceptă invitaţia, ca de fiecare dată, dar 
nu savură deloc gluma cu împușcatul. Era ceva 
ciudat în apele astea, și parcă nu ar fi fost destul, 
vântul începea să sufle tot mai insistent, adunând nor 
cu nor pe cerul tot mai întunecat. 


FURIA MĂRII 


Furtuna a început cu adevărat pe la amiază, când 
s-a întunecat ca într-o apocalipsă și marea a început 
să fiarbă mânioasă. Norii negri s-au unit într-o 
plapumă compactă și joasă, de ziceai că vrea să se 
împreuneze cu apa ce-și 

trimitea solii prin valuri tot mai înalte. „Temerarul" 
părea o jucărie ale cărei comenzi au fost trecute în 
mâinile naturii, scuturată zdravăn din toate părțile, 
acoperită periodic de cascade înspumate și apoi 
împinsă iarăși spre creste înșelătoare. Precum un 
chibrit ce nu se poate scufunda, dar nici nu are vreo 
putere să se împotrivească. 

Pasagerii de pe vas erau aruncaţi dintr-o parte în 
alta și încercau cu disperare să se prindă un obiect 
fix. Să ieși din cabine ar fi însemnat sinucidere, dar 
unii oameni sunt făcuţi să înfrunte orice pericole. 
Cazimir era unul dintre aceia la care simțul datoriei 
prima înaintea fricii de moarte, oricum ar fi arătat 
ea. Cu mare efort a ajuns în apartamentul doctorului 
Tibor, știind că acesta avea nevoie de ° » 
tot sprijinul. 

— Ti-a luat ceva! îl întâmpină șeful său, ţipând 
pentru a acoperi mugetul valurilor. Toți oamenii sunt 
la post? 

— Cred că da, rosti omul în timp ce-și trăgea 
sufletul şi îşi elibera capul de sub gluga 
impermeabilă. Cel puţin așa era înainte de potopul 
ăsta. 

— Doar crezi?! întrebă doctorul, iritat. 

— Liniile de comunicare au căzut, iar pe punte nu 
se poate ieși. E prăpăd! 

— Nu există așa ceva! Tocmai tu să spui asta? 

— Serios, domn doctor. Așa ceva n-am mai văzut și 
auzit: circulă rechinii pe vas ca în adâncul mării. Dar 
nu numai ei, am văzut foci, delfini si o caracatiță! 

— Fugi d-aici, mă' Cazimire, că tu ai halucinaţii! O 
să mergem împreună în control. Nimic nu mă poate 
împiedica, iar furtunile le mănânc pe pâine, la micul 
dejun. 

Cazimir își privi șeful, pentru a vedea dacă are 
chef de glume, după care se uită cu îngrijorare spre 
urgia de afară. Dacă trece peste asta înseamnă că 
mai are multe zile de trăit, își zise el în gând. 

în acest timp, alte două persoane se zbăteau să 
răzbească prin vântul aprig, valurile imense și ploaia 
deasă, în faţă pășea un bărbat solid, cu o funie al 
cărei capăt era legat împrejurul mijlocului său, iar 
celălalt de mijlocul femeii care-l urma. Mergeau 
spre proră, ajutându-se de balustrade sau orice 
altceva puteau să le ofere siguranță în faţa 
tăvălugurilor ce se succedau. De parcă erau într-un 
vis, ființe marine curioase se opreau preţ de un val 
să-i cerceteze, după care venea apa și îi ducea în 
direcții imprevizibile, aducând altele. Femeia, din ce 
în ce mai obosită, a scăpat din mână sprijinul pe care 
se baza și a zburat cu valul peste bord. Nici bărbatul 
nu rezista prea bine, dar se ţinea cu ambele mâini de 
o bară. Simţea că dacă si-ar fi desprins o mână, 
pentru a încerca recuperarea celei partenerei 
pierdute, nu s-ar mai fi putut menţine pe vas. 

Dar minunile nopţii nu încetau, și astfel el văzu 
cum limba unui val aduce lângă el o făptură 
desprinsă parcă din basme. Un copil cu părul lung și 
chipul luminat de fulgerele furtunii, care prinse 
frânghia și trase cu putere. Nici nu era nevoie de mai 
mult, pentru că un alt val spectaculos îi ușură 
misiunea și îi aduse la picioare femeia ce păruse 
pierdută. Era vie și își reveni după ce tuși de câteva 
ori. Apoi, fără să-și mai permită vreo uimire, au 
acceptat ajutorul neașteptat până la coborârea în 
încăperea vizată. Paza lipsea și ușa era închisă, dar 
asta nu era 

o problemă de nerezolvat pentru căpitanul Mircea și 
fiica lui, după cum probabil aţi ghicit. 

înăuntru era întuneric beznă, însă la lumina 
lanternei au putut descoperi o imagine 
cutremurătoare. în mijlocul cabinei, se găsea un tub 
transparent de circa doi metri în diametru. Era plin 
cu apă, de jos și până sus, iar în ea plutea Paul. 
Părea adormit, fiindcă nu reacţionă la intrarea lor. 
Femeia se apropie emoţionată și bătu cu mânerul 
lanternei în suprafața de sticlă groasă. Niciun 
răspuns pentru început, dar bătăile au continuat, mai 
tari și mai dese, urmate de o chemare vocală: 

— Paul? Paul! sunt eu, Doina. Paul, mă auzi? 


Băiatul îi urmă exemplul și îi rosti, la rândul lui, 
numele. Bărbatul de alături era prea impresionat de 
riveliște pentru a putea scoate un cuvânt. 
hemările au avut efect si ochii Omului Scoică s-au 
deschis ca dintr-un somn » 


prelung. Chipul lui se lumină de bucurie, transmițând 
această stare și celor trei vizitatori. Doina își lipi 
palma de recipient și șopti cu gura larg deschisă: 

— Mi-a fost dor de tine! 

Paul o imită, potrivindu-și mâna sidefată în dreptul 
celeilalte și rostind în surdină: „Și mie de tine!" 

Cum îl putem scoate? interveni Mircea cu o 

curiozitate firească. 

— Nu puteţi! se auzi o voce autoritară din spatele 
lor. Doar eu pot să fac acest lucru. 

Era doctorul Tibor, însoţit de Cazimir și încă două 
„gorile" înarmate. 

PUTEREA DRAGOSTEI 


Un întrerupător făcu lumina să inunde dintr-o dată 
încăperea, alungând cu brutalitate orice urmă de 
întuneric și îndoieli. Până și marea și-a încetat 
mugetul, pentru a nu pierde nimic din acţiunea 
explozivă care se anunţa. Calitate confirmată de la 
început prin câteva focuri de armă, trase de doctorul 
Tibor în containerul cilindric. 

— După cum vedeţi, pereţii sunt bine blindati, le 
spuse acesta cu mândrie. lar eu v-am anticipat din 
nou mișcările. Așadar: Bine aţi venit pe „Temerarul"! 
Păcat că am rămas fără căpitan, dar nu puteam să le 
am pe toate, nu-i asa? Totuși, sunt curios să știu cine 
ești dumneata si ce rol joci în această poveste, 
domnule Mircea... Hei, tu, băiete! Stai cuminte dacă 
nu vrei să te rănesc! 

Avertismentul îi era adresat lui Marin, băiatul nud 
ce nu avea răbdare să stea într-un loc. 

— Mă bucur că ni te-ai alăturat, dar ai răbdare 
până îţi vine rândul. Deocamdată, vorbeam cu fostul 
căpitan... 

— Comisar de poliție Bud, îi satisfăcu curiozitatea 
cel vizat. In această calitate, te anunţ că ești arestat 
si îti cer să predai toate armele. 

— la te uite cu cine avem onoarea! Permite-mi, 
însă, să am ceva rezerve, având în vedere că te-ai 
strecurat cu acte fictive pe această navă. La fel ca 
doamna ce te însoțește, despre care spuneai că-i 
retardată. O fi tot de la poliţie? 

— Nu tocmai! răspunse femeia, arătând spre 
prizonier. El e iubitul meu si am venit să-i fiu alături. 

— Iubitul tău?! Fii serioasă, cucoană! Doar n-o să 
faci dragoste cu un monstru marin capabil să sperie 
orice om. E ceva pervers, nu crezi? 

— Dumneata vorbeşti de ciudăţenii? continuă 
femeia, care nu era alta decât Doina. Am auzit eu ce 
monstruozități creezi în laboratoarele din spital, fără 
autorizaţii sau cunoștința autorităţilor. 

— Destul cu vorba, că nu am timp și răbdare să vă 
lămuresc. Luaţi-i pe toţi trei și puneţi-i sub pază. 
Misiunea e îndeplinită și putem să ne întoarcem pe 
uscat. Poate că insula aceea nici nu există. 

Cele două matahale îi luară în vizor pe comisar și 
pe Doina, în timp ce Cazimir se apropie de băiat. 
Doar că Bud nu era omul care să cedeze atât de ușor, 
astfel că, nu se știe de unde, îi apăru în mână un 
pistol. A fost doar o iluzie, spulberată scurt de 
doctorul care l-a dezarmat cu un glonţ ţintit în braţul 
drept. Momentul de panică a fost folosit de paznici 
pentru a pune mâna intruși și a-i imobiliza, în ciuda 
împotrivirilor ce au urmat. Ba tocmai această 
opunere i-a făcut să apeleze la măsuri mai dureroase, 
iar în cazul femeii, se vedea cum bărbatului îi face 
plăcere s-o siluiască. 

Intre zgomotele acestei confruntări era cam greu 
să fie auzit și un sunet mai slab, dar constant, ce 
venea dinspre bazinul transparent. Și totuși, unul 
câte unul, toţi cei prezenţi au ajuns să vadă cum Paul 
încerca să fisureze geamul cel gros, folosindu-se de 
tăișul dur al scoicilor ce-i înveleau mâinile. Se făcu 
tăcere, fiecare fiind curios să vadă dacă această idee 
va avea vreun rezultat sau era 

doar o încercare disperată, fără sorți de izbândă. 
Marginea sidefie aluneca lin pe suprafaţa netedă, 
precum un diamant pe sticlă, lăsând o zgârietură ce 
părea neînsemnată la o asemenea grosime. Dar 
omul-scoică nu părea descurajat, ci continuă până 
reuși să unească linia ce desena un cerc la baza 
recipientului. După care, se întinse pe spate, se 
sprijini cu mâinile de partea opusă și împinse cu 
picioarele interiorul cercului. O dată, de două ori, de 
trei ori... Nimic. 

Doctorul răsuflă ușurat și zâmbi bucuros, în timp 
ce prietenii lui Paul se arătau dezamăgiţi. Dar tocmai 
când se pregăteau să revină la problemele lor, se 
auzi o bufnitură eliberatoare, după care apa ţâșni cu 
putere peste par- doseaua fină a cabinei. In câteva 
secunde, bazinul era complet gol, iar trupul masiv al 
lui Paul se înălța ameninţător pentru oamenii 
doctorului. Gloanţele au început să șuiere, ricoșând 
în diferite direcţii din trupul impenetrabil al bestiei și 
provocând panică printre trăgători. Doar doctorul își 
păstra calmul și încerca zadarnic să-i încurajeze. 
După ce au încasat câteva lovituri dureroase, și-au 
dat seama că lupta devenise inegală și au bătut în 
retragere. Șeful lor mai avea, însă, un as în mânecă: 
pistolul cu elec- troșocuri, de puterea căruia era 
sigur. 

Stând pe scara ce dădea în cabină, descărcă cu 
satisfacție prima serie de curent paralizant, dar, spre 
dezamăgirea lui, efectul nu a fost cel scontat. 
Monstrul tresări, în- genunche câteva clipe și gemu 
prelung. Atunci se auzi vocea Doinei: 

— Paul! Fii tare, dragul meu! Te iubesc! 

Urmă o nouă tresărire, urmată de un spasm, ca de 
deșteptare. Namila se ridică încet, dar hotărâtă, 
privind cu mânie spre doctor. Acesta aplică alt șoc, 
apoi altul, dar parcă ființa devenise imună. Abia 
atunci și-a dat seama Tibor că lupta e pierdută și se 
impune să-și scape pielea. A ieșit în fugă, împreună 
cu Cazimir, și a apelat la planul de fugă, în caz de 
urgenţă. în timp ce Paul era copleșit de revederea 
iubitei și cu toţii își făceau griji pentru rana 
comisarului, de afară se auzi zgomotul unui elicopter 
care se ridica. La scurt timp, furtuna își reluă 
intensitatea. 


PERLA IUBIRII 


Rana comisarului Bud arăta urât, de aceea s-au 
adunat îngrijoraţi în jurul lui. Se impunea oprirea 
imediată a hemoragiei, iar Doina se oferi imediat să îl 
îngrijească. Pentru că, după cum spunea ea, o 
jurnalistă bună trebuie să știe de toate câte puţin, 
mai cu seamă la acordarea primului ajutor. Glonţul 
trecuse prin antebraţ, dar nu îi atinsese osul, deci nu 
era nevoie decât de o curăţare temeinică și un 
pansament strâns. Polițistul insista să se întoarcă la 
timona vasului, însă se vedea pe el că avea nevoie de 
odihnă la pat. Paul îl asigură că-i poate ţine locul, 
fiind familiarizat cu comenzile si cunoscând bine 
zona în care » 
navigau. O mică problemă s-a ivit când omul-scoică a 
trebuit să intre în cabina de comandă, care era 
blocată pe dinăuntru de Hassan, bucătarul navei. 
Omul - speriat peste măsură de arâătările nopții - a 
trebuit liniștit și asi- 

gurat că nu mai există monștri marini pe punte, iar 
când, în sfârșit a deschis ușa și l-a văzut pe Paul, a 
scos un strigăt de groază și a leșinat.Trecând cu 
seninătate peste toate acestea, Marin era foarte 
fericit de reîntâlnirea cu Paul, mai ales că avea șansa 
să-i cunoască pe prietenii ce-i veniseră în ajutorul lui. 

Ca o recompensă pentru întunericul zilei, seara a 
venit cu o înseninare completă, ce permitea astrelor 
să-și reverse toată strălucirea de care dispuneau. 
Furtuna și-a adunat vânturile nebune și s-a îndreptat 
spre alte zări, plictisită de aceeași luptă zadarnică. 
Vasul și-a recăpătat controlul și acum înainta 
victorios, în timp ce chipurile pasagerilor săi 
deveneau tot mai vesele. Iar bucuria le-a explodat în 
exclamaţii când din adâncul apelor a apărut floarea 
mult așteptată: Insula Nopţii. Era exotică și îi aștepta 
cu petalele deschizându-se. 

După ancorare, au coborât bărcuța motorizată cu 
care au intrat pe unul dintre canalele micului 
paradis. Hassan își revenise, dar încă nu se putea 
scoate de la el vreun cuvânt inteligibil, în afară de 
exclamaţii de uimire. în centru i-a întâmpinat o 
intrare scăldată de jeturi de apă multicolore, ce 
dansau în ritmul unei melodii romantice. în urmă se 
putea.distinge o trenă lungă din vieţuitoare marine 
jucăușe și dornice să le fie admirată fiecare săritură 
acrobatică. Totul părea un vis pentru Bud, Doina și 
Hassan, o stare din care se temeau că se vor trezi 
printr-o mișcare bruscă sau un gând nepotrivit. De 
aceea nu îndrăzneau să vorbească decât în șoaptă, 
iar fiecare gest le era lin și bine calculat. 

Marin era încântat să preia rolul de gazdă, să le 
arate oaspeţilor locuinţa. Deși erau obosiţi după o zi 
atât de grea, invitaţii au participat la o cină aparte, 
compusă din ingrediente cu care nu erau deloc 
familiarizați. A fost momentul când bucătarului turc 
i-a revenit graiul, exclamând înciudat, spre hazul 
celorlalţi: 

— Halal mâncare! Da' voi nu gătește nimic? 

Noroc că Bud a avut inspiraţia să ia de pe vas o 
sticlă cu coniac, din care s-au cinstit amândoi până 
au golit-o. După asta, nu prea mai conta că peștele 
era crud, iar algele nesărate. Nici somnul nu s-a lăsat 
mult așteptat pentru cei doi bărbaţi, Paul aranjându- 
le două paturi îmbietoare si invitându-i să se cufunde 
în asternuturile moi. t 1 
Marin ar mai fi vrut să asculte poveștile noilor 
prieteni, dar își dădu seama că oamenii pământului 
obosesc repede și au nevoie de mai mult repaos. El, 
fiind mai rezistent, alese să-și petreacă restul nopţii 
cu prietenii care-l așteptau în adâncuri. Dormitorul 
rămase doar pentru Doina, dacă asta ar fi fost și voia 

doar că ea nu putea să se despartă de Paul o 
noapte întreagă. 

— Te-am visat atât de mult în ultima vreme! îi 
șopti ea după ce s-au retras împreună. 

— E vina mea, răspunse el în aceeași tonalitate. 
M-am gândit la tine, iar tu ai recepționat telepatic. 

— Si cu Marin comunici asa? 

— Da, dar el a fost afectat de mutații și percepe 
integral fiecare mesaj. lartă-mă, dar mi-era dor de 
tine. 

— Ooo, Paul, dragul meu... și mie îmi era dor, zise 
Doina, invitându-1 să ia loc lângă ea. 

— Chiar mā iub...? Nu ai spus-o numai ca să mă 
încurajezi? întrebă Paul, așezându-se cu sfială pe pat. 

— Aaaa... te-am iubit mereu, chiar dacă uneori nu- 
mi dădeam seama. Acum sunt convinsă. 

— Si m-ai visat asa cum arăt acum sau cum 

arătam * > 
înainte? 

Femeia stătu puţin pe gânduri, încercând să-și 
amintească. 

— Nu-mi dau seama. Cred că nici nu ţi-am văzut 
chipul. Ştiam pur și simplu că ești tu. Nici nu mă 
interesa cum arăţi, ci doar ce gândești, ce-mi spui... 

Tăcerea se așternu din nou. De data asta, Paul 

reluă: — Eşti fericită? 

Doina râse ceva mai tare și își duse mâna la gură. 

— Acum mă simt bine, deci sunt fericită. La fel 
cum eram cu tine, în tinereţe. 

Si eu sunt fericit acum. Iti mulțumesc că ai 
venit, Doiniţă, spuse el zăbovind cu plăcere asupra 
numelui. 

— îmi promiţi că n-ai să mai fugi? Vei rămâne 
mereu alături de mine, Paul? 

Paul o privi de data asta cu pasiune, lăsând la o 
parte orice jenă. Ba mai mult, se apropie de trupul ei 
fierbinte și îi luă mâna mică între palmele-i 
butucănoase, mângâ- ind-o cu grijă. 

Știu că am fost egoist, căutând să-mi salvez 
viaţa și să înţeleg ce se întâmplă cu mine. Acum, 
după ce au trecut atâtia ani de la accidentul care mi- 
a schimbat viata, cred că ar fi fost mai bine să mor 


atunci decât să sufăr atâta de dorul tău si al mamei 
mele. » 

— Nu spune asta, îi acoperi Doina gura cu degetul. 
Nu trebuie să mori, ci să ne fii alături. 


Zicând acestea, femeia Îsi scoase de sub „bluză 
lăntiso- * » » » rul care-l atârna ja gât, aratându-i 
singura mărgea care era prinsă în el. 


— îţi mai amintești perla pe care mi-ai lăsat-o la 
despărţire? Doar prin ea te simțeam aproape, în 
fiecare seară când o strângeam în pumn și mă 
culcam cu gândul la tine. Eu îi dădeam căldura inimii 
mele, iar ea mă asigura că ești viu și ne vom reîntâlni 
cândva. Ştiam că e o parte din trupul tău și n-are 
cum să mă mintă, așa cum nici tu nu m-ai minţi 
vreodată. E tare ca tine, pură ca sufletul tău și 
strălucitoare cum ar trebui să ne fie iubirea. 

— Iubirea noastră are graniţe și, oricât ar fi de 
mare, nu poate ajunge la împlinirea firească. îţi 
amintești ce a zis doctorul T? 

— La naiba cu doctorul! se zburli Doina. 
Luceafărul lui Eminescu a coborât de pe cer pentru o 
muritoare. Tu ești aproape de mine și nu trebuie 
decât să dai drumul iubirii înlănţuite. îţi promit că nu 
voi fi dezamăgită. 

Femeia îl cuprinse cu mâinile pe după ceafă și-l 
mângâie tandru, în timp ce din ochii ei se revărsa o 
pasiune mistuitoare, iar cuvintele îi curgeau ca o 
melodie șoptită. Paul vru să se asigure că semnele 
nu-l înșeală: 

— Doiniţă..., n-aş vrea să te rănesc. Crezi că e bine 
ce facem? dar ea închisese ochii, iar gura îi era în 
căutarea buzelor lui. 

Ca la o comandă invizibilă, lumina din dormitor se 
stinse complet, după care petalele exterioare se 
închiseră 

în jurul locuinţei, lăsând totul sub dominaţia 
întunericului profund. Doina știa că Paul voia ca 
astfel să n-o sperie cu hidoșenia trupului său, dar era 
hotărâtă să meargă până la capăt, oricât de 
dureroasă ar fi această experienţă. Toate simţurile îi 
erau pregătite, așteptând să analizeze fiecare 
atingere și fiecare sunet. Se aștepta la un anumit 
disconfort si chiar la momente de durere, având în 
vedere corpul dur cu care trebuia să se iubească, dar 
își spunea că amintirea chipului pe care-l mai avea 
în minte va amortiza aceste neplăceri. 

însă, spre plăcută surprindere, trupul îi era 
străbătut de fiori incitanţi, de atingeri ușoare, 
începând de la felul în care a fost eliberată de haine 
și continuând cu mângâieri divine. Mâinile ei căutau 
cu fervoare sursa acelor plăceri, mirată să constate 
că nu mai găsea plăcile dure și uneori ascuţite, ci 
doar părţi fine, ușor umezite și calde, care o 
ademeneau spre mângâiere. Buzele i-au fost acapa- 
rate de alte buze lacome, dulci-sărate, cu aromă de 
briză marină și cu freamăt de valuri neastâmpărate. 
Fiecare părticică a corpului avea partea ei de 
excitare, de parcă o mie de mâini și de buze se 
revărsau cu delicateţe asupra-i, într-un concert al 
simțurilor. Nici nu a știut când a fost * 1 
penetrată, doar când a ajuns la extaz și-a dat seama 
că granița dintre ei a fost ruptă de tot, iar ea parcă 
face dragoste cu un zeu. Altă explicaţie nu putea să 
dea acelor plăceri infinite, acelor explozii de căldură 
care o inundau din toate părţile. 

Dacă ar fi fost puţină lumină, poate ar fi văzut de 
unde vin aceste senzaţii, dar numai cu mâinile, cu 
trupul și cu 

buzele nu reușea să-și imagineze cum s-a transformat 
fiinţa aceea dură într-o mașină de iubit. Aceste 
gânduri persistau și după ce, într-un târziu, Paul și-a 
încheiat prestaţia cu câte un sărut prelung pe sâni, 
pe buze și pe frunte. Niciunul nu a scos un cuvânt, de 
frică să nu strice momentul sublim în care 
respirațiile lor se auzeau puternic și la unison. Nici 
mai târziu nu au rupt tăcerea, fiecare din alte motive. 
Doina se temea parcă să nu se trezească din acest vis 
frumos și să descopere că ființa pe care întunericul a 
transformat-o într-un prinţ fusese doar o iluzie. Paul 
era fericit si voia să savureze în liniște amin- > > 
tirea fiecărui moment. 

Doina s-a trezit târziu a doua zi. Era singură în 
dormitorul luminat discret, iar cupola transparentă 
de deasupra lăsa să se vadă cum vietățile marine 
înotau alene și o priveau indiscret, de parcă ar fi 
înţeles cine e și ce a făcut peste noapte. Se rușină 
puţin, înainte de a-și lua pe ea halatul așezat pe 
marginea patului.Pe noptiera de alături trona o vază 
cu flori roșii și un bilețel cu mesajul „Te iubesc". 


MINUNEA 


Locul acela rupt de lume avea pentru fiecare 
oaspete un efect deosebit. Alternanţa dintre zi și 
noapte venea cu un impact mai mare asupra 
psihicului și organismului, mai ales că era însoțită 
invariabil de oscilarea insulei între suprafaţă și 
adâncimi. Aproape în fiecare seară se ridicau 

în altă parte a mării, deși nu întotdeauna își dădeau 
seama de asta. Uneori, însă, aveau plăcuta surpriză 
să zărească în apropiere vreo stâncă solitară sau o 
fâșie de uscat pustie, locuri îmbietoare care îi 
atrăgeau ca un magnet pe cei trei musafiri. 

Marin nu pierdea niciun prilej de a petrece timpul 
în preajma Doinei, mai ales ziua, când femeia era 
trează și Paul trebuia să se ocupe mai mult de ceilalţi 
doi bărbaţi de pe insulă. Fiecare și-a însușit câte un 
costum de scafandru de pe iaht, astfel că puteau să 
viziteze obiective subacvatice extraordinare, având 
alături cei mai competenţi ghizi. Și nu era vorba doar 
de Paul și băiat, ci și de o suită impresionantă de 
viețuitoare care-i însoțea peste tot, îm- părțindu-se în 
două dacă oamenii făceau la fel. Iar asta se întâmpla 
din cauză că Marin venea adesea cu idei prin care o 
atrăgea pe Doina în locurile lui preferate. 

Unul dintre acestea era sacru pentru el și voia să-l 
împărtășească numai noii sale prietene. l-au dat 
numele de „Templul", fiind de fapt un cimitir 
subacvatic cu multe sicrie metalice aliniate lângă 
epava ruginită a unui vas de război. Se vedea că, pe 
lângă acel vas din care se recuperaseră unele bunuri, 
mâna omului a contribuit cu unele lucrări și 
aranjamente, pentru a crea o atmosferă solemnă de 
cinstire a celor care-si dormeau acolo somnul de 
veci. > 
Alături, se înălța ceva ce semăna cu un lăcaș de 
rugăciune, constituit dintr-un altar și o cruce mare 
din piatră, totul adăpostit într-un spaţiu semiînchis, 
străjuit de coloane și ziduri de piatră masivă. Ceea ce 
a înţeles mai târziu Doina, e că acele sicrie 
adăposteau cadavrele culese 

de Paul și Marin din mare. Poate că două dintre ele 
aparțineau părinţilor lui, dar nu știa care. Tocmai de 
aceea avea un mare respect pentru fiecare și venea 
uneori să mediteze lângă ele. 

în fiecare zi au văzut câte ceva extraordinar, iar 
timpul era firesc să se scurgă prea repede. Se 
întorceau flămânzi în bucătărie, unde Hassan a 
improvizat o mașină de gătit pe placul lui și spre 
bucuria lui Bud. Peștele prăjit era mai apreciat de 
oamenii uscatului, ba chiar și Marin a încercat să se 
deprindă cu el, fără prea mare succes deocamdată, în 
schimb caracatița, foca și cei doi câini de mare nu 
puteau să suporte mirosul de prăjit, de aceea 
dispăreau rapid la ora mesei. Cu toate acestea, Bud 
și bucătarul simțeau dorul de oamenii obisnuiti, de 
locurile cunoscute si de soarele strălucitor al zilei. 
Era evident că nu mai I 
puteau sta în astfel de condiţii, iar Paul simţea asta și 
în ce o privește pe Doina. Dragostea, oricât ar fi de 
înflăcărată, se stinge dacă nu are atmosfera necesară 
pennu a-și menţine arderea. 


— O să ne mutăm în Constanta, iar tu si cu Marin 
vei avea marea aproape, își liniști Doina iubitul într-o 
seară. Băiatul are nevoie de școală, de socializare, de 
experiențe omenești. Altfel va rămâne un singuratic 
și un neînțeles. 

Paul o asculta tăcut, dar femeia simţea câtă 
tristete îi provoacă această perspectivă. Doar când 
liniștea a devenit jenantă, interveni și el: 

— N-aș vrea să-ţi schimbi total viața pentru noi. Ar 
trebui să-ţi părăsești orașul, prietenii, locul de 
muncă. Să începi o altă viaţă în necunoscut, printre 
necunoscuţi. lar 

eu aș fi mereu o piedică în calea normalizării, o 
piatră care te-ar trage în adâncuri. 

— Nu privi așa lucrurile, dragul meu. Tu ești cel 
mai minunat lucru care mi s-a întâmplat, iar pe 
Marin îl îndrăgesc ca pe băiatul meu. Chiar o să fac 
formele necesare pentru a-l adopta, mai ales că eu 
nu pot să am copii. Iar în ce privește munca mea, 
sunt sigur că prin Ghiţă o să găsesc redacţii 
interesate de ceea ce scriu. Mai ales că nu-i nevoie 
să renunţ nici la clientii mei vechi, doar de aceea e 
Intemetul. Vom găsi noi un mod în care să trăim în 
afara ochilor lumii, dacă va continua să aibă 
prejudecăţi. 

Paul o privi mai intens și îi luă mâna între ale lui. 

— Ai spus că nu poţi să ai copii. Și dacă, în cele 
din urmă, vei avea unul? Nu o să-ţi complice viaţa și 
mai mult? 

Doina zâmbi amărui și îi răspunse: 

— Ar fi nevoie de o minune, după cum mi-a spus 
doctorul. Iar dacă totuși s-ar întâmpla, aș fi și mai 
fericită. 

— Ştii ce mi-a transmis Matu, zilele trecute? După 
ce v-aţi plimbat împreună câteva ore... 

— Chiar te rog să-mi spui, pentru că eu nu-i prea 
înţeleg încă limbajul. 

— Matu tine mult la tine si se bucură să-mi fii 

alături. » * 
Pe de altă parte, are o experiență de viață 
impresionantă și nu se înșală niciodată. 

— Mă bucur, dar ce ţi-a spus? 

— Draga mea... ești însărcinată. 

ATAC DISPERAT 


Ziua plecării a sosit cu emoţii pentru fiecare dintre 
cele cinci personaje. Turcul Hassan era nerăbdător 
să revină printre oamenii normali, care-i apreciază 
calităţile de bucătar și îl răsplătesc cu vorbe de duh 
și veselie. Comisarului Bud i se vindecase rana si era 
dornic de mișcare 1 I 
pe uscat, unde se simțea în largul lui. Marin se 
gândea adesea la Lavinia şi aştepta cu nerăbdare 
ocazia să o reîntâlnească, iar Doina știa că urmează o 
perioadă efervescentă de acomodare ca viitoare 
mamă si soţie, într-un oraș mai mare și prea puţin 
cunoscut. Doar Paul regreta sfârșitul acestei luni 
minunate și își rezerva dreptul să fie mai puţin 
optimist în ceea ce privește viitorul lui printre 
oameni. 

„Temerarul" pomi la drum odată cu un imaculat 
răsărit de soare, când vântul îi îndemna să ridice 
velele și să le lase în voia lui. Ziua toată a fost ca o 
festivitate luminoasă, în care vasul părea un car 
alegoric acvatic, continuat de o trenă lungă de vietăți 
marine ce săltau cu voioșie în urma lor. Nici noaptea 
nu s-a lăsat mai prejos, încoro- nându-i cu podoabele 
ei specifice, parcă mai multe și mai strălucitoare. 
Doar dimineaţă, când mai aveau câteva ore până în 
portul Constanţa, Doina a reușit să-l contacteze 
telefonic pe Ghiţă și să-l anunţe de venirea lor. 
Desigur că prietenul lor a fost în culmea fericirii, mai 
ales că nu avusese nicio veste de la plecarea lor în 
căutarea Insulei Nopţii. Evenimentele s-au precipitat 
imediat după convorbire. 

Bud era în cabina de comandă, Hassan trebăluia 
prin bucătărie, Paul privea orizontul dinspre proră, 
în timp ce Doina și Marin se înveseleau de acrobaţiile 
făcute de prietenii marini în siajul de la pupa vasului. 
Omul-scoică a sesizat primul pata întunecată care 
venea dinspre vest, mărindu-se vertiginos înainte de 
a-și da seama că e un pericol. Pe când s-a dumirit că- 
i elicopterul doctorului T, gloanţele au început deja 
să se împrăștie pe punțţile iahtului, printre pânzele 
fluturânde, prin geamul cabinei de comandă, și pe 
trupul lui. A reacţionat cât a putut de repede, 
îndreptându-se în fugă spre persoanele cele mai 
dragi, pentru a le pune la adăpost. Doina și Marin 
scăpaseră nevătămaţi după primul raid, dar era de 


pami că acesta fusese doar începutul. 


pronavă. -a gr cu 0 nouă salvă, de mitralieră 
iñ ălțim mai mică SI cu stricăciuni mal 
doao Bu 


a ieșit în fugă de A timonă, înjurând de mama focului 
și strigându-1 pe Hassan. Turcul și-a scos doar capul 
afară, îngrozit de vacarmul din jur, după care a 
dispărut din nou. A treia survolare a venit la pachet 
cu o rachetă care a aruncat în aer o parte din proră, 
provocând un incendiu major. Era clar că doctorul 
voia răzbunare cu orice preţ, iar pierderea mândrului 
său vas nu mai conta absolut deloc pentru el. Turcul 
a apărut din nou cu teamă și agitând un aruncător de 
grenade, dar comisarul nu-l putea prelua, fiind 
înconjurat de flăcări și căutat de gloanţele din 
elicopter. Doar Paul putea să înfrunte aceste 
pericole, dar nu înainte de a-i pune la adăpost, pe cât 
posibil, pe băiat și pe Doina. 

Apoi, într-o cursă contra cronometru pentru viaţă, 
a alergat să ia aruncătorul și grenadele din mâna 
turcului ce tremura în spatele ușii. Nu mai trăsese cu 
o astfel de armă, iar asta făcea ca misiunea lui să se 
complice. Ferind în palme muniţia și ignorând 
rafalele care-l vizau acum pe el, își luă un elan 
puternic și sări peste zona cuprinsă de flăcări. 
Comisarul, rănit la un picior și înfocat cumplit de 
focul mistuitor, primi cu satisfacţie speranța unei 
replici la iadul care-i fusese destinat. Numai că tot 
doctorul lovi înainte, cu o altă rachetă, destinată 
chiar locu- lului unde se adăpostea Hassan. Bud nu 
se lăsă intimidat, ci își încărcă meticulos arma, după 
care ţinti cerul, în așteptare. 

Temerarul era distrus aproape în întregime, iar cei 
din elicopter savurau minutele dinaintea scufundării 
sale. De jos, se putea vedea chipul satisfăcut al 
doctorului și al asistentului Cazimir, în timp ce 
făceau ultimele ture în jurul torţei ce avea să se 
scufunde curând. Probabil că acea trecere, mai lentă 
și la foarte joasă înălţime, trebuia să fie ultima, când 
s-a ivit marea surpriză. Din spatele perdelei de foc s- 
a ițit un proiectil fatal, care a lovit partea de sus a 
navei și a smuls efectiv elicea. Elicopterul s-a smucit 
dureros, a gemut a neputinţă și apoi s-a prăbușit 
greoi în flăcările de pe iaht. în aceste ultime secunde, 
ura și deznădejdea au fost cele care au luat locul 
bucuriei de pe figura Doctorului Teroare. 

Clipele erau numărate și pentru supraviețuitorii de 
pe vas. Paul l-a apucat hotărât pe comisar și l-a 
aruncat cu putere peste bord. După care, din câţiva 
pași, a ajuns la 

locul unde-i lăsase pe Doina și Marin. Au sărit 
deodată în apa mării, cu două secunde înainte de a 
se auzi cum explodează aeronava. Temerarul se 
stingea rapid între valurile care-l îmbălsămau. 


EPILOG 


O după-amiază senină de noiembrie, pe plaja din 
Mamaia, cu câţiva turiști întârziati si curioși să 
testeze tem- peraturile ultimei luni de toamnă. 
Perechi, în familie sau solitari, se plimbau în 
apropierea valurilor și inspirau cu nesaţ aerul 
proaspăt adus de adierile marine. Unii, mai 
îndrăzneţi, se  descotoroseau de o parte din 
îmbrăcăminte și înaintau până la genunchi în apa 
răcoroasă. Erau acte de vitejie apreciate de 
spectatorii de pe mal. Privirile acelor spectatori le-au 
fost atrase, la un moment dat, de o imagine 
desprinsă parcă dintr-o lume ireală. 

Din larg se apropiau de țărm trei personaje, cel 
puţin ciudate după felul în care arătau și modul de 
deplasare. Era vorba de o plută, pe care se remarca 
în primul rând o femeie îmbrăcată în alb ce stătea în 
picioare, în timp ce briza îi răsfira în spate părul lung 
și rochia albă, vaporoasă. O mână de-a ei îl ţinea 
strâns pe după umăr pe un băieţaș despuiat, cu un 
păr la fel de negru și ridicat așij- derea de adierea 
constantă a vântului. La picioarele lor era întinsă o 
altă persoană, un bărbat masiv ce părea să sufere. 
Platforma din lemn se apropia rapid de plajă, fără să 
fie mânată de valuri sau vreun alt mijloc de locomotie 

vizibil, iar când a ajuns pe nisip, toată lumea s-a 
strâns în jurul celor trei. 

Atunci au văzut mai bine cât de frumoasă era 
femeia, cât de interesant era băiețașul si cât de rănit 
era bărbatul la șoldul unui picior. Cineva a sunat la 
Salvare, în timp ce alții au sărit să-i ajute sau să-i 
bombardeze cu întrebări. Câţiva bărbaţi se învârteau 
pe lângă pluta abandonată, încercând zadarnic să-si 
dea seama de modul în care a » 


fost propulsată. Ambulanţa din Constanţa a sosit în 
câteva minute, preluându-i pe toţi cei trei naufragiaţi 
și lăsându-i pe turiști să facă tot felul de presupuneri. 

Comisarul Bud a fost internat pentru operaţie, în 
timp ce Doina și Marin au fost abordaţi de poliţie 
pentru declaraţii. Amândoi au susținut că erau 
pasageri pe „Temerarul", când au fost prinși de 
furtună și nava s-a scufundat, ceilalţi înecându-se. Ei 
au avut noroc să se agaţe de o platformă care i-a 
adus cu bine la țărm. Comisarul a fost împușcat de 
doctorul Tibor, într-o ceartă privind traseul de 
navigare. Târziu în noapte, femeia și băiatul au ieșit 
din secţia de poliţie și s-au întâlnit cu prietenul lor 
Ghiţă. 

A urmat o perioadă agitată, în care Doina și-a găsit 
o locuinţă la marginea mării, l-a înfiat cu acte în 
regulă pe Marin și l-a înscris la școală. Nu a uitat-o 
nici pe soacra ei, Veronica, pe care a convins-o ușor 
să se mute cu ea, ținând cont că visul de a fi bunică 
devenea realitate. Nu numai pentru Marin, ci și 
pentru copilul pe care Doina îl aștepta cu ardoare. 
Lumea era suspicioasă pe această venetică si se 
întreba de unde are atâtia bani, fiind doar o biată 
jurnalistă. Mai ales când s-a auzit că băimăreanca a 

schimbat în bani mai multe perle de cea mai bună 
calitate. Mai erau contrariaţi de faptul că frumoasa 
femeie nu voia să înceapă o relaţie cu niciun bărbat, 
cât ar fi el de promiţător. Unii șoptesc că au văzut, 
totuși, o persoană solidă care se furișează noaptea în 
casa ei, iar alţii susţin că l-au văzut înaintea zorilor, 
când părăsea locuința. Cu toate acestea, cu timpul, 
au acceptat-o în grupul lor, datorită generozităţii și 
căldurii cu care-i trata pe toți. 

Despre Paul nu s-a mai auzit nimic și niciun om nu 
l-a mai văzut. Doar zvonuri și întâmplări 
inexplicabile, neoficiale, îi fac pe mulți să creadă că 
omul-scoică e printre ei, doar că nu se arată. Astfel, 
un cuplu de bătrâni cărora le-a luat foc casa, într-o 
noapte, jură că au fost scoși dintre flăcări de o fiinţă 
neagră și uriașă, cu o forță ieșită din comun. Un alt 
cuplu, de tineri îndrăgostiţi, insistă că au fost 
descarcerati din mașina accidentată de o namilă cu j 

» 

corp de piatră, ce a desfăcut caroseria mașinii cu 
mâinile goale, înainte ca incendiul să izbucnească. 

însă cele mai numeroase relatări vin din partea 
turiștilor. Ei afirmă că au fost adesea salvaţi de la 
înec de o mână nevăzută, care i-a ridicat la suprafaţă 
și i-a împins spre mal. Cazurile sunt multe și provin 
din mai multe staţiuni, dar nimeni n-a văzut cui 
aparține mâna, cine e salvama- rul misterios din 
adâncuri. Doina zâmbea înţelegătoare de câte ori 
auzea astfel de întâmplări, iar Marin râdea cu 
bucurie, de parcă ar fi primit un dar minunat. în 
schimb, Veronica lăcrima din ochi zâmbitori, iar 
bătrânul jurnalist Ghiţă își scotea un carneţel pentru 
a nota toate datele. 

de Florin Purluca 


"O poveste 
postapocaliptică 


| "Un personaj de care te 
PRI a | îndrăgostești 
din primele pagini și o atmosferă 
creată atât de veridic încât simți 
că ești acolo, în lumea în care 


| 
| 
| 


d mm N praful este atoatestăpânitor!" 


"s-a întâmplat într-un început 
piii tânjeau a zăpezi și aroma Crăciunului, iar 
oamenii mari a gust de concedii și șuncă fiartă. A 
început să cadă agale, nestingherit de nimeni și 
nimic, praful cenușiu, moale și sfărâmi- cios, greu 
deloc și grațios ca puful de gâscă. La început au râs, 
au chicotit că nu știu care sfânt s-a pus pe grătărit 
fripturi grase și unsuroase. Dar gluma n-a ţinut decât 
o vreme, pentru că praful cădea - și tot cădea, de nu 

